
TEHNICI DE CITIRE A 
CHIPULUI 


Prefaţă 


Suntem atât de obişnuiţi să-i identificăm pe ceilalți 
după trăsăturile feței, încât firescul situaţiei ne face să 
omitem importanţa acestui aspect în viața noastră. Încă 
de mici copii suntem capabili să ne identificăm părinții 
într-un grup mai mare de oameni după trăsăturile 
faciale şi după voce. 

Cu timpul, vom proceda exact în acelaşi mod față de 
toți cei cu care intrăm în contact. Sunt particularități 
care evidențiază identitatea fiecăruia şi de care ne 
folosim pentru a descrie o persoană, pentru a ne aminti 
de ea sau pentru a face alte referiri cu privire la aceasta. 

În mod involuntar şi intuitiv, cu toţii folosim citirea 
feței dintotdeauna, însă, în lipsa unui sistem elocvent şi 
bazat pe criterii clar definite, ne rezumăm la etichetarea 
celor din jurul nostru şi la o judecată preferențială. Fața 
este una dintre cele mai mobile regiuni ale corpului 
uman şi probabil cea mai expresivă atunci când vine 
vorba despre  exteriorizarea convingerilor morale, a 
principiilor intelectuale şi a trăirilor emoționale. 

Mişcările feței, oricât de fine sau de evidente ar fi, îl 
ajută pe om să devină mai convingător în comunicare 
sau, din contră, îi demască intenţiile ascunse. 


Comunicarea este şi va rămâne instrumentul 
principal de interacțiune dintre oameni, motiv pentru 
care aceştia au exprimat un interes deosebit față de cea 
mai expresivă latură a semenilor lor, şi anume chipul. 

Prin intermediul acestei cărți îmi doresc să îndemn 
cititorul spre cunoaşterea intimă a propriei ființe şi să 
ofer posibilitatea celor pasionați de descifrarea tainelor 
umane, să se folosească de înțelepciunea acestui studiu 
milenar. 

Studiul tehnicilor de citire a chipului a început 
să se dezvolte prin interesul învățaților şi înţelepţilor din 
perioada împăratului Galben (aprox. 2700 î.Hr.), apoi, 
de-a lungul timpului, s-a transformat într-o artă 
utilizată în rândul celor mai înalte ierarhii sociale. 

Prin interpretarea atentă a formelor de pe chip, a 
mărimilor şi proporţiilor, a culorilor şi a semnelor 
specifice, fizionomiştii chinezi au realizat corespondențe 
între particularitățile trăsăturilor faciale şi 
personalitatea omului. Interesul acordat acestui studiu a 
fost atât de mare încât, la scurt timp după apariţia sa, 
prin citirea feței, specialiştii erau în stare să pună un 
diagnostic medical sau să prevină apariția unei boli. 

Astfel, încă din vremuri străvechi, chinezii şi-au dat 
seama de faptul că trăsăturile feței pot defini caracterul 
omului şi, în acelaşi timp, îi definesc principalele căi 
directoare ale destinului. Aceştia erau recunoscuți 
pentru efortul pe care îl depuneau pentru a determina 
destinul propriilor conducători şi modul în care puteau 
să elimine trădătorii şi alți indivizi periculoşi dintre ei. 

În prezent, tehnicile îmbunătăţite de citire a feţei 
sunt încă mai eficiente decât tehnologiile ştiinţifice 
avansate în ceea ce priveşte cunoaşterea interioară a 
omului. 


Dincolo de numeroşii algoritmi folosiți de cercetători 
în cele mai avansate domenii ale ştiinţei, algoritmi ce 
procesează continuu variabile exterioare în vederea 
determinării unui comportament predictibil al omului, 
fizionomia oferă indicii cu o precizie uimitoare despre 
natura interioară şi manifestarea sa exterioară. 
Fizionomia este un instrument de cunoaştere 
incomparabil, într-adevăr, deoarece presupune 
dezvoltarea unei facultăți specifice omului şi anume 
inteligenta emoțională. Aceasta este una dintre 
calitățile care îi dezvoltă omului capacitatea de a 
recunoaşte sentimentele celui de lângă el şi îl îndeamnă 
să se comporte în consecință. 

Trăim într-o lume a vitezei, în care nu ne mai 
permitem la fel de mult să lăsăm experienţele de viață să 
ne arate pe cine avem în preajmă şi cum să reacţionăm. 

Cantitatea de informaţii procesată de o singură 
persoană într-o singură zi este de multe ori copleşitoare, 
ceea ce face ca necesitatea eficientizării activităților şi a 
deciziilor să crească pe măsură. 

Omul se simte din ce în ce mai vulnerabil şi fiecare 
la rândul său îşi ridică tot mai multe semne de întrebare 
cu privire la cei cu care interacționează, fie că este vorba 
despre familie, de şefi sau angajaţi, de partenerii de 
afaceri, de prietenii cu care pleacă în concediu, de cei 
care îi influenţează viitorul sau de cei care îi educă copiii 
şi îi îndrumă cu sfaturile lor. 

În consecință, astăzi oamenii au de semnat mai 
multe contracte, încheie mai multe asigurări şi sunt 
nevoiți să prezinte mai multe garanții pentru aproape 
orice activitate. 

Să ne imaginăm acum că avem la îndemână 
modalitatea prin care să depăşim foarte multe dintre 


aceste temeri şi care ne poate scuti de o prudență 
exagerată. 

Cum ar fi viața dacă vorbele omului ar avea mai 
mare valoare decât contractul pe care îl semnează? Cum 
ar fi ca, atunci când te întâlneşti cu o persoană, să îţi 
dai seama dacă este pe atât de profesionistă în domeniul 
său pe cât afirmă sau dacă doar îşi doreşte să te înşele? 
Dacă ai cunoaşte încă de la prima întâlnire caracterul, 
personalitatea sau intenţiile partenerului, ai mai face 
compromisuri în ceea ce-l priveşte? 

Paradoxul este că studiul fizionomiei există de 
milenii, însă de privilegiile oferite de această cunoaştere 
nu au beneficiat decât foarte puțini. Motivele sunt 
diverse şi neesențiale în momentul de față, dar ceea ce 
poate reprezenta cu adevărat o transformare benefică la 
nivel individual şi colectiv constă în cunoaşterea şi 
aplicarea tehnicilor de citire a chipului în viața omului 
modern. 

Vă îndemn să trataţi cu înțelepciune cunoaşterea 
oferită în paginile acestei cărți! 

În momentul în care o veţi duce cu voi mai departe, 
sub forma unei discuții, sau când veţi realiza citirea feței 
unei persoane, folosiți-o cu respect. 

Respect în primul rând față de efortul de mii de ani 
al tuturor celor care au contribuit la acest studiu colosal 
prin valoarea şi utilitatea sa, respect față de omul din 
fața voastră, pentru că veţi avea acces la cele mai intime 
secrete ale sale şi, nu în ultimul rând, respect față de 
voi, cei aflați pe calea cunoaşterii de sine şi a desăvârşirii 
calităților interioare. 


Istoria fizionomiei 


Fascinațţia față de expresiile schimbătoare ale feței a 
atras dintotdeauna atenția celor interesaţi să descifreze 
natura umană. 

De-a lungul timpului, analiza înfățişării exterioare a 
omului şi corelarea sa cu starea psiho-emoțională a 
acestuia, cu modul său de comportament sau cu 
evenimentele majore care se petreceau în viața sa, au 
pus bazele unui concept strâns legat de sistemul 
metafizic chinezesc de cunoaştere a naturii şi a 
universului. 

Arta citirii trăsăturilor chipului uman a fost 
utilizată cu succes de către chinezi de-a lungul a peste 
trei mii de ani şi continuă să surprindă prin acurateţea 
şi actualitatea informațiilor pe care le oferă. 

Cunoaştem astăzi faptul că determinarea 
caracterului uman prin studiul şi interpretarea 
trăsăturilor faciale provine din antichitate, atunci când 
acest gen de cunoaştere era accesibil doar unui număr 
restrâns de persoane. Nu intrau în contact cu studiile 
despre citirea chipului decât oamenii cu un nivel de 
educaţie ridicat, ceea ce, de multe ori, corespundea cu 
un statut înalt în ierarhiile de conducere politică şi 
militară. 

Cunoaşterea fizionomiei era cu atât mai greu de 
accesat cu cât aceasta era atribuită ştiinţelor oculte. 

În acele vremuri, înțelepţii care pătrundeau tainele 
fizionomiei ocupau poziții importante la curțile 
monahale. Aceştia păstrau în secret cunoaşterea 
dobândită şi se fereau să dezvăluie metodele prin care 
destinul omului putea fi citit direct pe fața sa. 


Chinezii au folosit aceste tehnici pentru a determina 
trecutul, prezentul şi viitorul unei persoane. 

În afară de citirea feţei, chinezii apreciau caracterul 
şi destinul omului prin analiza completă a corpului 
acestuia. Ei luau în considerare membrele, forma 
spatelui şi a craniului, precum şi alte particularități ale 
trupului uman. 

Cunoscută din acele vremuri şi până astăzi sub 
denumirea de Mian Xiang, arta chinezească de citire a 
feţei este folosită cu succes şi în domeniul medicinei. În 
principalul canon medical chinez - Cartea împăratului 
Galben - oamenii erau împărțiți în cinci categorii, în 
funcție de rapoartele manifestate între forțele interioare 
yin şi yang. Era cunoscut faptul că interacțiunea dintre 
cele două forțe creează formele lumii manifestate şi le 
influențează într-o manieră subtilă. 

La chinezi, chipul era împărțit inițial în 12 părți, dar 
şi în alte numeroase elemente, pornind de la forma 
ochilor şi a urechilor, continuând cu poziția trăsăturilor 
pe chip şi încheind cu vocea şi respirația. 

Desigur, faptul că particularităţile chipului uman 
oferă indicii despre starea interioară a omului şi despre 
destinul său nu reprezintă un aspect fantastic sau 
neştiinţific. Aşa cum se spune în China, fiecare om este 
un mic Cer şi Pământ, iar fiecare parte a organismului 
conține încifrată în structura sa informația despre 
întregul Univers. 

Sistemul chinezesc de citire a feței se bazează pe 
poziția specifică a fiecărei trăsături pe chip. Fiecare 
dintre acestea corespund unei anumite vârste şi 
dezvăluie unul sau mai multe aspecte ale destinului 
persoanei respective. 

Fizionomiştii chinezi sunt de părere că sistemul 
creat de ei oferă indicii despre longevitatea unei 


persoane şi au realizat până şi o listă cu semnele 
longevității înscrise pe chip. 

Dintre toate elementele constituente ale feţei, 
fizionomiştii antici au considerat cinci trăsături ca fiind 
cele mai importante în citirea chipului. 

Acestea sunt sprâncenele, ochii, nasul, gura şi 
urechile. 

În textele vechi, ele au fost numite cele cinci trăsături 
principale şi se consideră că, dacă cel puţin unul dintre 
acestea are forma şi calitățile ideale, atunci omul se va 
bucura de minim 10 ani fericiți în viața sa. 

Dacă toate cele cinci trăsături principale au un aspect 
benefic, sunt în armonie cu chipul şi nu prezintă 
deformări, aceasta indică faptul că viața acelei persoane 
este sinonimă cu fericirea. 

După analiza celor cinci părți ale feței, fizionomiştii 
chinezi treceau la citirea celorlalte trăsături faciale şi 
anume la frunte, pomeți, tâmple, fălci şi riduri. 
Strălucirea ochilor, forma lor, examinarea irisului şi a 
pleoapelor oferă, de asemenea, indicii suplimentare 
despre om şi destinul acestuia. 

Găsim, astfel, numeroase scrieri istorice chinezeşti 
care abundă în descrierea împăraţilor, a conducătorilor 
şi înțelepților din acele vremuri, care pornesc de la 
analiza facială a acestora. Fiecărui semn de pe chip îi 
era atribuită o interpretare specifică şi astfel, în timp, a 
luat naştere arta de citire a feței. 

Confucianismul era un sistem filozofic şi religios 
chinez care promova educarea respectului față de 
părinți, decența, loialitatea față de stăpân, devotamentul 
față de autorităţi, ceremoniile religioase şi alte elemente 
importante. Moraliştii confucieni din vest, considerați 
maeştri în fizionomie, căutau să descopere prezența sau 
absența calităților enumerate mai sus pe chipul 


oamenilor, motiv pentru care, de-a lungul timpului, au 
realizat numeroase metode de citire a feţei. 

În acelaşi timp, fizionomiştii chinezi au ridicat 
tehnicile de citire a feței la nivel de artă şi au creat 
tratate speciale, pe care le-au răspândit în mai multe 
țări din vest. Unele au ajuns şi în Japonia, acolo unde 
influența cunoaşterii fizionomiei se observă în picturi, în 
producţia măştilor tradiționale japoneze, în teatru şi în 
alte medii ale comunicării. 

Metoda japoneză de citire a feţei se fundamentează 
pe descrierea pozițiilor clar evidenţiate ale trăsăturilor 
faciale. Fiecare dintre acestea face referire la o anumită 
vârstă şi la un comportament specific. 

Pentru simplificare, japonezii împart faţa în trei zone 
orizontale, numite zona superioară, zona mijlocie şi zona 
inferioară. 

Gui Gu-Tze filozof şi profesor chinez, faimos pentru 
talentul său deosebit în citirea fețelor, este considerat 
părintele tehnicilor chinezeşti de citire a feţei. 

Acesta a trăit în urmă cu aproximativ 2500 de ani şi 
se spune despre el că a fost chemat de către împăratul 
statului Qi pentru a-l sfătui în privința unei expediţii 
militare planificate împotriva unui stat vecin. Fără a 
dezvălui strategia luptei, împăratul i-a cerut lui Gui Gu- 
Tze să-i prezică rezultatul campaniei militare pe care o 
pregătise. În urma citirii chipului împăratului, acesta l-a 
avertizat în legătură cu un pericol grav ce îl ameninţa în 
viitorul apropiat şi l-a sfătuit să amâne războiul cu cel 
puţin o săptămână. Mânat de nerăbdare însă, împăratul 
a pornit campania militară după cum stabilise inițial, 
fără a ţine cont de sfaturile primite. Rezultatul a constat 
în înfrângerea dezastruoasă a armatei sale, iar 
împăratul, lovit în piept de o săgeată otrăvită, a murit o 
săptămână mai târziu. 


Gui Gu-Tze este renumit mai ales pentru succesul 
cărții sale, Analiza detaliată a feței, însă nu este 
cunoscut drept primul maestru în citirea chipului din 
China. 

De-a lungul timpului, numeroşi scriitori şi-au lăsat 
amprenta asupra cunoaşterii fizionomiei. 

Voi realiza în rândurile următoare o enumerare 
cronologică a celor mai importanți dintre aceştia, 
împreună cu denumirea operelor fiecăruia, în măsura în 
care acestea sunt corect cunoscute. 

În perioada dinastiei Han (202 î.Hr. - 220 d.Hr.), s- 
au remarcat Xu Fu, cu opera sa Xiang De Qi Di Wu, în 
traducere Relația dintre moralitate şi față, şi Guo 
Linzhong, care a scris Devinaţia feţei şi cele cinci 
elemente. 

În timpul dinastiei Tang (618-907 d.Hr.), Lu 
Dongbin, cunoscut profesor şi poet, căruia i-a fost 
atribuită titulatura de nemuritor în sfera culturii 
chinezeşti, a scris Introducere în devinația feței. 

În aceeaşi perioadă, un cunoscut taoist pe nume 
Yuan Tiangang din Chendu, provincia Sichuan, autor al 
cărții Imagini dinspre trecut, a realizat numeroase 
predicții cu privire la evenimente semnificative ce urmau 
să aibă loc mai ales pe teritoriul chinez. Ulterior, toate 
acestea aveau să fie confirmate. 

În timpul dinastiei Song (960-1270 d.Hr.), înțeleptul 
taoist Chen Xiyi a scris cartea sa Fizionomia divină a lui 
Ma Yi, ce avea să se dovedească a fi cea mai citită carte 
chinezească despre fizionomie. 

În timpul dinastiei Ming (1368-1644 d.Hr.), marele 
profesor Yuan Liuzhuan îşi aduce contribuţia sa prin 
opera cu titlul Fizionomia divină a lui Liuzhuan, prima 
lucrare despre fizionomie care oferă mai multe indicii 
despre femei şi copii. 


În timpul dinastiei Qing (1811-1872 d.Hr.), generalul 
Zeng Goufan rezumă vasta sa experiență cu oamenii şi 
succesele militare obținute în cartea cu titlul Bing Jian. 
Acesta determină modul în care studiul fizionomiei 
subordonaților poate fi hotărâtor în câştigarea unei 
confruntări. 

Un alt exemplu de demnitar care se folosea de arta 
citirii feței în deciziile sale strategice a fost politicianul şi 
comandantul militar Chiang Kai-shek (1887-1975). Se 
spune despre acesta că se folosea de citirea feței atunci 
când avea de luat decizii importante cu privire la cei cu 
care colabora. 

După 1949, atunci când Chiang Kai-shek a fost 
forțat să se retragă în Taiwan pe o perioadă de patru 
decenii, sub domnia lui Mao Zedong (1893-1976), 
utilizarea fizionomiei a fost interzisă în China, fiind 
considerată o superstiție feudală. 

În tot acest timp, dictatorul aflat la conducere s-a 
folosit de arta citirii fețelor în realizarea intereselor 
personale. 

După anul 1990, tehnicile de citire a feței au început 
să fie din nou folosite la scară largă pe teritoriul chinez. 
Oameni influenți din toate domeniile s-au implicat în 
studiul acestei arte, în scopul de a se folosi în activitatea 
lor de cunoaşterea oferită de fizionomie. 

Cu toate că nu recunosc întotdeauna, demnitarii 
aflați în funcții importante, liderii politici şi militari sau 
managerii celor mai mari companii dețin cunoaştere în 
domeniul fizionomiei sau apelează la serviciile unui 
specialist pentru a se asigura că iau cele mai bune 
decizii. 

În afara spaţiului chinezesc, determinarea 
caracterului uman prin atribuirea unor interpretări 
specifice trăsăturilor chipului uman a reprezentat o 


practică dacă nu la fel de timpurie şi de consistentă, cel 
puțin încărcată de semnificație. 

În Grecia antică, Aristotel (384-322 î.Hr.) scria un 
tratat legat de acest subiect, numit Fizionomica, în care 
enunța: „Este posibil să se deducă caracterul din 
trăsături, dacă se consideră că trupul şi sufletul sunt 
modificate de emoţii naturale... mă refer la pasiuni şi 
pofte atunci când vorbesc de emoţii naturale. , 

Alături de Hippocrate (460-370 î.Hr.), Aristotel făcea 
uneori referire la asemănările dintre figurile umane şi 
cele ale unor animale. 

Pe acelaşi subiect, pictorul francez Charles Le Brun 
(1619-1690) a realizat o serie de picturi interesante în 
care surprinde în perechi, asemănările dintre diferite 
tipuri de fizionomii umane şi animale. 

Filozofii arabi Avicenna (980-1037) şi Averroes (1126- 
1198) au dezvoltat ideile lui Aristotel cu privire la 
posibilitatea interpretării caracterului după chip şi 
asemănarea cu tipologia animală. Avicenna este cel care 
a expus pe larg acest subiect în cartea sa cu titlul De 
Animalibus. 

Albertus Magnus (aprox. 1200 - 1280), filozof 
german, episcop şi savant, este cunoscut ca fiind primul 
occidental care a scris o carte de fizionomie. De Hominis 
Physiognomia a fost scrisă în 1271, dar tipărită abia în 
1477 de către Michael Scott, renumit filozof al secolului 
al XIII-lea, pasionat atât de astrologie, cât şi de chimie. 

În Evul Mediu, fizionomia era predată la nivel de 
universitate, până când regele Henry al VUl-lea (1491- 
1547) a interzis-o în 1531. 

Pe parcursul secolului al XVI-lea, publicaţiile din 
domeniul fizionomiei încep să devină din ce în ce mai 
des întâlnite. Barthelemy Cocles, doctor de origine 


franceză, pasionat de chiromanțţie şi fizionomie, publica 
la Strasbourg în 1533 Physiognomonia. 

Şapte ani mai târziu, la 1540, Mtre. Michel Lescot 
publica, la rândul său, propria lucrare cu titlul 
Physionomie, de asemenea în limba franceză. 

La 1549, Jean d'Indagine, chiromant şi fizionomist 
de origine germană, scria lucrarea sa de referință 
Chiromance. 

Giambattista della Porta (1535-1615), profesor şi 
ocultist italian, a publicat în 1586 De Humana 
Physiognomonia, carte care, de asemenea, abordează 
subiectul fizionomiei umane. 

Gerolamo Cardano (1501-1576) matematician italian, 
astrolog, filozof şi autor prolific, a dezvoltat o metodă de 
a interpreta liniile prezente pe frunte. Cartea sa 
Metroscopia a fost publicată după aproximativ 80 de ani 
de la moartea sa, în anul 1658. 

Tot în perioada Evului Mediu, Michel Eyquem de 
Montaigne (1553-1592), lord de Montaigne scria: „Separe 
că există figuri plăcute şi altele neplăcute şi cred că există 
o artă de a distinge figurile blânde de cele aspre, cele 
severe de cele grosolane, cele ironice de cele îndurerate, 
cele dispreţuitoare de cele melancolice şi anumite calități 
învecinate”. 

Îl putem aminti aici şi pe Claude Henri de Rouvroy 
(1760- 1825), conte de Saint-Simon, fin observator al 
naturii umane, care scria în memoriile sale „Nu este 
necesar altceva decât să ai ochi, fără să ai cunoştinţe la 
Curte, pentru a distinge interesele pictate pe figuri”. 

Revenind la perioada cuprinsă între secolele XV şi 
XVI, importanța fizionomiei s-a făcut remarcată prin 
faptul că numeroşi specialişti din rândul medicilor, al 
clericilor, filosofilor şi al judecătorilor au început să se 
folosească tot mai des de interpretarea trăsăturilor 


faciale pentru a determina calitățile sufleteşti ale 
oamenilor. 

Inchiziția s-a folosit şi de cunoaşterea furnizată de 
fizionomie pentru a obține probe în cazurile care 
prezentau interes şi pentru a sustrage secrete de la 
persoane cheie. 

Ca rezultat, în cartea lui Cardano Medici (1501-1576), 
apărută în anul 1558, sunt desenate mai multe tipuri de 
fețe cărora le sunt asociate calitățile sufleteşti 
corespunzătoare şi, în plus, se face referire chiar şi la 
destinul acestora. 

Johann Kaspar Lavater (1741-1801), un preot 
elvețian luteran, scriitor de imnuri şi poet, a scris nu 
mai puţin de 129 de lucrări, dintre care cea mai 
cunoscută este Eseul asupra Fizionomiei. 

Lavater şi-a împărțit ştiinţa în patru capitole: 

1. Fizionomia  temperamentului-face referire la 
construcția omului, la calitatea sângelui, la starea 
organelor interne, precum şi la nivelul său de 
flexibilitate şi de iritabilitate. 

2. Fizionomia intelectuală - indică faptul că 
facultățile spiritului se manifestă prin conformație, 
figură, ten şi mişcări. 

3. Fizionomia morală - arată înclinația omului spre 
bine sau spre rău. 

4. Fizionomia medicală - indică semne vizibile ale 
bolii sau ale sănătății. 

Lavater şi-a mai structurat observaţiile pe şase 
categorii, care cuprind studii asupra obrazului, 
atitudinii, vocii, dispoziţiei fibrelor, pigmentației şi 
asupra părului de pe cap şi de pe piele. Publicaţia a 
apărut inițial în limba germană, apoi a fost tradusă în 
franceză şi engleză. 


Cartea s-a bucurat de un deosebit succes, fiind 
căutată în librăriile din toată lumea timp de mai bine de 
100 de ani. Până în anul 1810, au existat şaisprezece 
ediții germane, cincisprezece ediţii franceze, două ediții 
americane, una olandeză şi cel puțin douăzeci de ediții 
în limba engleză. 

Este posibil ca succesul cărții lui Lavater să fi atras 
atenția mai multor autori ai vremii, dintre care Honore 
de Balzac (1799-1850), Charles Dickens (1812-1870), 
Thomas Hardy (1840-1928), Charlotte Bronte (1816-1855) 
şi William Shakespeare (1564-1616). 

Toţi aceştia au acordat o atenție deosebită 
trăsăturilor faciale pe care le-au atribuit personajelor din 
operele lor ori s-au folosit de această cunoaştere în 
creația personală, ca de exemplu în Macbeth, atunci 
când personajul Duncan spune: „Nu e artă mai mare 
decât să poți să descoperi cum lucrează mintea după cum 
s-arată fața”. 

Este cunoscut faptul că lui Goethe (1749-1832) îi 
aparține un capitol din cartea despre fizionomie a 
prietenului său Lavater. 

Naturalistul Charles Darwin (1809-1882) a fost, 
printre altele, pasionat de modul în care atât oamenii, 
cât şi animalele se folosesc de expresii pentru a-şi 
exprima emoțiile. 

Multe dintre observaţiile sale au fost expuse în 
cartea Expresia emoțiilor la om şi la animale, însă, pentru 
el, nevoia de a cunoaşte mintea umană nu se oprea aici. 
Darwin a studiat îndeaproape modul în care arată şi se 
mişcă corpul uman, mai ales în perioada filmelor mute, 
atunci când expresiile faciale şi gesturile trebuiau 
exagerate pentru a exprima cât mai exact scenariul 
filmului. 


În Rusia, studiul fizionomiei s-a dezvoltat prin 
implicarea lui Nikolay Karamzin (1766 - 1826), care, la 
rândul său, a fost profund influențat de opera lui 
Lavater. 

Până la acea dată, cunoaşterea despre fizionomie se 
fundamenta pe o carte interzisă, dar care era citită pe 
ascuns, cu numele de Porţile lui Aristotel. 

Despre aceasta se presupune că a fost scrisă de 
renumitul filosof şi savant Aristotel pentru Alexandru 
Macedon, la începutul secolului IV î.Hr. 

Lucrarea cuprindea studii despre strategii militare 
de război, organizarea eficientă a armatei, noțiuni de 
medicină, în special despre substanţele otrăvitoare, 
metode de identificare a caracterului şi a intențiilor 
omului după trăsăturile feței şi alte câteva capitole 
numite porţi ale înțelepciunii. 

Un alt nume important în istoria fizionomiei a fost 
cel al medicului austriac Franz Joseph Gali (1758 - 
1828), fondatorul frenologiei şi autor al lucrării 
Philosophisch- Medizinische Untersuchungen uber Natur 
und Kunst im kranken und gesunden Zustande des 
Menschen (1792). 

Franz Joseph Gali a studiat medicina la Strasbourg 
şi Viena, însă şi-a clădit faima pe baza studiilor sale 
asupra caracteristicilor craniului, prezentate în marea sa 
operă Anatomie et physiologie du systeme nerveux en 
general et du cerneau en particulier (1810-1820), la 
realizarea căreia a lucrat alături de prietenul său 
Spurzheim. 

În urma studiilor din perioada 1810-1819, Gali a 
propus teoria localizării funcțiilor psihice în scoarța 
cerebrală a emisferelor mari. 

Gali a mai publicat Introduction au cours de 
physiologie du cerveau, în 1808, şi Sur les fonctions du 


cerveau, 14 ani mai târziu, în 1822. Acesta susținea 
faptul că denivelările sau umflăturile prezente pe cutia 
craniană oferă indicii despre caracterul omului, precum 
şi despre abilitățile animalelor şi ale oamenilor 
deopotrivă. 

Studiul  frenologiei oferea posibilitatea de a 
determina viitorul unui copil şi, în acelaşi timp, 
propunea metode de influențare a educaţiei-acestuia în 
contextul prezentat. 

Studiul caracterului uman determinat de trăsăturile 
faciale a continuat prin efortul renumitului psihiatru şi 
criminalist italian Cesare Lombroso (1835 - 1909). 
Plecând de la viziunile frenologiei asupra tipologiilor 
umane, Lombroso şi-a concentrat activitatea asupra 
cercetărilor anatomiei patologice, a fiziologiei şi 
psihologiei criminalilor. 

El a ajuns la concluzia că este posibil să se 
determine atât tipul criminal în general, cât şi 
trăsăturile faciale specifice anumitor categorii de 
infractori, cum sunt hoţii, criminalii, violatorii şi alții. 

La baza studiilor sale stăteau forma craniului, 
nasul, urechile, culoarea părului, creierul, sensibilitatea 
pielii, existența tatuajelor şi scrisul persoanei supuse 
analizei. 

Astfel, avea să concluzioneze faptul că natura de 
infractor este un tip special de personalitate şi că aceştia 
moştenesc, prin legea eredității, calitățile psiho-fizice ale 
strămoşilor îndepărtați. 

De aici şi asemănarea infractorilor cu omul sălbatic, 
lipsit de sensibilitate, pasionat de tatuaje, cu o 
mobilitate redusă, incapabil să regrete faptele sale, cu o 
gândire limitată şi un scris ieşit din comun. Ulterior, 
metoda lui Lombroso a fost la rândul ei criticată, în 
special la congresul internaţional de la Bruxelles şi 


rămâne în continuare la nivelul de curiozitate ştiinţifică, 
deoarece nu poate deveni suficient de categorică, în 
special datorită transformării continue a omului. 

În anul 1912, psihiatrul rus Ivan Sikorsky (1889- 
1972) explică în lucrarea sa Psihologia generală cu 
fizionomia legătura dintre trăirile interioare şi 
modificările faciale cauzate de activitatea musculară 
variată. Acesta nu face nicio referire la trăsăturile de 
caracter sau la determinarea destinului după citirea 
feței. 

Alphonse Desbarolles (1801 - 1886), scriitor şi 
ocultist francez, unul dintre fondatorii chiromanțţiei, 
scria: „în corpul uman, totul tinde spre o integritate 
individuală, totul se află în perfectă armonie, pentru a 
crea o personalitate diferită de alții. Totul: şi trăsăturile 
faciale şi neregularitățile cutiei craniene şi statura, şi 
dimensiunea membrelor şi mersul şi vocea, chiar şi scrisul 
de mână”. 

Cunoscutul antropolog american Ray L. Birdwhistell 
(1918-1994) dezvoltă tema  kineziei, adică studiul 
mişcărilor corpului şi al expresiilor faciale, în cartea sa 
cu titlul Introducere în Kinezie, publicată în 1952. 

În următorii ani, Paul Ekman (născut în 1934), 
psiholog la Universitatea din California, a dezvoltat acest 
subiect şi a scris numeroase cărți despre microexpresiile 
faciale şi limbajul feței. 


Echilibrul şi Armonia Chipului 


Fața omului se schimbă în mod continuu, în funcție 
de ceea ce are în minte şi în inimă. Faptele şi intențiile 
bune ale omului vor genera schimbări pozitive în 
destinul său, ceea ce se va reflecta cu timpul şi în 
trăsăturile sale faciale. Faptele negative, împreună cu 
intențiile  malițioase, vor genera atât rezultate 
nefavorabile în viața omului, cât şi transformări 
dizarmonioase pe chipul său. 

Fizionomia ne pune la dispoziție un număr de nouă 
principii de bază care ne vor ajuta în recunoaşterea cu 
acuratețe a temperamentului şi a caracterului unei 
persoane, precum şi a modului său de comportament şi 
mai ales a motivaţiilor acesteia. Fiecare dintre cele nouă 
principii poate fi folosit de sine stătător sau în 
combinație cu oricare dintre celelalte, rezultatele 
obținute fiind din ce în ce mai bune odată ce 
fizionomistul se angajează cu devotament şi 
perseverenţă în studiul său. 


1. Principiul proporțiilor 


Marii artişti ai epocilor trecute s-au aventurat pe 
rând în cercetarea acestui subiect miraculos şi anume 
studiul proporțiilor corpului uman. 

Pornind de la vechii greci şi egipteni, care se 
foloseau de simetrie pentru a defini proporţiile corpului 
uman, şi până la secțiunea de aur determinată de 
Leonardo da Vinci, preocuparea pentru frumuseţea 
corpului şi echilibrul proporțiilor a existat în mod 
constant printre oameni. 


Frumuseţea este un concept ce poate fi definit în 
numeroase feluri, însă proporţiile ideale ale feței vor 
ajuta foarte mult în studiul fizionomiei. În determinarea 
armoniei estetice a chipului ne vom folosi, bineînţeles, 
de simetria şi egalitatea trăsăturilor faciale. 

Echilibrul proporţiilor este dat de armonia cu care 
sunt distribuite trăsăturile faciale. Fața egal 
proporționată este formată, în primul rând, din trei etaje 
orizontale egale în lățime şi înălțime. Astfel, pe un chip 
bine proporționat, înălțimea frunţii este egală cu dublul 
distanței dintre ochi şi are aceeaşi mărime cu cea 
măsurată între sprâncene şi baza inferioară a nasului, 
precum şi cu distanța de la baza inferioară a nasului la 
bărbie. 

Distanța dintre ochi trebuie să fie egală cu lățimea 
unuia dintre ochi, lungimea filtrumului să fie cât 
jumătate din lungimea bărbiei, iar urechile să fie 
poziționate între două linii imaginare paralele. Linia 
superioară traversează sprâncenele, iar cea inferioară 
trece pe sub nas. Atunci când chipul unui om este bine 
proporționat, acesta se va bucura de o viață armonioasă 
şi echilibrată. 


2. Principiul Yin-Yang 


Aceste concepte fundamentale în filozofia şi 
metafizica chineză reprezintă forțele primordiale şi 
complementare care stau la baza formării universului şi 
a tot ceea ce conţine acesta. Trăsăturile faciale păstrează 
complementaritatea aceasta şi, la rândul lor, pot fi 
împărţite în două categorii, fiecare aparținând 
principiului yin - feminin sau principiului yang - 
masculin. 


Trăsături de tip yin: urechile, părul, sprâncenele, 
ochii, arcada cărnoasă, obrajii, vârful nasului, filtrumul, 
gura. 

Potrivit cunoaşterii fizionomiei, toate aceste trăsături 
mai poartă denumirea de Vai. 

Trăsături de tip yang: fruntea, arcada osoasă, podul 
nasului, pomeții, dinţii, fălcile, bărbia. 

În studiul fizionomiei, trăsăturile de tip yang sunt 
cunoscute sub denumirea de Munţi. 

De-a lungul vieţii, aspectul trăsăturilor faciale se 
poate modifica şi, astfel, acestea să treacă de la o 
categorie la alta. Echilibrul perfect al feței este dat, 
bineînțeles, de îmbinarea armonioasă dintre Munţi şi 
Văi. Păstrând mai departe în imaginaţie asocierile 
făcute, devine uşor de înţeles faptul că, acolo unde apar 
denivelări bruşte, prăpăstii sau avalanşe între trăsături, 
avem de-a face cu un dezechilibru între forțele yin şi 
yang, ceea ce va duce la declanşarea unor evenimente 
bruşte sau periculoase în viața acelui om. Trecerea lină 
de la o trăsătură la alta, adică dintre Munţi şi Văi, 
creează echilibru şi armonie pe chip. Aceste diferențe pot 
fi observate cu uşurinţă în spaţiul din jurul ochilor, la 
îmbinarea dintre frunte şi nas, precum şi în alte zone de 
pe chip. Atunci când trăsăturile faciale sunt în armonie 
între ele sau se completează unele pe altele, avem de-a 
face cu un semn favorabil pe chip. În acest sens, chiar 
dacă întâlnim o trăsătură nefavorabilă pe fața unei 
persoane, armonia pe care o formează în combinaţie cu 
cele din jurul său, va face să o putem interpreta cu 
valoarea sa pozitivă. 


3. Principiul stratului 


Există fețe cu un aspect tăios, rece şi distant, din 
cauza trăsăturilor osoase predominante şi fețe care 
inspiră răbdare şi un comportament protectiv, datorită 
faptului că sunt cărnoase, adică majoritatea trăsăturilor 
au un aspect plin şi rotunjit. Armonia unui chip este 
evidenţiată prin echilibrul dintre trăsăturile osoase şi 
cele cărnoase. În acest sens, omul respectiv va avea 
parte de-a lungul vieții de provocări pentru depăşirea 
cărora este deja înzestrat cu resursele necesare. 


1. Principiul simetriei 

Chipul uman poate fi împărțit în trei etaje orizontale 
poziționate astfel: 

- etajul superior - delimitat de inserția părului şi zona 
dintre sprâncene; 

- etajul median - situat între zona dintre sprâncene şi 
baza inferioară a nasului; 

- etajul inferior - delimitat de baza inferioară a 
nasului şi vârful bărbiei. 

Totodată, împărţirea se mai poate face şi în plan 
vertical, printr-o linie imaginară de-a lungul mijlocului 
feței, cu ajutorul căreia distingem partea dreaptă şi 
partea stângă a chipului. Atunci când cele trei etaje 
orizontale sunt aproximativ egale în înălțime, avem de-a 
face cu un om echilibrat din punct de vedere mental, 
emoțional şi fizic. 

Astfel, acesta va fi capabil să acționeze păstrând 
armonia între cuget, simțuri şi fapte. Dacă simetria se 
păstrează şi în plan vertical, astfel încât între cele două 
părți ale feței nu există asimetrii uşor sesizabile cu 
ochiul liber, omul respectiv este demn de încredere. 
Avem în fața noastră un om echilibrat, care păstrează 
încă inocența sufletului său şi îşi clădeşte viața pe 
fundamentul indestructibil al virtuților. 


2. Principiul orchestrei 

Îmi place uneori să-mi imaginez chipul uman ca 
fiind o piesă muzicală cântată de o întreagă orchestră. 

Dacă fiecărei trăsături faciale îi corespunde un 
instrument, ne putem imagina amploarea compozițiilor 
care pot fi create de către artistul experimentat. 

Fiecare instrument, precum fiecare trăsătură, îşi are 
locul şi rolul său în această orchestră. Totodată, modul 
în care toate acestea se grupează şi relaționează între ele 
generează note particulare, menite să definească în cele 
mai fine detalii opera respectivă. 

Înţelegem din această comparaţie faptul că, pentru a 
prinde viață, muzica are nevoie de aportul fiecărui 
instrument din orchestră. 

Cu alte cuvinte, pentru a desăvârşi arta analizei 
trăsăturilor faciale, se va ţine cont de fiecare 
particularitate înscrisă pe chip. 

Odată identificate corect, apoi interpretate şi puse în 
contextul potrivit, trăsăturile faciale devin instrumente 
muzicale în mâinile dirijorului, capabil astfel să-şi creeze 
propria piesă în care va juca de-a lungul vieţii. 

O melodie cântată doar de o mică parte a orchestrei 
nu va impresiona niciodată prin rezonanța sa, aşa cum 
nici interpretarea separată a trăsăturilor faciale nu va 
întruchipa adevărata personalitate a celui analizat. 


3. Principiul nuanţei 

Culoarea tenului unui om reprezintă un barometru 
al stării de sănătate a individului şi dezvăluie 
temperamentul şi caracterul său. 

Tenul rozaliu dezvăluie o natură plăcută şi veselă, 
dar cu tendinţă spre izbucniri temperamentale periodice, 


iar cel palid o natură artistică şi sensibilă, dar cu 
înclinații spre pesimism şi melancolie. 

Echilibrul şi armonia se realizează când omul 
reuşeşte să-şi stăpânească pornirile şi să nu se lase 
stăpânit de ele. 


4. Principiul asemănării om-animal 

Fiecare om are un indiciu înscris pe chipul său care 
induce asemănarea cu un animal. Aceste indicii pot fi 
uneori foarte vizibile pe chipul unor persoane şi alteori 
foarte fine şi bine ascunse. Odată identificat, acest 
indiciu ne pune la îndemână un set nou de informații cu 
privire la instinctualitatea omului respectiv. Sunt detalii 
despre modul în care omul se comportă în momentele 
critice din viaţa lui. Fiecare va reacționa într-o manieră 
personală atunci când se confruntă cu o situaţie de criză 
sau viața îi este pusă în pericol. Toate aceste reacții pot 
fi interpretate prin studiul indiciilor specifice. 

Omul îşi va găsi uşor echilibrul şi va duce o viață 
armonioasă atâta timp cât indiciile animalice despre 
care am vorbit nu domină chipul şi nu preiau locul 
trăsăturilor umane. 


5. Principiul celor cinci elemente 

Există cinci elemente primordiale pe baza cărora 
este fundamentată întreaga filozofie şi metafizica 
chineză, şi care au preluat denumirea elementelor 
corespondente din natură: Apă, Lemn, Foc, Pământ şi 
Metal. 

Pentru că energia se află într-o continuă mişcare, 
cele cinci elemente păstrează deopotrivă această 


dinamică constantă în interacțiunea dintre ele, formând 
un ciclu constructiv, unul distructiv şi unul de control. 

Cunoscând interacțiunea dintre elemente şi 
principiul de funcţionare al fiecărui ciclu, se poate 
determina existența sau inexistența armoniei pe chip. 

În continuare, principiul celor cinci elemente ne 
indică în ce măsură dinamica unui astfel de ciclu poate 
fi îmbunătăţită, astfel încât să obţinem echilibrul pe acel 
chip. 

Un studiu aprofundat arată că pe fața fiecărei 
persoane vom întâlni indicii atribuite tuturor celor cinci 
elemente fundamentale. În practică însă, pe chipul unui 
om întâlnim două sau trei elemente foarte bine 
evidenţiate şi acestea sunt cele care vor sta la baza 
analizei sale. Nu este importantă ordinea în care sunt 
identificate pe chip şi nici numărul elementelor 
dominante, în schimb se va ţine cont de calitatea 
elementelor prezente, de cât de bine sunt aspectate pe 
fața supusă analizei, de poziția trăsăturilor faciale şi de 
dinamica ciclurilor care se formează între ele. 

Conform principiului celor cinci elemente, armonia 
pe chip este generată de echilibrul dintre elemente şi de 
realizarea ciclului constructiv între acestea. 


6. Principiul global 

Tehnica de analiză a chipului este consacrată 
studiului trăsăturilor faciale, însă arta citirii chipului 
uman constă în mult mai mult decât atât. Un cititor de 
fețe va ţine cont de timbrul vocii celui pe care îl 
analizează, de forma mâinilor şi a picioarelor acestuia, 
de modul în care merge, cum stă, cum mănâncă şi de 
multe alte indicii care îi vor fi utile în trasarea tiparului 
comportamental. 


Cu cât fizionomistul este mai experimentat, cu atât 
va observa mai uşor toate aceste detalii, ajungând la un 
moment dat la performanța de a-şi da seama de toate 
acestea fără a depune efort în acest sens. 

Omul armonios este acela al cărui chip se potriveşte 
cu vocea şi cu constituția sa fizică, ale cărui proporții 
sunt echilibrate şi este plăcut la vedere. O voce aspră şi 
dură nu va fi în armonie cu un chip firav şi delicat, aşa 
cum nici o voce calmă sau nehotărâtă nu este de bun 
augur în asociere cu trăsături faciale ce inspiră 
autoritate şi superioritate. 


Tehnica Ramele Feţei 


Tehnica  Ramele Fețtei cuprinde următoarele 
analize: 

1. Analiza feţei după lăţime 

2. Analiza feţei din profil 

3. Formele feţei 

4. Conturul trăsăturilor faciale 

Pictura realizată cu măiestrie pe o bucată de pânză 
şi încadrată într-o ramă atent aleasă se transformă într- 
un tablou care spune o poveste celui care îl priveşte. 

În mod asemănător, chipul uman poate fi asemănat 
cu o pictură încadrată în propria ramă, creând astfel un 
tablou avangardist care ascunde semnătura universală a 
celui supus studiului fizionomie. Imaginea astfel creată 
poate cuprinde vastitatea imensă a universului interior 
al omului, atât de cuprinzătoare şi de exactă poate fi 
tehnica studiată. Fineţea cu care se realizează studiul, 
precum şi profunzimea detaliilor, sunt oferite de 
experiența şi dedicarea fizionomistului. 

Tehnica Ramele Feţei presupune inițierea în tainele 
descifrării caracterului uman. Pentru a pătrunde şi a 
stăpâni o astfel de cunoaştere, fizionomistul este nevoit 
să înveţe cum să recunoască tiparele particulare ale feței 
în funcție de lățimea, profilul şi formele sale. 

Tehnica reprezintă o inițiere în fizionomie, deoarece 
antrenează ochiul privitorului să vadă şi să focalizeze 
conturul feței şi, în acelaşi timp, să-l delimiteze de 
factorii perturbatori din mediul extern. 

Astfel se realizează primii paşi în analiza 
caracterului, a temperamentului şi a personalității unei 
persoane. 


1. Analiza feței după lăţime 


Pentru determinarea lățimii unei fețe nu se poate 
folosi o anumită metodă şi nici nu există dimensiuni 
standard. Acest parametru variază de la o persoană la 
alta şi se determină ţinând cont în acelaşi timp de 
mărimea capului, de grosimea gâtului, de lățimea 
umerilor, de proporţiile bustului şi de înălțimea 
persoanei respective. Putem spune, pentru început, că 
se pleacă de la o observaţie subiectivă, însă un ochi 
antrenat va şti să diferenţieze o față lată de una îngustă 
şi să evidenţieze particularitățile. 


Fața lată 


Fată lată 
Omul cu fața lată are multă încredere în forțele 


proprii, dispune de rezistență şi gestionează în mod 
remarcabil evenimentele din viața sa. Nu va sta mult pe 
gânduri atunci când îşi doreşte să facă ceva nou, chiar 
dacă nu are cunoştinţe despre activitatea respectivă. 

Cu cât chipul este mai lat, dar şi mai scurt, 
impulsivitatea acelei persoane este mai crescută. Aceşti 


oameni se controlează mai greu, sunt mai rapizi în 
mişcări şi, astfel, ajung să greşească mai des. Pe de altă 
parte, sunt toleranțţi şi capabili să reziste la influenţele 
venite din exterior. Dau dovadă de curaj, nu se 
îngrijorează de propriile greşeli, ci acţionează cu 
încăpățânare. Dacă îşi doresc, îi pot influența cu 
uşurinţă pe cei din jur. 


Faţa îngustă 


Fată îngustă 
é 


Spre deosebire de oamenii cu fața lată, cei cu fața 
îngustă dispun de un nivel mai scăzut de energie şi, 
astfel, devin mai ponderatți în pornirile lor aventuroase şi 
nu se angajează în orice fel de activități. Au, în schimb, o 
sensibilitate emoţională ridicată, sunt interiorizați şi 
independenți. 

Îi caracterizează, de asemenea, prudenţa şi judecata 
profundă. Dacă oasele de pe chip ies puternic în 
evidență, aceasta indică faptul că persoana a trecut prin 
suferinţe puternice. 


2. Analiza fetei din profil 


Identificarea profilului se realizează observând 
chipul din lateral, cu fața îndreptată spre stânga şi spre 
dreapta. Se studiază proeminența următoarelor trăsături 
faciale: fruntea, nasul şi bărbia, pentru a determina 
gradul lor de expunere în afara profilului feței. 


Profilul plat 


Profil plat 

Profilul unui chip este numit plat atunci când, 
privite din profil, trăsăturile faciale au dimensiuni 
reduse, sunt teşite sau nu sunt aproape deloc 
proeminente. Acest tip de profil aparține oamenilor 
calculați, mentali şi politicoşi, care nu realizează nimic 
notabil şi nu ies cu mare lucru în evidență. 

Sunt echilibrați şi nu se lasă copleşiți de emoții, 
deoarece le abordează cu sinceritate şi calm. Răbdarea 
lor se manifestă aproape întotdeauna când au de luat o 
decizie şi, cu toate că sunt sceptici, moderația este o 
calitate care îi scoate din încurcături. 

Un om cu profilul feței plat râvneşte să dețină 
puterea, să-şi construiască un renume şi să aibă la 
îndemână strategii. Deşi poate să acționeze cu lentoare, 
preferă să o facă în felul personal, pentru că, până la 
urmă, va ajunge cu siguranţă să ia şi o decizie. 


Profilul proeminent 


Profil proeminent 

Profilul unei fețe este numit proeminent atunci când 
trăsăturile faciale sunt de mari dimensiuni şi ies 
puternic în evidență atunci când sunt privite dintr-o 
parte. 

De obicei, fruntea este înclinată, bărbia mai retrasă, 
iar nasul iese mult în afara chipului. 

Asemeni trăsăturilor sale ieşite în evidență, omul cu 
profilul feței proeminent este temperamental, acționează 
brusc gândeşte cu rapiditate şi se mişcă foarte iute. 
Modul său de a se comporta se suprapune cu credința 
sa principală în viată, şi anume aceea de a acționa 
întotdeauna cu rapiditate pentru a nu pierde vremea. 

Dorinţa de progres este ceea ce îl stimulează în mod 
constant şi devine iritat de tot ceea ce îl ţine pe loc ori îl 
împiedică în înaintarea sa. Dezavantajul unui astfel de 
comportament este acela că, la un moment dat, va 
deveni nerăbdător şi va greşi din ce în ce mai mult. În 
plus, individualismul său îl va încuraja să nu ia în 
calcul părerile celor din jur, ceea ce încă o dată îi va fi 
nefavorabil în viaţă. 


Rapiditatea din gesturi se regăseşte şi în judecata 
sa, astfel că se răzgândeşte cu repeziciune şi o face 
irevocabil. 

Sunt persoane uşor de manipulat şi de influențat. 


Profilul scufundat 


Profil scufundat 

Profilul scufundat se observă atunci când trăsăturile 
privite din profil sunt teşite şi curbate pe chip. Fruntea 
şi bărbia sunt proeminente, ieşite în afara chipului, iar 
nasul şi restul trăsăturilor sunt adâncite pe chip. 

Omul cu profilul feței scufundat dă dovadă de o 
imaginație bogată. Este plin de gânduri şi idei, ceea ce-i 
provoacă o agitaţie interioară constantă. La exterior se 
manifestă total opus, este lent în mişcări, ia decizii cu 
greutate şi se dovedeşte a fi printre cei mai încăpățânați 
oameni. Devine aproape imposibil să le mai scoată 
cineva o idee din cap sau să-i facă să se răzgândească. 

Judecata lor nu este în totalitate realistă, ci dau 
dovadă de naivitate, se îngrijorează frecvent, dar fără un 
motiv întemeiat, ceea ce, în timp, îi predispune la stări 
paranoide. 


Imaginaţia lor bogată îi poartă adesea pe drumuri, 
de aceea nu-şi găsesc cu uşurinţă liniştea şi nu stau 
mult într-un singur loc. 


Partea de sus proeminentă şi cea de jos 
scufundată 


Cel mai simplu de identificat un profil cu partea de 
sus proeminentă şi cea de jos scufundată este atunci 
când ne imaginăm un bec poziționat în poziție verticală, 
cu globul de sticlă în sus. 

Fruntea unei astfel de persoane este bombată, nasul 
este proeminent, iar bărbia este retrasă. 

Oamenii cu acest tip de profil sunt caracterizați de 
nerăbdare şi neatentie. 

Cu toate că mişcările lor sunt rapide şi bruşte, au 
nevoie de mai mult timp de gândire. 

Astfel, ajung să nu-şi dea seama ce au de făcut sau 
ce se întâmplă în general cu viața lor. 

Aşteptările lor sunt nerealiste, pentru că nutresc 
opinii ieşite din comun. Sunt indecişi, neatenți şi lipsiți 
de orice plan de acţiune în viitor. 


Partea de sus scufundată şi cea de jos 
proeminentă 


Partea de sus proeminentă 
şi cea de jos scufundată 


Profilul cu partea de sus scufundată şi cea de jos 
proeminentă se aseamănă cel mai bine cu o pară. 

Fruntea este teşită sau înclinată, nasul, buzele şi 
bărbia sunt proeminente, iar fălcile sunt proeminente şi 
bine definite. 

Un astfel de om este foarte inteligent, agil şi rapid în 
gândire. Punctul său sensibil este acțiunea. 

Îi lipseşte dinamismul atunci când trebuie să îşi 
pună în practică ideile, dar găseşte în 

Partea de sus scufundată propria carismă un 
instrument şi cea de jos proeminentă care îl salvează de 
multe ori. 

Tinde spre funcţii de conducere şi poate deveni 
dominator. 

Sunt oameni încăpăţânațţi şi refuză să ia în calcul 
alte opinii decât ale lor. Dacă sunt nevoiți să acționeze 
brusc, pot întâmpina blocaje, asemeni unei paralizii care 
nu le permite să rămână la fel de ageri în comportament 
pe cât sunt în gândire. Precauţia exagerată este un alt 
factor care le poate sta împotrivă. 


3. Formele feței 


Forma feței este cea de-a treia caracteristică, alături 
de lățime şi de profil, care oferă un nou set de informații 
despre chipul supus analizei. Toate cele trei trăsături vor 
deveni complementare şi, împreună, vor oferi premisele 
unui studiu cu atât mai detaliat. Dacă profilul şi lățimea 
feței sunt mai dificil de modificat de-a lungul timpului, 
forma acesteia poate suferi transformări pe parcursul 
vieții. 

În fizionomie există opt forme de sine stătătoare ale 
feței: pătrată, dreptunghiulară, rotundă, ovală, 
triunghiulară, trapez cu baza jos, trapez cu baza sus şi 
diamant. 


Forma fetei pătrată 


Faţa pătrată 

Trăsăturile definitorii ale feței pătrate sunt marcate 
de faptul că lățimea acesteia este mai mare decât 
lungimea sa, este colțuroasă, fălcile sunt bine definite, 
iar inserția părului este joasă. 

Omul cu fața pătrată obţine un randament foarte 
bun în muncă şi nu este deranjat de obstacolele pe care 
le întâlneşte în calea sa. Gândirea sa este logică şi 
practică, iar provocările pe care le întâlneşte de-a lungul 
vieții îl animă şi îl energizează. 


Fiind oameni foarte muncitori, perseverenţi şi 
determinaţi să-şi atingă scopurile pe care şi le propun, 
cei cu fața pătrată dobândesc cu uşurinţă bogății şi 
avere. 

Dezavantajul pentru o persoană atât de mentală 
este că latura sufletească ajunge să fie neglijată şi, 
astfel, rămân departe de a trăi sentimentul de dragoste. 
În cea mai mare parte, iubirea pentru ei se rezumă la 
pasiuni furtunoase şi o dorință greu de stăpânit spre a- 
şi satisface poftele animalice. Sunt oameni foarte 
ambițioşi, capabili să-şi investească toată energia în 
dobândirea bogăției şi a confortului material. Acest fapt 
îi ține departe totodată şi de suferințele amoroase. 

Dacă de-a lungul vieţii nu au parte de educaţie sau 
provin dintr-un mediu social sărac, persoanele cu fața 
pătrată capătă un comportament grosolan, incisiv şi, pe 
alocuri, cinic. Forţa lor fizică reprezintă unitatea de 
măsură a dreptăţii, în timp ce ei acționează plini de 
ignoranță, lipsiți de frica de Dumnezeu şi doar în sensul 
realizării lor materiale. 


Forma fetei dreptunghiulară 


Fata dreptunghiulară 

Faţa de formă dreptunghiulară este, aşa cum indică 
şi numele, mai prelungă şi mai îngustă în lățime, cu 
fălcile bine definite şi inserția părului înaltă. 

Este tipul de față pe care îl regăsim adesea la 
manageri sau la aristocrați şi cea mai comună formă a 
chipului printre politicieni şi afacerişti. 

Reprezintă forma ideală a feţei în familiile regale, 
pentru că aceasta indică cele mai mari şanse de a da 
naştere unor moştenitori de sex masculin. 

Cel mai adesea, omul cu fața dreptunghiulară ocupă 
o funcție înaltă, care îi asigură autoritate, putere şi 
prestigiu. 

Se dovedeşte a fi un bun mentor, priceput om de 
afaceri şi un excelent preşedinte. Forma dreptunghiulară 
a chipului indică o persoană practică şi capabilă, care 
rămâne cu picioarele pe pământ. Acesta devine 
principalul motiv pentru care persoanele cu fața 
dreptunghiulară sunt capabile să realizeze aproape orice 
îşi propun. Pe lângă aceasta, capacitatea de a-i motiva 
pe cei din jur îi transformă în adevăraţi lideri şi 


conducători. Sunt hotărâți asupra deciziilor pe care le 
au de luat şi au răbdare până îşi ating scopul propus. 

În cazul lor, mintea este cea care conduce inima şi 
nu invers, dovadă fiind capacitatea sporită de judecată 
şi mai limitată de acţiune. Acesta este un aspect 
nefavorabil, care îi transformă în oameni rigizi, plini de 
prejudecăți şi foarte încăpățânați. 


Forma feţei rotundă 


(e) 


p- 
E a 
Fața rotundă 


După cum îi spune numele, fața rotundă are 
marginile frunții, obrajii şi fălcile rotunjite. Extremităţile 
rotunjite ale frunții încadrează chipul într-un semicerc, 
obrajii sunt mari şi cărnoşi, iar fălcile sunt bine 
evidenţiate şi prezintă un strat adipos. 

Întregul contur al feţei are un aspect rotunjit. 

Fața rotundă trădează omul inocent, cu un 
comportament copilăros. 


Sunt mereu prietenoşi şi deschişi față de ceilalți din 
jurul lor, viguroşi şi energici, dar impulsivi, zgomotoşi şi, 
uneori, furtunoşi în comportament. 

Au o oarecare înclinaţie artistică, însă aceasta se 
traduce mai degrabă prin abilitatea de a imita şi mai 
puţin prin folosirea creativității. Sunt persoane 
extravagante, dar nobile Şi generoase. 

Cunosc valoarea banilor, însă imprudența şi 
neatenţia, sau poate uneori sinceritatea lor aspră, le 
cauzează multe probleme. 

Le place să menţină un ton de veselie şi se exprimă 
cu plăcere, variind adesea subiectele abordate. Abilităţile 
deosebite în comunicare le sunt benefice în vânzări şi în 
alte activități comerciale. Pun mare preț pe confort, pe 
mâncarea şi băutura de calitate, precum şi pe muzica 
bună. Sfatul potrivit pentru ei este să fie foarte atenți la 
excese. 

Sunt persoane foarte sensibile şi cu intuiţia bine 
dezvoltată, în dragoste, ajung adesea să trăiască la 
extreme, dar compensează cu plăcerea de a-i ajuta pe cei 
din jurul lor, pentru că îi încântă să se afle în preajma 
acestora. 


Forma feţei ovală 


Fata ovală 


Caracteristicile formei feței ovale sunt aceleaşi pe 
care le regăsim şi la fața rotundă, doar că întregul chip 
este mai prelung şi mai suplu. 

Oamenii cu fața ovală sunt rafinați, dornici să 
trăiască în plăcere şi să câştige bani cu care să-şi 
întrețină poftele. 

Le displace să trăiască sau să simtă în preajma lor 
conflicte şi preferă să rămână în relaţii bune cu toată 
lumea. 

Sunt conştienţi de sentimentele celor de lângă ei 
pentru că, la rândul lor, au o sensibilitate emoţională 
ridicată. 

Aproape întotdeauna sunt de acord cu opiniile 
celorlalți şi aleg să nu-şi exprime propriile idei de teamă 
să nu jignească pe cineva. 

Se implică adesea în cazuri caritabile şi, ori de câte 
ori au ocazia, participă la petreceri cu strângeri de 
fonduri. 

Se remarcă printre cunoscuți prin maniere elegante, 
şarm şi versatilitate. Încep numeroase proiecte deodată, 
însă rareori ajung să finalizeze măcar unul dintre ele. 


Sunt oameni visători, idealişti, spirituali, inventivi, 
dar şi superficiali. Se entuziasmează cu uşurinţă sau, în 
alte conjuncturi, îi vom găsi blocaţi într-o stare 
contemplativă. 

Sunt oameni ai extremelor, pentru că sunt fie 
sceptici, fie credincioşi, însă orice latură ar alege, spațiul 
mistic îi poate inspira. Sunt iubitori ai frumosului dar, 
în acelaşi timp, pot rămâne fantezişti şi superficiali. 

Pot avea diverse viziuni şi ajung să fie preocupați de 
ştiinţele oculte. În timp, pot dezvolta darul clarviziunii şi 
al prorocirii, dezvoltându-şi intuiţia şi perfecționându-şi 
percepția extrasenzorială. 


Forma feţei triunghiulară 


i SIE: 4 
Fața triunghiulară 

Fața triunghiulară este aceea la care fruntea este 
lată, iar bărbia şi fălcile sunt înguste. 

Oamenii cu acest tip de frunte sunt obişnuiţi să 
critice şi au deprinderea de a răni prin cuvintele pe care 
le folosesc. Sunt arțăgoşi şi capricioşi, dispuşi să mintă 
cu uşurinţă, dar şi cu iscusința unei persoane precaute 
şi viclene. Dau dovadă de instabilitate emoțională, 


lăsând să se contureze despre ei imaginea unui caracter 
alunecos şi straniu. 

Forma triunghiulară a feței aparține oamenilor 
spontani, cu mintea ageră, dar cu o exprimare plină de 
sarcasm şi uneori violentă, care dă naştere cu uşurinţă 
scandalurilor. 

Chiar dacă se străduiesc să afişeze bucuria pe 
chipul lor, o vor face cu multă superficialitate. 

În realitate, sunt adesea cuprinşi de tristeţe, de 
dezamăgire şi trăiesc senzația unui mare gol sufletesc. 

Izbucnirile energice şi pline de entuziasm sunt cu 
uşurinţă substituite de stări letargice sau de oboseală 
generală. 

Sunt oameni cu potenţial intelectual ridicat, capabili 
să opereze cu noțiuni şi concepte diversificate, dar care 
pot cădea victime propriului sistem de judecăţi 
contradictorii. 

Sunt buni gânditori, visători şi idealişti. 

Dintre cele mai potrivite forme de exprimare, lumea 
artistică a poeţilor şi a filosofilor este cea în care oamenii 
de acest tip se vor adapta cel mai uşor. 

În cazul bărbaţilor cu faţa triunghiulară, se va 
observa un comportament predominant feminin, pe 
când, la femei, acest tip de față este comun şi foarte des 
întâlnit. 

Acestea din urmă nu sunt capabile să întrețină 
relații de lungă durată şi pot manifesta adesea crize de 
isterie cauzate de dezechilibrul emoțional. 

Oamenii cu fața triunghiulară sunt, în general, 
înclinați spre ipocrizie şi minciună, sunt capabili să 
înşele şi îşi ascund intenţiile cu fățărnicie. 


Forma feţei trapez cu baza sus 


Fața trapez cu baza sus 
La fața cu formă de trapez cu baza sus fruntea este 
lată, iar fălcile sunt bine definite, însă mai înguste decât 
fruntea. 


Forma acesteia se aseamănă foarte mult cu cea a 
unei găleți. Oamenii cu fața de tip trapez cu baza sus 
sunt recunoscuți pentru mintea lor sclipitoare şi pentru 
faptul că se străduiesc să dea viață propriilor gânduri şi 
idei. 

Nu este de mirare, deci, că îi vom întâlni adesea 
printre inventatorii de succes, în rândul oamenilor de 
ştiinţă, în mediul ingineresc sau în lumea 
divertismentului. 

Sunt oamenii a căror satisfacție provine din 
rezolvarea problemelor şi descoperirea unor soluții noi. 

lubesc tot ceea ce-i înconjoară, iubesc oamenii, 
animalele şi întreaga societate în care trăiesc şi 
abordează o atitudine pozitivă față de toate acestea. 

Îşi dedică cu pasiune timpul realizării unor invenţii 
capabile să îmbunătățească calitatea şi stilul de viață al 


oamenilor. Sensibilitatea lor emoțională îi face conştienţi 
de suferințele celor din jur, ceea ce le amplifică motivaţia 
de a milita pentru o lume mai bună. 

Sunt deschişi către foarte multe domenii de 
activitate, dar vor excela în arte şi mai ales în ştiinţă, 
domenii care îi vor ajuta să depăşească rarele momente 
depresive sau de proastă dispoziţie în care ajung. 


Forma feţei trapez cu baza jos 


Fata trapez cu baza jos 
Dacă fruntea este îngustă, iar fălcile sunt bine 
definite, proeminente şi mai late decât fruntea, avem de- 
a face cu o față de tip trapez cu baza jos. Acest tip de 
față se aseamănă cu o piramidă al cărei vârf a fost 
retezat. 


Oamenii cu fața de tip trapez cu baza jos sunt 
practici şi au simțul realității foarte bine dezvoltat. Ei 
întruchipează în adevăratul sens al cuvântului genul de 
om realist şi pragmatic. Sunt oameni de acțiune, cărora 
le face plăcere să preia inițiativa. Modul lor de acţiune 
este, însă, unul tradițional, pentru că nu sunt adepţii 
schimbărilor. 


Evită nonconformismul, iar schimbările bruşte îi 
sperie, astfel că ajung să îşi rateze propria evoluţie, 
devin delăsători, neglijenţi, apatici, lipsiţi de voinţă şi 
indecişi. Ceea ce-şi doresc ei cel mai mult este, de fapt, o 
viață lipsită de griji, trăită în confort şi departe de 
zgomotul cauzat de dinamica societății. Sunt adepţii 
confortului şi sunt gurmanzi, astfel că adoră mâncarea 
şi băutura de bună calitate şi caută să se bucure de 
toate plăcerile vieţii, inclusiv de cele sexuale, care joacă 
un rol definitoriu în viaţa lor. În forma sa negativă de 
manifestare, acest tip de om se va dovedi un dictator 
nemilos, poate cădea pradă hedonismului sau se 
transformă într-un dominator dornic să dețină puterea 
absolută. Este predispus la excese de natură fizică şi 
satisfacerea cu orice preț a plăcerilor materiale. 


Forma feței diamant 


Sect 


Faţa diamant 
Fața de tip diamant este caracterizată prin pomeţi 
puternic evidenţiați pe chip şi care se întind spre 
extremităţile laterale, bărbia este îngustă, iar lățimea 
frunții nu depăşeşte mărimea pomeților. 


Omul cu fața de tip diamant este dominat de 
mândrie, este asupritor şi nu ştie să iubească din suflet. 
Atunci când se spune despre cineva că are inima 
împietrită, cel mai probabil forma chipului său este de 
tip diamant. Modul lor predominant de a se exprima este 
impunător şi chiar dictatorial. Sunt temperamentali şi le 
face plăcere să se comporte autoritar. Punctul lor forte 
în acest caz devine carisma. 

Cu toate că au un mod de exprimare autoritar, 
carisma îi transformă în adevărați magicieni capabili să 
farmece auditoriul, fapt ce le garantează succesul de-a 
lungul vieţii. Sunt persoane perfecționiste, dar cu opinii 
fixe şi orientate exclusiv spre latura materialistă a vieții. 
Sunt motivaţi de şansa de a-i depăşi pe cei din preajma 
lor ori de ideea de a-şi depăşi propriile limite. Pentru ei, 
banii devin mijlocul prin care pot obţine tot ceea ce-şi 
doresc în viaţă, inclusiv dragostea celor apropiaţi. 

Îşi impun standarde ridicate, dificil de atins pentru 
majoritatea oamenilor şi nu vor permite niciunui 
obstacol să le stea în calea realizării personale. 


4. Contururile formate din trăsături 

Fiecare trăsătură a feței are un aspect diferit, astfel 
încât nu putem generaliza formele, dimensiunile sau 
proporţiile acestora. Unele dintre acestea pot fi mai 
rotunjite decât altele, unele cu marginile ascuţite sau 
denivelate. La atingere, o parte dintre ele se vor simți 
moi şi cărnoase, în timp ce, pe altele, pielea în exces 
atârnă uşor. Întâlnim pe chipul uman trăsături 
noduroase sau care formează între ele unghiuri foarte 
ascuțite. 

Dacă ne-am imagina că urmează să sculptăm un 
chip în marmură, am avea la dispoziție posibilitatea de 
a-i crea trăsăturile aşa cum ne dorim. Putem alege, 


astfel, să dăm naştere unui chip cu trăsături ascuţite şi 
nefinisate, ori le putem rotunji şi finisa, oferindu-i un 
aspect armonios şi voluptuos. 

Rândurile care urmează tratează noțiuni de bază în 
analiza trăsăturilor faciale. În măsura în care vă doriţi 
să aprofundaţi fizionomia, recomandarea mea ca 
specialist în acest domeniu este să începeți să priviți cât 
mai multe busturi, imagini cu statui sau picturi ce 
reprezintă fețe umane. Observarea acestora vă va ajuta 
în distingerea tot mai clară a fiecărui contur care 
formează chipul uman. 

- Trăsăturile de pe chip care formează contururi 
patrulatere denotă energie, duritate, neînduplecare, 
fermitatea voinței, încăpățânare, o atitudine pozitivă şi 
mult calcul. 

- Trăsăturile de pe chip care formează contururi 
colțuroase indică duritate, egoism, răutate, 
insensibilitate, încăpățânare, tiranie, neînduplecare şi 
insistență. Toate acestea pot fi duse la extrem pentru 
dobândirea faimei şi a câştigului financiar. 

- Trăsăturile de pe chip care formează contururi 
noduroase indică  vehemenţă, îndrăzneală, furie, 
incisivitate, pasiuni puternice, excentricitate, 
comportament pasional, nepăsare, curaj şi lipsa 
măsurii. 

- Trăsăturile de pe chip care formează contururi 
ascuțite simbolizează fineţea, viclenia, prefăcătoria, 
irascibilitatea, minciuna,  fățărnicia, dinamismul, 
inițiativa şi inspiraţia. 

- Trăsăturile de pe chip care formează contururi 
rotunde indică bună dispoziție, calm,  indecizie, 
sinceritate, uneori slăbiciunea inimii, sensibilitate, lipsă 
de tact, neglijență, pasiuni profunde şi impulsive, 
lăcomie şi furie trecătoare. 


- Trăsăturile de pe chip care formează un contur 
moale, flasc şi slăbit dezvăluie un individ lipsit de 
caracter, pasiv şi apatic, extrem de leneş, cu sentimente 
îndoielnice, lipsit de energie şi dominat de pasiuni inerte 
cu excepţia nevoii de hrană. 


Menţiuni 

Utilizarea tehnicii  Ramele  Feței presupune 
respectarea tuturor etapelor descrise mai sus. Se 
porneşte, deci, cu analiza feței după lățime, după care se 
determină forma acesteia din profil, se identifică şi se 
analizează forma, iar în final se analizează contururile 
formate de trăsăturile faciale. Toate informațiile astfel 
obținute vor fi înglobate într-o sinteză generală, care 
cuprinde atributele de bază ale tiparului 
comportamental pe care îl manifestă persoana supusă 
analizei. 

Cu toate că nu există dimensiuni standard pentru 
determinarea mărimii capului, acesta este bine să fie 
bine proporționat în raport cu trupul. 

Orice dizarmonie indică prezența unor defecte de 
caracter şi a unui comportament îndoielnic. Atunci când 
capul este bine proporționat cu restul trupului, omul 
respectiv dă dovadă de capacități intelectuale ridicate, 
este echilibrat, are o minte sănătoasă şi duce o viață 
lipsită de excentricități. 


Tehnica Dualitatea Feţei 


Tehnica Dualitatea Feţei cuprinde următoarele 
analize: 

1. Gradul de sinceritate al persoanei 

2. Nivelul de extrovertire sau introvertire 

3. Influenţa din partea mamei sau a tatălui 

partea dreaptă partea stângă 


fata reală 


masca socială 


influența mamei influența tatălui 


03, E sai 


Dualitatea fetei 

Tehnica Dualitatea Feţei presupune analiza celor 
două părți laterale ale feței. 

Determinarea acestora se face trasând o linie 
verticală imaginară pe mijlocul feței, din creştetul 
capului şi până sub bărbie. 

Partea dreaptă a feței astfel determinate cuprinde 
sprânceana şi urechea dreaptă, ochiul şi obrazul drept şi 
partea dreaptă a celorlalte trăsături faciale. În mod 


similar, partea stângă a feței cuprinde trăsăturile de pe 
partea stângă. 

Atenţie! Partea dreaptă sau stângă a feței nu se 
determină ca fiind în dreapta şi respectiv în stânga 
noastră, atunci când privim pe cineva din față, când ne 
privim în oglindă sau atunci când analizăm o fotografie. 
În fizionomie, partea dreaptă a feţei unei persoane 
corespunde părții drepte a corpului său, iar partea 
stângă a feţei este pe partea stângă a corpului. 

Studiile demonstrează faptul că emisfera stângă a 
creierului (care, printre altele, este răspunzătoare de 
facultatea logică a omului şi capacitatea sa rațională, 
susține înțelegerea secvenţțială a mediului înconjurător 
şi determină identificarea spaţio-temporală a acestuia) 
este cea care controlează jumătatea dreaptă a corpului şi 
implicit partea dreaptă a feţei. 

Atunci când studiem partea dreaptă a feței unei 
persoane, intrăm în contact cu latura sa publică. Aceasta 
reliefează personalitatea pe care un om doreşte să o facă 
publică şi pe care o afişează fără nicio reținere. 

În mod asemănător, emisfera dreaptă a creierului 
(care este răspunzătoare de sfera emoţională şi intuitivă 
a omului, care îi stimulează creativitatea şi îl ajută chiar 
în recunoaşterea fețelor persoanelor din jurul său) 
controlează partea stângă a corpului şi a feţei. 

Partea stângă a feței reprezintă latura intimă şi 
ascunsă a omului. Aceasta corespunde emoţiilor sau 
trăirilor personale Şi reprezintă cheia spre lumea 
interioară a omului, o lume pe care nu este dispus 
aproape niciodată să o dezvăluie. 

Tehnica constă în compararea celor două părți ale 
chipului cu scopul de a recunoaşte şi analiza cele mai 
evidente diferențe dintre acestea. 


Diferenţele obţinute ne vor oferi informații cu privire 
la. nivelul de sinceritate al persoanei respective, ne vor 
spune dacă avem de-a face cu un om introvertit sau 
extrovertit şi în ce măsură şi care dintre cei doi părinți 
şi-a lăsat amprenta mai puternic asupra sa. 

Niciodată un chip nu va fi perfect simetric. Orice om 
prezintă asimetrii pe chipul său. Ceea ce interesează în 
studiul fizionomiei este să identificăm trăsăturile cu o 
asimetrie evidentă şi care ne pot furniza informaţiile 
necesare în analiza pe care ne-o propunem. 

Dacă diferenţele dintre cele două părți ale feței sunt 
mari, atunci avem de-a face cu o persoană care dezvoltă 
două personalităţi diferite. 

Acest tip de analiză nu se aplică în cazul celor care 
ava chipul asimetric încă de la naştere şi nici în cazul 
celor care suferă de o boală care le generează aceasta. 

Tehnica dualității feței presupune compararea mai 
multor regiuni de pe chip şi urmăreşte identificarea 
diferențelor indicate la fiecare trăsătură în parte. 

Se compară ochii pentru a verifica dacă: 

- sunt de dimensiuni diferite; 

- unul este aşezat mai sus sau mai jos decât celălalt; 

- unul este mai larg deschis sau mai închis decât 
celălalt; 

-în jurul ochilor există semne, riduri, aluniţe, 
cicatrici, pete, umbre, umflături sau adâncituri; 

- sunt de culori diferite. 

Se compară sprâncenele pentru a verifica dacă: 

- există diferenţe între lungimea şi desimea firelor; 

-una este aşezată mai sus sau mai jos față de 
cealaltă; 

- firele de păr cresc diferit 

- în jurul sprâncenelor există semne, riduri, umbre, 
aluniţe, cicatrici, pete, umflături sau adâncituri. 


Se compară urechile pentru a verifica dacă: 

- există o diferență de dimensiune şi formă între 
urechi; 

-una este aşezată mai sus sau mai jos față de 
cealaltă; 

- una este mai depărtată sau mai lipită de cap decât 
cealaltă; 

-pe urechi există semne, riduri, umbre, aluniţe, 
cicatrici, pete, umflături sau adâncituri. 

Se compară pomeții şi obrajii pentru a verifica dacă: 

- au dimensiuni diferite; 

- pe pomeţi sau pe obraji există semne, umbre, pete, 
riduri, aluniţe, cicatrici, umflături sau adâncituri. 

Pentru următoarele trăsăturile faciale: nas, filtrum, 
gură şi bărbie, se determină dacă acestea sunt 
poziționate sau nu de-a lungul liniei mediane a feţei. Se 
observă şi se cumulează existența ridurilor, a alunițelor, 
a petelor, a cicatricilor, precum şi a altor semne prezente 
pe fiecare dintre cele două părți ale feței, pentru a 
determina care dintre acestea este mai încărcată. 


1. Gradul de sinceritate 

Gradul de sinceritate se referă în general la modul în 
care o persoană se raportează la ea însăşi şi mai departe 
la întreaga societate în care trăieşte. 

Partea stângă a feţei reprezintă fața reală a omului, 
iar partea dreaptă a feței reprezintă masca socială a 
acestuia. 

Primul pas constă în comparaţia dintre cele două 
părți ale feței împreună cu trăsăturile faciale conform 
tehnicii explicate anterior. Dacă chipul studiat prezintă 
asimetrii vizibile şi diferențe mari între cele două părți 
ale sale, gradul de sinceritate al acelei persoane este 


scăzut. Este semnul omului care în primul rând se 
minte pe el însuşi foarte mult. 

Antiteza dintre partea sa dreaptă (masca socială) şi 
cea stângă (fața reală) a feţei reliefează neîncrederea, 
caracterul duplicitar şi existența a numeroase intenții 
ascunse. 

În contrast cu acesta, chipul caracterizat de un nivel 
ridicat al simetriei aparține persoanelor oneste, cărora 
nu le este teamă să se exprime cu sinceritate şi să se 
comporte deschis față de cei din jur. Cu cât gradul de 
asimetrie este mai mare, cu atât acea persoană este mai 
duplicitară şi ascunde adevăratul său caracter. Sunt 
acei oameni care în intimitate au un comportament cu 
totul diferit față de ceea ce afişează atunci când sunt 
vizibili în fața celor de lângă ei. 

Latura lor pozitivă poate fi excelent fructificată într-o 
carieră cinematografică de succes. 

Nimeni nu va ajunge vreodată să-i cunoască cu 
adevărat, oricât de apropiați le-ar fi. Nici rudele, nici 
prietenii şi nici măcar părinții sau partenerul de viaţă nu 
le pot descifra caracterul sinuos pe care şi-l formează şi 
îl întrețin toată viața. Pentru ei, regulile nu au un 
caracter obligatoriu, nu suportă să fie supuşi dacă nu 
au nimic de câştigat din asta, au un temperament 
schimbător şi se adaptează cu uşurinţă circumstanțelor 
noi de viață. Sunt oamenii extremelor şi adesea 
generează surprize, de la cele mai groaznice până la cele 
mai încântătoare. 

Cu cât fața este mai asimetrică, cu atât persoana 
respectivă se va lăsa de-a lungul vieţii condusă 
predominant de interesele sale materiale, va căuta să-şi 
împlinească cu prioritate nevoile bazale şi va eşua în a-şi 
lăsa vocea inimii să o îndrume cu privire la cele mai 
importante decizii. 


2. Nivelul de extrovertire sau introvertire 

Dacă partea stângă a feței este mai lată şi prezintă 
trăsături faciale mai proeminente decât partea dreaptă, 
atunci omul respectiv este extrovertit. Aceasta se va 
observa cu atât mai pronunțat cu cât îi cunoaşte pe cei 
cu care interacționează. Chiar dacă uneori se afişează în 
fața tuturor ca fiind o persoană introvertită şi retrasă, în 
realitate debordează de dezinvoltură şi e dornică să-şi 
împărtăşească sentimentele față de cei apropiaţi. 

Dacă partea dreaptă a feței este mai lată şi cu 
trăsături mai bine definite şi proeminente decât partea 
stângă, omul este introvertit. Pentru a compensa 
distanța pe care simte să o păstreze față de oamenii din 
jurul său, este posibil ca în public să se afişeze sub 
masca unui om extrovertit, vesel şi jovial, pe când în 
realitate dorința sa este să se retragă şi aproape 
niciodată nu va spune direct ceea ce simte cu adevărat. 


3. Influența din partea mamei sau a tatălui 

Partea stângă a feţei indică influența tatălui asupra 
persoanei respective, iar partea dreaptă a feței reprezintă 
influența mamei asupra sa. 

Pentru a determina care dintre cei doi părinți şi-a 
pus amprenta mai puternic asupra persoanei analizate, 
se determină care parte a feței este mai încărcată de 
semne (riduri, aluniţe, umbre, pete sau cicatrici). În 
funcție de aceasta, se ia în considerare părintele care 
corespunde părții respective, aşa cum am precizat 
anterior (partea stângă a feţei - tatăl şi partea dreaptă a 
feței - mama). 

Amprenta pe care părintele o lasă asupra copilului 
se regăseşte în tipul de educaţie pe care acesta din urmă 
o primeşte, în faptul că se ataşează mai puternic de 


părintele respectiv, că îi copiază comportamentul sau, 
pur şi simplu, va fi afectat la rândul său de evenimentele 
marcante pentru părintele respectiv. Această influență 
nu este obligatoriu să fie una benefică, însă va juca un 
rol important în viața persoanei. Totodată, nu este 
obligatoriu să fie vorba de părinţii biologici, ci de 
persoanele care au avut acest rol în viața copilului. 

Urechile poziționate asimetric ori cu forme diferite 
între ele sunt indiciul faptului că părinţii persoanei 
respective nu s-au înțeles între ei, au trăit separat sau 
cel puţin unul dintre ei nu i-a fost apropiat. Această 
caracteristică a urechilor dezvăluie relația conflictuală 
dintre persoana respectivă şi părinţii săi, lipsa 
îndelungată a unuia dintre părinți sau chiar 
înstrăinarea acestuia. 

Cele trei studii prezentate anterior (fața reală - 
masca socială, extrovertit - introvertit, influența mamei - 
influența tatălui) pot fi folosite de sine stătător într-o 
analiză a chipului ori în combinaţie cu alte tehnici. 

Cu cât tehnicile folosite sunt mai numeroase, cu 
atât profunzimea studiului va fi mai intensă şi 
complexitatea detaliilor mai elevată. 

Recomandarea mea ca specialist este ca toate cele 
trei tehnici să fie utilizate concomitent pentru a obține 
analiza completă a persoanei studiate. 

Această metodă ne ajută să pătrundem în 
intimitatea celui de lângă noi, să distingem între 
impresia pe care doreşte să o lase celor din preajma sa şi 
adevărata sa valoare. 

Părinţii sau cei care au împlinit rolul de părinți sunt 
cei care, de cele mai multe ori, protejează şi fortifică 
caracterul copilului, îi insuflă valorile pe care îşi va clădi 
propriul destin şi îi sunt alături sau îi stau în cale atunci 
când are de luat cele mai importante decizii în viață. 


Uşurinţa cu care îşi deschide sufletul către 
experiențele provocatoare ale vieţii îl poate propulsa pe 
culmile succesului, la fel de bine cum răceala față de 
oameni şi retragerea dintre prieteni îi va oferi doar iluzia 
unei satisfacţii trecătoare. 

Cu cât gradul de asimetrie de pe chip este mai mare, 
cu atât persoana respectivă este mai capabilă să 
exceleze în variate roluri pe care şi le alege în funcție de 
interesul de moment. Poate disimula cu uşurinţă şi 
poate să le prezinte celor din jurul său exact imaginea pe 
care aceştia îşi doresc să o vadă. 

În practică, am observat faptul că, la cea mai mare 
parte a oamenilor, partea stângă a feței este mai 
încărcată de riduri decât partea lor dreaptă. 

Uneori, pe lângă riduri mai apar aluniţe, pete sau 
alte semne. Partea dreaptă a feței este mai lipsită de 
semne şi mai netedă, dovadă a intensității cu care 
oamenii aleg să-şi reprime trăirile interioare. 

În acelaşi timp şi din motive foarte diferite, aceşti 
oameni aleg să afişeze masca socială cea mai accesibilă, 
dar lipsită de vitalitate, de emoţii şi trăiri intense. 

Prin înăbuşirea pasiunilor şi reprimarea emoţiilor, ei 
riscă să-şi stingă complet scânteia bucuriei de a trăi, de 
a se exprima liber şi de a se bucura de tot ceea ce viața 
are să le ofere. 


Tehnica Cele Trei Etaje 


De mii de ani, tehnicile de analiză a chipului descriu 
cu precizie dimensiunea psiho-fizică şi pe cea 
emoțională a omului. Nu mai există dubii cu privire la 
veridicitatea acestei cunoaşteri, în schimb accentul se 
pune pe elaborarea celor mai simple şi utile soluții, care 
să contribuie la îmbunătăţirea calității vieții umane din 
toate punctele de vedere. 

Studiul fizionomiei ne pune la dispoziție mijloacele 
prin care suntem capabili să determinăm reacția omului 
la diferiți stimuli exteriori. Astfel, putem determina la ce 
intensitate a presiunii psihice un om este dispus să 
cedeze la propriile convingeri, care sunt stimulii 
emoționali care îi pot altera instantaneu starea de spirit 
sau până la ce nivel al rezistenţei fizice acesta va da 
randament maxim în activităţile sale. 

Principiile fundamentale ale acestei arte au rămas 
neschimbate timp de milenii, astfel că şi astăzi, la fel ca 
în vechime, studiul aprofundat al fizionomiei ne oferă 
indicii de neclintit cu privire la realitatea înconjurătoare 
şi identifică cu exactitate rolul pe care omul îl are de 
îndeplinit şi poziția lui corectă în marea operă a creației 
şi, în particular, evoluţia acestuia pe verticala dintre cer 
şi pământ. 

Chipul uman este în egală măsură oglinda reacțiilor 
şi a tipului de relaţii pe care omul este dispus să le 
experimenteze de-a lungul vieţii sale. Ne referim aici la 
relațiile cu alți oameni din jurul său, cu mediul 
înconjurător, sau chiar cu evenimentele şi întâmplările 
esențiale din viața sa, precum şi la consecinţele acestora 
şi măsura în care îl avantajează în viaţă. 


Succesul este un deziderat comun tuturor 
oamenilor, indiferent de domeniul în care se doreşte a fi 
obținut, însă calea necesară de parcurs este cu totul 
diferită pentru fiecare dintre aceştia, la fel cum este şi 
punctul de plecare. 

Studiul celor trei etaje ale chipului dezvăluie toate 
aceste elemente deosebit de importante în viața 
fiecăruia. Avem, astfel, la îndemână detalii despre 
impulsul declanşator care îl face pe om să acționeze, 
care îl determină să ia poziție înaintea altor oameni sau 
față de deciziile acestora. Este impulsul care îl 
ambiționează să meargă mai departe sau, din contră, să 
se resemneze şi să renunțe, la fel cum poate fi impulsul 
ce-i menține vie speranța unei vieți nesfârşite. 

Tehnica Cele Trei Etaje cuprinde următoarele 
analize: 

1. Etajul Mental 

2. Etajul Social 

3. Etajul Instinctiv-Emoţional 


Etajul mental 
Potential Intelectual 


Etajul social 
Potential de adaptare 


Etajul instinctiv - emotional 
Potential energetic 


e SE anti 


Cele Trei Etaje 


În tehnica celor trei etaje, fața se împarte în trei 
părți, începând de la inserția părului şi până la bărbie, 
folosind linii imaginare care traversează inserția părului, 
arcadele, zona de sub nas şi zona de sub bărbie. 

Primul etaj se întinde începând de la inserția părului 
şi până la linia care uneşte cele două arcade, deasupra 
ochilor, cel de-al doilea etaj este poziționat între spațiul 
dintre arcade şi baza inferioară a nasului, iar cel de-al 
treilea etaj porneşte din zona de sub nas şi coboară până 
la zona de sub bărbie. 

Tehnica prezentată presupune ca, în continuare, să 
se identifice etajul cel mai înalt, cel mai lat şi cel alcătuit 
din trăsăturile cele mai proeminente, prin observarea 
dimensiunilor acestora. La majoritatea oamenilor, vom 
observa faptul că unul dintre cele trei etaje este 
dominant, adică dimensiunile sale le depăşesc pe ale 
celorlalte două. Există posibilitatea ca două dintre cele 


trei să domine prin mărimea lor chipul unei persoane 
sau, în unele cazuri puțin mai rare, toate cele trei etaje 
pot fi aproximativ egale. 

Înălțimea unui etaj indică intensitatea cu care se 
manifestă însuşirile care îi sunt atribuite conform 
cunoaşterii fizionomiei, în timp ce lățimea acestuia face 
referire la fermitatea şi determinarea cu care acestea vor 
fi folosite de-a lungul timpului. 

În cazul oamenilor cu cele trei etaje egale, viaţa 
decurge într-o manieră mai echilibrată. Bineînţeles că 
aceasta nu reprezintă cheia succesului nici pentru ei şi 
nici pentru cei din jurul lor, atâta vreme cât nu ştiu cum 
să se folosească de calităţile cu care sunt înzestrați. La 
fel ca şi ceilalți, au nevoie de cunoaştere şi de disciplină 
pentru a fi capabili să-şi urmeze visul şi să-l 
împlinească. Adesea, forma de echilibru de pe chipul lor 
se transpune în indecizie în viața de zi cu zi. Obişnuiesc 
să amâne deciziile importante, tocmai pentru că nu 
reuşesc să identifice aspectul mai însemnat pentru ei 
din acel moment. 

Etajul cel mai mic indică vulnerabilitățile acelei 
persoane sau calitățile sale cel mai slab dezvoltate, 
pentru îmbunătăţirea cărora omul este nevoit să depună 
un efort considerabil. 


1. Etajul Mental - de la inserția părului până la 
arcada sprâncenelor. 

2. Etajul Social - de la arcada sprâncenelor până 
sub nas. 

3. Etajul Instinctiv-Emoţional - de sub nas până 
sub bărbie. 

Cele trei etaje mai pot fi denumite şi astfel: 

Etajul Mental - Potenţialul intelectual 

Etajul Social - Potenţialul de adaptare 


Etajul Instinctiv-Emoţional - Potenţialul energetic 


1. Etajul Mental 

Oamenii care se preocupă în mare parte din timpul 
lor cu activități mentale, a căror judecată poate face 
diferența într-o situație dificilă sau ale căror decizii se 
fundamentează pe o gândire profundă şi complexă, au 
de obicei etajul mental cel mai bine aspectat pe chip. 
Sunt oamenii pentru care a face o analiză, a lua în 
calcul mai multe variabile, a le examina şi a-şi expune o 
constatare solid argumentată, reprezintă o satisfacţie. 
Timpul este preţios pentru ei şi îl folosesc din plin 
pentru a ajunge la o concluzie. Nu se grăbesc şi preferă 
să  cântărească bine fiecare indiciu, să urmeze 
îndeaproape şirul evenimentelor, trecând totul prin 
filtrul propriu şi realizând cele mai complexe scheme 
mentale. 

Nu se lasă conduşi de pasiune sau de impulsuri de 
moment, însă pot pierde timp preţios din dorinţa lor de a 
lua cea mai bună decizie. 

Reacționează plăcut la întrebarea La ce te gândeşti? 

Pentru ei, viața înseamnă, înainte de toate, 
raționament şi judecată. Simt nevoia să se cultive în 
permanenţă, să acumuleze informaţii, să înveţe şi să 
descopere zilnic ceva nou. 

Sunt persoane visătoare şi au tendința să împingă 
totul la limita idealului, de la propriile teorii, planuri şi 
proiecte, la cunoaşterea pe care o dobândesc şi până la 
propria persoană sau viaţa în sine. Fiind persoane foarte 
mentale, ceea ce le poate sta în calea realizărilor de orice 
fel pot fi propriile concepții şi principii de viață. Adesea 
pică pe gânduri pentru perioade îndelungate de timp, 
construindu-şi propriul tărâm imaginar, unde se 
izolează de haosul cotidian. Se retrag în acest spaţiu 


personal pentru a căuta răspunsuri la întrebări 
existențiale, răstălmăcind înțelesuri şi cercetând fiecare 
idee pe care o au, până în punctul în care ori se trezesc 
înconjurați de confuzie, ori aduc cu ei viziuni capabile să 
răscolească lumea. Între timp, se poate întâmpla să-şi 
neglijeze trupul fizic şi nevoile umane. 

Capacităţile lor mentale sunt, într-adevăr, deosebite. 
Informaţiile pe care le obțin le disecă în cele mai fine 
detalii, le reorganizează şi le structurează în vederea 
folosirii lor cu scopul realizării unei creații 
impresionante. 

După forma frunții şi a inserției părului se vor 
deosebi foarte multe particularități care adaugă detalii 
preţioase studiului etajului superior al chipului. 


2. Etajul Social 

Dacă etajul social este cel mai bine aspectat pe 
chipul unei persoane, aceasta este condusă de simțul 
realității. Atunci când vă adresați unei astfel de 
persoane, este bine să vă asiguraţi că ceea ce îi 
transmiteţi are sens şi pentru ea. 

De asemenea, pentru a-i stârni curiozitatea într-un 
dialog, folosiți cu încredere sintagma Ce părere ai în 
legătură cu asta? 

Oamenii cu etajul social predominant pe chip sunt 
pragmatici şi urmăresc să-şi organizeze în detaliu 
întreaga viață. Dacă se află încă în preajma cuiva, este 
pentru că au descoperit cel puţin un lucru pe care îl au 
în comun. 

Îşi vor alege apropiații şi prietenii cu atenţie, evitând 
oamenii falşi. În general, urăsc minciuna şi falsitatea şi 
apreciază tot ceea ce este autentic şi original. Acest 
aspect include atât oamenii din viața lor, cât şi 


întâmplările sau obiectele, tot ceea ce poate fi 
contrafăcut şi lipsit de valoare. 

Atunci când vine vorba de modul în care trăiesc, pot 
fi atraşi într-una dintre extreme: fie se vor desfăta în lux 
şi opulenţă, fie vor prefera simplitatea şi curăţenia unui 
spaţiu modest, dar practic. În concepţia celui cu etajul 
social predominant pe chip, perfecțiunea se poate 
împlini într-una din cele două situații. 

Sunt buni economi ai resurselor financiare, 
energetice şi temporale. Îşi gestionează cu prudenţă 
economiile şi consumul energetic, astfel că îşi asumă 
doar acele riscuri care, în opinia lor, îi vor duce mai 
aproape de împlinirea planului pe care l-au elaborat atât 
de meticulos. Se dovedesc a fi foarte buni strategi. 

Cu toate că, la prima vedere, pot inspira răceală şi 
distanță, în realitate sunt printre cei mai interesați de 
tot ceea ce se întâmplă în preajma lor şi dau dovadă de 
multă compasiune. 

Este important pentru ei să aparțină unei familii sau 
unui grup social, să facă parte dintr-un club sau echipă. 
Îşi doresc să fie utili comunității din care fac parte şi 
chiar umanităţii, astfel că îşi vor perfecționa talentele în 
mod constant. 

În funcţie de particularităţile trăsăturilor ce se 
regăsesc de-a lungul etajului social, analiza fizionomică 
poate fi completată cu detalii impresionante. 


3. Etajul Instinctiv-Emoţional 

Omul al cărui etaj instinctiv predomină pe chip este 
condus de sentimente, de senzațiile şi impulsurile de 
moment ori se lasă pradă pasiunilor şi instinctelor 
primare. Aceşti oameni sunt caracterizați de o voință 
puternică, sunt agresivi şi energici. Adesea se lasă 
conduşi de dorințe, acționând impulsiv, fără să se 


gândească în prealabil la consecințe sau măcar la modul 
în care se vor succede faptele. 

Etajul social fiind inferior celui instinctiv, acest 
lucru indică faptul că nici măcar oportunitatea unui 
beneficiu ulterior nu reprezintă un motiv suficient 
pentru a le potoli pornirile. Pot ajunge de-a dreptul 
controlaţi de propriile emoţii, de plăcerile vieţii ori de 
dorințele sexuale. Simt nevoia să-şi ardă energia în 
activități sportive solicitante sau să-şi petreacă timpul în 
cel mai ridicat confort, savurând mâncăruri şi băuturi 
alese. Pe parcursul vieţii se orientează predominant spre 
activități care le întrețin sentimentele, le oferă senzații 
intense şi implică neapărat corpul fizic. Rareori vor fi 
capabili să explice în mod logic care a fost raționamentul 
în urma căruia au luat o decizie sau au acţionat într-un 
anumit fel. Nu-şi pot justifica astfel comportamentul, 
pentru că, de cele mai multe ori, se ghidează doar după 
instincte şi în mod inteligent după intuiție, care se 
dovedeşte a fi foarte bună. 

Oamenii cu etajul instinctiv dezvoltat pe chip înțeleg 
cel mai bine viața prin prisma celor cinci simțuri ale 
trupului: văzul, auzul, gustul, mirosul şi pipăitul. Pentru 
a le atrage atenția într-o discuție, cel mai bine este să-i 
întrebaţi Ce simţi în legătură cu aceasta? 

Particularităţile ce fac distincția între persoanele 
instinctive şi cele emoționale, în raport cu trăsăturile 
faciale sunt următoarele: atunci când bărbia este 
prelungă, iar gura este mică, avem de-a face cu o 
persoană  instinctivă; dacă, în schimb, gura este 
proeminentă şi largă pe chip, iar bărbia este mică, 
persoana respectivă este intuitivă şi emoțională. 

Prin analiza suplimentară a trăsăturilor faciale 
prezente de-a lungul etajului inferior al chipului, 
fizionomistul va descoperi mult mai multe detalii 


fascinante care fac diferența între oamenii pe care îi 
cunoaştem. 

Tehnica de analiză a celor trei etaje ale feței se 
foloseşte doar la persoanele cu vârsta de peste 21 de ani. 

Recomandarea mea este ca, odată identificate şi 
interpretate cele trei etaje, omul să-şi creeze deprinderea 
de a-şi dezvolta partea mai slab aspectată, în scopul 
armonizării chipului şi implicit a vieţii. Aceasta se poate 
realiza prin numeroase metode, cum ar fi masajul sau 
exerciţiile faciale. Acestea din urmă constau în exerciții 
de afişare a emoţiilor, cu scopul de a antrena şi de a 
intensifica folosirea anumitor grupe de muşchi de pe 
față. Echilibrul între cele trei etaje se poate realiza şi 
prin mici trucuri folosite pentru a-l ajuta pe om să se 
adapteze unui stil de viață diferit sau să-şi creeze 
voluntar situaţiile şi condiţiile de care are nevoie. 
Trucurile constau în folosirea machiajului, a vopselei de 
păr, abordarea diferitelor tunsori sau aranjarea diferită a 
părului. Poate cea mai eficientă metodă este cea pe care 
oamenii o folosesc deja în cea mai mare parte a 
timpului, însă fără a fi conştienţi de ea, şi anume 
folosirea măştilor sociale, ce presupune transpunerea în 
diferite stări, generarea şi menținerea unor emoții 
speciale, toate în raport cu scopul urmărit sau cu 
trăsătura care se doreşte a fi îmbunătățită. Condiţia este 
ca omul să facă toate acestea într-un mod conştient şi 
să-şi studieze îndeaproape mimica, gesturile şi 
schimbările emoționale pe care le experimentează. 
Recomand ca antrenamentele şi trucurile folosite în 
vederea armonizării chipului să fie aplicate doar la 
îndrumarea unui fizionomist experimentat şi sub 
supravegherea acestuia. Rolul lor este de a fi folosite 
într-o conjunctură special creată în acest sens, cu 
stricteţe, doar pentru antrenamentul facial, armonizarea 


trăsăturilor sau pentru înfrumusețare. Astfel, se pot 
obține rezultate remarcabile, pentru că nimic nu poate 
să fie mai benefic pentru un om decât armonia dintre 
trup, suflet şi spirit. 


Tehnica Analiza Trăsăturilor Faciale 


Faţa este, cu mici excepţii, regiunea trupului uman 
cu cel mai ridicat grad de expunere şi accesibilitate. În 
lipsa altor date personale de identificare, chipul este cel 
care ne ajută să-i recunoaştem pe cei din jurul nostru, 
să identificăm membrii familiei din care facem parte, 
rudele, prietenii, colegii de muncă şi aşa mai departe. 

Particularităţile care ne diferențiază se regăsesc în 
varietatea trăsăturilor faciale, în poziționarea acestora pe 
chip, în diferitele forme şi dimensiuni pe care le pot avea 
şi, în general, în modul în care acestea formează un 
întreg. 

Fiecare persoană are trăsături faciale unice care îi 
definesc personalitatea şi caracterul. 

Distanţa dintre ochi, forma sprâncenelor, curbura 
buzelor, proeminența nasului sau poziționarea urechilor, 
sunt doar câteva dintre particularităţile care indică 
trăsăturile specifice de caracter ale individului, modul în 
care evenimentele din timpul vieții i-au  şlefuit 
personalitatea şi deciziile pe care este dispus să le ia în 
viitor. 

Analiza trăsăturilor faciale presupune analiza 
individuală a fiecărei trăsături de pe chipul uman. 
Pentru aceasta se procedează la identificarea formei, 
mărimii, texturii, poziției şi a altor aspecte definitorii ale 
trăsăturilor faciale. 

În continuare, se studiază interpretarea fiecărei 
particularități, urmărind realizarea unei sinteze prin 
care se obține o caracterizare completă a respectivei 
trăsături faciale. La final, pentru a putea trasa tiparul 
comportamental al omului, este necesar să fie puse în 


comun caracteristicile tuturor trăsăturilor faciale 
studiate şi realizată o sinteză definitorie a acestora. 

Astfel, se obțin indicii importante despre 
personalitatea, trăsăturile de caracter, temperamentul şi 
manifestarea oamenilor din jurul nostru, despre modul 
în care aceştia văd lumea, dar şi alte aspecte intime ale 
propriului univers interior. 

Descrierea unei persoane folosind interpretarea unei 
singure trăsături faciale este eronată. În fizionomie, 
pentru trasarea unui tipar comportamental este 
obligatoriu să se folosească regula lui trei. Aceasta 
presupune faptul că se va ţine cont de interpretarea a 
minimum trei trăsături faciale distincte pentru 
determinarea tiparului comportamental dominant. 
Astfel, fizionomistul va folosi descrierile trăsăturilor 
faciale care pot oferi informații în legătură cu aspectul 
supus studiului şi, prin combinarea a minimum trei 
dintre acestea, va fi în măsură să obțină un rezultat 
foarte exact. 

De exemplu, pentru determinarea stării de sănătate 
a unei persoane de 35 de ani, se va ține cont în primul 
rând de aspectul ochilor, în conformitate cu harta de 
corespondență a anilor pe chip (vezi Tehnica Harta 
Vieţii). În al doilea rând se va analiza cu atenție nasul 
persoanei respective, deoarece acesta oferă indicii despre 
starea sa generală de sănătate (vezi Tehnica Analiza 
Trăsăturilor Faciale). Al treilea aspect de luat în calcul va 
fi prezența eventualelor pete, semne, zone adâncite sau 
întunecate pe față (vezi Tehnica Analiza Ridurilor). 
Acestea din urmă oferă indicii precise cu privire la 
proasta funcționare a unuia dintre organele interne sau 
o eventuală îmbolnăvire de care omul poate să fie sau nu 
conştient. 


Nu se poate trage o concluzie cu privire la un aspect 
ce poate defini o persoană pornind de la o singură 
trăsătură facială. Individualitatea fiecăruia se şlefuieşte 
în timp şi, odată cu aceasta, se modifică într-o manieră 
corespunzătoare şi trăsăturile sale faciale. A genera un 
cumul de informaţii coerente şi corecte, cu rolul de a 
defini cu exactitate personalitatea şi caracterul celui din 
fața noastră, devine, în cele din urmă, o practică ce se 
cere a fi ridicată la nivel de artă. 

Sintetizarea celor mai elocvente detalii şi 
transpunerea lor în contextul potrivit oferă posibilitatea 
împlinirii unuia dintre cele mai râvnite vise ale omului, 
şi anume cunoaşterea personală dincolo de măşti sociale 
şi de prejudecăți. Astfel, fizionomistul se poziţionează în 
spatele intenţiilor ascunse şi al comportamentului 
protocolar sugerat prin limbajul trupului şi folosirea 
iscusită a cuvintelor. Studiind cu răbdare şi devotament 
tehnicile de citire a chipului, va dobândi capacitatea de a 
pătrunde în realitatea personală a celor cu care vine în 
contact. Odată cu acumularea experienței în acest 
domeniu fascinant al fizionomiei, ucenicul va deveni 
conştient de imensa responsabilitate ce îi revine odată 
cu descifrarea adevărului. 

În următoarea etapă, fizionomistul va fi nevoit să-şi 
desăvârşească capacitatea de a-şi adapta 
comportamentul în corespondenţă cu ceea ce citeşte pe 
chipul fiecăruia. Descrierea fiecărei trăsături faciale 
indică un potenţial înscris în structura fizică, psihică 
sau emoțională a omului. 

Este posibil ca potenţialul respectiv să rămână toată 
viața inert şi să nu fie niciodată pus în valoare, însă 
acest fapt se întâmplă foarte rar. Dacă, la un moment 
dat, o trăire intensă, un eveniment cu puternic impact 
emoțional, un om sau un grup de oameni declanşează 


potenţialul înscris pe chipul unei persoane, aceasta va 
începe să-l manifeste în viața sa. În acelaşi timp, există 
posibilitatea ca persoana respectivă să fie conştientă de 
o latură ascunsă a personalității sale, identificată de 
către fizionomist pe chipul său, pe care o stăpâneşte fără 
probleme. Prin educarea comportamentului, omul poate 
alege să-şi manifeste public doar anumite trăsături 
particulare, în momente de timp şi ipostaze pe care, de 
asemenea, este capabil să le aleagă după bunul plac. 

În situaţii mai rare, aflat într-un cadru tensionat 
sau sub anumite presiuni psihice, omul poate renunța 
la autocontrol, iar comportamentul său va scoate la 
iveală adevărata sa față. 

Vedem, astfel, că trăsăturile feței nu mint niciodată 
şi că, prin iscusința sa, fizionomistul este capabil să 
realizeze o hartă completă a potenţialului unei persoane, 
doar citindu-i chipul. Dacă o persoană identifică pe 
chipul său o anumită trăsătură, însă nu se regăseşte în 
descrierea acesteia, nu înseamnă că nu se va manifesta 
ca atare sau că nu poate da dovadă de un comportament 
pe măsura interpretării. Scopul analizei trăsăturilor 
faciale este acela de a descoperi calitățile cu care se 
naşte fiecare om şi de a-l susține în dezvoltarea 
propriilor talente. 

Variația formelor, a mărimilor, a poziției, a culorilor, 
a texturii şi a altor elemente specifice, precum şi 
combinațiile într-un număr infinit dintre acestea, susțin 
într-o manieră imbatabilă unicitatea fiecărei persoane. 
Pe cât de diferite pot fi două feţe, pe atât de diferiți sunt 
oamenii între ei. 

Analiza trăsăturilor faciale poate indica poziția în 
care va ajunge o persoană la un moment dat în viața sa, 
atâta vreme cât îşi fructifică cu eficiență calităţile 
înscrise pe chip. Pe parcursul studiului fizionomiei, se 


vor descoperi cu siguranță atât aspecte de care omul 
este conştient, cât şi talente sau abilități de care nu şi-a 
dat seama încă. Acestea pot fi abordate cu precauţie, 
atunci când avem de-a face cu posibile manifestări 
distructive sau, din contră, pot fi încurajate să fie scoase 
la lumină, pentru că se vor comporta ca adevărate 
comori. 

Fiecare trăsătură facială posedă în interpretările sale 
atât o latură pozitivă, cât şi una negativă. Chipul omului 
oferă indicii despre modul în care acesta s-a comportat 
în trecut, despre modul său de manifestare din prezent, 
precum şi despre starea sa de potenţialitate viitoare, ca 
urmare a interacțiunii dintre primele două. Există 
posibilitatea ca pe chipul unei persoane să existe laolaltă 
trei sau mai multe trăsături faciale nefavorabile 
(trăsăturile favorabile şi trăsăturile nefavorabile vor fi 
catalogate şi descrise separat în paginile următoare, 
astfel încât să poată fi identificate cu uşurinţă). 

Combinația de trei sau mai multe astfel de trăsături 
nefavorabile, cu atât mai mult dacă fac referire la 
aceleaşi calități sau defecte, nu sunt de bun augur şi 
caracterizează persoana respectivă ca având o 
personalitate dificilă, un comportament răutăcios şi 
distructiv sau un caracter meschin şi negativist. 

Studiul fizionomiei ajută o dată în plus într-o astfel 
de situaţie, în sensul că oferă posibilitatea acelei 
persoane, sau specialistului la care aceasta apelează, să 
identifice vulnerabilitățile sale. 

Ulterior, prin metode şi tehnici specifice, se încearcă 
îmbunătățirea comportamentului şi transformarea 
propriului caracter. Fiecare este capabil să-şi 
îmbunătățească, astfel, calitatea vieții şi să-şi folosească 
într-o manieră extrem de eficientă propriile talente. 


Analiza fiecărei trăsături faciale din acest capitol 
cuprinde cuvinte cheie, care descriu aspectele esenţiale 
ale acestora şi o descriere detaliată a formei sale de 
manifestare, atât în sens pozitiv, cât şi în sens negativ. 

Forma pozitivă sau negativă de manifestare a 
fiecărei trăsături în parte ţine de faptul dacă aceasta 
este sau nu susținută şi de alte trăsături asemănătoare. 

Conform exemplului oferit, dacă la o femeie de 35 de 
ani întâlnim o privire clară şi limpede, tenul său este 
curat şi are o culoare naturală, iar podul nasului este 
drept, lipsit de denivelări şi cărnos, atunci putem spune 
despre aceasta că din punctul de vedere al sănătăţii nu 
trebuie să-şi facă griji în viitorul apropiat. Dacă, în 
schimb, privirea îi este obosită sau lipsită de claritate, în 
interiorul ochilor se observă numeroase vene roşii, globii 
oculari sunt poziționați adânc în orbite şi se observă o 
culoare maroniu-închis în jurul acestora, iar nasul are 
mai multe denivelări şi un aspect osos, atunci este 
obligatoriu ca femeia respectivă să consulte un medic. 

Indiferent de trăsăturile faciale pe care le are fiecare, 
nu se poate concluziona niciodată faptul că cineva s-a 
născut pentru a trăi o viață mai grea decât a altuia, ci 
totul ține de alegerile pe care le va face în viață şi de 
efortul pe care îl depune în acest sens. 

La extrema opusă, persoana cu numeroase trăsături 
favorabile pe chip trăieşte constant sub presiunea 
provocării de a menține un echilibru stabil între forma 
de manifestare pozitivă şi cea negativă a calităților sale. 
Orice exces poate produce un eveniment care va solicita 
foarte mult efort pentru a reface armonia inițială, cu 
toate că, în realitate, sunt foarte puțini aceia care îşi 
trăiesc viața într-un echilibru constructiv. 

Primul pas este acela de a identifica tipul trăsăturilor 
faciale de pe chip. 


Cel de-al doilea pas constă în departajarea acestora 
în pozitive şi negative, împreună cu identificarea 
trăsăturilor specifice de caracter, de personalitate sau a 
tipului de comportament. 

Cel de-al treilea pas presupune cuantificarea şi 
compararea acestora, în sensul că se determină dacă 
predomină trăsăturile faciale favorabile sau cele 
nefavorabile. Ulterior acestui pas, se determină modul 
convenabil de acțiune pentru viitor, în sensul în care se 
va urmări îmbunătățirea calităților nefavorabile şi 
fructificarea celor favorabile. 

Atunci când se inițiază citirea feței unei persoane, se 
identifică trăsătura (sau trăsăturile) facială cel mai 
puternic evidențiată pe chip. Poate să fie vorba despre 
pomeți sau despre privire, uneori buzele sunt cele care 
ies cel mai tare în evidență, alteori fruntea sau bărbia cu 
aspectul lor proeminent. Trăsătura dominantă va indica 
schița de bază a analizei precum şi trăsăturile definitorii 
de personalitate şi de comportament. 

Pe măsură ce se avansează cu studiul feței, 
interpretările celorlalte trăsături faciale parțial se vor 
raporta la schița de bază şi parțial vor căuta să 
răspundă la întrebările celui analizat sau direct la 
întrebările fizionomistului. 

În tot acest timp, în trasarea tiparului 
comportamental sau pentru a obține răspunsul la o 
întrebare precisă, se va ține cont de regula lui trei. 


Urechile 

În scrierile antice, urechile erau reprezentate sub 
forma unui prunc în pântecul mamei. Această imagine 
reprezenta viața intrauterină, concepția şi longevitatea. 
Încă din cele mai vechi timpuri, studiul urechilor unei 
persoane oferea detalii despre constituția fizică a 


acesteia, despre psihicul său, despre modul în care 
gândeşte şi despre starea sa de sănătate. 

Cu cât urechile sunt mai mari, cu atât persoana este 
considerată a fi mai curajoasă, dar şi cu rezistenţă fizică 
şi psihică crescută. Forma urechilor are o importanță 
deosebită. Ea oferă indicii despre latura sentimentală a 
omului, despre modul cum abordează viaţa şi impactul 
emoțional pe care l-au avut experiențele din primii ani 
de viață asupra sa. 


Analiza urechilor după poziție 


Pentru a determina poziția urechilor pe chip, se 
trasează două linii imaginare orizontale astfel: prima 
linie orizontală uneşte cele două arcade (zona 
sprâncenelor) şi se prelungeşte spre exteriorul capului, 
iar cea de-a doua linie orizontală porneşte de sub nas şi 
se prelungeşte la stânga şi la dreapta spre exteriorul 
capului. Aceste două linii orizontale pot fi trasate privind 
chipul atât din față, cât şi din profil. 

Prin observație se determină dacă urechile sunt 
încadrate între cele două linii orizontale sau dacă le 
depăşesc prin mărimea ori poziţia lor. 


Urechi inalte 

Cuvinte cheie: ambiţie, minte puternică, memorie, 
intuiție, faimă, viclenie, răzbunare, răutate, cinism, 
pretenții. 

Urechi înalte 

Oamenii cu urechile înalte sunt foarte ambițioşi, 
inteligenți şi depun efort predominant în sfera 
intelectuală. 

Pot fi scriitori sau pasionaţi de artă, filosofie şi 
cercetare. Sunt foarte receptivi la mediul extern, au 
memorie bună şi sunt foarte intuitivi. 

Mulţi dintre ei pot ajunge faimoşi sau îşi construiesc 
un renume încă din tinereţe, şi doar munca susținută si 
continuă le va garanta faptul că şi-l vor menţine toată 
viața. 

Oamenii cu urechile înalte se dedică domeniului în 
care activează încă din tinerețe, ceea ce le va aduce la 
un moment dat recunoaşterea şi faima pe care o merită. 

Aspectul negativ la poziția înaltă a urechilor este 
acela că indică o persoană cinică, dificilă, pretențioasă şi 
care dă dovadă de lipsă de consideraţie față de 
sentimentele altora. 

Cei cu o astfel de poziție a urechilor pot deveni 
vicleni, răutăcioşi, răzbunători sau lipsiți de scrupule, 
mai ales dacă există şi alte aspecte nefavorabile în 
legătură cu urechile lor. 

Obişnuiesc să ascundă detalii cu privire la viața lor 
şi nu-i interesează binele celorlalți. Sunt capabili să 


joace teatru şi să lase impresia că le pasă de cei din jur, 
când, în realitate, sunt lipsiți de compasiune şi de milă. 


Urechi joase 


Urechi joase 

Cuvinte cheie: sentimentalism, materialism, empatie, 
emoții puternice, sociabilitate, obstacole. 

Urechile joase aparțin persoanelor sentimentale, 
materialiste şi dornice să-şi satisfacă toate plăcerile. 

Prima parte a vieţii poate fi mai dificilă pentru ei, iar 
reuşitele pot apărea mai târziu, în perioada adultă. 

Mulţi oameni cu urechile joase au avut parte de o 
copilărie turbulentă, ceea ce poate fi cauza pentru care, 
la vârsta adultă, caută să-şi asigure în primul rând 
confortul, să dobândească beneficii materiale şi să 
trăiască în desfătare. 

Un alt aspect negativ al oamenilor cu urechile joase 
este acela că pot ajunge labili din punct de vedere 
emoțional. Pun aproape totul la suflet, se lasă afectați 
prea uşor de evenimentele din jur şi, de cele mai multe 
ori, ei sunt singurii care au de pierdut de pe urma unui 
astfel de comportament. 

Sunt oameni care procesează mai lent informațiile, 
astfel că au nevoie să vadă cu ochii lor ca să înțeleagă. 


Adesea sunt cei care cer să li se explice de mai multe ori 
acelaşi lucru. Pentru ei, cel mai uşor mod de a învăța 
ceva nou este abordarea practică şi nu cea teoretică. 

Cu toate că nu excelează din punct de vedere 
intelectual, sunt empatici şi au o inteligență emoțională 
bine dezvoltată. 

Sunt sociabili şi nu le place să fie lăsați singuri, 
pentru că ajung să se simtă nefericiți dacă nu au 
companie. 

Oamenii cu urechile joase se confruntă cu obstacole 
dificile în prima parte a vieţii, mai ales în copilărie şi în 
adolescenţă. Această trăsătură nu le garantează faptul 
că, mai târziu, nu se vor confrunta din nou cu alte 
probleme dificile, deoarece acest aspect este determinat 
de alte trăsături de pe chipul lor. 

Urechile extrem de joase pot indica probleme 
mentale. 


Urechi mijlocii 

Urechi mijlocii 


Cuvinte cheie: echilibru, armonie, succes. 


Persoanele cu urechile mijlocii preferă o viață 
echilibrată, ocolesc stresul şi obligaţiile, ajungând să 
trăiască în armonie cu cei din jurul lor. 

Ating, de obicei, succesul în perioada dintre 28 şi 40 
de ani, interval care, de altfel, este cel mai favorabil din 
viața lor. 


Urechi lipite de cap 

Urechi lipite de cap 

Cuvinte cheie: auz fin, premoniţii, sensibilitate, 
ascultare, calm, respect, educație. 

Urechile lipite de cap sunt acele urechi care, atunci 
când chipul este privit din față, aproape că nu sunt 
vizibile. 

Oamenii cu urechile lipite de cap sunt foarte buni 
ascultători şi sunt capabili să audă până şi cele mai fine 
sunete din mediul înconjurător. 

Sunt persoane sensibile şi dezvoltă aptitudini pentru 
percepții extrasenzoriale. Faptul că trec prin anumite 
experiențe  premonitorii le transformă în persoane 
anxioase, atâta vreme cât nu sunt suficient de bine 
pregătite pentru a le înțelege rostul. 

Cei cu urechile lipite de cap sunt foarte ataşați sau 
apropiaţi de familie, se preocupă de casa lor şi de 
activitatea din sânul familiei. Pentru că le pasă atât de 


mult de părerea celorlalți, ajung să transforme opiniile 
acestora în autocritică. 

Adesea provin din familii cu standarde înalte sau 
din familii respectabile şi au parte de o educație aleasă. 


Urechi depărtate de cap 


Urechi depărtate de cap 

Cuvinte cheie: încăpățânare, neglijență, rebeliune, 
ignoranță, istețime, ingeniozitate, creativitate, dezordine. 

Urechile depărtate de cap aparțin oamenilor 
încăpățânați. Aceştia se remarcă prin gândirea lor 
rapidă şi prin faptul că se folosesc cu eficiență de 
abilitățile vizuale bine dezvoltate pentru a acumula 
informaţiile necesare din mediul înconjurător. Se poate 
spune despre ei că aud numai ceea ce le convine lor şi 
nu le place să li se spună ce să facă. 

Unii dintre ei devin de-a dreptul ignoranți şi 
nesupuşi în fata regulilor societăţii, fiind catalogaţi ca 
rebeli. 

Sunt isteţi, dau dovadă de ingeniozitate şi au nevoie 
de recunoaşterea celorlalți, motiv pentru care sunt 
capabili să facă lucruri ieşite din comun pentru a capta 
atenţia şi a fi băgațţi în seamă. 


Bărbaţii cu astfel de urechi, din nevoia de protecţie, 
pot ajunge să se refugieze în spatele unei femei 
puternice. 

Adesea îşi dau seama că sunt cei slabi într-un 
cuplu, însă nu vor recunoaşte asta în fața nimănui. 

Urechile depărtate de cap indică o copilărie plină de 
evenimente extreme sau o copilărie cu adevărat 
nefericită, privită din punctul lor de vedere. Gradul de 
nefericire este direct proporţional cu gradul depărtării 
urechilor de cap. Cu toate acestea, nu lasă să se vadă 
nefericirea, ci din contră, au un comportament 
prietenos, vesel şi jovial, în care se simte totuşi o 
tensiune. În unele cazuri, urechile depărtate de cap pot 
indica faptul că persoana respectivă şi-a pierdut părinții 
la o vârstă fragedă, că nu a fost foarte apropiată de 
părinţii săi, ori că a fost îndepărtată de lângă aceştia din 
diferite motive. 


Urechi înclinate pe spate 


Urechi înclinate pe spate 


Cuvinte cheie: încăpățânare, rigiditate, delăsare, 
fanatism, lene. 

Urechile înclinate pe spate îi definesc pe oamenii 
dificili şi foarte încăpățânați. 


Opiniile lor se bazează strict pe propriile credinţe şi 
nu sunt deschişi la păreri ori sfaturi din exterior. Sunt 
persoane care îşi clădesc viața pe şablonul propriilor 
experiențe din trecut, evitând să preia în orice fel sfaturi 
sau idei care le-ar putea fi benefice. Atunci când iau 
decizii, o fac într-o manieră neconvenţională. 

După cum sugerează şi poziţia acestora, oamenii cu 
urechile înclinate pe spate sunt cei cărora le place să 
stea pe spate şi să nu depună mult efort. La suprafață 
exprimă calm şi siguranţă, însă în interior sunt mai 
mereu îngrijorați şi în gardă. 

Vorbesc mult şi adeseori pe lângă subiect, evitând 
esențialul. Adesea folosesc multe cuvinte pentru a 
distrage atenția de la propriile greşeli, pentru că nu 
obişnuiesc să recunoască cu uşurinţă atunci când 
greşesc. 


Urechi înclinate în fată 


Urechi înclinate în fată 


Cuvinte cheie: pesimism, dezorganizare, lentoare, 
fanatism, negativism. 

În acest caz, posesorii lor sunt oameni pesimişti şi 
neîncrezători în forțele proprii. Duc lipsă de perseverență 
şi voinţă şi, din această cauză, nu pot rămâne mult timp 
concentrați pe o sarcină sau obiectiv, ajungând să-şi 


încalce promisiunile atât în fața celorlalți, cât şi față de 
ei înşişi. 

Aceştia privesc doar aspectele negative ale oricărei 
situației, refuzând să caute şi eventuale aspecte pozitive. 

Au caracteristicile potrivite pentru ceea ce se poate 
numi un pesimist convins. Este posibil ca în primii ani 
din viață să se fi confruntat cu experienţe neplăcute sau 
să fi avut parte de o copilărie dificilă. 

Sunt predispugşi la fanatism deoarece au tendința de 
a interpreta greşit lucrurile sau de a asculta orbeşte pe 
cineva fără a mai trece informația prin filtrul propriei 
gândiri. 

Nu stau mult pe gânduri, pentru că nu îi 
caracterizează, dar nici deciziile pe care le iau nu sunt 
cele mai inspirate. 


Urechi drepte 

Urechi drepte 

Cuvinte cheie: echilibru, armonie, flexibilitate, 
disciplină. 

Sunt persoane echilibrate, care preferă mereu calea 
de mijloc, iubesc echilibrul şi flexibilitatea în defavoarea 
seturilor de reguli rigide. Sunt preocupate mai ales de 
fapte şi rezultate concrete, evitând analiza lucrurilor 
nepalpabile. Pot urma instrucțiuni şi sunt persoane 
disciplinate în activitatea zilnică. 


Urechile apropiate sau depărtate de chip se studiază 
din profil. Cuvinte cheie: inteligență, logică, 
discernământ, geniu, creativitate. 

Acest tip de oameni se bazează mult pe inteligenţă, 
pentru ei primează logica şi discernământul atunci când 
iau o decizie şi nu se lasă conduşi de impulsivitate. Îşi 
iau timpul necesar pentru a evalua o situație şi se pot 
detaşa mai uşor de valul emoţiilor, al sentimentelor 

Privind capul din profil, se poate observa cum, la 
unele persoane, urechile sunt mai apropiate de față, iar 
la altele urechile sunt poziționate la distanță mare față 
de chip. 


Urechi apropiate de chip 


Urechi apropiate de chip 
Cuvinte cheie: neglijență, impresionabilitate, instinct 
animalic. 


Oamenii de acest tip evită adesea să evalueze o 
situație din punct de vedere logic şi ajung să tragă 
concluzii pripite bazându-se pe senzațiile de moment, pe 
sentimente şi pe emoţii. 

Sunt instinctivi, au reacții animalice şi un intelect 
slab dezvoltat. 


Urechi depărtate de chip 


Urechi depărtate de chip 


Cuvinte cheie: inteligenţă, logică, discernământ, 
geniu, creativitate. 

Acest tip de oameni se bazează mult pe inteligenţă, 
pentru ei primează logica şi discernământul atunci când 
iau o decizie şi nu se lasă conduşi de impulsivitate. Îşi 
iau timpul necesar pentru a evalua o situație şi se pot 
detaşa mai uşor de valul emoţiilor, al sentimentelor şi al 
senzațiilor de moment. Dacă urechea prezintă şi alte 
trăsături favorabile, cu cât este poziționată mai departe 
de față, cu atât indică un nivel de inteligență mai ridicat. 

Urechile depărtate de chip mai pot fi întâlnite la 
persoanele foarte creative sau la genii. 


Urechi poziționate inegal 


Urechi poziționate inegal 
Cuvinte cheie: dezechilibru, emoţii puternice, lipsa 
sprijinului. 


Aceste urechi sunt poziționate una mai sus decât 
cealaltă, creând un dezechilibru vizual între ele. 

Este un indiciu al faptului că părinţii persoanei 
respective au divorțat sau că au avut în general o relație 
dificilă. 

De cele mai multe ori, nu au o situație familială 
bună, în special de-a lungul copilăriei sau la vârste 
foarte mici. 

Cei cu urechile poziționate inegal pot ajunge să 
sufere de boli grave moştenite de la părinți. 

De obicei sunt nevoiți să se descurce în viață de unii 
singuri, rareori primind sprijin din partea familiei. 


Analiza urechilor după mărime 


Mărimea urechilor se stabileşte strict în raport cu 
fața. Dacă acestea sunt mari sau mici se determină cu 
ochiul liber, comparând cu atenţie mărimea urechilor cu 
mărimea feței în ansamblul ei. 

Regula de bază în determinarea mărimii urechii este 
următoarea: dacă mărimea urechii încape în decupajul 
feței de maxim 5 ori, urechile sunt considerate a fi mari; 
dacă mărimea urechii încape în decupajul feței de mai 
mult de 5 ori, urechea va fi considerată medie sau mică. 


Urechi mari 

Urechi mari 

Cuvinte cheie: longevitate, noroc, înțelepciune, 
senzualitate, renume, confort, bogăţie, destrăbălare, 
lene, excese. 

Urechile mari sunt considerate un semn al 
longevității şi al norocului. 

La chinezi, noţiunea de noroc poate avea o 
interpretare diferită față de semnificaţia acestuia din 
lumea occidentală contemporană. 

Pentru ei, norocul are un aspect pozitiv şi se referă 
la toate şansele, oportunităţile şi momentele de bun 
augur cu care omul se întâlneşte pe parcursul vieţii şi pe 
care, de cele mai multe ori, le fructifică favorabil. În 
cultura lor, a avea noroc nu înseamnă că omul este 
scutit de efortul depus pentru a se bucura de o viață 
armonioasă şi îmbelşugată. 

Dacă lobul urechii este cărnos, este un semn al 
înțelepciunii. Regii şi reginele au urechile mari sau medii 
în raport cu fața, motiv pentru care urechile mari 
reprezintă un semn regal pe chipul unei persoane. 

Urechile mari indică potenţialul unui om de a trăi 
precum un rege, indiferent de statutul său social. 

Posesorul acestui tip de urechi provine dintr-o 
familie înstărită sau strămoşii lui au fost oameni 
importanți la vremea lor, transmițând mai departe 


urmaşilor această capacitate de a dobândi o poziţie 
socială înaltă sau cel puţin de a trăi în confort. 

Oamenii cu urechile mari sunt senzuali, deschişi 
către experienţe noi, pofticioşi şi, deseori, pot ajunge la 
excese. Dacă urechile sunt mari, bine conturate, lipsite 
de deformaţii şi perfect încadrate pe chip, atunci indică 
un om cu inima bună. Aceştia sunt generoşi, calzi şi pot 
ajunge să facă totul din suflet. 

În antichitate, se considera că cei care au urechile 
foarte bine dezvoltate pot auzi vocile spiritelor. 

Dacă oamenii cu urechile mari nu prezintă alte 
trăsături favorabile pe chip, pot ajunge să rişte fără 
discernământ şi să ia decizii în necunoştință de cauză. 
În astfel de condiţii, ei sunt predispuşi să rămână la un 
statut social mediocru şi să cadă pradă lenei şi 
destrăbălării. În acelaşi timp, pot da dovadă de un 
comportament intruziv şi copleşitor prin curiozitatea lor 
ieşită din comun. Nu degeaba ajung să fie consideraţi 
neciopliți şi bădărani. 

Cei cu urechile mari au sistemul imunitar puternic 
şi rezistență ridicată la factorii nocivi din mediul 
exterior. 


Urechi medii 


Urechi medii 


Cuvinte cheie: echilibru, educație, perspectivă, 
determinare. 

Posesorii urechilor medii sunt oameni echilibrați. 
Dacă sunt poziționate între sprâncene şi nas, capătă 
descrierile favorabile de la urechile mari, însă dacă sunt 
aşezate mai jos, persoana va trebui să depună eforturi 
suplimentare pentru a se bucura de acestea. 

Oamenii cu urechile medii sunt cumsecade, educați 
şi cu perspective pozitive în viață. Nu sunt nici complet 
detaşaţi de bunurile materiale şi nici foarte ataşaţi de 
acestea. 

În activitatea lor, nu depun un efort considerabil 
nici fizic, dar nici intelectual. 

Au comportament normal şi echilibrat, alegând să 
nu iasă mult în evidenţă prin acțiunile lor. 

Înainte de a acţiona sau de a-şi asuma un risc, 
cântăresc fiecare decizie atât din punct de vedere 
intelectual, cât şi emoţional. 


Urechi mici 


Urechi mici 

Cuvinte cheie: precauţie, teamă, confuzie, discreţie, 
răceală, meticulozitate. 

Oamenii cu urechile mici sunt precauți şi nu riscă la 
fel de mult precum cei cu urechile mari. Obişnuiesc, în 
schimb, să cântărească cu multă prudență fiecare 
situație în care se află. 

Fac echipă bună cu cei cu urechile mari. Cu cât 
urechile sunt mai mici, acestea îi caracterizează pe cei 
care se pierd în multe detalii sau devin anxioşi şi fricoşi 
fără motive întemeiate. 

Oamenii cu urechile mici sunt muncitori, se întrețin 
singuri şi sunt mult mai atenţi la propria alimentaţie, la 
calitatea somnului şi la timpul de odihnă pe care şi-l 
alocă, față de cei cu urechile mari. 

Rareori acceptă ajutorul altor persoane, preferând 
să se descurce pe cont propriu. Sunt persoane foarte 
ambițioase şi perfecţioniste, dar au mult de pierdut de 
pe seama autocriticii dure. Uneori se străduiesc să 
demonstreze altora abilitățile pe care le au. Prea multe 
detalii îi debusolează, motiv pentru care aleg să abordeze 
viața cu prudenţă şi cu paşi mărunți, ceea ce îi face să 
proceseze mai lent informațiile din mediul înconjurător. 
Mulţi dintre cei cu urechile mici sunt foarte fricoşi, însă 
nu vor să recunoască acest fapt. 


Le place să ascundă aparențele şi sunt secretoşi din 
fire. Aspectul negativ este că pot ajunge foarte reci, 
egoişti, cruzi şi răi, mai ales dacă urechile sunt foarte 
tari şi cartilaginoase. 


Urechi de mărimi diferite 


Urechi de mărimi diferite 

Cuvinte cheie: viață tumultoasă, obstacole, grijă, 
duplicitate. 

Oamenii cu urechile foarte diferite între ele, fie prin 
aspect, fie prin modul cum sunt poziționate, au parte de 
mai multe suişuri şi coborâşuri de-a lungul vieții. 

Mulţi dintre ei ating succesul târziu în viață şi cu 
toții se văd nevoiţi să treacă peste numeroase obstacole 
şi crize existențiale până să dobândească succesul. 

Urechile diferite între ele sau amplasate diferit 
indică faptul că părinții persoanei respective nu s-au 
înțeles ori nu s-au iubit. Chiar dacă au trăit împreună, 
au trăit ca şi cum ar fi fost separați. În general, astfel de 
persoane au fost lipsite de iubirea părintească şi de 
ataşamentul securizant față de părinți în perioada 
copilăriei. Ca reacție, oamenii cu urechile de mărimi 
diferite devin foarte grijulii cu prietenii lor, pe care îi 
tratează cu atenţie şi generozitate. În schimb, duşmanii 
lor ar fi bine să fie cu băgare de seamă. Pot deveni 


nemiloşi față de duşmani şi nu au nicio reținere în a-şi 
exprima răutatea față de aceştia. 
Uneori, dau dovadă de dublă personalitate. 


Analiza urechilor după aspect 


Urechi păroase 

Cuvinte cheie: delăsare, lipsa scopului, inutilitate, 
rutină, rigiditate, rebeliune. 

Urechile păroase dezvăluie un om care nu îşi 
valorifică corect talentele sau care se simte inutil. Dacă 
urechile sunt mici şi cu păr, iar lobul şi helixul nu sunt 
bine formate, avem de-a face cu o persoană cu un 
caracter josnic şi cu o viaţă nefericită. 

Urechile mari, cu lobul şi helixul bine conturate, 
indică o persoană extravagantă, cu opinii şi principii 
adânc înrădăcinate în personalitatea sa şi care este încă 
dornică să înveţe lucruri noi. În general, îi face mare 
plăcere să se exprime. Indiferent de tipul urechii, 
prezența părului în sau pe aceasta indică o persoană 
care nu îşi foloseşte talentele, irosindu-şi timpul cu 
activităţi inutile. 


Urechi deformate 

Cuvinte cheie: perturbare, sensibilitate, obstacole, 
traume. 

Urechile deformate sunt acele urechi care nu au un 
aspect normal, în special acelea care la nivelul lobului şi 
a helixului prezintă anomalii. În general, urechile 
deformate fac referire la o persoană care are fie psihicul 
perturbat, fie o constituţie fizică plăpândă, fie întâmpină 
numeroase greutăți pe parcursul vieţii. Dacă urechile 
deformate sunt prezente din naştere, acestea pot fi un 
indicator al faptului că fătul a preluat de la mama sa 


experiența unor traume emoţionale din perioada 
intrauterină sau pot fi semne ale neglijenței mamei în 
ceea ce priveşte sănătatea proprie şi a copilului. În alte 
cazuri, pot indica faptul că, în perioada dintre 1 an şi 14 
ani, copilul a suferit traume psihice ori emoționale, care 
l-au afectat profund. 

Nu are importanță cât de intens sau important a 
fost evenimentul în sine, ci contează felul în care a fost 
perceput de către copil la acel moment. Uneori, printre 
cei care se nasc cu urechile deformate se întâlnesc şi 
oameni malefici. Aceştia îşi găsesc cu greu sensul în 
viaţă. 


Urechi palide 

Cuvinte cheie: faimă, reputaţie, succes, hărnicie, 
luciditate. 

Dacă urechile sunt mai palide în raport cu fața, 
acesta este un semn favorabil. Indică faptul că acea 
persoană se va bucura de faimă, de o bună reputaţie şi 
va avea succes în afaceri. Acest tip de urechi denotă o 
persoană cu gândirea clară, lucidă şi care nu se lasă 
dominată de stres sau alte gânduri disfuncționale. 

Dacă, alături de urechile palide, pe chip se regăseşte 
şi o trăsătură nefavorabilă, poate fi indiciul defăimării şi 
a unei proaste reputaţii. Cu alte cuvinte, pot fi la fel de 
faimoşi, doar că într-un sens negativ şi din motive 
nedorite de ei. 


Urechi gri 

Cuvinte cheie: neglijenţă, distanţare, lipsa mediului 
natural. 

Cei care au urechile gri sunt vorbăreți, neatenți, 
distanți şi ajung să sară de la un subiect la altul fără să 
facă legătura între ele. Foarte des, cei care lucrează mult 


timp în zona virtuală sau sarcinile lor de serviciu 
presupun vorbitul la telefon au urechile gri. Dacă 
culoarea urechilor se schimbă brusc în culoarea gri, este 
un semn că în câmpul lor energetic se instalează o boală 
sau că vor avea parte de un necaz. 


Urechi roşiatice 

Cuvinte cheie: agitaţie, excitabilitate, aroganță, nervi, 
egoism, conflict, pasiune. 

Urechile roşiatice indică o presiune ridicată a 
sângelui. Oamenii de acest tip sunt conduşi de pasiune 
şi de pofta trupească. Se pot enerva foarte uşor, însă la 
fel de repede se pot calma. Sunt mândri, egoişti, 
aroganți, nepăsători şi din când în când simt nevoia să 
izbucnească. Sunt necugetaţi în acţiunile lor, au un 
comportament lipsit de înțelepciune, de bunăvoință şi de 
recunoştinţă. 

Adesea le lipseşte voinţa şi aleg să se separe de 
lume, deşi cel mai tare se îndepărtează de latura lor 
spirituală. 


Urechi maronii 

Cuvinte cheie: stagnare, lentoare, obscuritate, 
ignoranță, greutăți. 

Dezvăluie o problemă de sănătate, o stagnare a 
energiei vitale. Pot avea un temperament lent şi le poate 
lipsi energia, întâmpină greutăţi atunci când doresc să 
se concentreze. Având un caracter senzual, ajung 
ignoranți şi obscuri. 


Vene roşii permanente pe urechi 

Cuvinte cheie: rigiditate, emoţii puternice, agitaţie. 

Oamenii cu urechile injectate de vene vizibile la 
interior sunt mai predispuşi la probleme de sănătate 


dacă nu se îngrijesc de trupul fizic şi de starea lor 
psihică. 

Este recomandat pentru aceştia să-şi îngrijească 
atent trupul şi mintea. De asemenea, este bine pentru ei 
să ducă o viață cât mai sănătoasă, atât fizic, cât şi 
emoţional. În caz contrar, pot dezvolta un caracter 
răutăcios, fanatic şi riscă să-şi piardă în orice moment 
controlul. Ar fi indicat să ducă o viață cât mai curată şi 
să se înconjoare de oameni cu virtuţi şi valori înalte. 


Interiorul urechii cu cartilaj evidențiat 

Cuvinte cheie: încăpățânare, energie, 
neconvențional, rebel, excentric. 

Oamenii din această categorie dau dovadă de foarte 
multă energie, creativitate şi sunt foarte încăpățânați. 
Sunt neconvențţionali şi au tendința de a exagera. 

Au o rezistență uimitoare şi pot duce o sarcină sau 
un proiect de la idee până la finalizare. Sunt buni 
povestitori şi excentrici, ceea ce poate alimenta un 
potenţial imens în domeniul ficţiunii. 


Analiza urechilor după formă 


Helix rotund 


Helix rotund 


Cuvinte cheie: inteligenţă, sociabilitate, creativitate, 
hărnicie, bunătate. 


Helixul rotund indică o persoană de încredere şi 
plină de inspiraţie. Sunt persoane pline de viaţă şi, 
astfel, ajung foarte uşor să se facă plăcute în societate. 

Persoanele cu helixul rotund sunt adaptabile, uşor 
de satisfăcut şi se dedică în totalitate activităţii în care 
sunt angajate. Pot crea dependenţă față de muncă. 

Sunt persoane excepţional de inteligente şi, astfel, 
au capacitatea să înţeleagă totul foarte uşor. 

Îşi canalizează energia intelectuală şi fizică doar în 
domeniile de care sunt cu adevărat interesate, evitând 
să-şi irosească resursele în activități inutile. 

Dacă helixul este larg, persoana respectivă poate 
avea un dar artistic. 


Helix ascuțit 


Cuvinte cheie: viclenie, intrigi, aventuri, egoism, 
imaginație, inventivitate, talent, furie, iresponsabilitate, 
istețime. 

Această formă de ureche este una nefavorabilă din 
mai multe puncte de vedere. 

Este indiciul unei persoane încăpățânate şi lipsite de 
sentimente sincere şi profunde, căreia în general îi 
lipseşte norocul în viață. 

Chiar dacă are multe talente şi se comportă 
fermecător, persoana cu helixul urechii ascuţit este 


egoistă şi ajunge să întâmpine greutăți în calea 
realizărilor personale. 

Cu toate că este plină de imaginaţie, originalitate şi 
inventivitate, adesea ajunge să folosească toate aceste 
calități doar pentru a născoci minciuni. 

Talentul creativ îi oferă o notă erotică şi senzuală, 
ceea ce o transformă într-o persoană atractivă pentru 
parteneri săi. 

Furia şi obsesia îl pot duce pe cel cu helixul ascuţit 
către  autodistrugere şi răzbunare, comportament 
cultivat cel mai adesea din copilărie. 

Unii dintre cei cu helixul urechii ascuţit se 
transformă din copii în adulți iresponsabili. Avantajul lor 
este că posedă în continuare o gândire rapidă, au mintea 
ascuţită şi sunt foarte isteţi. În general, au nevoie de 
mult spaţiu în viaţa lor, atât la locul de muncă, cât şi în 
relaţiile cu ceilalți. 

Urechea ascuţită este semnul vicleniei, al intrigilor 
şi al aventurilor romantice. 


Helix pătrat 


Helix pătrat 


Cuvinte cheie: strategie, perspicacitate, calcul, 
diversitate, energie, acțiune. 

Oamenii cu helixul urechii pătrat sunt foarte buni 
strategi, perspicace, calculați şi energici. 


Aceştia au nevoie în mod constant de diversitate şi 
dinamism în viața lor. Dacă, în plus, o astfel de ureche 
nu are lobi bine determinaţi, este semnul oportunistului 
şi al unui om viclean. 

Dacă nu deţin alte trăsături favorabile pe chip, pot 
ajunge să ducă o viață solitară şi cu puţini prieteni în 
preajma lor. 

Bătrânețea lor poate fi una singuratică şi plină de 
conflicte interioare de ordin emoțional şi psihic. 

Pot cu uşurinţă să devină lideri şi le place să se 
ocupe de mai multe activități în paralel. 

Nu le place să-şi piardă interesul sau să se 
plictisească. 


Helix gros 


Helix gros 


Cuvinte cheie: grosolănie, egoism, iresponsabilitate, 
lene, pofte, excese. 

Au un comportament egoist, grosolan şi 
iresponsabil. 

Tot ce fac este numai pentru ei şi ajung să fie 
nepăsători în legătură cu sentimentele celui apropiat. 
Profită de oameni atunci când vor să-şi ducă la împlinire 
scopurile, apoi devin răutăcioşi şi morocănoşi dacă nu 
obțin ceea ce-şi doresc. 

Dacă helixul este excesiv de gros, devin lacomi după 
mâncare şi plăceri carnale, hedonişti şi leneşi. 


Au tendința de a se desfăta peste măsură în 
activități senzuale şi se destrăbălează. 


Helix subțire 


Helix subtire 

Cuvinte cheie: sensibilitate, plăpând, neîncredere, 
traumă, dificultate, lipsa energiei. 

Nu au poftă de viață, sunt apatici, le lipseşte energia 
şi vitalitatea. Nu au încredere în forțele proprii, iar 
atunci când nu-şi împlinesc scopul propus, dau vina pe 
alții. 

Niciodată nu se consideră vinovați de ceva. 

Le lipseşte voința şi perseverența în muncă, 
ajungând să se folosească de alții pentru a-şi satisface 
propriile dorințe. 

Se împrietenesc greu cu cei din jur şi le este dificil 
să accepte pe cineva în viața lor. 

Helixul subțire reflectă şi un eveniment marcant din 
copilărie. 

Persoanele cu helix subțire au avut parte adesea de 
o copilărie dificilă, lipsită de bucurii, plină de griji şi 
marcată de sărăcie. 

De asemenea, oamenii de acest tip au momente în 
care sunt extrovertiți, entuziaşti şi plini de energie, chiar 
impulsivi, însă acestea sunt trecătoare şi se consumă 
foarte repede. 


Energia lor este fluctuantă şi devin cu uşurinţă 
agresivi atunci când sunt provocațţi. 


Helix fără bordură 

Helix fără bordură 


Cuvinte cheie: senzorial, sensibilitate, meditație, 
cugetare, lipsa energici, vinovăție, impulsivitate. 

În cazul în care întâlnim la o persoană helixul 
urechii fără bordură sau foarte subțire, avem de-a face 
cu cineva preocupat de oameni şi de problemele lumești. 

Fiind persoane sensibile şi senzoriale, resimt 
profund durerea celorlalți. Astfel, se retrag instantaneu 
din calea oamenilor care sunt furioşi, care îi stresează 
sau pun presiune pe ei. 

Iubesc liniştea, meditaţia, contemplarea, cugetarea, 
iar prin asta ei caută să-şi recupereze energia. 

Ei cumva simt că nu au multă rezistență psihică 
sau fizică şi caută să se refacă prin izolare şi linişte. 

Uneori pot ajunge să evite contactul sexual, 
deoarece trăiesc vinovăția faptului că irosesc o cantitate 
mare de energie pe care ar fi putut-o fructifica în direcția 
dezvoltării personale. 

Toate acestea nu-i transformă obligatoriu în 
persoane calme, ci din contră, se pot manifesta energic 
şi impulsiv. 

În preajma oamenilor cu helix fără bordură se simte 
o oarecare nelinişte, pe care o emană într-un mod subtil. 


Nu le este recomandat să consume alcool sau alte 
substanţe care le pot slăbi sistemul imunitar şi le pot 
distruge mintea. 


Helix pişcat 


Helix pişcat 


Cuvinte cheie: vulnerabilitate, sensibilitate, rană, 
persecuție, insecuritate, reasigurare. 

Sunt sensibili şi vulnerabili la schimbările din viața 
lor, simțind frecvent o stare de insecuritate, chiar şi 
atunci când lucrurile merg bine. 

Persoanele cu helix pişcat sunt uşor de rănit şi au 
nevoie de încurajări şi asigurări că totul va fi bine. 

Pot trăi cu impresia că cineva are ceva cu ei sau că 
unii oameni sunt rău intenţionaţi față de ei. 

Astfel de persoane pot avea o copilărie plină de 
probleme de sănătate, iar pe măsură ce cresc nu au 
parte nici de oameni buni care să îi sprijine sau să-i 
ajute. 

În ceea ce priveşte cariera şi viața socială, pare că le 
lipseşte norocul sau acel factor care produce 
oportunități şi ocazii. 

În general, aceasta se datorează atitudinii de negare 
continuă a realității vieţii, care îi caracterizează. 

Au tendința să evite complet problemele din viața 
lor, ceea ce îi va ţine departe şi de succes. 


Copilul cu helixul pişcat sau rupt are nevoie de 
toată dragostea şi înțelegerea părinţilor săi. 

În plus, are nevoie de foarte multe îmbrăţişări şi de 
multă încurajare cu privire la faptul că este un copil 
capabil. 


Helix cu umflături 


Helix cu umflături 


Cuvinte cheie: energie, sentimente, putere, intuiție. 

Au o rezervă mare de energie stocată în organismul 
lor, pe care trebuie însă, să înveţe să o acceseze. 

Este un semn că persoana deține multă energie 
psihică, emoţională sau fizică. 

Umflătura pe helix poate reprezenta şi un eveniment 
pe care l-au trăit în trecut şi pe care l-au depăşit 
oarecum miraculos, datorită unei forțe interne 
inexplicabile care i-a ajutat. 

În urma acelui eveniment, este posibil să se fi 
declanşat în ei o forță, a cărei energie sunt acum nevoiţi 
să înveţe să o acceseze, pentru a o putea folosi din nou. 


Helix tare 
Cuvinte cheie: robustețe, încăpățânare, determinare, 
tărie, încredere, rezistență, rigiditate. 


Aspectul pozitiv al acestei trăsături le oferă 
robusteţțe, sănătate fizică şi rezistență psihică ridicată în 
diferite împrejurări. 

Aspectul negativ, însă, apare atunci când helixul 
este foarte tare şi indică o persoană rigidă din punct de 
vedere psihic, cu viziuni înguste şi gândire limitată. Unei 
astfel de persoane îi este aproape imposibil să-şi 
mențină mintea, trupul şi sufletul flexibile, precum îi va 
fi foarte greu să rămână deschisă la viziuni noi şi 
creative. 

Preferă mai degrabă să rămână încăpățânațţi, geloşi, 
posesivi, duri şi reci. 


Helix moale 

Cuvinte cheie: sensibilitate, creativitate, influențabil, 
nehotărâre, dezechilibru, fragilitate, emoţii puternice. 

Dacă helixul este foarte moale, omul respectiv are o 
minte foarte creativă şi o imaginație bogată. 

Păstrează o viziune deschisă asupra lumii, se 
adaptează uşor în diverse circumstanțe şi este mereu 
pregătit să facă față schimbărilor din viața sa. 

Partea nefavorabilă este că pot fi oameni nehotărâți, 
lipsiţi de rezistenţă şi fără o direcţie precisă în viaţă. Îşi 
pot schimba mult prea des părerea, se pot răzgândi 
repede şi pot fi manipulaţi cu uşurinţă. Pot avea o 
constituție fizică fragilă, un psihic labil şi emoţii pe care 
le duc la extrem. 


Lob mare 


Cuvinte cheie: senzualitate, abundență, înțelepciune, 
excese, longevitate, experienţe, cunoaştere, manipulare, 
oportunitate. 

Când vorbim despre lobi mari la urechi ne referim 
atât la lungimea, cât şi la grosimea acestora. 

Prezenţa lobilor lungi şi groşi în armonie cu restul 
urechii este indicatorul longevităţii, al bogăției şi 
înțelepciunii. 

Cei care au lobii cărnoşi şi mari sunt senzuali, 
pofticioşi şi predispuşi la excese. Denotă o predispoziție 
către excese, pofte trupeşti neobişnuite şi 
supraponderabilitate. 

Din punct de vedere spiritual, sunt înzestrați cu o 
capacitate superioară de înțelegere şi judecată şi pot 
pătrunde uşor în lumea ocultă. 

Imaginea lui Buddha este reprezentată atât în 
imagini, cât şi în statuetele binecunoscute cu lobii 
urechilor foarte largi şi cărnoşi, ca simbol al înțelepciunii 
acestuia. 

Sunt însetați de cunoaştere şi mai ales dornici să 
trăiască experienţe cât mai diversificate. 

Au noroc pe plan material şi sunt deschişi spre 
latura spirituală a vieţii. Le place să-şi planifice viitorul 
şi caută oportunități de îmbogăţire pe căi uşoare. 


Lob mic 


Lob mic 

Cuvinte cheie: cumpătare, neîncredere, temeri, 
plictiseală,  înnăbuşire, blocaj, speculă, zgârcenie, 
meticulozitate, discreţie. 

Caracterul oamenilor cu lobul urechii mic este 
considerat a fi unul plicticos, deoarece nu au atât de 
multe interese în viață. 

Sunt lipsiţi de vitalitate, nu au răbdare şi îşi reprimă 
stările emoționale. 

Lobul mic poate indica lipsa intereselor, zgârcenie şi 
sărăcie. 

Sunt sensibili, uşor de rănit şi neîncrezători în cei 
din jur, astfel că nu le rămâne decât să devină 
speculativi. 

Oamenii cu lobul mic sunt orientați mai mult către 
prezent, având o minte rafinată, sunt calculați şi 
meticuloşi, dând dovadă de cumpătare în viața lor. 

Cei care nu au lobi sunt lipsiți de viziuni şi de 
capacitatea de a şti ce-şi doresc în viaţă. 

Mintea lor este într-o forfotă permanentă, fluctuând 
continuu. 

Dacă prezintă alte trăsături favorabile pe chip, pot 
ajunge să-şi construiască o carieră de succes. 


Lob ataşat de cap 


Cuvinte cheie: fixare, încăpățânare, tradiție, 
ancorare, egoism, obiceiuri, obsesie, impulsivitate, 
distrugere, ataşamente. 

Cei care au lobul ataşat de cap dezvoltă o legătură 
puternică cu familia şi cu strămoşii lor. 

Nu se pot detaşa de familia care i-a crescut, de locul 
în care au copilărit, de dialectul sau de accentul pe care 
şi l-au însuşit. 

Nu se pot despărți nici de gustul mâncării gătite „ca 
la mama acasă” şi nici de principiile după care s-au 
ghidat o bună parte din viață, oricât de departe de casă 
s-ar afla. Ei rămân ancorați în obiceiurile dobândite 
acasă, chiar dacă nu se mai află în sânul familiei. 

Dacă nu au alte trăsături favorabile pe față, devin 
oameni egoişti, cu idei fixe, obsesivi şi maniacali. 

În lipsa unei educaţii la standarde superioare 
mediocrității, pot deveni impulsivi, certăreți, bârfitori şi 
rigizi. 

Au obiceiul de a rămâne chiar şi lângă oamenii 
toxici, ataşați la fel de puternic precum este şi lobul 
urechii lor. 

Sunt capabili să-şi transforme viața într-una 
mizerabilă, menținând relații distructive doar de dragul 
de a rămâne alături de anumiți oameni. Nu înțeleg şi nu 
concep noțiunea de alternativă la viața dificilă pe care o 
trăiesc. 


Ajung, astfel, să aprecieze chiar şi un mod de viață 
dăunător, menţinând ataşamentul față de o persoană, 
cu toate că viața lor s-a transformat de mult timp într- 
un iad. 

Odată ce le-a intrat o idee în cap, le este foarte greu 
să se mai detaşeze psihic de aceasta. 


Lob detaşat de cap 


NE 
ENED 

Cuvinte cheie: detaşare, creativitate, inovaţie, 
construcție, noutate. 

Aceştia se pot detaşa mult mai uşor de idei, de 
oamenii din jur, de obiceiuri şi de locurile în care au 
trăit, dacă îşi doresc să facă acest lucru. 

Este semnul celui capabil să creeze ceva nou. 

Chiar dacă pleacă departe de casa părintească, sunt 
îndreptați să-şi însuşească noi obiceiuri. Îşi întemeiază 
propria familie şi au relaţii chiar foarte diferite față de 
cele pe care le aveau cât timp au trăit cu părinții. 

Persoanele cu lobul urechii detaşat de cap iubesc tot 
ceea ce este nou şi apreciază diversitatea. Sunt oameni 
independenți, dar au nevoie de familie şi de prieteni 
pentru a construi o altă realitate. 


Analiza urechilor după mărimea orificiului de 
intrare 


Urechi cu gaură mare 


Urechi cu gaură mare 


Cuvinte cheie: curaj,  dezinvoltură, tupeu, 
neruşinare, excese, lascivitate, needucat, rebeliune. 

Sunt oameni cu mult curaj, dezinvolți, uneori chiar 
tupeişti şi fără ruşine. Cu cât gaura urechii este mai 
expusă, cu atât mai mult se amplifică aceste descrieri. 

Dacă îşi vor folosi toate aceste trăsături de 
personalitate într-un sens creativ, în domenii unde sunt 
necesare astfel de calități, pot ajunge să fie foarte 
apreciaţi. 

În caz contrar, vor ajunge să fie catalogaţi ca fiind 
grosieri, needucați sau lascivi. 

Aspectul pozitiv este dat de faptul că le face plăcere 
să fie generoşi, le place să ajute, sunt distractivi şi 
deschişi către nou. 

Ajung să-i ajute pe ceilalți în numeroase cazuri, mai 
ales din dorința de a se afla în centrul atenţiei. 

Dacă nu îşi controlează această pornire, pot ajunge 
chiar şi la faliment. 

Singurul lucru pe care nu-l suportă este ca altcineva 
să-i controleze. Nimeni nu le poate spune lor ce să facă. 


De obicei, sunt foarte deschişi în credinţele lor, ceea 
ce se răsfrânge în multe aspecte din viața personală. 
Atunci când cineva întreabă De ce?, ei sunt cei care 
răspund cu De ce nu? 


Urechi cu gaură mică 


Cuvinte cheie: timiditate, îngustime, preconcepții, 
rigiditate, neîncredere, panică, zgârcenie. 

Persoanele cu gaura urechii mică sunt timide, 
elegante, dau dovadă de finețe, dar sunt şi mai înguste 
la minte. O parte dintre cei cu o astfel de caracteristică 
se concentrează mai greu şi au nevoie de explicații 
elaborate. Au o viziune îngustă şi rigidă asupra vieţii, un 
comportament formal şi stângaci. Au foarte puţină 
încredere în ei, chiar dacă dau dovadă de exces de zel. 
Se pot panica foarte repede şi le lipseşte curajul. Nu 
prea ajută alți oameni şi le lipseşte generozitatea. 

Într-un studiu amănunţit, urechea se împarte în trei 
secțiuni orizontale (partea superioară, partea mijlocie şi 
lobul). 

Această tehnică de analiză determină cât de dispusă 
este o persoană să-şi asume riscuri. Cu cât o secțiune 
este mai lată şi mai bine dezvoltată, cu atât persoana va 
fi înclinată să-şi asume riscuri mai mari de-a lungul 
vieții. 


Partea superioară reprezintă curajul în domeniul 
financiar şi pe plan mental. 

Persoanele cu urechile mai largi în partea 
superioară îşi vor asuma cu uşurinţă riscuri de tip 
mental sau financiar. Dacă partea de sus a urechii este 
îngustă, indică probleme de securitate şi rezistență 
scăzută la presiunile psihice. 

Partea mijlocie reprezintă curajul de a acționa în 
plan fizic şi rezistența emoțională. 

Dacă urechea este mai largă la partea mediană, 
indică o persoană aptă să-şi asume riscuri fizice. 
Persoanele cu zona mediană a urechii îngustă nu vor 
practica activități fizice decât în condiții de maximă 
siguranță şi sunt mai predispuse la suferințe 
emoționale. 

Lobul reprezintă longevitate şi bunăstare sau 
abilitatea de a planifica viitorul. 

Persoanele cu lobii urechilor mari sunt cele care îşi 
planifică cu înțelepciune viitorul. Persoanele cu lobul 
urechii mic trăiesc mai mult în prezent şi nu se 
concentrează foarte mult pe viitor. 


Favorabil Nefavorabil 


Urechi mijlocii Urechi înalte 

Urechi lipite de cap Urechi joase 

Urechi drepte Urechi depărtate de cap 
Urechi depărtate de chip Urechi înclinate pe spate 
Urechi mari Urechi înclinate în față 
Urechi medii Urechi apropiate de chip 
Urechi palide Urechi poziționate inegal 
Helix rotund Urechi mici 

Helix pătrat Urechi de mărimi diferite 


Helix gros Urechi păroase 


Helix cu umflături Urechi deformate 


Helix tare Urechi gri 

Lob mare Urechi roşiatice 

Lob detaşat de cap Urechi maronii 

Urechi cu gaură mare Vene roşii permanente pe 
urechi 
Interiorul urechii cu 


cartilaj evidenţiat 
Helix ascuțit 
Helix subţire 
Helix fără bordură 
Helix pişcat 
Helix moale 
Lob mic 
Lob ataşat de cap 
Urechi cu gaură mică 


Părul 

În analiza părului se ţine cont de caracteristicile: 
culoare, grosime, formă, textură, densitate sau desime şi 
lungime. 

În momentul în care se analizează părul unei 
persoane, se ţine cont atât de culoarea naturală a 
acestuia, cât şi de nuanţa actuală, în cazul în care a fost 
vopsit ori şi-a schimbat culoarea. Noua culoare aleasă 
de o persoană pentru părul său indică transformările pe 
care aceasta doreşte să le facă în personalitatea sa. 
Trăsăturile de caracter şi de personalitate mai pot fi 
dezvăluite şi de modul în care o persoană îşi poartă 
părul. În momentul în care îşi modifică stilul în care îşi 
poartă părul, atunci când îşi schimbă cărarea sau 
abordează o frizură nouă, persoana îşi va modifica 
viziunea pe care o are asupra vieții şi, implicit, îşi va 
modifica stilul de viață. Această modificare are un 


impact mai puternic asupra omului decât culoarea 
părului vopsit. Fiecare modificare a stilului în care este 
purtat părul conduce la un comportament specific. 

Vârtejul de păr este, în general, un aspect benefic, 
mai ales dacă este poziționat în creştetul capului, unde 
nu este vizibil cu ochiul liber, deoarece aduce schimbări 
favorabile în viață. Dacă vârtejul de păr este poziționat 
aproape de inserția părului şi este uşor vizibil din față, 
din spate sau din lateral, indică faptul că persoana va fi 
prinsă în vârtejul vieţii şi poate întâmpina experiențe 
furtunoase. 


Analiza părului după culoare 

Păr negru (brunet) 

Cuvinte cheie: putere, senzualitate, concentrare, 
pasiune, voință, egoism, mister, posesivitate. 

Părul negru dezvăluie o personalitate puternică, 
misterioasă, îndreptată spre acțiuni concrete. 

Oamenii cu părul negru se pot concentra uşor şi îşi 
pot focaliza acțiunile în direcţia dorită cu multă 
determinare. Au multă voință, pragmatism şi sunt foarte 
pasionali, egoişti, introvertiți şi posesivi. 


Păr castaniu (şaten) 

Cuvinte cheie: pacifism, generozitate, prietenie, 
romantism, armonie, modestie, clasă. 

Posesorii părului castaniu sunt oameni paşnici şi 
îndreptați către binele celuilalt, le place să fie generoşi şi 
prietenoşi. Sunt romantici incurabili şi le place să creeze 
armonie în jurul lor. 

Modestia de care dau dovadă le oferă un aer elegant, 
calm şi sofisticat. 


Păr roşu (roşcat) 


Cuvinte cheie: entuziasm, creativitate, violenţă, 
minciună, energie, viclenie. 

Are un temperament dinamic, iar în cazul în care 
sunt prezente şi alte trăsături nefavorabile pe chipul 
său, poate deveni violent, mincinos şi superficial. 

Pe de altă parte, este înzestrat cu multă creativitate, 
este o persoană ingenioasă şi plină de entuziasm. 


Păr blond 

Cuvinte cheie: detaşare, răceală, viziuni, strategie, 
scop. 

Cu toate că părul de culoare blondă duce cu gândul 
la puritate, semnificaţia în cadrul studiului fizionomiei 
este cu totul alta. 

Oamenii cu părul blond natural sunt reci şi detaşaţi. 
Îşi pot „îngheţa” simţurile, devin calculaţi, foarte buni 
strategi sau cruzi şi nemiloşi. 

Nu se sfiesc să spună ceea ce gândesc, sunt direcți 
şi tranşanți, dar foarte sensibili la critici. 

Cu cât culoarea blondă este mai platinată, cu atât 
devin mai lipsiți de pasiune, de trăiri interioare şi de 
căldură sufletească. 

Au o viziune asupra vieţii diferită față de a celorlalți. 


Păr alb (grizonat) 

Cuvinte cheie: înțelepciune, maturitate, rigiditate, 
fermitate, încăpățânare. 

Părul alb este semnul maturității, atâta timp cât 
omul nu albeşte la o vârstă tânără. 

Este simbolul desăvârşirii omului ca ființă şi îi oferă 
persoanei respective şansa de a pătrunde înțelepciunea 
vieţii. 

Atât femeile, cât şi bărbaţii cu părul mediu sau 
lung, de culoare albă, lipsit de nuanţe gălbui, cu firele 


drepte sau cel mult uşor ondulate, dese, lucioase şi 
subțiri, care în plus au urechile, nasul, gura, ochii şi 
sprâncenele favorabile, sunt oameni foarte înţelepţi. 

În altă ordine de idei, părul alb dezvăluie o persoană 
cu principii ferme, rigide şi care, atunci când se 
încăpățânează, devine de neînduplecat. 

În general, persoanele cu părul alb sunt lipsite de 
spontaneitate. 


Analiza părului după grosime 


Fir subțire 

Cuvinte cheie: intuiție, inteligență, ambiţie, 
creativitate, spontaneitate, inovație, fragilitate, 
slăbiciune, irascibilitate, emotivitate. 

În scrierile antice despre fizionomie, despre firul de 
păr subțire se nota faptul că era întâlnit la cei care 
făceau parte din clasele nobile superioare, pe când firul 
de păr gros era atribuit celor din clasele sociale 
inferioare sau oamenilor modeşti. 

Firul de păr subțire este considerat indiciul 
persoanelor caracterizate de o inteligență ridicată, 
capabile să dea dovadă de o fineţe şi de o subtilitate 
aparte, care îşi păstrează mintea deschisă şi sunt foarte 
creative. Omul cu firul de păr subţire are o natură 
înțeleaptă şi ascunde un potenţial remarcabil. În acelaşi 
timp, este o persoană foarte intuitivă şi flexibilă. 

Dacă firul de păr este foarte subțire şi fin, persoana 
respectivă riscă să fie uşor de manipulat şi să devină 
irascibilă. În această situaţie, rezistența sa fizică este 
redusă şi corpul său devine mai fragil decât în cazul 
celor cu firul de păr mai dur. 


Oamenii de acest tip sunt inovativi şi se află mereu 
în căutarea de noi soluții, ceea ce îi face să-şi îndrepte 
gândurile mai mult spre viitor. 


Fir gros 

Cuvinte cheie: încăpățânare, rigiditate, rezistenţă, 
muncă, determinare, anduranţă, violenţă, răzbunare, 
acțiune, energie, robustețe, posesivitate, materialism, 
tradiție. 

Cu cât firul de păr este mai gros, cu atât mai 
încăpățânați vor fi acei oameni. Unii pot avea o judecată 
foarte limitată Şi pot deveni violenți, vulcanici şi 
răzbunători, ajungând să reacționeze la orice stimul. Au 
nivelul de toleranță foarte scăzut, le poate lipsi simțul 
umorului şi generozitatea. 

Femeile cu părul foarte gros sunt dintre cele mai 
geloase, posesive şi materialiste, ajungând să se 
înțeleagă foarte greu cu partenerii lor. În general, aceşti 
oameni muncesc din greu pentru a-şi construi o carieră 
de succes, spre deosebire de cei cu părul subțire, care se 
întâlnesc cu şansa de a atinge culmile succesului încă 
din tinerețe. 

Au corpul şi psihicul rezistent, sunt tradiționalişti şi 
dezvoltă tendința de a se ataşa de trecutul lor. 


Analiza părului după formă 


Fir drept 

Cuvinte cheie: intuiție, sensibilitate, informație, 
imaginație, empatie, grijă, introvertit. 

Firul de păr drept este considerat cel mai favorabil 
dintre toate tipurile de păr din punctul de vedere al 
formei. Oamenii cu părul drept pot absorbi cu uşurinţă 
informaţii din mediul înconjurător şi, de asemenea, pot 


empatiza foarte uşor, mai ales dacă firul de păr este şi 
subțire. 

Intuiţia este arma lor secretă, dar, pentru a se folosi 
de darul acesteia, sunt nevoiți să înveţe să o 
stăpânească. 

Au o imaginaţie bogată, însă uneori devin foarte 
sensibili, îngrijorați şi introvertiți. 


Fir cret 

Cuvinte cheie: sexualitate, plăcere, mişcare, 
libertate, energie, optimism, excentricitate, violență, 
dezorganizare, răzbunare, viclenie. 

Oamenii cu părul creț au un apetit sexual foarte 
ridicat, iubesc sportul în aer liber şi, în general, 
libertatea. Au obiceiul să spună lucrurilor pe nume şi 
sunt oameni optimişti. 

Sunt sociabili, energici, ambițioşi şi uneori 
excentrici. 

Le place să fie diferiți față de ceilalți, căutând să 
aibă ocupații sau activități ieşite din comun. 

În sens negativ, pot ajunge dezorganizaţi, neglijenţi, 
rebeli, distrugători şi violenți. 

Dacă apar şi alte trăsături nefavorabile pe chip, 
părul cret amplifică caracteristicile unui om malefic. 


Analiza părului după textură 

Păr aspru 

Cuvinte cheie: muncă, rezistență, rigiditate, ceartă, 
viclenie, singurătate, pierdere. 

Părul aspru şi uscat este semnul energiei yang în 
exces. 

Nu este favorabil în cazul în care se întâlneşte la 
femei, deoarece acest tip de păr indică o secătuire a 
energiei sale feminine. 


Femeile cu părul aspru pot deveni răutăcioase, 
certărețe, dure,  viclene,  încăpățânate, lipsite de 
delicateţe şi feminitate. 

Multe dintre ele reuşesc să se prefacă în femei 
drăguțe şi prietenoase, dar adânc în sufletul lor zace o 
frustrare imensă. 

Bărbaţii cu părul aspru sunt greu de înduplecat şi 
întâmpină dificultăţi în a accepta idei noi sau chiar în a 
se accepta pe sine. 

În ambele cazuri, aceşti oameni au nevoie de multă 
iubire din partea celorlalți. 

Uneori, atunci când simt în jurul lor sentimente de 
iubire şi de acceptare, părul lor devine mai moale şi mai 
mătăsos. 

În general, părul aspru indică o fire singuratică, un 
temperament vulcanic, predispoziție la munci dificile, 
pierderea bunurilor, a serviciului sau a persoanei iubite. 


Păr moale 

Cuvinte cheie: lux, lene, generozitate, spontaneitate, 
confort, bunătate, succes, sensibilitate,  lascivitate, 
dezorganizare. 

Părul moale este cel mai favorabil tip de păr din 
punct de vedere al texturii. Este simbolul luxului, al 
bunătăţii, generozităţii, confortului şi al unei vieţi 
comode. Persoanele cu părul moale se bucură de o viață 
trăită în echilibru şi nu întâmpină multe obstacole în 
calea propriului succes. 

Dacă părul este extrem de moale şi mătăsos, este un 
indiciu al energiei yin în exces. Aceştia sunt oameni 
foarte sensibili, uşor de rănit psihic şi emoțional, care 
simt în permanenţă nevoia de a avea în preajmă oameni 
buni şi iubitori. 


La bărbaţi, este un semn negativ, indicând 
lascivitate, lene, predispoziție la minciună şi o viață 
dezorganizată. Bărbaţii de acest tip ajung să depindă de 
femeile cu care trăiesc şi pot rămâne sub influența 
acestora toată viața. 

Femeile cu părul moale sunt foarte dorite de bărbați, 
au sex-appeal şi un magnetism irezistibil. Farmecul lor 
este formidabil, de aceea au puterea de a atrage în viața 
lor pe oricine îşi doresc. 


Păr lucios 

Cuvinte cheie: sănătate, succes, lux, energie, 
vitalitate, viaţă. 

Părul lucios este semnul sănătăţii, al luxului şi 
energiei vitale. Oamenii cu părul lucios au multă 
vitalitate şi poftă de viață. Au succes în carieră şi în plan 
sentimental. 

Norocul le surâde atâta timp cât părul le străluceşte. 


Păr mat 

Cuvinte cheie: stagnare, dificultate, neîmplinire, 
efort, blocaj. 

Părul mat sau uscat este semnul bolilor, al unei 
minți întunecate şi al energiei greşit direcționate. 

Este semnul care anunţă dificultăți financiare şi 
relații defectuoase pentru persoana cu o astfel de 
caracteristică. 

Acest tip de păr poate indica mai multe căsătorii sau 
iubiri neîmplinite. Pentru a depăşi problemele din viața 
lor, cei cu părul mat sunt nevoiți să depună un efort 
dublu față de ceilalți. Dacă vor găsi cauza blocajului 
emoțional interior, părul va căpăta strălucire şi, de 
asemenea, viața lor se va îmbunătăți. 


Analiza părului după densitate sau desime 


Păr des 

Cuvinte cheie: energie, vitalitate, forță, duritate, 
fertilitate, muncă, încăpățânare. 

Părul des este un semn al sănătății şi al încrederii în 
forțele proprii. Celor cu părul des le place să-şi petreacă 
timpul în aer liber şi au nevoie de activități care să-i 
mențină în formă. Dacă părul este extrem de des, 
această trăsătură indică un caracter încăpățânat, 
vanitos şi ignorant, o viaţă plină de griji, cu multă 
muncă şi lipsită de satisfacţii. 


Păr rar 

Cuvinte cheie: inteligență, activitate, creativitate, 
intuiție, sensibilitate. 

Părul mai rar, chiar şi atunci când scalpul este 
vizibil, este considerat un semn favorabil, ce indică 
faptul că omul îşi va găsi mai uşor fericirea în viaţă. 
Oamenii cu părul rar muncesc adesea doar pe jumătate 
față de cei cu părul des pentru a obţine acelaşi rezultat. 
Acest lucru este valabil mai ales dacă podoaba capilară 
începe să se rărească mai târziu în viață. 

Când părul se răreşte încet, este semnul omului 
care se foloseşte intens de abilitățile sale intelectuale. 
Dacă părul se răreşte brusc, poate fi un indiciu al 
stresului sever sau al unei probleme grave de sănătate. 


Analiza părului după lungime 


Păr lung 
Cuvinte cheie: regalitate, bunăstare, putere. 


Reprezintă semnul regalității, al bunăstării 
materiale, al unui suflet puternic şi virtuos. 


Păr mediu 

Cuvinte cheie: practicitate, rutină, echilibru. 

Dezvăluie o femeie practică, echilibrată şi orientată 
către acțiune. 

Bărbaţii care au un astfel de păr sunt cei care aleg 
să urmeze fie calea paşnică, fie calea rebelă a vieții. 


Păr scurt 

Cuvinte cheie: pragmatism, hotărâre, energie, 
acțiune. 

Oamenii cu părul scurt sunt energici, pragmatici şi 
hotărâți. Femeile cu părul scurt sunt mult mai 
disponibile din punct de vedere sexual decât femeile cu 
părul lung. De asemenea, cele cu părul scurt iau 
deciziile mai în grabă decât cele cu părul lung, care se 
gândesc mai mult asupra modului de acțiune. 

Atât femeile, cât şi bărbații cu părul scurt sunt 
orientați către acțiune şi sunt dornici să obțină rezultate 
imediate. 


Chelia 

Cuvinte cheie: sexualitate, stres, viziune, fragilitate. 

Dacă chelia apare înainte de vârsta de 45 de ani, 
acest lucru indică o constituție corporală slabă. 

În plus, este un indiciu al interesului foarte ridicat şi 
al implicării într-o manieră aproape obsedantă a 
acestora în ceea ce priveşte activitățile sexuale. 

Oamenii de acest tip sunt impulsivi şi dau dovadă 
de multă nervozitate. 


Dacă chelia începe să apară după vârsta de 50 de 
ani, poate fi un semn al dezvoltării spirituale a persoanei 
respective. 

Este, de asemenea, un semn benefic atunci când 
omul începe să chelească începând cu partea din față a 
capului. Aceştia dau dovadă de inteligenţă, sunt oameni 
care îşi păstrează mintea deschisă şi au o viziune largă 
sau diferită asupra vieții. 

Atunci când chelia se observă doar în creştetul 
capului este un semn nefavorabil, care indică trăirea 
unui şoc emoțional puternic. 


Barba şi mustata 

Cuvinte cheie: virilitate, vitalitate, pasiune, mister, 
energie, curaj, putere, libertate, longevitate. 

O barbă benefică este aceea ale cărei fire de păr nu 
sunt nici foarte groase şi nici foarte dese. Acest tip de 
barbă nu prezintă zone mai dese de păr, iar părul creşte 
sub nas, pe partea inferioară a obrajilor, de-a lungul 
maxilarului şi pe bărbie. 

Firele de păr trebuie să fie moi şi strălucitoare, astfel 
încât barba să nu fie aspră, uscată, foarte groasă sau cu 
fire de păr inegale. O astfel de barbă este indiciul unui 
bărbat regal, curajos, puternic, înțelept, pasional, cu un 
spirit liber şi vesel. 

Barba aspră şi cu un aspect neînegrijit indică o 
persoană răutăcioasă. 

Cei cu o astfel de barbă se consideră a fi nobili şi 
posesori ai unor cunoştinţe elevate, cu toate că acțiunile 
lor sunt îndreptate spre satisfacerea propriilor plăceri şi 
nevoi. 

Dacă barba are un aspect subțire şi neuniform sau, 
în unele locuri, firele de păr sunt aspre şi inegale, indică 
o persoană cu o constituție fizică slăbită. Majoritatea 


acestora sunt, de obicei, de mică înălțime ori au o 
constituție fragilă. 

Cea mai potrivită culoare pentru o barbă lungă este 
neagră sau maro (în funcţie de culoarea părului de pe 
cap), ceea ce oferă bărbatului mai multă atractivitate. 

Barba este considerată în mod tradițional un semn 
al pasiunii şi al virilităţii, mai ales în cazul în care este 
lungă şi lucioasă. 

Dacă barba este groasă, persoana este considerată 
energică, capabilă, eficientă şi iubitoare. 

Dacă firele de păr din barbă sunt rigide, indică 
faptul că bărbatul respectiv are probleme în ceea ce 
priveşte câştigarea şi păstrarea banilor. 

Recomand bărbaţilor care nu au partea inferioară a 
feței (fălcile, gura şi bărbia) favorabilă sau bine definită, 
să înceapă să poarte barbă. Îşi vor întări, astfel, din 
punct de vedere energetic chipul, obţinând atât 
armonizarea aspectului facial, cât şi armonizarea vieții, 
mai ales spre bătrânețe. 

Nu recomand bărbaţilor să poarte doar mustață sau 
cioc, în cazul în care barba este rară cu goluri, iar pe 
filtrum nu creşte păr, nu recomand sub nicio formă ca 
acel bărbat să poarte barbă, cioc sau mustață. 

Dacă pe şanțul nazo-labial (filtrum) nu cresc fire de 
păr, este un semn că acel om poate fi pe nedrept criticat, 
calomniat sau defăimat. 

Într-o astfel de situaţie, bărbatul respectiv va fi 
nevoit să-şi schimbe stilul de viață pentru a produce o 
transformare benefică în viața sa. 

Golurile din barbă sunt indiciul faptului că energia 
sexuală a bărbatului respectiv este diminuată. Este tipul 
de bărbat singuratic, cu un caracter neplăcut şi care nu 
dă dovadă de masculinitate. 


Dacă la un bărbat creşte doar mustaţa, iar barba nu 
i se mai îndeseşte, este semnul unui declin în ultima 
parte a vieții. 

Barba favorabilă este de culoare neagră sau albă, 
lucioasă, deasă şi moale. 

O asemenea barbă indică bunăstare şi longevitate. 
Este foarte important, de asemenea, ca barba să fie de 
aceeaşi culoare ca a părului de pe cap. 

Lipsa bărbii şi o pereche de sprâncene rare şi palide 
amplifică lipsa energiei sexuale la un bărbat. În plus, 
acesta nu este, în general, interesat să aibă activitate 
sexuală. 

Dacă sprâncenele sunt atât de lungi încât se unesc 
cu firele de păr din barbă la nivelul tâmplelor, formează 
un alt semn nefavorabil, caracteristic unei copilării 
foarte dificile. Astfel de persoane adesea provin dintr-o 
familie cu posibilități materiale foarte reduse şi, în plus, 
sunt predispuse la accidente rutiere sau produse pe 
calea apei, cu un nivel de gravitate ridicat. 

Barba deasă, formată din peri ascuțiți ca nişte ţepi, 
lipsită de luciu, încărunțţită, de culoare roşiatică sau 
gălbuie reprezintă o trăsătură nefavorabilă care 
afectează zona inferioară a feței şi, implicit, ultima parte 
a vieții acelei persoane. 

Bărbaţii cu o astfel de barbă dau dovadă adesea de 
un comportament necivilizat şi meschin. Au o fire 
supărăcioasă, iar viața le este amenințată de mai multe 
obstacole dificile, de boli sau accidente grave. 

Toate aceste aspecte negative sunt cu atât mai 
amplificate cu cât barba înconjoară mai strâns gura, 
ceea ce presupune mai multe riscuri în perioada de 
mijloc a vieţii. 


Părul negru Fir gros 


Părul castaniu Păr aspru 
Părul roşcat Păr mat 
Părul blond Mustaţă 
Părul alb Cioc 

Fir subţire Chelie 
Fir drept 

Fir creţ 

Păr moale 

Păr lucios 

Păr des 

Păr rar 

Păr lung 

Păr mediu 

Păr scurt 

Barbă 


Inserția părului 

Caracteristica principală a inserției părului este 
reprezentată de capacitatea de socializare şi de adaptare 
a omului la diferite situații, la alți oameni sau la mediul 
înconjurător. 

Inserția părului oferă indicii despre modul în care 
oamenii răspund la tot ceea ce presupune influența 
părinţilor, în primă fază, şi apoi a întregii societăți, 
asupra lor. Tot această trăsătură indică modul în care s- 
au manifestat, ori se manifestă încă, efectele fricilor 
trăite sau acumulate în timpul copilăriei şi în perioada 
adolescenței. 

În studiul fizionomiei, inserția părului mai este 
cunoscută şi sub denumirea de influența părinţilor. 

Pe toată perioada copilăriei şi a adolescenţei, tinerii 
asimilează seturi de reguli, dintre care unele se 


sedimentează, amplificând diverse stări de frică, şi vor 
deveni tot mai dificil de îndepărtat mai târziu. 

Modul în care oamenii se raportează la toate acestea 
poate fi dezvăluit de tipul de inserție a părului pe care o 
au, deoarece se suprapune cu perioada de timp 
amintită. 

O persoană asupra căreia părinții au manifestat 
foarte multă influență se deosebeşte prin inserția lăsată 
a părului, mai ales pe părțile laterale ale frunții, creând 
un aspect triunghiular sau oval al acesteia. Adesea vom 
întâlni foarte mult puf în această zonă. 

Cu cât inserția părului este mai apropiată de 
sprâncene, cu atât mai reprimată a fost copilăria acelei 
persoane. Aceasta poate ajunge să fie foarte preocupată 
de opiniile şi sentimentele celor din jur. 

Cu timpul, învață să dea dovadă de un 
comportament corespunzător unei clase sociale înalte, 
chiar dacă nu s-au născut într-un astfel de mediu. 

Cu cât fruntea este mai înaltă, iar inserția părului 
este mai ridicată, cu atât mai mult persoana respectivă 
s-a bucurat de libertate în tinerețea sa, nu a avut parte 
de o educaţie opresivă şi nici nu s-a confruntat cu foarte 
multe reguli şi rigori. 

Persoanele cu inserția părului înaltă obişnuiesc să 
nu respecte regulile, din cauză că nu le pasă de ele sau 
ca efect al faptului că le încalcă des. 

Sunt predispuse să fie adesea cenzurate şi sunt mai 
puţin interesate de opiniile celorlalți. 

Dacă inserția părului este pătrată sau formează 
unghiuri drepte pe margini, aceasta indică o persoană 
căreia îi place să experimenteze viața, indiferent de 
consecințe. Sunt persoane rebele cărora nu le pasă de 
dezaprobarea celorlalți. 


Dacă inserția părului se retrage pe margini, nu este 
doar un semn al pierderii părului, ci este indiciul unei 
persoane înzestrate cu gândire creativă şi care prețuieşte 
foarte mult libertatea de gândire. 

Este tipul de persoană care trage concluzii ori are 
răspunsul pregătit înainte ca cel din preajma sa să 
termine ce are de spus. 

Surprinzător sau nu, de cele mai multe ori va avea 
dreptate. 


Analiza inserției părului după formă 


Inserţia părului rotundă 

CD) 


Insertia părului rotundă 


Cuvinte cheie: sensibilitate, simț artistic, capriciu. 

Inserția părului rotundă dezvăluie o persoană 
sensibilă, cu un comportament feminin, bine educată şi 
cu un simț artistic foarte dezvoltat. 

Uneori comportamentul lor este schimbător şi devin 
capricioase. 

Persoanele cu inserția părului rotundă dau dovadă 
de o imaginație bogată şi pot deveni superstițioase, mai 
ales dacă alte trăsături faciale potenţează acest aspect. 


Au tendința să nu îşi asume responsabilitatea 
pentru propriile acțiuni şi fapte, ceea ce face dificilă 
conviețuirea alături de persoane cu inserția părului 
rotundă. 


Inserția părului pătrată 


NESA 


Insertia părului pătrată 


Cuvinte cheie: conducere, carieră, stabilitate, 
independenţă, rigurozitate, analiză, reguli. 

Acest tip de inserție se întâlneşte predominant la 
bărbaţi şi apare mai rar la femei. Femeile cu o astfel de 
inserție preiau inițiativa în activitatea în care sunt 
angrenate şi le face plăcere să conducă atât acasă, cât şi 
în cariera pe care şi-o aleg. 

Oamenii cu acest tip de inserție sunt afacerişti şi 
familişti convinşi. 

Sunt capabili să lupte pentru a ajunge departe în 
carieră, mai ales atunci când sunt conştienţi de faptul 
că efortul le va fi recompensat pe măsură. 

Profesional, preferă să lucreze pe cont propriu, îşi 
doresc o carieră independentă, sunt persoane harnice, 


riguroase şi care se dedică în totalitate pasiunii lor. Au 
simț practic, sunt metodice şi analizează foarte bine o 
situație. Sunt persoane care îşi creează propriile reguli, 
de aceea îi găsim adesea în postura de lideri sau în 
funcții de conducere. 


Inserţia părului V 

Inserția părului V 

Cuvinte cheie; senzualitate, carismă, atracție, artă, 
călătorie, amor, erotic, instabilitate, nehotărâre. 

Inserţia părului în formă de V este o trăsătură tipic 
feminină, caracterizată de un ridicat simț artistic, 
carismă şi sex-appeal. 

Acest tip de inserție reprezintă semnul artistului 
înscris pe chip şi simbolul frumuseții. 

Atât femeilor, cât şi bărbaţilor cu acest tip de 
inserție nu le este favorabilă căsătoria sau uniunea cu 
un singur partener pentru toată viaţa. Cei cu inserția 
părului în formă de V sunt predispuşi la mai multe 
căsătorii sau să se îndrăgostească de mai multe ori în 
timpul mariajului, ceea ce va duce la divorț sau 
separarea de partener. 

La bărbaţii cu această trăsătură se observă mai 
multe caracteristici feminine. 


Aceştia nu sunt capabili să preia frâiele relației în 
care se află, ajungând să fie conduşi de parteneră. 

Atunci când este prezentă la o femeie, inserția 
părului în formă de V indică faptul că poate ajunge să 
treacă prin numeroase relații nefericite şi amplifică 
probabilitatea ca aceasta să se căsătorească cu un 
bărbat mult mai în vârstă decât ea sau care are un 
caracter matur. 

Domeniile recomandate pentru astfel de persoane 
sunt cele care presupun folosirea creativității, precum 
actoria sau muzica, divertismentul, psihologia sau 
călătoriile. Ajung să călătorească mult în interes de 
serviciu şi petrec puţin timp acasă. Le este dificil să se 
stabilească într-un singur loc, de aceea se spune despre 
ei că nu pot prinde rădăcini acolo unde se aşează pentru 
o perioadă. Bărbaţii cu această trăsătură pot deveni 
foarte atractivi pentru femei datorită felului lor de a fi. 

Atât femeile, cât şi bărbaţii dau dovadă de 
senzualitate şi erotism, motiv pentru care stârnesc în cei 
din preajma lor dorințe carnale. În general, persoanele 
cu inserția părului în formă de V ating bunăstarea 
materială după vârsta de 28 de ani. Sunt persoane 
materialiste şi caută parteneri cu o situație materială 
mai bună decât a lor. 


Inserția părului M 

Inserția părului în M 


Cuvinte cheie: artă, profunzime, senzualitate, 
conducere, superioritate, îngâmfare, mândrie. 

Inserţia părului în formă de M este tipic masculină 
şi se găseşte predominant la bărbaţi. Acest tip de 
inserție a părului îi caracterizează pe bărbaţii care nu se 
tem să-şi exprime profunzimea sentimentelor. Bărbaţii 
cu o astfel de trăsătură sunt lideri puternici şi 
protectori, afectuoşi, atenți, grijulii, iubitori şi senzuali. 

Femeile cu inserția părului în formă de M tind să 
aibă un comportament masculin şi pot avea dificultăţi în 
viaţa romantică. În schimb, pot atinge succesul în 
afaceri şi îşi pot construi o carieră remarcabilă. 

În general, sunt oameni sensibili, tandri, afectuoşi şi 
parteneri remarcabili. Asemeni celor cu inserția părului 
în formă de V, inserția părului în formă de M reprezintă 
semnul artistului, ceea ce îi face să aibă înclinații 
creative. 

Cele mai mari satisfacţii le vor obţine prin 
transpunerea propriei creativități într-o formă de artă, 
profesând ca actori, scriitori, cântăreți sau compozitori. 
Dorința puternică de exprimare le aduce succesul în 
orice domeniu care presupune explorarea minţii lor 
creative. Semnul artistului întipărit pe chip presupune 
că acea persoană va fi foarte sensibilă la părerile celor 
din jur, are nevoie de atenţia şi aprecierea lor şi, 


bineînţeles, are pretenţia să-i fie recunoscute pe deplin 
meritele. Pe majoritatea celor din jur îi va considera 
inferiori. 

Adesea, eşuează în gestionarea corectă a propriilor 
câştiguri şi ajung la limita supravieţuirii. Cu toate 
acestea, sunt capabili să se infiltreze în păturile sociale 
înalte şi să joace cu succes rolul unui om înstărit. 


Inserţia părului coroană 


a SERE 


Inserția părului coroană 

Cuvinte cheie: regal, intuiție, inteligență, cunoaştere, 
teamă, înțelepciune, indecizie, sentimente puternice. 

Inserția părului în formă de coroană este formată 
din trei sau mai multe inserții în formă de V sau M, 
aşezate simetric de-a lungul frunțţii, având forma unei 
coroane aşezate pe cap. 

Se întâlneşte foarte rar. Dacă au şi alte trăsături 
favorabile pe chip, aceşti oameni au talente şi capacități 
formidabile: înțelepciune, intuiție, cunoaştere şi o 
inteligență unică. Dacă nu vor căuta să-şi dezvolte 
talentele interioare, să se disciplineze şi să dobândească 
cunoaştere, pot avea parte de o viaţă dificilă. 


Inserţia părului dantelată 


Inserția părului dantelată 


Cuvinte cheie: teamă, dificultate, nerăbdare, traumă, 
durere, dispută, nefericire. 

Inserția părului dantelată este inserția neregulată, 
în zig-zag, fără formă precisă şi presărată cu multe 
firicele de păr de-a lungul acesteia. 

Oamenii de acest tip au dificultăţi în a-şi exprima 
adevăratele sentimente. Îşi pierd uşor răbdarea şi se irită 
foarte repede. 

Se concentrează prea mult pe trecut şi le este dificil 
să treacă peste experienţele negative trăite. 

În adolescență le-a fost frică să-şi exprime 
sentimentele de teamă şi durere. 

Oamenii cu inserția părului dantelată, care de-a 
lungul tinereţii au trăit numeroase experiențe nefericite, 
ajung la vârsta adultă să fie recalcitranți, nevrotici şi 
mereu în conflict cu societatea în care trăiesc. 


Inserţia părului ciupită 


No 


Inserția părului ciupită 

Cuvinte cheie: ambiție, încăpățânare, excese, 
egoism, talente. 

Inserția ciupită este tipul de inserție care, la un 
moment dat, pare ca fiind ciupită sau decupată într-un 
loc. Se întâlneşte mai mult la femei decât la bărbați. 

Persoanele cu inserția părului ciupită au ambiţii 
mari, vor să devină importante într-un interval de timp 
scurt şi îşi doresc totul în exces. 

Nu le prea pasă de sentimentele celor din jur, ci 
doar de propriile satisfacţii, iar atunci când acționează 
într-un sens, sunt motivaţi de propriile nevoi egoiste. 

Femeile cu astfel de inserție au şanse mari să fie 
ispitite de bărbaţii atrăgători şi bogaţi. Unele dintre ele 
îşi vor amâna în mod voit căsătoria sau, după ce se 
mărită, rămân distante față de propria familie. 

Dacă au şi alte trăsături care să indice calități 
parapsihice, persoanele cu inserția părului ciupită pot 
da dovadă de talente ieşite din comun, cum ar fi 
percepţia informaţiilor din alte dimensiuni. 


Analiza inserției părului după poziţie 


Inserţia părului lată 


Sef 
Inserția părului lată 

Cuvinte cheie: libertate, provocare, rebeliune, 
independență, explorare, indiferenţă. 

Inserția se numeşte lată atunci când prezintă un 
decupaj foarte larg pe lângă tâmple. 

Cei cu inserția părului lată sunt oameni rebeli în 
fața autorităţilor şi a părinţilor, dar, în acelaşi timp, îşi 
doresc să transforme situația actuală în ceva mai bun. 
Dau dovadă de independenţă, au multe idei şi apreciază 
libertatea de gândire, motiv pentru care nu vor să 
urmeze regulile învechite. 

Oamenii cu inserția părului lată iubesc libertatea, să 
exploreze şi să călătorească, le plac experienţele noi şi, 
de cele mai multe ori, au preocupări spirituale sau 
ştiinţifice. Nu sunt foarte familişti şi caută să trăiască 
viața evitând rutina. 

În general, nu le este favorabilă căsătoria. Le face 
plăcere să experimenteze lucruri noi şi sunt foarte buni 
atunci când se află la conducere. Nu le pasă foarte mult 
de părerile celor din jur şi consideră sfaturile acestora o 
provocare. 


Inserția părului îngustă 


Inserția părului îngustă 

Cuvinte cheie: încorsetare, îngustarea viziunilor, 
supunere, neîncredere, influențabil, nu se poate detaşa, 
traume. 

Inserţia părului îngustă este semnul celor care au 
trăit într-o familie modestă sau dezorganizată şi au avut 
o copilărie dificilă. Se simt încorsetați de propriile idei şi 
gânduri. 

Pot fi persoane inteligente, însă au viziuni înguste 
asupra vieții, nu au fost învățați să fie încrezători în 
forțele proprii sau nu au fost lăsați să preia frâiele în 
momentele cheie din viața lor. 

În copilărie, au fost învăţaţi că nu sunt suficient de 
deştepţi Şi capabili să ia decizii pe cont propriu, nu li s-a 
permis să aibă propriile păreri şi, astfel, nu şi-au 
dezvoltat curajul şi încrederea în propria persoană. 

Se consideră că aceste persoane au trăit foarte mult 
timp supuse influenței mamei sau sub influența altei 
figuri materne. Emoţiile lor sunt intense şi nu-şi pot 
dezvolta personalitatea dacă nu învaţă să se detaşeze de 
evenimentele din trecut, care le-au marcat copilăria. 

Dacă inserția părului este foarte îngustă şi formează 
un triunghi pe frunte, indică o adolescenţă tulburată şi 
reprezintă caracteristica unei persoane nesigure pe ea şi 
incapabilă să se adapteze. 


Adesea îşi doresc să se despartă de propriile origini, 
pe care le dispreţuiesc. 


Inserția părului înaltă 


Insertia părului înaltă 

Cuvinte cheie: inteligență, talent, explorare, 
creativitate, călătorie, afaceri, carieră, singurătate, 
obsesii, vicii. 

Acest tip de inserție a părului indică posibilitatea 
apariției calviției încă din tinerețe. Este specifică 
persoanelor dominate de sexualitate şi de vicii. Bărbații 
cu inserția părului înaltă sunt virili, au mult testosteron 
şi sunt cuceritori. 

Unii dintre ei au vocea pițigăiată, iar alții şi-o 
modifică prin antrenament într-o voce extrem de groasă. 
Au succes în iubire şi în afaceri. Dacă, pe chipul lor, 
etajul social este prelung, pot avea parte de o carieră de 
succes. Au mintea deschisă şi o judecată spontană, ceea 
ce îi ajută să vină cu soluţii noi la problemele pe care 
alții le abordează într-o manieră comună. 

Vor avea rezultate chiar remarcabile dacă aleg să îşi 
dezvolte talentele în străinătate. 

Femeile cu acest tip de inserție îşi găsesc cu mare 
dificultate un partener pe placul lor, astfel că ajung 


foarte greu să aibă parte de iubirea la care visează atât 
de mult. Este o trăsătură nefavorabilă pentru femeia 
care îşi doreşte o familie tradițională. 

Inserția părului înaltă simbolizează singurătate şi 
lipsa unui partener de viată stabil. > 

Este semnul femeii predestinate să-şi petreacă viața 
într- un ritm alert şi departe de rutină. 

Astfel, aceasta va călători foarte mult, se va angaja 
în activități de cercetare, va petrece numeroase ore la 
locul de muncă sau se dedică într-o măsură atât de 
mare carierei, încât pune pe plan secund propriile 
pasiuni şi familia. 


Inserția părului joasă 

Inserția părului joasă 

Cuvinte cheie: agitaţie, memorie, instinct, excese, 
pasiuni, nerăbdare, emoţii puternice, irascibilitate, 
nefericire, greutăți, impulsuri. 

Este o trăsătură nefavorabilă, care dezvăluie o 
persoană temperamentală, condusă de emoții, pasiuni şi 
instincte. 

Nu are răbdare şi nu îşi foloseşte rațiunea pentru a 
judeca corect o problemă. 

Cu toate că este dificil de conceput un asemenea 
comportament, acest tip de oameni îşi reprimă 


personalitatea, astfel că mai mereu se află într-o 
dispoziție proastă şi sunt irascibili. 

În general, interesele lor sunt limitate şi au gusturi 
foarte proaste. 

Cei mai mulți au avut parte de o copilărie nefericită 
sau marcată de lipsa de afecţiune a celor apropiaţi. Mai 
târziu în viață ajung să încurce noţiunea de afecțiune cu 
impulsurile sexuale şi, astfel, vor suferi numeroase 
decepții emoţionale, ceea ce le amplifică starea de 
depresie. 


Inserţie simetrică 


Inserția părului simetrică 

Cuvinte cheie: încredere, echilibru,  reprimare, 
perfecționism, meticulozitate, conformare, stricteţe. 

Oamenii cu inserția simetrică a părului nu au fost 
marcați emoţional de întâmplările din perioada copilăriei 
sau nu le-au internalizat suficient de puternic. 

Acest fapt nu înseamnă că nu au avut parte de 
evenimente neplăcute, ci se poate spune despre ei că au 
învățat să-şi exprime emoţiile şi, astfel, să capete mai 
multă încredere în ei înşişi. Chiar dacă, spre exemplu, 
au avut parte de părinţi care le-au rănit sentimentele, ei 
au găsit sprijinul emoţional necesar şi înțelegere din 
partea prietenilor sau din partea colegilor şi a dascălilor. 


Au claritate mentală şi îşi menţin echilibrul în situaţii în 
care alții ar fi cu uşurinţă tulburați. 

Dacă inserția părului are o simetrie perfectă sau 
aproape perfectă, este posibil să avem de-a face cu o 
persoană care a trăit într- un mediu în care a nutrit 
sentimente de frică față de o persoană autoritară sau 
într-un mediu în care a fost nevoită să se conformeze 
regulilor şi să-şi reprime propriile sentimente. 

Indică o educaţie strictă, marcată de represiuni, şi 
faptul că persoana respectivă a fost obligată să renunțe 
la propriile nevoi. 


Favorabil Nefavorabil 


Inserţia părului rotundă Inserţia părului dantelată 


Inserţia părului pătrată Inserţia părului ciupită 
Inserţia părului V Inserţia părului îngustă 
Inserţia părului M Inserția părului joasă 


Inserţia părului coroană 
Inserția părului lată 
Inserţia părului înaltă 
Inserție simetrică 


Fruntea 


Fruntea reprezintă o suprafață mare a chipului şi, 
prin mărimea, forma şi aspectul ei, defineşte calitățile 
intelectuale şi mentale ale omului. 

Pe frunte se întâlnesc nu mai puțin de cinci dintre 
cele 12 Palate, ceea ce amplifică o dată în plus 
importanța acestei regiuni faciale. După mărimea frunții 
se poate determina în ce măsură omul este atras de 
latura creativă a vieţii, cât de mult se implică în activități 
de planificare şi care este cariera care i se potriveşte cel 
mai bine. 


Zona frunţii corespunde perioadei de până la 30 de 
ani din viața unui om. Este evidentă, deci, importanţa pe 
care o are dezvoltarea facultăților mentale în această 
perioadă şi accesul nerestricționat la cele mai noi 
resurse informaţionale. 

O frunte bine aspectată defineşte un tânăr talentat, 
cu calități intelectuale deosebite, capabil să-şi 
construiască un viitor strălucit încă din perioada 
tinereţii. Acesta va profita de relațiile bune cu părinții 
săi, de sprijinul sau de experiența acestora, fie îşi va 
construi singur prietenii durabile, în scopul atingerii 
propriilor obiective. 

Forma curburii de pe linia inserției părului îi indică 
mediul propice propriei dezvoltări, iar prezența liniilor 
sau a ridurilor care brăzdează fruntea sunt indiciile 
lecţiilor de viață pe care le poate transforma în resurse 
neprețuite sau, dimpotrivă, care îl vor împiedica în 
ascensiunea sa. Cu cât este mai înaltă fruntea, cu atât 
persoana îşi va aloca mai mult timp activităţilor 
meditative ori, pur şi simplu, va avea nevoie de mai mult 
timp de gândire pentru a lua o hotărâre fermă. 


Analiza frunții după formă 
Pentru a determina dacă fruntea este bombată, 


dreaptă sau înclinată, ea se studiază privind chipul din 
profil. 


Frunte bombată 


Fruntea bombată 

Cuvinte cheie: creativitate, imaginaţie, agitaţie, fobii, 
talente, singurătate. 

Cei cu fruntea bombată sunt oameni agitați pe 
interior, însă dau dovadă de multă creativitate şi au o 
imaginație bogată. 

Sunt persoane cu mintea ageră, curioase din fire şi 
avide după informații şi cunoaştere de orice fel. Acest 
aspect nu-i face în mod obligatoriu să lucreze doar în 
domenii artistice, însă se vor folosi de creativitate în 
cariera sau hobby-ul lor. 

Sunt foarte buni în a iniția noi proiecte, însă nu la 
fel de pricepuţi în finalizarea lor. Deţin talente ascunse, 
dintre care unele pot fi moştenite de la strămoşii lor. Cel 
mai mare succes şi împlinirea personală le vor afla în 
momentul în care se vor orienta spre cariera ce le 
permite să-şi folosească propriile abilități şi talente. 

Cu cât fruntea este mai bombată, cu atât mai mult 
există posibilitatea ca acea persoană să se lase cuprinsă 
de temeri şi frici. Dacă fruntea bombată este foarte 
înaltă, este un semn al ascetismului şi al singurătăţii, 
indicând dificultatea de a găsi un partener de viață sau 
de a rămâne alături de acesta, dacă există deja. 


Frunte dreaptă 


Fruntea dreaptă 


Cuvinte cheie: determinare, analiză, organizare, 
decizie, plan, scop, răbdare. 

Fiind oameni analitici şi serioşi, sunt înclinați să îşi 
rezolve problemele în felul lor. 

Nu sunt uşor de iubit şi nici de înţeles. 

Le place mereu să înveţe ceva nou şi au dificultăți în 
a începe o afacere pe cont propriu. Oamenii cu fruntea 
dreaptă procesează informaţia pas cu pas şi nu le place 
să fie grăbiţi atunci când sunt nevoiți să ia decizii sau 
când încearcă să înțeleagă ceva. Au nevoie de timp 
pentru a-şi structura clar ideile, pentru a se decide şi 
pentru a acţiona. 

Dincolo de toate acestea, sunt cei care duc la bun 
sfârşit tot ceea ce inițiază, deoarece au multă răbdare, 
determinare şi perseverență. Odată ce s-au hotărât cu 
privire la un lucru, vor duce respectivul plan până la 
capăt. 


Frunte înclinată 


Fruntea înclinată 

Cuvinte cheie: acțiune, impuls, instinct, istețime, 
rapiditate, negociere. 

Fruntea înclinată poate fi identificată cel mai uşor 
atunci când fața este privită din profil. Aspectul său 
înclinat poate fi cu uşurinţă observat şi, de cele mai 
multe ori, nasul vine în prelungirea acesteia, sugerând 
imaginea unei pante înclinate. 

Acest tip de frunte o întâlnim la cei mai buni 
negociatori şi la antreprenorii de succes. Aceştia au un 
talent înnăscut pentru afaceri şi tranzacții. Sunt oameni 
agitaţi şi curioşi, care se entuziasmează foarte repede şi 
care au obiceiul de a se grăbi în orice activitate 
întreprind. 

Finalizează cu greu ceea ce-şi propun, deoarece sunt 
capabili să se oprească brusc dintr-o activitate sau, pur 
şi simplu, să renunțe dintr-o dată. Memoria lor este bine 
dezvoltată, au o minte ageră şi sunt cunoscuți ca fiind 
rapizi în gândire, dar şi neatenți. 

Dacă fruntea este foarte înclinată, sunt conduşi de 
instincte şi pot avea reacții violente. Nu stau mult pe 
gânduri şi, adesea, aleg să se bazeze doar pe impulsul de 
moment. 


Frunte dantelată 


Fruntea dantelată 


Cuvinte cheie: ambiţii, materialism, acțiune, toane, 
trădare, lider, duplicitate, minciună. 

Fruntea dantelată prezintă numeroase denivelări, 
observate mai bine din profil. Sunt oameni 
temperamentali, hiperactivi, care se enervează brusc. 
Dacă au şi alte trăsături nefavorabile pe chip, pot deveni 
violenţi. Au parte de multe suişuri şi coborâşuri de-a 
lungul vieţii. Mulţi lucrează singuri sau sunt propriii şefi 
şi le este greu să urmeze ordinele altora. Sunt oameni 
muncitori şi se străduiesc în viaţă pentru a ajunge unde 
şi-au propus. 

Le recomand să nu se asocieze cu nimeni în afaceri. 

Voi prezenta în rândurile următoare o tehnică 
avansată de analiză a frunții, al cărei scop este să 
dezvăluie mai multe indicii despre talentele fiecăruia. 

Pentru a obţine rezultatul propus, este necesar să 
folosim în paralel Tehnica Cele Trei Etaje, descrisă într- 
un capitol separat în această carte. 

Primul pas constă în determinarea etajului sau 
etajelor predominante de pe chip. Ulterior, fruntea va fi 
împărțită în două sau trei etaje orizontale, ce vor 
corespunde celor trei mari etaje ale chipului şi care vor fi 
denumite astfel: etajul superior al frunții - Cerul, etajul 
median al frunţii - Omul şi etajul inferior al frunții - 
Pământul. 


Cele trei etaje ale chipului sunt etajul Mental, etajul 
Social şi etajul Instinctiv-Emoțional. 

În cazul în care etajul Mental este cel mai îngust, 
fruntea va fi împărțită doar în două etaje orizontale, şi 
anume în etajul median şi cel inferior. Prin 
corespondenţă, etajul Mental, fiind cel mai scurt de pe 
chip, presupune automat o frunte îngustă, caz în care 
etajul superior al frunțţii ar trebui reprezentat mai sus de 
inserția părului, ceea ce nu mai are relevanță în acest 
context. Astfel, fruntea va fi împărțită în două etaje de 
mărimi proporționale cu etajele corespondente: Omul - 
etajul Social şi Pământul - etajul Instinctiv-Emoţional. 

Dacă etajul Mental nu este cel mai îngust dintre cele 
trei, atunci fruntea se împarte în trei etaje şi se 
păstrează  proporționalitatea corespunzătoare fiecărei 
zone. De exemplu, dacă etajul Social este cel mai îngust, 
etajul median al frunțţii va fi reprezentat ca fiind cel mai 
îngust, iar etajul superior şi cel inferior vor fi mai înalte. 
În mod asemănător se procedează în orice altă 
combinaţie dintre cele trei etaje. 

Benefic este ca fruntea să aibă un aspect neted şi 
drept de-a lungul tuturor celor trei etaje ale sale, iar 
acestea să fie egale între ele. 

În cazul în care unul dintre cele trei etaje este mai 
proeminent decât celelalte, acesta este cel care oferă 
indicii despre talentele şi aptitudinile moştenite de la 
strămoşi. Fiecare dintre cele trei zone ale frunţii are o 
însemnătate aparte şi îi oferă omului însuşiri deosebite, 
pentru accesarea cărora acesta va fi nevoit să depună 
un anumit efort. 


Etajul Superior - Cerul 
Se mai numeşte şi Moştenirea. 


Dacă etajul superior al frunţii este mai rotunjit şi 
mai evidențiat decât restul frunţii, această trăsătură 
indică talentele, darurile şi abilitățile moştenite de la 
generațiile anterioare. 

Dacă jumătatea dreaptă a etajului superior al frunții 
este mai bombată, atunci talentele provin de pe linia 
maternă şi, respectiv, de pe linia paternă atunci când 
jumătatea stângă a etajului superior are un aspect 
proeminent. 

Dacă ambele extreme sunt la fel de rotunjite, atunci 
talentele ascunse ale acelui om provin de pe linia 
ambelor familii, ori au de-a face cu o activitate comună 
celor două neamuri. Zona superioară a frunții bombată 
indică o persoană creativă, intuitivă, cu o imaginaţie 
foarte bogată, care dezvoltă un interes ridicat înspre 
latura spirituală a vieții. 

Detaliile despre talentele respective nu sunt 
evidenţiate suplimentar pe chip, motiv pentru care omul 
este nevoit să-şi exploreze de unul singur pasiunile şi 
viața personală. Acestea se pot manifesta în mod izolat 
de mai multe ori în viață, însă este nevoie de timp, 
răbdare şi perseverență pentru a le scoate la suprafaţă şi 
a le controla. Aceeaşi trăsătură poate fi indiciul faptului 
că persoana respectivă este cea care duce mai departe o 
datorie de familie sau că îi este dat să o rezolve de-a 
lungul vieţii sale. 

Prezența unui şanţ vizibil care împarte etajul 
superior al frunţii în două părți egale indică moştenirea 
unor talente total diferite, de pe fiecare linie 
strămoşească. 

Dacă zona superioară a frunții este plată, omul 
respectiv nu moşteneşte abilitățile celor din neamul său. 
Aceasta nu semnifică faptul că nu poate dezvolta talente 


cu totul diferite, însă, chiar şi aşa, sarcina descoperirii şi 
fructificării acestora îi revine în totalitate. 

Ocupaţia sa poate fi cu totul alta față de cea cu care 
s-au îndeletnicit generaţiile anterioare. 

Un astfel de om va fi nevoit să-şi croiască propriul 
drum în viață şi nu se va simți influențat de tradiția 
ancestrală, însă îşi poate impresiona părinţii prin 
alegerile pe care le face. 


Etajul Median - Omul 

Dacă zona mediană a frunţii este proeminentă sau 
are un aspect bombat, această trăsătură indică prezența 
talentelor moştenite direct de la părinți. 

De obicei, astfel de persoane sunt nevoite să-şi 
dezvolte cunoştinţele prin studiu şi cercetare. 


Etajul inferior - Pământul 

Oamenii a căror zonă inferioară a frunții este 
bombată şi proeminentă sunt nevoiți să depună cel mai 
mare efort pentru a-şi descoperi şi dezvolta talentele şi 
calitățile interioare. Doar experiența vastă de viaţă îi va 
ajuta cu adevărat să se dezvolte şi să se maturizeze. În 
paralel cu aceasta, vor fi supuşi provocării de a învăța 
să-şi stăpânească instinctele şi de a-şi gestiona eficient 
furia şi frustrările acumulate de-a lungul timpului. 

Dacă etajul inferior a frunțţii este foarte dezvoltat sau 
are un aspect bombat, indică o persoană dornică să 
dețină controlul, să domine şi să-şi manifeste puterea 
asupra altora. De asemenea, îi place ca oamenii să fie 
manieraţi în preajma sa şi să fie rugată frumos atunci 
când i se cere un favor. 

Acesta este un semn specific masculin şi, astfel, este 
întâlnit mai des la bărbați. 


O femeie cu etajul inferior al frunții proeminent este 
dominatoare, foarte puternică şi greu de îmblânzit. 
Dominată de un comportament agresiv, îi va fi dificil să 
cunoască iubirea şi fericirea în viața sa. Astfel, se va 
vedea nevoită să renunțe la atitudinea dominatoare, să 
evite scandalurile şi să-şi controleze furia, pentru a-i 
permite unui bărbat să se apropie cu adevărat de ea. 

Adesea sunt caracterizate de o constituţie fizică 
robustă. 


Analiza tâmplelor după adâncime 

Tâmplele fac legătura cu trecutul şi cu strămoşii, 
reprezintă conexiunea cu alte lumi, cu visele şi 
subconştientul. 


Tâmple adâncite 

Cuvinte cheie: dependenţă, obsesie, vise, realitate 
modificată. 

Tâmplele adâncite dezvăluie o persoană conectată la 
lumi obscure, cu mintea tulburată de gânduri obsesive, 
dominată fie de efectul substanţelor halucinogene, fie de 
un set de credințe distructive, de care nu este 
conştientă. 

Tâmplele reprezintă strămoşii şi mormintele lor. 
Persoana cu tâmplele adâncite şi întunecate poate avea 
adesea vise cu oameni decedați şi poate fi tentată să 
comunice în timpul somnului sau în stări meditative cu 
alte entități. Toate aceste practici îi vor distruge, într-un 
final, mintea şi sănătatea. 

Tâmplele adâncite sau scobite sunt semnul 
dependenței. Oamenii cu tâmplele scobite sunt 
încarceraţi de propriile gânduri distructive. 

Ei caută o stare diferită a minţii pentru a se detaşa 
de realitatea în care trăiesc, apelând la diverse metode 


care ajung să le creeze dependenţă, precum 
medicamentele, munca, sexul, alcoolul, sportul, jocurile 
sau practicile spirituale pe care le folosesc eronat. 
Conştiința şi viziunea lor asupra realității sunt 
complet modificate. 
Tâmplele adâncite sunt semnul oamenilor care pot 
ajunge să aibă tulburări psihice sau de comportament. 


Tâmple pline 
Cuvinte cheie: claritate, optimism, vitalitate, 
pragmatism. 


Tâmplele pline şi luminoase aparțin oamenilor 
optimişti, care ştiu cum să se bucure de tot ceea ce le 
oferă viața. 

Ei nu se afundă într-o activitate care să le distragă 
atenția de la probleme şi caută să şi le rezolve într-o 
manieră matură şi sănătoasă. Tâmplele pline şi 
luminoase indică o persoană cu gândirea clară şi 
imaginația sănătoasă. 


Analiza capului după formă 

Pentru a determina forma capului, se analizează 
persoana din profil, urmărind forma capului la creştet şi 
la spate, pentru a observa rotunjirea sau teşirea 
acestuia. 


Cap rotunjit 


Cap rotunjit 

Cuvinte cheie: inteligență, echilibru, armonie, 
claritate. 

Această formă a capului este cea mai favorabilă 
atunci când vine vorba de echilibrul psihic şi emoțional 
al omului. 

Aceşti oameni sunt deschişi la nou, temperati, nu le 
place să facă rău altora şi au un caracter plăcut. 


Cap teşit 


Cap teşit 

Cuvinte cheie: temeri, fobii, pesimism, ezitare, 
duplicitate, intuiție. 

Oamenii cu capul teşit au un nivel scăzut de 
înțelegere a lucrurilor, fiind cuprinşi de multe frici şi 
blocaje emoţionale. Sunt pesimişti şi pot interpreta într- 
un mod dramatic până şi oportunitățile din viaţa lor. 


Le vine greu să aibă încredere în cineva. Nimeni şi 
nimic pe lumea aceasta nu e bun pentru ei. În schimb, 
au o intuiție foarte puternică. 

Cu cât capul este mai țuguiat în partea superioară 
cu atât pot dezvolta mai uşor calități extrasenzoriale. 


Cap proeminent la spate 


CORP 
Cuvinte cheie: inteligenţă, creativitate, geniu. 
Sunt oamenii care au o minte sclipitoare. 
Foarte rar se întâmplă ca un om să aibă o astfel de 
formaţiune a capului. 
Dacă au şi alte trăsături benefice pe chip, sunt fiinţe 


înzestrate cu capacități psihice superioare. 


Favorabil Nefavorabil 
Frunte bombată Frunte dantelată 
Frunte înclinată Frunte dreaptă | 
Tâmple pline Tâmple adâncite | 
Cap rotunjit Cap teşit 


Cap proeminent la spate 


Sprâncenele 


Sprâncenele dezvăluie caracterul şi temperamentul 
unui om, constituția generală, starea de sănătate din 


momentul prezent şi modul în care este acum, dar şi 
starea de echilibru dintre mintea şi inima sa. Astfel, se 
poate rezuma faptul că sprâncenele dezvăluie calitatea 
relațiilor cu ceilalți. 

Sprâncenele reprezintă granița dintre etajul mental 
şi etajul social. Ele nu aparțin niciunui etaj întru totul, 
de aceea sunt greu de interpretat de către un fizionomist 
nepriceput. 

Modificarea aspectului sprâncenelor indică modul în 
care o persoană îşi doreşte să fie văzută. Forma 
sprâncenelor unei persoane poate să influențeze modul 
în care înțelegem şi interpretăm starea sa emoțională la 
un moment dat, cu atât mai mult cu cât nu avem la 
îndemână alte metode prin care să o cunoaştem cu 
adevărat. 

Modificarea formei sprâncenelor schimbă modul în 
care persoana respectivă va fi percepută de cei din jurul 
său. Aşadar, forma sprâncenelor poate influența 
propriile emoţii, cât şi pe cele ale oamenilor din jur. 

Sprâncenele favorabile sunt acelea care se arcuiesc 
foarte uşor peste ochi, având capătul interior uşor mai 
gros şi subțiindu-se treptat către extremitate. 

Culoarea trebuie să fie asemănătoare cu cea a 
părului de pe cap, pentru a nu strica armonia şi 
echilibrul pe chip. 

Firele de păr trebuie să crească spre exteriorul 
sprâncenei, adică spre tâmple. Trebuie să existe o 
distanță de un deget între sprâncene şi ochi, iar arcada 
să fie vizibilă şi cărnoasă. 

Este bine ca firele de păr din sprâncene să fie 
continue, să nu prezinte ciupituri, să nu fie rase, să nu 
crească în sens invers şi să nu existe fire albe decât în 
cazul în care persoana respectivă are părul alb şi pe cap. 


Operaţiile estetice dezvăluie în general 
neregularitățile feței sau trăsăturile pe care persoana 
respectivă nu le agreează. Acestea subliniază totodată 
slăbiciunile omului şi îi creionează tipul de caracter. 
Modificările aduse prin operaţiile estetice sunt mai mult 
de suprafață şi nu au puterea de a transforma 
caracterul omului, atâta timp cât acesta nu depune 
efortul necesar transformării interioare. 

Sprâncenele tatuate nu afectează cu nimic analiza 
corectă a sprâncenelor. 

Un fizionomist cu ochiul antrenat îşi poate da seama 
care era forma şi aspectul natural al sprâncenelor, în 
timp ce forma actuală a tatuajului îi oferă indicii despre 
modificările pe care persoana respectivă a dorit să le 
producă asupra sa, într-un mod conştient sau nu. 

Prin deducție, se poate obține o analiză detaliată a 
acestora. 

Un piercing în sprânceană va stimula furia şi 
nemulțumirea celui care îl poartă. 

Ridurile, semnele, alunițele şi cicatricile din 
sprâncene reprezintă obstacole care aduc lecţii 
importante şi constructive în viața omului. 

Persoanele cu sprâncenele puternice au capacitatea 
de a digera uşor toxinele din medicamente sau alcoolul. 
De asemenea, se enervează puternic şi se simt bine 
atunci când îşi pot exprima nervozitatea. 

O femeie cu sprâncenele groase se va căsători mai 
greu sau va avea probleme în căsnicie în perioada dintre 
31 şi 34 de ani, iar dacă sprâncenele cresc în formă de 
mătură (la capătul interior), acest lucru indică 
evenimente menite să schimbe viața omului în perioada 
dintre 30 şi 32 de ani, dar şi o adolescenţă dificilă (vezi 
tehnica Harta Vieţii). 


Din experiență, am constatat că bărbaţii şi femeile 
care au sprâncenele înalte sunt compatibili între ei şi se 
înțeleg foarte bine. Acelaşi lucru este valabil şi între 
femeile şi bărbaţii cu sprâncene joase. 


Analiza sprâncenelor după poziţie 


Sprâncene înalte 


Sprâncene înalte 

Cuvinte cheie: pretenție, distanță, diplomație, 
singurătate, eleganţă, toleranţă. 

Sprâncenele înalte sunt acele sprâncene aşezate mai 
sus, spre frunte, la o distanță mai mare de ochi. Aceşti 
oameni sunt foarte pretenţioşi, au toleranță ridicată, 
afişează un aer aristocratic, rece şi detaşat. 

Se poate spune că au în ei eleganța şi diplomația 
înnăscute. Îşi fac cu greu prieteni apropiaţi, preferând să 
menţină o oarecare distantă fată de oameni. 

Femeile cu sprâncenele aşezate foarte sus spre 
frunte pot avea dificultăți în a-şi găsi un partener de 
viaţă. 

Sprâncenele înalte se întâlnesc mai rar la bărbați. 


Sprâncenele înalte simbolizează darul clarviziunii, 
mai ales dacă persoana respectivă are şi alte trăsături 
favorabile în acest sens. 


Sprâncene joase 


Splnenie je 

Cuvinte cheie: determinare, încăpățânare, ambiţie, 
energie, rezistență, intoleranță, impulsivitate, asceză, 
rebeliune. 

Sprâncenele joase sunt acele sprâncene aşezate mai 
aproape de ochi. Sunt oameni prietenoşi, care se implică 
foarte puternic în relaţiile cu persoanele pe care doresc 
să le ajute. Mai sunt numite şi sprâncenele antrenorului. 

Cu cât sunt mai joase, cu atât mai implicate sunt 
acele persoane în relația cu cei pe care îi ajută. 

La unele persoane se manifestă prin toleranță 
scăzută fată de alți oameni sau fată de anumite situații. 

Aceşti oameni simt nevoia să izbucnească pentru a 
se linişti, se supără repede şi le trece la fel de repede, 
odată ce şi-au exprimat furia reprimată. Pot deveni 
impulsivi pe moment, se supără foarte uşor si sunt gata 
să se răzbune chiar şi pentru cele mai mici ofense. 

Nu sunt interesați de viața de familie sau să ducă o 
viață de familie tradițională. Nu le place să se simtă 
încorsetați într-o relație, ci preferă libertatea. Este 
semnul ascezei înscris pe chip, în activităţile lor sunt 
foarte implicaţi şi se dedică profund. 

Femeile cu sprâncenele foarte joase au o atitudine 
masculină, sunt dominatoare şi nu se pot înțelege bine 
cu partenerii lor. Nu au parte de iubiți pe care să-i simtă 


aproape de sufletul lor sau aceştia nu rămân mult timp 
lângă ele. 

Sprâncenele foarte joase, care stau să se 
prăbuşească peste ochi, reprezintă un semn nefavorabil. 
Astfel de sprâncene dezvăluie un caracter indulgent cu 
sine, imoral şi nu este un semn de încredere. 


Sprâncene apropiate 


Sprâncene apropiate 

Cuvinte cheie: concentrare, atenţie, duritate, 
posesivitate, independenţă. 

Sprâncenele apropiate sunt cele care au o distanță 
mică între ele şi simbolizează puterea de concentrare. 

Aceşti oameni rămân foarte mult timp concentrați 
fără să fie perturbaţi. Au o gamă redusă de interese şi 
sunt concentrați pe câteva domenii de interes personal. 

Persoanele cu sprâncenele apropiate sunt atente la 
detalii, sunt foarte precise şi dau dovadă de acuratețe. > 

Pot ajunge să facă o obsesie pentru detalii şi să se 
detaşeze de ceea ce nu-i interesează. Sunt oameni geloşi 
şi posesivi, se pot supăra uşor şi se simt indignați atunci 
când ceilalți nu fac ceea ce vor ei. lartă greu şi 
acumulează resentimente, nu suportă să primească 
sfaturi de la alți oameni şi pot ajunge să aibă viziuni 
înguste asupra situațiilor. 

Cel mai bine pentru ei este să aibă mai multă 
independenţă la locul de muncă sau să înceapă o 
afacere pe cont propriu. 


Sprâncene unite 


iama PP eee 


Sprâncene unite 

Cuvinte cheie: critică, neîncredere, rezistență, efort, 
sarcasm, obstacole, obsesie, resentimente, răzbunare, 
rigiditate. 

Aceşti oameni sunt sensibili la critici, înguşti la 
minte şi se supără repede, punând totul la inimă. Se 
simt lezaţi din orice şi trăiesc cu senzația că viața este 
mereu împotriva lor. 

Se retrag în ei înşişi, nu au încredere în oameni sau 
în şansele ce li se ivesc şi sunt mereu pregătiți să se 
apere de situaţiile neprevăzute, precum şi de alți 
oameni. 

Trăiesc cu impresia că cineva le doreşte răul sau că 
urmează să li se întâmple ceva rău. 

Mulţi dintre cei care au sprâncenele unite provin din 
familii modeste, cu posibilități materiale restrânse. 
Aceştia fie nu au beneficiat de ajutorul de care aveau 
nevoie din partea familiei, fie au trăit cu percepţia că 
primesc prea puţin, în condiţiile în care au beneficiat de 
strictul necesar. Pot fi persoane răzbunătoare, care 
nutresc gânduri întunecate sau care se folosesc mult de 
sarcasm în umorul lor. 

În general, se văd nevoiţi să depună un efort dublu 
pentru a obţine acelaşi succes precum o persoană care 
nu are sprâncenele unite. Odată ce le intră ceva în cap, 
cu greu pot fi făcuți să se răzgândească. Aproape tot 
timpul se gândesc dacă nu cumva persoana de lângă ei 
le analizează caracterul într-un mod critic. 


Sprâncenele unite reprezintă o datorie ce va trebui 
rezolvată. Abia după vârsta de 30 de ani pot spune că au 
depăşit cele mai dificile obstacole din viața lor. 

În realitate, ei sunt introvertiți, timizi, ezitanți, cu 
stima de sine scăzută, invidioşi, plini de resentimente şi 
nutresc sentimente de ură, răzbunare şi gelozie atunci 
când văd progresul altora. Când le merge rău în viață, 
ajung să dea vina pe ceilalți şi nu sunt dispuşi să învețe 
din propriile experiențe. 


Sprâncene depărtate 


Sprâncene depărtate 

Cuvinte cheie: relaxare, detaşare, calm, răbdare, 
amânare, visare, lene, compasiune, generozitate, 
loialitate, contemplare, delăsare. 

Sprâncenele depărtate sunt poziționate la distanță 
mai mare între ele. Sunt oameni foarte înțelegători, 
răbdători şi au inima plină de compasiune. 

Se fac cu uşurinţă iubiți şi acceptaţi de cei din jurul 
lor deoarece au un caracter plăcut. Sunt generoşi, loiali 
şi buni prieteni. Au o fire gânditoare şi nu se tulbură din 
orice. Sunt deschişi la minte, au o cultură generală 
vastă şi sunt interesați de numeroase domenii de 
activitate. 

Persoanele cu sprâncenele depărtate sunt înclinate 
spre a observa cu mai mare uşurinţă frumuseţile vieţii. 
În acelaşi timp sunt mândre, materialiste şi iubesc 
opulenta. 


Cel mai mare defect al lor este lipsa de încredere în 
sine şi faptul că pot fi păcăliți uşor de oamenii cu 
intenţii ascunse. În general, se poate spune despre ei că 
o mână nevăzută îi ajută şi îi protejează de cele rele. 
Dacă spaţiul dintre sprâncene este foarte larg, pot 
deveni indecişi, leneşi şi copilăroşi în modul de judecată. 
Chiar dacă ajung să ia o decizie, o pot regreta ulterior, 
obişnuiesc să amâne ceea ce au de făcut, devin 
nerealişti şi visători. 


Sprâncene asimetrice 


Sprâncene asimetrice 

Cuvinte cheie: dezechilibru, indecizie, duplicitate, 
minciună, teatru, moft, contradicție, provocare, intrigă, 
neînțelegere. 

Dintre toate trăsăturile faciale, cea mai mare rată de 
asimetrie se regăseşte la sprâncene. Sprâncenele 
asimetrice sunt aşezate la nivele diferite sau sunt 
sprâncenele diferite între ele. 

Oamenii cu sprâncenele asimetrice trăiesc în 
permanenţă schimbări bruşte de dispoziție ori nutresc 
sentimente contradictorii. Sunt  duali, sensibili, 
mofturoşi şi uşor de rănit. 

Nu sunt oameni echilibrați şi de încredere. 

În jurul vârstei de 30 ani, se vor confrunta cu 
provocări importante în viața lor. Astfel de sprâncene se 
întâlnesc uneori la cei care au părinți sau frați vitregi, 


ori au trăit o parte din viață cu sentimentul de 
înstrăinare față de unul dintre părinți. 


Analiza sprâncenelor după mărime 


Sprâncene lungi 


Sprâncene lungi 

Cuvinte cheie: prietenie, socializare, artă, influenţă. 

Sprâncenele care depăşesc colțul exterior al ochiului 
se numesc sprâncene lungi. 

Aceşti oameni au un caracter plăcut şi dezvoltă 
talente artistice. 

Dacă firele de păr cresc spre exteriorul ochiului, 
sunt semnul oamenilor de încredere, care în general au 
intenții bune. 

Celor cu sprâncenele lungi le face plăcere să aibă 
mulți prieteni şi multe cunoştinţe apropiate. 

Este posibil ca oamenii cu sprâncenele lungi să aibă 
mai mulți frați şi surori decât cei cu sprâncenele scurte. 

În acelaşi timp, cei cu sprâncenele lungi sunt 
dornici să păstreze pentru mai mult timp prieteniile pe 
care le leagă cu cei din jurul lor, față de cei cu 
sprâncenele scurte care sunt dispuşi să renunțe mai 
uşor. 

Sprâncenele lungi simbolizează longevitatea şi 
puterea de a influența oamenii. Sprâncenele lungi şi 
subțiri sunt semnul eleganței, al grației şi al 
sentimentalismului. 


Sprâncene scurte 


E, MEIN 
Sprâncene scurte 


Cuvinte cheie: pesimism, singurătate, încăpățânare, 
trecut, resentimente, răceală, impulsivitate. 

Sprâncenele care nu depăşesc colțul exterior al 
ochiului se numesc sprâncene scurte. 

Simbolizează pesimismul, singurătatea şi 
încăpățânarea. 

Oamenilor cu sprâncenele scurte le lipseşte iubirea 
şi susținerea din partea celor apropiați sau din partea 
familiei. 

Sunt oamenii care trăiesc ancorați mai mult în 
trecut şi le vine greu să-şi păstreze viziunile deschise şi 
orientate spre viitor. Nu ştiu să ceară ajutor şi nu 
suportă compania sau prietenia oricui. Nu se simt 
liniştiți până nu înapoiază o favoare sau până nu îşi 
răzbună o nedreptate. Cei cu sprâncenele scurte, groase 
şi încâlcite dau dovadă de impulsivitate, pot deveni 
temperamentali, violenți, cruzi şi lipsiţi de compasiune. 


Analiza sprâncenelor după aspect 


Sprâncene dese 


D E 


Sprâncene dese 


Cuvinte cheie: rezistență, sexualitate, pasiune, 
vitalitate, aventură, nerăbdare, putere. 

Sprâncenele dese sau groase simbolizează curajul, 
pasiunea, vitalitatea şi sexualitatea. 

Sunt semnul oamenilor pasionali, hotărâți şi 
aventuroşi. 

Le place să-şi trăiască viața intens, fiind înzestrați 
cu tărie fizică şi o sexualitate debordantă. 

Defectul lor este că pot deveni impulsivi, 
nerăbdători, violenți sau dictatoriali. 

Nu suportă refuzul şi sunt temperamentali atunci 
când simt că sunt trădați sau mințiți. 

Pot suporta toxinele în organism şi se îmbolnăvesc 
mai greu. 


Sprâncene rare 


Sprâncene rare 
Cuvinte cheie: delicateţe, timiditate, creativitate, 
neîncredere, intuiție, atenţie, vulnerabilitate, visare, 
lene, delăsare. 
Sprâncenele rare sau subțiri simbolizează 
delicatețea, timiditatea, lipsa de energie şi lipsa poftei de 
viață. 


Au foarte puţină încredere în forțele proprii. 

Sunt oameni leneşi şi pasivi. Sunt obsedaţi de 
critici, nu sunt atraşi de actul sexual în sine, ci doar de 
preludiu şi de faptul de a li se acorda atenție. Sunt 
dornici să primească multă atenţie şi pentru asta sunt 
dispuşi să-şi ofere foarte uşor trupul. 

Din punct de vedere fizic, sunt mult mai vulnerabili 
la boli decât cei cu sprâncene groase. 

Femeile cu sprâncene rare au mintea schimbătoare, 
sunt nestatornice, neliniştite şi neastâmpărate. Unele 
dintre ele ajung să-şi câştige existenţa oferindu-şi trupul 
pentru plăceri sexuale. 

Bărbaţii cu astfel de sprâncene sunt boemi, 
nestatornici şi predispuşi la infidelități. 

Dacă sprâncenele prezintă goluri, această trăsătură 
indică o viață dificilă, probleme cu familia, prietenii sau 
societatea. 

Din cauza nivelului scăzut de interes pentru cei din 
jur, sunt persoane distante şi  neinteresate de 
sentimentele celorlalți. 


Sprâncene încălcite 


Cuvinte cheie: dezechilibru, haos, obstacole, obsesii, 
viciu, rebeliune, egoism, cruzime, pasiune, stagnare. 

Sprâncenele încâlcite au firele de păr care cresc în 
direcții diferite, nu se aşază bine şi au un aspect 
dezordonat. 

Persoanele cu sprâncenele încâlcite sunt în căutarea 
sensului vieții, al răspunsurilor neobişnuite, poate şi 


pentru că interesul lor se manifestă predominant în 
sfera neconvenţionalului. 

Sprâncenele de acest tip mai sunt cunoscute şi sub 
denumirea de sprâncenele omului de ştiinţă nebun. 

Dacă aspectul lung Sprâncene încâlcite şi dezordonat 
al firelor de păr se păstrează pe toată lungimea 
sprâncenei, indică o gândire ieşită din comun atât în 
ceea ce priveşte ideile pe care le promovează, cât şi 
punerea lor în practică şi finalizarea lor. 

Astfel de oameni au mintea haotică şi plină de iluzii. 
Nu au încredere în cei din jur şi caută să le testeze 
caracterul. 

Pot fi oameni egoişti, cruzi, vicioşi, furioşi, pasionali, 
încăpățânați sau chiar violenți. Este o trăsătură 
malefică. 

De asemenea, cei cu sprâncenele încâlcite se 
confruntă adesea cu probleme de sănătate. 

Dacă firele sprâncenelor sunt scurte şi cresc în 
direcții opuse sau diferite decât în mod normal (normal 
însemnând ca firul să crească oblic spre exteriorul 
ochiului), acest lucru indică faptul că acei oameni sunt 
dezechilibrați şi de neîncredere, duali, ascunşi şi 
teatrali. 

Au mintea bulversată şi se răzgândesc repede. Le 
lipseşte concentrarea şi, deseori, întâmpină probleme şi 
obstacole în viață, mai ales în relaţiile cu ceilalți. 

Îşi pot atrage duşmani şi antipatii cu uşurinţă. 


Analiza sprâncenelor după formă 


Sprâncene lună nouă 


Sprâncene lună nouă 

Cuvinte cheie: eleganță, sentimentalism, emoţii 
puternice, neîncredere, lene, visare, sexualitate, confort, 
teatru, conflicte, linguşeală, manipulare, nestatornicie. 

Sprâncenele rotunjite, subţiri şi înalte se numesc 
sprâncene lună nouă. Reprezintă simbolul frumuseții. 

Indică o persoană sentimentală, foarte sensibilă, 
care are nevoie în mod constant de asigurări. Oamenii 
cu astfel de sprâncene obişnuiesc să viseze cu ochii 
deschişi sau să-şi creeze fantezii. În general, le face 
plăcere să trăiască în lumea viselor. 

Dorinţa lor este să ducă o viață bună, să trăiască în 
confort şi lux, înconjurați de lucruri frumoase şi alături 
de un partener pe măsură. Femeile cu astfel de 
sprâncene au mare nevoie de activitate sexuală intensă, 
scopul principal fiind acela de a prinde mai multă 
încredere în propria persoană, ceea ce în realitate nu se 
întâmplă întocmai. 

Persoanele cu astfel de sprâncene sunt lingugşitoare, 
istețe şi manipulative. Atât femeile, cât şi bărbaţii sunt 
căutători de plăceri şi sunt dominați de sexualitatea lor. 
Dorinţele lor erotice pot degenera în obsesii, iar în cazuri 
extreme pot ajunge dependenți de sex, cu atât mai mult 
dacă sprâncenele au culoarea neagră. În personalitatea 
bărbaţilor cu astfel de  sprâncene vom întâlni 
caracteristici feminine, ceea ce îi face să intre uşor în 
conflict cu partenerele lor, deoarece se vor simți atraşi şi 
de alte femei. Nu pot rămâne mult timp fideli. 


Dacă curbura lor este mare, sprâncenele de acest tip 
se mai numesc şi sprâncenele curtezanelor. 

Personalitatea dinamică a celor cu sprâncene de tip 
lună nouă îi face capabili să însuflețească o petrecere 
acolo unde sunt prezenţi, motiv pentru care sunt invitați 
la multe evenimente. Au talente artistice şi literare, însă 
le lipseşte tenacitatea de a-şi pune ideile în practică. Au 
un talent straniu prin care pot suporta persoanele 
dificile din jur. 


Sprâncene triunghiulare 


Sprâncene triunghiulare 

Cuvinte cheie:  istețime, creativitate, dominare, 
intrigi, intuiție, viclenie, duritate, manipulare, sarcasm, 
rapiditate, strategie, oportunism, cruzime. 

Sunt oameni plini de energie, vicleni, diabolici, 
pătrunzători şi dornici să dețină cât mai multă putere. 
Simt nevoia să se afle în centrul atenţiei sau în lumina 
reflectoarelor. 

Sunt oameni duri, exagerează mult, manipulează, 
sunt sarcastici şi le place să bage frica în alții. 

Cu cât sprâncenele sunt mai arcuite, cu atât mai 
activă sau mai hotărâtă va fi acea persoană. 

Acţionează cu rapiditate şi nu le place să aştepte 
sau să piardă vremea. 

Au intuiţia bine dezvoltată, ambiții mari şi o minte 
ageră. Pot face carieră în instituţii, în domenii 
reglementate prin norme clare sau într-un sistem în care 
este nevoie de un foarte bun strateg. 


Dacă şi ochii sunt nefavorabili, pot ajunge cruzi, 
nemiloşi, suspicioşi, dominatori, până în punctul în care 
să-i terorizeze pe cei din jurul lor. 


Sprâncene drepte 


Sprâncene drepte 

Cuvinte cheie: rigiditate, intoleranţă, pragmatism, 
logică, scepticism, rutină. 

Persoanele cu sprâncenele drepte sunt pragmatice, 
cu picioarele bine înfipte în pământ şi nu dau dovadă de 
o imaginație bogată. Au scopuri precise pe care le 
urmează cu consecvență şi se bazează mereu pe fapte şi 
pe rezultate concrete. 

Nu se încred în oricine şi sunt foarte sceptici, mai 
ales atunci când cineva îi linguşeşte. 

Din punct de vedere sentimental, se vor deschide cu 
greu în fața partenerului sau a prietenilor. Judecata lor 
se bazează pe logică, motiv pentru care nu pot fi 
manipulați emoțional. 

Pentru a-i convinge de ceva, lăsați emoţiile de-o 
parte şi căutați argumente logice cât mai solide, pentru 
că, odată ce au luat o decizie, nimic nu le mai poate sta 
în cale. Sprâncenele drepte reprezintă o trăsătură 
masculină şi nu sunt favorabile la femei, deoarece 
acestea devin inflexibile, intolerante şi neiertătoare. 


Sprâncene încruntate 


Sprâncene încruntate 

Cuvinte cheie: ambiţii, control, autoritate, calitate, 
putere, influență, intuiție, istețime, agresivitate, cruzime. 

Sprâncenele încruntate sunt acelea care la interior 
formează o înclinaţie puternică spre baza superioară a 
nasului, iar la exterior se întind în sus spre tâmple. 

Oamenii cu sprâncenele încruntate sunt cei care au 
aşteptări foarte mari de la ei înşişi şi muncesc mult 
pentru propriul succes. 

Dacă nu-şi îndreaptă atenţia către ocupaţii 
constructive, aceştia vor ajunge agresivi şi vor dezvolta 
nevoia de a deține controlul şi de a fi autoritari. 

Pot ajunge fanatici, cruzi şi răzbunători. 

Sunt oameni încăpățânațţi, care nu îşi schimbă 
părerea uşor şi nu pot fi manipulati. 

Le place să obțină de la viaţă tot ceea ce este mai 
bun şi mai de calitate. Nu ezită să se folosească de 
emoţiile altora pentru a ajunge acolo unde îşi doresc. 

Sunt oameni foarte puternici şi influenți. 

Sprâncenele  încruntate sunt semnul liderului 
înnăscut. 

Cei cu astfel de sprâncene au abilitatea de a evalua 
corect personalitatea oamenilor din jurul lor şi de a 
percepe subtilitățile unei situaţii. 

Au intuiţia puternic dezvoltată şi sunt oameni isteți. 


Sprâncene triste 


Sprâncene triste 

Cuvinte cheie: delăsare, melancolie, emoţii puternice, 
lene, aşteptări, neîncredere, posesivitate, indecizie. 

Sprâncenele care cresc oblic, iar la exterior sunt 
îndreptate în jos spre tâmple se numesc sprâncene 
triste. 

Oamenii cu astfel de sprâncene au aşteptări mari de 
la cei din jur. 

Adesea le lipseşte ambiția şi se încred prea uşor în 
ceilalți. Sunt melancolici, trişti, timizi şi dependenţi de 
partener sau de familie. 

Tind să se agaţțe de cel drag doar ca să primească 
atenţie, ajutor sau susținere. Devin posesivi şi au 
tendința să dea vina pe ceilalți pentru tot ceea ce îi 
deranjează, mai ales atunci când nu sunt capabili să 
facă ceva pe cont propriu. 

Pot deveni obsedaţi de o altă persoană. 


Sprâncene aripi 


Sprâncene aripi 
Cuvinte cheie: onoare, optimism, creativitate, 
imaginaţie, curaj, determinare, viziuni, mândrie, 
ocultism. 


Sprâncenele aripi mai 


poartă şi denumirea de 


sprâncene de zeu. Astfel de oameni au înclinații spre 


ştiinţele oculte. 


Sunt automotivaţi, optimişti şi vizionari. 
Acest tip de sprâncene indică mândrie, onoare, 
respect din partea celorlalți şi mult curaj. 


Favorabil Nefavorabil 


Sprâncene înalte 
Sprâncene depărtate 
Sprâncene lungi 
Sprâncene dese 
Sprâncene lună nouă 
Sprâncene încruntate 
Sprâncene aripi 


Sprâncene joase 


Sprâncene apropiate 


Sprâncene unite 
Sprâncene asimetrice 
Sprâncene scurte 
Sprâncene rare 
Sprâncene încâlcite 


Sprâncene 
triunghiulare 
Sprâncene drepte 
Sprâncene triste 


Ochii 


În cele mai multe scrieri, ochii sunt consideraţi 
oglinda sufletului şi pe bună dreptate, deoarece privirea 
unui om este uneori cel mai important aspect în citirea 
feței. 

Atitudinea din privire, vitalitatea sau energia 
vibrantă pe care o emană un om prin ochii săi vorbesc 
adesea de la sine şi substituie numeroase cuvinte fără 
rost. 

Privirea este cea care poate să susțină exprimarea 
verbală a unei persoane sau, dimpotrivă, să o trădeze. 
Entuziasmul din privirea îndrăgostiților care nu s-au 


mai văzut de mult nu mai are nevoie de prea multe 
declaraţii de dragoste. 

La fel se întâmplă şi cu omul deznădăjduit, care, 
aflat în fața unui grup de oameni, în zadar se va strădui 
să-i îmbărbăteze sau să-i convingă pe aceştia să-l 
urmeze într-o acțiune sau afacere. 

Ochii sunt cei care, prin gradul lor de deschidere, 
indică nivelul de sinceritate al omului sau cât de dornic 
este acesta să împărtăşească cu cei din jurul său stările 
interioare. 

Cu cât ochii sunt mai deschişi, cu atât oamenii sunt 
mai direcți şi mai sinceri, ei îşi oferă sufletul pe tavă, dar 
adesea riscă să fie răniți. Aceeaşi trăsătură îi 
caracterizează pe cei curioşi, prudenți şi dornici să afle 
amănunte despre tot ceea ce se întâmplă în jurul lor, 
însă nu întotdeauna sunt pregătiți să gestioneze 
adevărul. 

Concentrarea unui om este uşor de captat în 
privirea sa. Privirea fermă şi limpede oferă încredere 
suplimentară celui care îşi expune clar punctul de 
vedere. 

Nivelul de stres este un alt parametru pe care îl 
putem citi în ochii celui din fața noastră. Aspectul 
general al ochilor, claritatea sclerei, culoarea irisului sau 
mărimea pupilei sunt trăsături care pot varia la intervale 
foarte scurte de timp, astfel că, pe parcursul unei zile, 
omul tulburat de numeroase tensiuni psihice sau 
emoționale va putea primi sprijinul de care are atât de 
mare nevoie. 

Cu cât ochii au un aspect vital şi mai vesel, cu atât 
persoana respectivă va fi mai deschisă la experienţe pe 
care să şi le amintească pentru multă vreme de-a lungul 
vieții. 


Analiza ochilor după poziţie 


Ochii depărtați 


XE, 


Ochi depărtati 

Cuvinte cheie: memorie, rezistență, lene, nepăsare, 
naivitate, nehotărâre, distragere. 

Ochii se consideră depărtaţi atunci când distanța 
dintre ei, măsurată între colțurile interioare ale ochilor, 
este mai mare decât mărimea unui singur ochi. De 
asemenea, se mai poate observa, în raport cu proporțiile 
feței, o distanță foarte mare între cei doi ochi. Oamenii 
cu ochii depărtați sunt neglijenți, indiferenți şi dau 
dovadă de nepăsare în modul lor de a se comporta. Sunt 
lenți în decizii şi nu sunt potriviți în activități care 
presupun reacții rapide şi agerime. 

Obişnuiesc, astfel, să întârzie din cauza naturii lor 
leneşe şi a lipsei dinamismului. Au, în schimb, o 
capacitate foarte mare de memorare, sunt rezistenți, 
toleranți şi foarte meticuloşi în ceea ce fac. 

Sunt persoane credule, naive, cu un psihic instabil 
şi au schimbări dese de dispoziție, ceea ce face să le 
scadă performanţa la locul de muncă. Ajung cu uşurinţă 
să fie manipulați, păcăliți, înşelaţi, se lasă distraşi şi se 
dezamăgesc destul de rapid. 

Ochii depărtaţi la o persoană îi conferă un aspect 
tineresc şi nevinovat. Adesea, zăbovesc asupra unui 
lucru mai mult timp, deoarece nu se pot hotări foarte 
repede cu privire la ce îşi doresc de fapt. 


Ochii apropiați 


ka a 
Ochi apropiați 

Cuvinte cheie: concentrare, oportunism, analiză, 
pesimism, materialism, intoleranţă, îngustime, 
nemulțumire, scepticism, obrăznicie, calcul. 

Dacă mărimea distanţei dintre cei doi ochi este mai 
mică decât mărimea unui ochi, atunci se numesc ochi 
apropiaţi. 

Astfel de oamenii au opinii înguste asupra realității 
şi foarte puţină toleranţă față de semeni. 

Sunt greu de mulțumit, devin obraznici şi au 
aşteptări mari de la alți oameni şi de la situațiile din 
viața lor. 

Au, în schimb, capacitatea de a se concentra foarte 
bine, sunt buni observatori şi obţin rezultate 
remarcabile în analiză şi calcule. Rămân însă 
introvertiți, iar din cauza viziunilor înguste devin rigizi, 
dogmatici şi pesimişti. Sunt iritabili, uşor de supărat şi 
iartă cu greu. Îşi canalizează energia preponderent spre 
carieră, sunt oportunişti, materialişti şi tratează cu 
scepticism atât relaţiile de iubire, cât şi tot ceea ce apare 
nou în viața lor. 


Ochii adânciţi fără pleoape vizibile 


Ochi adânciti fără pleoape vizibile 

Cuvinte cheie: mister, senzualitate, aventură, 
gândire, analiză, evaluare. 

Oamenii cu astfel de ochi au obiceiul să îşi ascundă 
a doua lor natură, sunt introvertiți, gânditori şi profunzi. 
Sunt persoane rezervate, misterioase, care nu-şi 
dezvăluie gândurile lor adevărate. 

Cea mai mare parte a timpului şi-o petrec cu sine, 
interiorizați, evitând interacțiunea cu exteriorul. 

Ar putea avea mare succes dacă ar scrie cărți de 
dragoste, cu atât mai mult cu cât ei înşişi trăiesc multe 
experiențe amoroase demne de a fi aşternute pe hârtie. 
În carieră obţin succesul după un timp mai îndelungat 
şi, de asemenea, se angajează într-o relație serioasă, de 
lungă durată, mai târziu în viață. Dacă se căsătoresc, 
viața lor conjugală va fi agitată şi plină de obstacole. 

Dacă în jurul ochilor apare o culoare întunecată, 
aceasta este indiciul unei stări depresive. 

Acest tip de ochi aparține unui bun spion. 


Ochii adânciţi cu pleoape vizibile 


NL ará 
Ochi adânciti cu pleoape vizibile 

Cuvinte cheie: profunzime, emoții puternice, 
înțelepciune, generozitate, cunoaştere. 

Oamenii cu astfel de ochi sunt extrem de profunzi şi 
pot suferi mult în adâncul sufletului deoarece implicarea 
lor emoțională este puternică. 

Totodată, pot simți cu multă uşurinţă suferința şi 
mâhnirea altor persoane. Toate acțiunile lor au multă 
profunzime şi sunt bazate pe emoții şi pe sentimente. 

Le place să-i cunoască pe oamenii cu care vin în 
contact şi caută mereu să înțeleagă cauza evenimentelor 
din viaţa lor. 


Ochii bulbucati 


Ochi bulbucati 

Cuvinte cheie: atenție, izbucnire, energie, emoții 
puternice, impulsivitate, egoism, posesivitate, gelozie. 

Ochii bulbucațti sunt ieşiţi în afara feței, sunt mari şi 
expuşi pe chip. Oamenii cu ochii bulbucați sunt 
temperamentali, îşi pot schimba brusc dispoziția şi 
starea de spirit, au izbucniri emoționale şi dificultăți 
mentale. 


Sunt îndrăzneți, dar impulsivi şi se încarcă cu 
energie atunci când se află în preajma altor persoane. 
Detestă să fie singuri sau izolați şi sunt foarte sensibili 
la critici. Uneori poate deveni dificil să comunici cu o 
persoană cu ochii bulbucați. 

Atunci când li se oferă ocazia, devin profitori, vicleni, 
neserioşi sau egoişti. Bărbaţii cu astfel de ochi au un 
apetit sexual ridicat, iar la femei, această trăsătură se 
manifestă în general prin gelozie, posesivitate şi prin 
faptul că îşi găsesc cu greu un partener de viață stabil. 
Adesea, femeile cu ochii bulbucaţi ajung să se plângă de 
partenerii lor. 


Ochii sus-jos 


Ochii sus-Jos 

Cuvinte cheie: dualitate, actorie, dezechilibru, 
obstacole, emoţii puternice, minciună. 

Acest tip de ochi este caracterizat de faptul că unul 
este poziționat mai sus şi celălalt mai jos. 

Acest semn denotă faptul că persoana respectivă va 
trece în viața sa prin numeroase evenimente neplăcute, 
cu urcuşuri şi coborâşuri. 

Sunt persoane cu talent artistic, pe care îl pot 
fructifica în muzică sau cinematografie. În general, se 
poate spune despre ei că nu le este favorabilă căsătoria. 
Sunt duali, trădători, cameleonici, buni actori şi pot 
minți cu uşurinţă. 


Analiza ochilor după formă 
Ochii de pisică 


Ochii de pisică 

Cuvinte cheie: oportunism,  vigilență,  istețime, 
optimism, ambiţie, răceală, prefăcătorie, invidie. 

Oamenii cu ochii de pisică sunt oportunişti, vicleni, 
vigilenți, percep cu uşurinţă subtilitățile şi nu se încred 
în nimeni Şi nimic. Femeile cu astfel de ochi sunt 
invidioase, geloase şi răzbunătoare. 

În cazul bărbaţilor, această trăsătură se manifestă 
prin materialism, prefăcătorie şi faptul că nu se implică 
sentimental. Au, în schimb, succes în afaceri şi în plan 
profesional. 

Partea pozitivă la aceşti oameni este optimismul, 
ambiția, istețimea, mintea ageră şi ingeniozitatea. 
Reuşesc să descifreze cu uşurinţă caracterul unei 
persoane. 


Ochii lăsați 


Ochii lăsați 
Cuvinte cheie: empatie, emoții puternice, 
generozitate, înțelegere, melancolie, romantism, 


pesimism, sensibilitate. 


Sunt oamenii capabili să simtă emoţiile şi stările 
celor din jurul lor, astfel că ajung cu uşurinţă să 
empatizeze cu ceilalți. 

Pe de altă parte însă, aceste persoane sunt 
caracterizate de pesimism, o stare aparte de melancolie 
şi delăsare. 

Latura lor pozitivă este aceea că sunt inimoşi, 
generoşi şi sensibili, motiv pentru care simt nevoia să-i 
ajute pe cei de lângă ei. Ochii lăsați sunt semnul unui 
om nobil. Pentru a putea merge mai departe în viață, ei 
au nevoie de prietenii sincere. 


Ochii triunghiulari 


Ochii triunghiulari 

Cuvinte cheie: manipulare, viclenie, înşelătorie, 
istețime, ţintă, scop, negustorie, strategie, egoism, 
intrigi, răzbunare, dezechilibru, invidie. 

Oamenii cu ochii triunghiulari sunt manipulatori, 
oportunişti, vicleni şi înşelători. Adesea constată că nu 
sunt pe placul celor din jur, cu atât mai mult cu cât ei 
înşişi nu au sentimente profunde față de partenerii sau 
semenii lor. 

În schimb, dau dovadă de isteţime şi au succes în 
afaceri, pentru că sunt buni antreprenori sau negustori. 

Din punct de vedere mental, sunt bine organizați, 
atenți şi precişi în ceea ce fac şi orientați către un scop. 

Sunt buni gânditori şi strategi, capabili să descopere 
şi să urmărească intrigi pe care le ţin secrete. 

Ochii triunghiulari reprezintă semnul unui sever 
dezechilibru mental, indică conflicte cauzate de un ego 


puternic, iar ura este sentimentul cel mai familiar 
acestui tip de persoane. În mod instantaneu pot deveni 
aspri şi feroce în comportament. Adesea, toate acestea 
sunt indiciile a numeroase abuzuri la care au fost 
supuşi de-a lungul vieţii lor. 

Ochii triunghiulari se întâlnesc adesea la oamenii 
politici. 


Ochii dreptunghiulari 


Pi a 


Ochii dreptunghiulari 

Cuvinte cheie: secrete, observare, siguranță, analiză, 
strategie, inteligenţă. 

Întâlnim ochii dreptunghiulari la oamenii care 
lucrează foarte mult în plan intelectual şi se găsesc 
adesea în poziții administrative. 

Sunt cei care caută în permanenţă securitate şi 
siguranţă în toate aspectele vieții. 

Chiar şi atunci când se angajează într-o relație 
amoroasă, nu pasiunea şi sentimentele sunt cele care 
primează, ci un set de scopuri bine definite pentru ei. 

Este dificil să ajungi să-i cunoşti cu adevărat, 
pentru că nu-i lasă pe ceilalți să se apropie atât de uşor, 
ceea ce-i face greu de influențat, dar şi înclinați spre 
invidie. 

Reuşesc foarte bine să-şi controleze emoţiile, mai 
puţin furia, pe care au abilitatea de a o direcţiona spre 
atingerea scopurilor propuse. 

Sunt persoane mentale şi analitice, au o gândire 
logică şi tehnică, ceea ce îi face foarte buni observatori. 


Sunt oameni inteligenți şi dau dovadă de îndemânare în 
gestionarea informațiilor cu caracter confidențial. 
Intâmpină blocaje de natură sexuală. 


Ochii rotunzi 


B N f e A 

Ochii rotunzi 

Cuvinte cheie: indiscreţie, tupeu, expresivitate, 
creativitate, isteţime, spontaneitate, inocenţă. 

Ochii rotunzi reprezintă semnul inocenței. Posesorii 
lor sunt oameni luminoşi, veseli, alerți, grijulii şi 
atrăgător. 

Dau dovadă de expresivitate şi creativitate în ceea ce 
fac, sunt emoționali, îndrăzneţi, uneori copilăroşi şi mai 
mereu caută atenția celor din jur. 

Obişnuiesc să spună imediat ceea ce gândesc şi 
chiar îi ia gura pe dinainte. 

Cu cât ochii sunt mai mari, cu atât şansele de a 
vorbi fără să gândească sunt mai mari. 

Dacă ochii sunt rotunzi şi uşor bulbucațţi, indică 
schimbări bruşte de dispoziție. Se ataşează foarte repede 
de oameni şi pun întrebări indiscrete. 

Dacă ochii rotunzi sunt uşor apropiaţi, indică o 
persoană cu un nivel scăzut de inteligenţă. 


Ochii migdalați 


Ochii migdalati 


Cuvinte cheie: senzualitate, echilibru, autocontrol, 
armonie, disciplină. 

Persoanele cu ochii migdalați sunt senzuale şi 
atrăgătoare. Forma migdalată a ochilor este considerată 
cea mai frumoasă în toate culturile. 

Cei cu astfel de ochi stăpânesc arta autocontrolului 
şi sunt disciplinați din punct de vedere mental şi 
emoțional. 


Ochii înguşti 


Ochii inguşti 

Cuvinte cheie: secrete, intrigi, neîncredere, 
oportunitate, observație, analiză, traumă, meticulozitate. 

Atunci când pleoapele, atât cea superioară, cât şi 
cea inferioară, acoperă într-o măsură foarte mare globul 
ocular, lăsând să se vadă foarte puțin ochii printre ele, 
avem de-a face cu o persoană cu ochi înguşti. 

Sunt oamenii care pot vedea ceea ce se petrece în 
exteriorul lor, însă nu permit celorlalți să le perceapă 
universul interior. 

Oferă foarte puţine amănunte despre propria 
persoană, iar dacă ajung totuşi să o facă, o fac doar 
după ce au judecat îndelung această decizie. 

Mulţi dintre cei cu o astfel de formă a ochilor s-au 
închis în ei înşişi din cauza unor suferințe sufleteşti din 
trecut. Chiar şi într-o relație sentimentală, vor lăsa să se 
afle despre ei doar atât cât consideră de cuviință. În 
general, sunt recunoscute ca fiind cele mai secretoase 
persoane. Darul lor este acela de a observa cu atenție 


detaliile, ceea ce le aduce multe avantaje de-a lungul 
vieţii şi îi va face cu atât mai dificil de citit. 


Ochii lună nouă 


Ochii lună nouă 


Cuvinte cheie: înşelăciune, trădare, minciună, 
viclenie, furt, oportunitate, inteligenţă, geniu, invenție. 

Persoanele cu ochii în formă de lună nouă sunt 
perfide şi viclene, fiind înclinate spre înşelăciune şi 
trădare. 

Au obiceiul de a fura informații, idei sau obiecte şi 
să pretindă faptul că le aparţin de drept. 

Sunt persoane lipsite de onestitate, care evită 
momentele intime şi sentimentele profunde. 

Bărbaţii cu astfel de formă a ochilor au tendința de 
a socializa preponderent cu persoanele pe care le 
consideră inferioare lor, iar în cazul în care cineva mai 
înțelept îşi face apariţia, ei se retrag. Aspectul pozitiv 
constă în faptul că sunt oameni foarte inteligenți, 
inovatori, ingenioşi, uneori chiar geniali. 


Ochii mici 

Ochii mici 

Cuvinte cheie: materialism, secret, încăpățânare, 
suspiciune, organizare, control. 

Dezvăluie un om secretos, introvertit şi încăpățânat. 
Sunt buni organizatori şi orientați către detalii. 

Fiind suspicioşi şi precauți din fire, sunt capabili să 
îşi controleze emoţiile, cântărind mult până să ia o 
decizie. Se descurcă foarte bine în domeniile unde se 
lucrează cu mulți bani. 


Pe plan personal, au nevoie de timp pentru a se 
deschide sentimental. 


Ochii mari 


<> <P> 
aa) 
Ochii mari 
Cuvinte cheie: artă, comunicare, agitaţie, 
expresivitate, sexualitate, instinct, atenţie, înşelăciune, 


manipulare. 

Ochii mari dezvăluie un om extrovertit, emoțional şi 
artistic. Sunt caracterizați de o stare de agitație la 
interior, motiv pentru care se înfierbântă uşor. 


Le face plăcere să lucreze într-un domeniu artistic, 
în media sau publicitate, deoarece simt nevoia acută să 
primească atenţia şi afecțiunea celor din jur. 

Cel mai bine se vor simți în activități în care îşi pot 
manifesta creativitatea şi expresivitatea. 

Persoanele cu ochii mari au mult sex-appeal şi sunt 
foarte atrăgătoare pentru sexul opus. 

Dacă ochii unei persoane sunt mari, strălucitori şi 
cu un aspect animalic, atunci indică un nivel ridicat de 
violenţă. 

Dacă dimensiunea ochilor este foarte mare, 
persoanele respective ajung să aibă gânduri împrăştiate, 
vor comunica neclar şi cu dificultate. 

Dacă privirea unei persoane cu ochii mari are un 
aspect detaşat şi lasă impresia că priveşte în gol, acesta 
este semnul celui care poate acţiona cu sânge rece. 


Ochii yin-yang 


= 


Ochii yin-yang 

Cuvinte cheie: dezechilibru, minciună, înşelăciune, 
teatru, nehotărâre, emoții puternice, traumă, imaginație. 

Ochii yin-yang sunt numiți acei ochi de dimensiuni 
diferite sau atunci când forma unuia este diferită de 
forma celuilalt. Oamenii cu astfel de ochi sunt duali, 
cameleonici şi se comportă diferit în diverse situații din 
viața lor. 


Se simt foarte bine sub lumina reflectoarelor, în 
lumea afacerilor, în politică sau avocatură. 

În perioada de mijloc a vieţii, se confruntă cu 
numeroase obstacole. Trec uşor de la o stare la alta sau 
de la o extremă la alta, ceea ce îi face să trăiască adesea 
într-un dezechilibru emoţional. Deşi au intenţii clare, 
ajung să spună cu totul altceva sau să acționeze într-o 
cu totul altă direcţie, ceea ce îi predispune la dificultăți 
de relaționare. Au aşteptări foarte mari de la cei din jur 
şi o imaginaţie bogată. 


Analiza ochilor după culoare 


Ochii negri 

Cuvinte cheie: mister, tradiție, tenacitate, putere, 
intuiție, senzualitate, instincte. 

Culoarea neagră a ochilor se întâlneşte rar. Oamenii 
cu ochii negri sunt misterioşi, tenace, puternici şi au 
principii ferme. 

Sunt foarte intuitivi, profunzi, pătrunzători şi, în 
acelaşi timp, mai greu de înțeles ca oameni. 


Ochii căprui închis 

Cuvinte cheie: pasiune, putere, determinare, curaj, 
rezistenţă. 

Oamenii cu ochii căprui închis sunt pasionali, 
înflăcărați, au un caracter puternic şi acționează cu 
multă determinare. Sunt bine ancorați în lumea în care 
trăiesc şi posedă un real interes față de tot ceea ce le 
oferă viața. 

Sunt oameni sociabili, înclinați către viața de familie 
şi către cei din jurul lor în general. Femeile cu ochii 
căprui închis tind să fie mai geloase decât cele cu ochii 
căprui deschis. 


Ochii căprui roşiatic 

Cuvinte cheie: materialism, libertate, rebeliune, 
rezistenţă, viclenie, putere, oportunitate. 

Persoanele cu ochii căprui roşiatic nu sunt foarte 
ataşate de viața de familie, aşa cum se întâmplă, de 
exemplu, în cazul celor cu ochii căprui închis. 

Sunt persoane care iubesc luxul şi confortul, pun 
cariera mai presus decât relaţiile şi au nevoie de mai 
multă libertate. 

Adesea acționează cu viclenie, au intenții ascunse şi 
dau dovadă de multă putere atât fizică, cât şi psihică. 


Ochii căprui deschis 

Cuvinte cheie: relaţii, comunicare, cumpătare, 
companie, calcul. 

Oamenii cu ochii căprui deschis sunt capabili să se 
detaşeze psihic şi emoţional de relaţiile care nu 
funcționează. Sunt calculaţi şi cumpătaţi în acţiunile 
lor, le face plăcere să fie în compania altor oameni şi 
simt nevoia să relaționeze. 


Ochii verzi închis 

Cuvinte cheie: creativitate, gelozie, aventură, atenţie, 
talent, posesivitate. 

Ochii de culoare verde închis aparțin persoanelor 
energice, dornice de aventură, creative şi care se află 
mereu în centrul atenţiei. Astfel de persoane au tendința 
de a deveni competitive, posesive şi geloase. Indică, pe 
de altă parte, abilități curative şi îndemânare în 
gestionarea finanțelor. 


Ochii verzi deschis 


Cuvinte cheie: curiozitate, ingeniozitate, comunicare, 
bârfă, intrigă, posesivitate, materialism. 

Oamenii cu ochii de culoare verde deschis sunt 
practici şi curioşi din fire. Înainte de a începe ceva nou, 
ei vor să-şi lămurească numeroase aspecte ale situației 
respective. Simt nevoia acută de a se exprima şi de a 
comunica, fie verbal, fie în scris. Sunt predispuşi să 
trăiască frecvent sentimente de invidie şi ranchiună. 

Femeile cu ochii de culoare verde deschis pot fi 
bârfitoare, geloase şi posesive. 


Ochii albaştri închis 

Cuvinte cheie: senzualitate, sexualitate, artă, 
comunicare, energie. 

Cei cu ochii de culoare albastru închis sunt plini de 
viață, profunzi şi dornici să interacționeze cu oamenii 
din jurul lor. Au nevoie să fie vizibili în ochii celorlalți, 
sunt deschişi către flirt şi simt nevoia constantă de 
contact fizic şi emoțional. 

La prima vedere sunt timizi din fire. 


Ochii albaştri deschis 

Cuvinte cheie: libertate, detaşare, rebeliune, 
sexualitate, calcul. 

Oamenii cu ochii de culoare albastru deschis au 
nevoi sexuale variate şi nu sunt prea sentimentali. Sunt 
persoane reci, calculate, directe, sălbatice şi 
neprefăcute. 


Ochii de chihlimbar 

Cuvinte cheie: varietate, libertate, energie, ocultism. 

Culoarea ochilor de chihlimbar este asemănătoare 
culorii pe care o are mierea de albine, sunt căprui 


deschis cu nuanţe de galben sau verde. Se poate spune 
că sunt ochi de culoare galbenă. 

Persoanele cu o astfel de culoare a ochilor sunt 
spontane, flexibile, deschise la nou şi apreciază 
varietatea. Sunt printre cei cărora le face plăcere să 
încerce lucruri noi. 

Atunci când sunt trădați, se pot transforma în 
duşmani de temut. Au abilitatea de a descifra 
simbolurile vechi. 


Ochii cenuşii 

Cuvinte cheie: răceală, diplomaţie, rafinament, 
practicitate, scop. 

Persoanele cu ochii cenuşii îşi controlează foarte 
bine stările afective şi judecă îndelung înainte de a lua o 
decizie. Sunt rezervate, rafinate, practice şi acționează 
după zicala „scopul scuză mijloacele”. 


Ochii de culoare diferită 

Cuvinte cheie: paranormal, duplicitate, izbucniri, 
magnetism. 

Atunci când ochii unei persoane sunt de culoare 
diferită avem de-a face cu un semn nefavorabil. Astfel de 
persoane dau dovadă de caracter duplicitar, îşi schimbă 
adesea şi cu uşurinţă dispoziția, izbucnesc necontrolat 
şi sunt zbuciumate în plan interior. 

Uneori la oamenii cu ochii de culoare diferită 
întâlnim capacități paranormale, acest tip de ochi fiind 
cunoscut şi ca un simbol al vrăjitorilor. 


Analiza sclerei 


Vizibilitatea  sclerei în partea inferioară sau 
superioară a ochilor se determină atunci când pleoapele 


sunt relaxate, capul este ţinut drept, iar privirea 
orientată spre înainte. 


Sclera vizibilă în partea superioară 

Sclera vizibilă în partea superioară 

Cuvinte cheie: agitație, nerăbdare, isterie, 
hiperactivitate, anxietate, imaginație, creativitate. 

Persoanele cu sclera vizibilă în partea superioară a 
ochilor prezintă afecțiuni ale sistemului nervos. Această 
trăsătură indică nebunie sau o persoană inconştientă de 
acțiunile sale. 

Cel mai adesea este întâlnită la persoanele 
hiperactive, anxioase, isterice, care se panichează uşor 
şi sunt hipersensibile la criticile celorlalți, pentru că 
ajung să interpreteze şi să ia totul foarte personal. 

Există riscul ridicat de a ajunge dependente de 
substanţe halucinogene. 

În cazuri mai rare, dacă pleoapa superioară 
dezvăluie doar limita dintre scleră şi iris, acesta poate fi 
semnul unui geniu. 


Sclera vizibilă în partea inferioară 


Sclera vizibilă în partea inferioară 
Cuvinte cheie: vinovăție, sexualitate, amenințare, 
surmenaj, singurătate, probleme. 


Oamenii cu sclera vizibilă în partea inferioară a 
ochilor se pot afla într-o perioadă a vieţii lor în care se 
simt amenințați sau şantajați. 

Este un semn al faptului că mintea lor este foarte 
încărcată. Atunci când sclera este vizibilă în partea 
inferioară a ochilor, oamenii resimt puternic presiunea 
oboselii din ultimul timp, a datoriilor pe care trebuie să 
le acopere, a problemelor cu justiția sau a propriilor 
nemulțumiri sufleteşti. 

Se poate spune că o parte din ei a murit şi că există 
posibilitatea ca, în viitorul apropiat, să părăsească 
această lume, fiind fie victima unei execuţii, fie a unui 
accident, fie aleg să se sinucidă. 

Resimt profund lipsa mamei din viața lor sau a altei 
figuri feminine protective, care să le aline suferința 
sufletească. 

Dacă pleoapa inferioară este rulată spre exterior, 
indică un apetit sexual foarte ridicat. Acest semn poate fi 
şi indiciul unei persoane cu înclinații sexuale ieşite din 
comun. 


Sclera vizibilă în partea superioară şi 
inferioară 


Sclera vizibilă în partea superioară şi inferioară 
Cuvinte cheie: stres, agitaţie, obstacole, 
vulnerabilitate, suprasolicitare. 
Persoanele a căror scleră devine vizibilă atât în 
partea superioară, cât şi în cea inferioară a ochilor este 
bine să se îngrijească de urgență de sănătatea lor 


psihică. Astfel de persoane sunt predispuse la accidente 
fatale şi devin foarte vulnerabile la boli. 

Sistemul lor nervos este suprasolicitat, suferă de 
multiple atacuri de panică, sunt afectate de stres şi 
insomnii. 

Adesea, această trăsătură este întâlnită la cei cu un 
comportament maniacal. 


Irisul mai mic decât sclera 


Irisul mai mic decât sclera 

Cuvinte cheie: analiză, rigiditate, neîncredere, 
răceală, trădare. 

Persoanele al căror iris este de dimensiuni mai 
reduse decât sclera sunt cunoscute ca fiind analitice 
apatice şi inflexibile. 

În general, nu se încred în cei din jurul lor, 
acționează cu multă precauţie şi combativitate, ceea ce 
le face să ducă o viaţă sentimentală sărăcăcioasă. Au un 
cerc restrâns de prieteni şi, de asemenea, pot avea 
probleme cu fertilitatea. 


Irisul mai mare decât sclera 


Irisul mai mare decât sclera 
Cuvinte cheie: generozitate, senzualitate, deschidere, 
suport. 


Persoanele cu irisul de dimensiuni mai mari decât 
sclera sunt bune la suflet, sociabile şi loiale. 

Iubesc prietenia şi îi ajută cu drag pe cei din jurul 
lor. 

Scleră albă 

Cuvinte cheie: sănătate, vitalitate, energie, 
rezistență. 

Culoarea albă a sclerei ochilor este indiciul faptului 
că persoana respectivă este sănătoasă, energică şi 
dispune de o vitalitate debordantă şi rezistență psihică 
ridicată. 


Scleră roşie 

Cuvinte cheie: nervozitate, stres, conflict, pierderi, 
rătăciri, bulversare. 

Persoanele a căror scleră este de culoare roşie dau 
dovadă de un temperament nervos, sunt stresate şi au 
un caracter răutăcios. Dacă ochii prezintă numeroase 
linii roşii de-a lungul lor, poate fi un semn al faptului că 
persoana respectivă fie a fost, fie va fi implicată într-un 
proces dificil, într-un accident sau un conflict cu cei din 
jurul său. În unele cazuri, poate simboliza faptul că 
aceasta va avea parte de o moarte violentă într-un loc 
departe de casă. 

Scleră galbenă 

Cuvinte cheie: melancolie, apăsare, supărare, 
dezechilibru, visare, tristeţe. 

Persoanele cu scleră ochilor de culoare galbenă trec 
adesea prin stări profunde de melancolie, visare şi 
tristeţe. 

Scleră albastră 

Cuvinte cheie: prudenţă, siguranţă, emoţii puternice, 
dezechilibru. 


Oamenii cu scleră ochilor de culoare uşor albăstruie 
sunt cei care au acumulat multe frici, au numeroase 
temeri şi îşi iau măsuri suplimentare de siguranță 
pentru a preîntâmpina eventualele probleme din viitor. 
Teama care îi caracterizează se manifestă până şi în plan 
afectiv-emoțional, ceea ce îi face să fie prudențţi sau să 
nu se implice în relaţii cu cei din jur. 


Linii roşii în colţurile sclerei 

Cuvinte cheie: putere, autoritate,  surmenaj, 
materialism, muncă. 

Dacă la o persoană apar mai multe linii roşii în 
părțile laterale ale ochilor, deasupra sclerei, acestea sunt 
indiciul faptului că persoana respectivă îşi doreşte să 
dobândească puterea şi să devină autoritară. Este 
semnul persoanelor materialiste şi foarte implicate în 
propria carieră. 

Linii negre-albăstrui pe scleră 

Cuvinte cheie: boală, stres, dezechilibru, agitaţie, 
temeri. 

Persoanele care prezintă linii negre-albăstrui pe 
suprafața sclerei ochilor sunt predispuse la probleme 
grave de sănătate în ceea ce priveşte ficatul şi rinichii. 

Linii galbene pe scleră 

Cuvinte cheie: probleme, anxietate, dezechilibru, 
slăbiciune, gânduri. 

Persoanele cu linii de culoare galbenă pe scleră 
ochilor pot suferi de probleme de sănătate în ceea ce 
priveşte glanda tiroidă, sunt slăbite din punct de vedere 
fizic sau mental, sunt copleşite de anxietate şi pot 
ajunge până la nebunie. 

De asemenea, pot suferi de holeră. 

Persistența culorii galbene în scleră ochilor indică 
afecțiuni ale ficatului. 


Analiza pupilei 


Este important de reţinut faptul că doi factori 
naturali importanţi care influențează dilatarea pupilei 
sunt intensitatea luminii şi trăirile emoţionale puternice. 

Există oameni care, printr-un antrenament 
îndelungat, sunt capabili să-şi controleze într-o oarecare 
măsură acest aspect, însă, în realitate, analiza atentă a 
pupilei poate să ne ofere răspunsuri pe care nu le vom 
auzi niciodată exprimate în cuvinte. 

În cazul celor care suferă de diferite afecțiuni sau 
care se află sub un tratament ce poate influența 
calitatea vederii Şi aspectul ochilor, în urma verificării 
acestui aspect, este indicat să nu se realizeze analiza 
pupilelor în acel moment. 

Pupile dilatate 


Pupile dilatate 

Cuvinte cheie: glorie, putere, succes, relaxare, 
senzualitate, magnetism, generozitate. 

Persoanele ale căror pupile rămân dilatate indiferent 
de momentul zilei sau de luminozitatea încăperii în care 
se află sunt acelea care au cele mai mari şanse să 
dobândească putere şi să fie glorioase. 


Pupile contractate 

Pupile contractate 

Cuvinte cheie: insucces, temeri, obstacole, încordare, 
ezitare, zgârcenie. 

Ochii cu pupilele contractate aparțin persoanelor 
timide, calculate, cărora le este frică să îşi asume riscuri 
şi care au un comportament ezitant. Prin urmare, nu vor 
ajunge să dobândească aceleaşi succese precum cei cu 
pupilele dilatate. 


Analiza pleoapelor 


Pleoapele ochilor indică nevoia unei persoane de a 
stabili relaţii şi de a avea conexiuni cu cei din jurul său. 
Prin studiul pleoapelor unei persoane, ne putem da 
seama cu câtă uşurinţă aceasta va permite oamenilor 
din jurul său să pătrundă în viața sa personală. 


Pleoapa superioară vizibilă 


Pleoapa superioară vizibilă 

Cuvinte cheie: suferință, sentimente, socializare, 
relaţii, profunzime, sensibilitate. 

Oamenii cu pleoapa superioară vizibilă sunt cei care 
se mâhnesc adesea şi suferă cu uşurinţă. Ei resimt 
puternic nevoia de a se afla în preajma altor oameni şi 
de a socializa. 


Cu cât pleoapele sunt mai expuse, cu atât persoana 
respectivă este mai dornică să lege relații cu cei din jurul 
său. 


Pleoape cu dublu pliu 


Pleoapa cu dublu pliu 

Cuvinte cheie: suferință, apăsare, romantism, 
socializare, pasiune, emoţii, dorinţă. 

Pleoapele cu dublu pliu apar la persoanele care 
suferă adesea din dragoste. 

Acestea sunt foarte pasionale, au multe dorinţe şi 
sunt ghidate de un puternic foc interior ce face ca planul 
emoțional să ocupe primul loc în viaţa lor. 


Pleoape acoperite 

Pleoape acoperite 

Cuvinte cheie: libertate, secrete, analiză, detaşare, 
putere, sexualitate, aventură. 

Oamenii cu pleoapele acoperite au nevoie de 
independență, sunt foarte analitici, nu-şi expun trăirile 
şi sentimentele şi au nevoie de spațiul lor personal. 

Nu simt nevoia de a avea pe cineva în Permanență 
prin Preajma lor. Iubesc aventura şi libertatea. 

Sunt oameni puternici şi determinaţi, îndreptați 
spre acțiune cu un scop bine conturat. 


Pleoapa inferioară curbată 


Pleoapa inferioară curbată 

Cuvinte cheie: sentimente, comunicare, empatie, 
perversitate, dorinţe, obsesii. 

Pleoapele inferioare ale ochilor indică modul în care 
o persoană este interesată să se apropie de cei din jurul 
său. 

Dacă sunt curbate, sunt semnul unei persoane 
deschise din punct de vedere emoțional. 

Curbura pleoapelor inferioare dezvăluie o persoană 
care tinde să se încarce cu stările celor din jurul său şi 
care duce cu sine trăirile celorlalți. La bărbați, dacă 
pleoapa inferioară este atât de curbată încât se observă 
marginea sa roşie, indică o posibilă situație de 
impotenţă sexuală şi faptul că dezvoltă gânduri extrem 
de perverse. La femei, curbura pleoapei inferioare indică 
un caracter pătimaş, predominanţa dorințelor trupeşti şi 
posibile obsesii de natură sexuală. 


Pleoapa inferioară dreaptă 

Pleoapa inferioară dreaptă 

Cuvinte cheie: suspiciune, observare, secrete, 
inteligență, planuri. 

Oamenii cu pleoapa inferioară dreaptă sunt buni 
observatori, calculați şi secretoşi, orientați predominant 
către scop. 

În aceeaşi măsură, se închid în ei şi devin 
suspicioşi. Pot ajunge cu uşurinţă în poziția de trădători 


sau să-şi caute răzbunarea, deoarece mintea lor 
nutreşte în permanență planuri care, din perspectiva 
altora, pot fi considerate diabolice. 

Dacă se întâlnesc simultan următoarele trăsături: 
pleoapa inferioară este dreaptă, privirea rămâne clară şi 
pleoapa superioară dezvăluie foarte puţin sclera, atunci 
este foarte posibil să avem de-a face cu un geniu. 


Pleoapa superioară acoperă un sfert din iris 


Pleoapa superioară acoperă un sfert din iris 

Cuvinte cheie: secrete, experienţă, rană, 
înțelepciune. 

Dacă pleoapa superioară acoperă până la un sfert 
din iris, această trăsătură indică o persoană foarte 
experimentată şi în acelaşi timp rezervată vis-a-vis de 
viața sa privată. 

Este genul de persoană versată, care nu doreşte să- 
şi deschidă sufletul în fața celorlalți tocmai pentru că a 
trecut deja printr-o experiență amoroasă în urma căreia 
a suferit foarte mult. Dacă pe chip apar şi alte trăsături 
favorabile, avem de-a face cu un om înțelept. 


Pleoapa căzută pe exteriorul ochiului 


Pleoapa căzută pe exteriorul ochiului 
Cuvinte cheie: critică, perfecționism, neîncredere, 
supunere, oportunitate. 


Persoanele cu pleoapa căzută pe exteriorul ochiului 
sunt afectate de criticile unei persoane autoritare din 
viața lor. 

În acelaşi timp, toate acestea au transformat-o într- 
o persoană autocritică, perfecționistă, cu foarte puţină 
încredere în oamenii din jurul său. 


Pleoape grele 


Pleoape grele 

Cuvinte cheie: copleşire, renunțare, dezechilibru, 
neclaritate, haos. 

Numim pleoape grele acel tip de pleoape care 
acoperă aproape în totalitate ochiul şi creează impresia 
de privire adormită. 

Oamenii cu astfel de pleoape au trăit sau încă mai 
trăiesc evenimente cu o încărcătură emoțională aparte. 

Acest lucru îi predispune la consumul necontrolat 
de alcool, medicamente sau alte substanțe periculoase 
pentru sănătatea lor. În general, sunt persoane cu 
mintea tulbure şi judecata îndoielnică. 


Coltul intern al ochiului ascuţit 

Coltul intern al ochiului ascutit 


Cuvinte cheie: persuasiune, comunicare, diplomaţie, 
ceartă, ironie, nervi, invidie, gelozie. 


Cei cu colțul intern al ochiului ascuțit sunt oameni 
certăreți, sarcastici, ironici, duri, nervoşi şi capabili să 
rănească prin vorbele lor. Chiar dacă le stă în putinţă, 
nu doresc să-şi controleze limbajul şi cuvintele pe care le 
folosesc. Dacă apare la femei această trăsătură, este 
semnul invidiei, al posesivităţii şi al geloziei. Dacă pe 
chipul celor cu colțul intern al ochilor ascuţit apar şi alte 
trăsături favorabile, aceştia pot deveni foarte buni 
vorbitori, vor da dovadă de diplomaţie şi îşi vor folosi cu 
atenție cuvintele în încercarea lor de a convinge pe 
cineva. Această trăsătură reprezintă simbolul 
persuasiunii. 


Colţul intern al ochiului rotunjit 

Coltul intern al ochiului rotunjit 

Cuvinte cheie: armonie, pace, calm, bunătate, ajutor. 

Exprimarea celor cu colțul intern al ochilor rotunjit 
nu este la fel de tăioasă ca a celor cu colțul ascuţit. 

Din contră chiar, cuvintele rostite de aceştia nu-i 
rănesc pe ceilalți, au o vorbă bună pentru fiecare şi sunt 
împăciuitori. 

Dacă tonul vocii lor este, de asemenea, armonios 
sau melodios, au cu siguranță abilitatea de a calma 
spiritele, atunci când se produce agitaţie în jurul lor. În 
schimb, se vor vedea nevoiţi să depună efort pentru a se 
face înțeleşi, cu atât mai mult cu cât nu au darul 
persuasiunii dezvoltat. 


Tipuri de priviri 


Privirea omului trădează natura sufletului său, 
claritatea minții şi calitatea trăirilor interioare. 

Există numeroşi factori care pot schimba tipul 
privirii unei persoane, dintre care cel mai uşor de 
identificat sunt starea pe care o are persoana respectivă 
la un moment dat şi situația contextuală în care se află 
aceasta. 

Fiecare om este caracterizat de propria privire. 
Aceasta îi este specifică şi, după un timp, cei apropiaţi îl 
pot identifica observându-i doar privirea. 

Dobândirea unui tip de privire specifică se datorează 
unui climat mental permanent, adică o stare generală în 
care se află fiecare om, stare influențată de propriul 
caracter şi de temperament. În continuare, sunt 
enumerate şi interpretate principalele tipuri de priviri pe 
care le întâlnim cel mai frecvent la oamenii din jurul 
nostru. 

Pentru a identifica corect tipul de privire este nevoie 
de multă practică şi de observarea atentă pentru o 
perioadă îndelungată a privirilor celor din jurul nostru. 

Perseverenta în această direcţie, asociată cu dorința 
personală de a observa şi identifica cu precizie cât mai 
multe tipuri de priviri la cei din jur, vă vor oferi mari 
beneficii, în mod special în recunoaşterea climatului 
mental al acestora. 


Privire agresivă 


Privire agresivă 
Cuvinte cheie: energie, acțiune, putere, furie, 
distrugere. 


Oamenii cu privirea agresivă sunt energici şi 
ambițioşi. 

Se mai spune despre ei că au jar în privire, că pot 
pătrunde cu uşurinţă în mintea interlocutorului şi că au 
capacitatea să influenţeze starea în care se află cel din 
fața lor. 

Fiind foarte energici din fire, simt nevoia acută de 
acțiune. 


Privire pătrunzătoare 

Privire pătrunzătoare 

Cuvinte cheie: seducţie, magnetism, succes, scop, 
realizare. 

Omul cu privirea pătrunzătoare are un magnetism 
aparte care atrage succesul şi ajută la împlinirea 
propriilor dorinţe. 

Sunt în general persoane convingătoare, irezistibile, 
greu de refuzat şi orientate în cea mai mare parte către 
un scop precis. 

Punctele forte ale celor cu o astfel de privire sunt 
carisma şi seducția. 


Privire directă 


Privire directă 
Cuvinte cheie: încredere, succes, claritate, echilibru, 
scop. 


Omul care priveşte direct în ochi pe cel din fața sa 
dezvăluie un caracter hotărât, este încrezător în forțele 
proprii, dă dovadă de o judecată clară şi trăieşte în 
echilibru. 

Dacă vocea o are la fel de plăcută precum este 
privirea, atunci va câştiga cu uşurinţă încrederea celor 
din preajma sa. 


Privire indirectă 


Privire indirectă 

Cuvinte cheie: secrete, emoții puternice, ezitare, 
incertitudine, neîncredere. 

Persoana cu privirea indirectă caută să se protejeze 
de realitatea pe care o percepe în jurul său, dorind să-şi 
ascundă trăirile interioare față de ceilalți. 

Este un om ezitant, care nu are încredere în forțele 
proprii. 

Deseori, nu are încredere nici măcar în ceea ce 
spune. 


Privire laterală 

Privire laterală 
Cuvinte cheie: înşelăciune, invidie, oportunitate, 
trădare, secrete. 
Persoana care priveşte din lateral atunci când 
poartă o conversaţie este caracterizată de perfidie, 
invidie şi minciună. 


Intenţiile pe care le are sunt adesea în contradicție 
cu normele sale morale, motiv pentru care ajunge să 
urmărească doar profitul. 

Privirea sa nu se poate întâlni cu cea a 
interlocutorului, de teamă să nu-i fie descoperite 
intențiile ascunse. 


Privire holbată 


Privire holbată 

Cuvinte cheie: curiozitate, obsesie, dramă, ironie, 
sarcasm, posesivitate, umor. 

Oamenii cu privirea holbată trăiesc învăluiți într-o 
stare de frică amestecată cu sentimentul de furie. 

Sunt curioşi din fire, dramatici şi temperamentali. 

Se lasă uşor cuprinşi de sentimente puternice şi 
devin excesiv de ironici. 

Femeile cu privirea holbată ajung să dezvolte obsesii 
față de bărbaţii din viaţa lor şi, în acelaşi timp, nu pot 
uita fostele relații. 


Privire incrucişată 

Privire încrucişată 
Cuvinte cheie: istețime, ambiție, oportunitate, 
irascibilitate, agresivitate, sarcasm. 
Oamenii cu privirea încrucişată nu pot fi mințiți cu 
uşurinţă. 


Dacă îşi neglijează starea de sănătate, se expun la 
mari pericole, care îi pot costa viața, însă, cu toate 
acestea, voința lor puternică îi ajută adesea să-şi ducă 
viața mai departe. 


Clipire rapidă 
Cuvinte cheie: instabilitate mentală, nervozitate şi 
gânduri împrăştiate. 


Clipire rară 
Cuvinte cheie: inflexibili, neîndurători şi sfidători. 


Analiza arcadelor 


Arcada cărnoasă 

Cuvinte cheie: investiții, materialism, stagnare, 
sexualitate, pofte, lene, bogăţie. 

Oamenii cu arcada cărnoasă sunt talentaţi în ceea 
ce priveşte investițiile şi acumularea resurselor, însă 
tind să stagneze şi sunt acaparațţi de latura materialistă 
a vieţii. 

Nu le place mişcarea fizică şi aleg să-şi conserve 
energia. 


Arcada osoasă 

Cuvinte cheie: singurătate, inflexibilitate, 
perfecționism, detaşare, asceză. 

Atunci când întâlnim pe cineva cu arcada osoasă, 
avem de-a face cu o persoană singuratică, retrasă, 
inflexibilă şi perfecționistă. Activităţile sportive sunt pe 
placul lor, cu atât mai mult cu cât simt nevoia să-şi 
consume energia prin mişcare. 


Analiza genelor 


Gene lungi 


Gene lungi 


Cuvinte cheie: creativi, artistici, sensibili şi rebeli. 


Gene scurte 


Gene scurte 


Cuvinte cheie: practici, materialişti şi nepăsători. 
Gene groase 


Cuvinte cheie: au multă energie, voinţă şi rezistență 
fizică, psihică şi emoțională. 

Gene subțiri 

Cuvinte cheie: constituție fizică, psihică şi 
emoțională slabă; vigoare, vitalitate şi voință scăzute; 
persoane leneşe, care îşi caută scuze la orice. 


Gene răsucite în sus 


Gene răsucite în sus 
Cuvinte cheie: creativi, geloşi, posesivi şi râvnesc să 
se afle în centrul atenției. Simt constant nevoia de a fi 
provocați. 


Gene lăsate pe ochi 

Cuvinte cheie: pesimism, melancolie, lentoare, 
libertate, călătorie. 

Genele lăsate pe ochi aparțin oamenilor melancolici, 
pesimişti, lenți în gândire şi în fapte. 

Sunt singuratici, în schimb le place să călătorească. 

Adesea, pentru a reuşi, au nevoie de suportul moral, 
de sprijinul sau mângâierea celor din jur. 

Sunt oameni loiali, dar se pot răzvrăti numaidecât 
împotriva celor care îi mint sau îi trădează. Prin urmare, 
cel mai bine se vor simți atunci când trăiesc departe de 
alți oameni. 


Analiza cearcănelor 


Cearcăne maronii 

Cuvinte cheie: sentimente profunde şi emoții 
negative reprimate pentru mult timp, conflicte 
emoționale neînțelese şi nerezolvate; ficat sau stomac 
afectat şi sensibil. 


Cearcăne movulii 

Cuvinte cheie: trăiesc în permanenţă cu o teamă în 
suflet; scapă cu greu de fricile şi fobiile care îi stăpânesc; 
rinichi afectaţi sau sensibili. 


Pungi sub ochi 


Pungi sub ochi 


Cuvinte cheie: sentimente reprimate şi dureroase, 
care nu sunt conştientizate şi nici eliberate; rinichi 
blocați sau sensibili, alergii. 


Menţiuni 

Adâncimea ochilor indică dacă o persoană este 
introvertită sau extrovertită. Persoanele cu ochii adânciţi 
în orbite sunt introvertite. Ochii ieşiţi din orbite sau 
bulbucaţți aparțin persoanelor extrovertite. Deschiderea 
ochilor este corelată cu deschiderea inimii. Nu este de 
bun augur dacă ochii sunt foarte larg deschişi şi nici 
dacă privirea este îngustată. 

Oamenii care au ochii scăldați în lacrimi, fără să 
plângă sau să trăiască un moment emoţionant, se 
confruntă cu probleme amoroase. Aceştia sunt fie 
extrem de nemulțumiți de relația actuală, fie predispuşi 
la infidelitate. 


Ochii adânciți fără pleoape Ochii depărtaţi 
vizibile 
Ochii adânciți cu pleoape Ochii apropiați 
vizibile 


Ochii de pisică Ochii bulbucați 
Ochii lăsați Ochii sus-jos 

Ochii dreptunghiulari Ochii triunghiulari 
Ochii rotunzi Ochi înguşti 

Ochii migdalați Ochii lună nouă 
Ochii mari Ochii mici 

Ochii negri Ochii yin-yang 
Ochii căprui închis Ochii căprui roşiatic 
Ochii căprui deschis Ochii cenugşii 


Ochii verzi închis Ochii de culori diferite 


Ochii verzi deschis 
Ochii albaştri închis 
Ochii albaştri deschis 


Ochii de chihlimbar 
Irisul mai mare 
sclera 

Sclera albă 

Pupile dilatate 
Pleoapa superioară vizibilă 


decât 


Pleoape acoperite 


Pleoapa inferioară curbată 
Pleoapa superioară 
acoperă un sfert din iris 
Colțul intern al ochiului 
rotunjit 

Privire pătrunzătoare 
Privire directă 


Arcada cărnoasă 
Gene lungi 


Gene groase 
Gene răsucite în sus 


Sclera vizibilă 
superioară 
Sclera vizibilă 
inferioară 
Sclera vizibilă partea 
superioară şi inferioară 
Irisul mai mic decât sclera 
Scleră roşie 


partea 


partea 


Scleră galbenă 
Scleră albastră 


Linii roşii în colțurile 
sclerei 
Linii negru-albăstrui pe 
scleră 


Linii galbene pe scleră 
Pupile contractate 


Pleoape cu dublu pliu 


Pleoapa inferioară dreaptă 
Pleoapa căzută pe 
exteriorul ochiului 

Pleoape grele 

Colțul intern al ochiului 
ascuțit 

Privire agresivă 

Privire indirectă 

Privire laterală 

Privire holbată 

Privire încrucişată 

Clipire rapidă 

Clipire rară 


Arcada osoasă 
Gene scurte 

Gene subțiri 

Gene lăsate pe ochi 
Cearcăne maronii 
Cearcăne movulii 
Pungi sub ochi 


Nasul 


Nasul este trăsătura facială care simbolizează ego- 
ul, sexualitatea, integritatea unei persoane şi 
bunăstarea pe care o poate dobândi în viaţă. 

Studiul nasului oferă detalii despre principiile 
morale care guvernează viața unei persoane, precum şi 
despre simțul său înnăscut prin care deosebeşte binele 
de rău. 

În fizionomie, vârful nasului poartă denumirea de 
punctul din inimă sau conştiinţă. 

Prin analiza vârfului nasului, ne putem da seama 
dacă o persoană are inima bună sau dacă are conştiinţa 
curată. 

Forma ideală a nasului se consideră atunci când la 
baza superioară formează un unghi de 45 de grade, iar 
la baza inferioară, între nări şi şanţul nazo-labial se 
formează un unghi de 90 de grade. Toate aceste măsuri 
se consideră în raport cu fața studiată. 

Un nas benefic este cărnos, fără oase proeminente, 
drept, armonios pe chip şi cu pielea lipsită de 
imperfecțiuni. 

Orice unghi mai mare sau mai mic decât cele 
menționate, precum şi alte denivelări prezente pe nas, 
reprezintă un dezechilibru pe chipul acelei persoane şi 
indică posibile obstacole în viața sa. 


În analiza nasului se va ţine cont de toate aspectele 
ce vor fi descrise în continuare, astfel încât analiza finală 
să fie de o acuratețe impresionantă. 


Analiza nasului după mărime 


Nas mare 
S 

Cuvinte cheie: ego, putere, independență, 


sexualitate, lider, autoritate. 

Oamenii cu nasul mare au o părere bună despre ei 
înşişi şi sunt independenţi. Datorită faptului că au un 
ego puternic, nu se vor lăsa conduşi de alții şi nici nu 
vor accepta să primească ordine. 

Dorința lor este de a deveni autoritari, să 
dobândească bunuri materiale şi un statut social înalt. 

Sunt foarte ambițioşi şi vor merge mai departe 
indiferent de obstacolele pe care le întâlnesc în drumul 
lor, cu atât mai mult cu cât posedă un instinct de 
supraviețuire foarte bine dezvoltat. 

Le place să acționeze doar după bunul plac şi aleg 
să rămână independenţi față de cei din jur, ceea ce le 
provoacă probleme de relaționare cu membrii familiei şi 
cu cei apropiaţi. Sunt deschizători de drumuri, sunt 
buni lideri şi se simt excelent în poziția de planificatori. 
Satisfacţiile cele mai mari le obţin atunci când îşi ating 
scopurile propuse. Libido-ul lor este foarte ridicat, de 


aceea simt constant nevoia să-şi descarce energia 
sexuală acumulată. 


Nas mic 


Nas mic 


Cuvinte cheie: obstacole, ezitare, iresponsabilitate, 
naivitate, inocenţă, creativitate. 

Oamenii cu nasul mic nu au încredere în ei înşişi şi 
în forțele proprii. Nu obişnuiesc să-şi asume 
responsabilități importante deoarece sunt lipsiți de 
ambiție, voință şi determinare. 

Aceleaşi motive îi fac să evite activitățile intelectuale 
susținute sau poziţiile sociale înalte, astfel că ajung să-şi 
piardă timpul cu sarcini pentru care nu se impun 
termene limită. 

Le lipseşte stima de sine, în schimb, se descurcă 
bine în activităţile în care îşi pot folosi creativitatea sau 
pot servi interesele altora. 

Se integrează cu uşurinţă în munca de echipă şi 
sunt dispuşi să urmeze cu plăcere ordinele unui 
superior, deoarece nu şi-au dezvoltat spiritul de 
competiție. 

Planul material reprezintă o dificultate pentru ei, se 
confruntă adesea cu suişuri şi coborâşuri în acest 
domeniu şi ajung cu greu să acumuleze avere. 


Analiza nasului după rădăcină 


Rădăcina nasului înaltă 


O 


Cuvinte cheie: energie, putere, autoritate, statut, 
ego, orgoliu. 

Poziția înaltă a rădăcinii nasului este un indicator al 
înțelepciunii, energiei, puterii şi autorității unei 
persoane. 

Astfel de oameni pot ajunge să ocupe funcții care să 
le asigure un statut social înalt şi să devină renumiţi în 
domeniul lor de activitate. 

Din cauza atitudinii autoritare şi a pretențiilor pe 
care le ridică, vor ajunge să se confrunte cu probleme de 
relaționare în cuplu şi pot avea o căsnicie conflictuală. 

Ca trăsătură de personalitate, se remarcă 
independenţa şi abilitatea de a conduce. 

Sunt lideri înnăscuți, iar în cazul în care rădăcina 
nasului este înaltă, foarte dreaptă şi nu prezintă nicio 
curbură în punctul în care baza nasului întâlneşte 
fruntea, devin cu atât mai încăpățânați, foarte orgolioşi, 
agresivi şi destul de aroganti. 

Aceeaşi trăsătură îi şi predispune să se angajeze în 
activități şi evenimente riscante, care le pot scăpa cu 
uşurinţă de sub control. 


Rădăcina nasului joasă 

Rădăcina nasului joasă 

Cuvinte cheie: obstacole, naivitate, superficialitate, 
mofturi, invidie. 

Oamenii cu rădăcina nasului joasă se simt foarte 
bine atunci când lucrează în echipă. 

Le face plăcere să activeze într-un mediu în care 
sarcinile şi informațiile sunt împărţite între mai multe 
persoane. 

Nu sunt foarte energici şi, astfel, nu sunt capabili să 
ducă de unii singuri la bun sfârşit proiecte sau activități 
complexe, care presupun un consum fizic sau 
intelectual ridicat. 

Dacă regiunea rădăcinii nasului este chiar foarte 
scufundată, acest aspect poate indica probleme de 
sănătate, dificultăți în domeniul finanţelor sau, pur şi 
simplu, o stare generală interioară fluctuantă. 

Totodată, simbolizează imaturitatea de care dă 
dovadă persoana respectivă şi necesitatea de a copilări 
chiar şi la o vârstă adultă. 


Rădăcina nasului osoasă 


Rădăcina nasului osoasă 


Cuvinte cheie: insatisfacție, rigiditate, idealuri, 
autoritate, singurătate, control, libertate, încăpățânare. 

Oamenii de acest tip trăiesc într-o permanentă 
insatisfacție, nemulțumire şi mâhnire. 

Cei cu rădăcina nasului osoasă trăiesc cu impresia 
că nimeni nu-i înțelege, indiferent de situație. 

Cu toate că îşi propun țeluri mărețe, viziunea lor 
asupra vieții poate rămâne îngustă. 

În cazul în care nu prezintă alte trăsături benefice 
pe chip, aceştia pleacă din start cu şanse foarte mici în 
dobândirea succesului şi atingerea propriilor scopuri. 

Sunt idealişti, iar acest aspect se răsfrânge şi 
asupra celor din jurul lor, sub forma pretențiilor foarte 
ridicate pe care le impun cu o atitudine autoritară. 

Le place să preia controlul şi să-şi asume 
responsabilitatea în diverse situații. 

Femeile cu această trăsătură a nasului nu se 
bucură de o căsnicie fericită şi nici de o iubire care să le 
împlinească. Au, în general, un comportament masculin. 

Bărbaţii cu rădăcina nasului osoasă sunt 
predominant îndreptați spre aventuri şi caută să 
trăiască liberi. 


Rădăcina nasului lată 

Rădăcina nasului lată 


Cuvinte cheie: putere, rezistență, energie, pofte, 
tenacitate, materialism. 

Oamenii cu rădăcina nasului lată se bucură de o 
constituție fizică puternică, sunt rezistenți, tenace, dar 
şi încăpățânați. 


Pun mare preț pe mâncare şi pe băutură, apreciază 
compania altor persoane şi se concentrează în cea mai 
mare parte din viața lor asupra afacerilor şi a beneficiilor 
materiale. 

Nu sunt înclinați spre spiritualitate şi nu au 
suficientă voință pentru a se abține de la poftele lumeşti. 

Dacă zona este foarte lată şi înaltă, acesta este 
indiciul faptului că persoana respectivă se poate 
confrunta cu evenimente neplăcute sau va întâmpina 
numeroase pericole de-a lungul vieţii. 


Rădăcina nasului îngustă 


Rădăcina nasului îngustă 


Cuvinte cheie: sensibilitate, delicateţe, slăbiciune, 
intuiție. 

Având o constituţie fizică delicată şi lipsită de 
rezistență, oamenii cu rădăcina nasului îngustă au 
nevoie de mai mult repaus, de o alimentaţie vegetariană 
şi de mult sport pentru a-şi asigura vitalitatea şi 
vigoarea necesare. 

Sunt persoane idealiste şi îndreptate spre latura 
spirituală a vieţii. Dau dovadă de un simț artistic ridicat, 
de finețe, sensibilitate şi au o minte rafinată. 


Analiza nasului după pod 


Podul nasului lat 


Podul nasului lat 

Cuvinte cheie: energie, vitalitate, optimism, succes, 
pofte, materialism, putere, ego. 

Oamenii cu podul nasului lat sunt optimişti 
convinşi, dispun de o cantitate mare de energie şi sunt 
dispuşi să depună efort fizic sau intelectual de lungă 
durată în vederea obținerii beneficiilor materiale pe care 
şi le doresc. De-a lungul vieţii, pot ajunge pe atât de 
departe pe cât îşi propun, câştigând şi foarte mulți bani 
între timp. 

Cu cât deţin şi alte trăsături favorabile pe chip, cu 
atât au mai mari şanse să dobândească averi şi bunuri 
materiale considerabile. 

Cu sănătatea stau bine şi se bucură de o imunitate 
puternică. Le face plăcere să fie independenţi în viaţă, 
astfel încât, atunci când îşi doresc să exceleze în carieră 
sau în oricare altă direcție, nu vor permite nimănui să le 
stea în cale, nici măcar propriei familii. 

Podul nasului lat este indiciul unei coloane 
vertebrale puternice. 


Podul nasului îngust 

Podul nasului îngust 


Cuvinte cheie: idealism, rafinament, delicateţe, 
cumpătare, meticulozitate, perfecţionism. 


Persoanele cu podul nasului îngust pun mai mare 
preț pe calitate decât pe cantitate în orice aspect al vieţii 
lor. 

Astfel, se remarcă ca fiind nişte persoane idealiste şi 
mai puțin materialiste. 

Gusturile lor sunt rafinate şi elegante. 

Sunt persoane selective şi nu dezvoltă interese decât 
în direcțiile care îi atrag cu adevărat şi care, în general, 
sunt reduse. Îşi gestionează cu tact atât resursele 
materiale, cât şi cele energetice. 

Nu exagerează în alegerile pe care le fac, acționează 
cumpătat Şi îşi organizează foarte atent activitățile. 
Rezolvă lucrurile pe rând şi cu mare atenție, motiv 
pentru care excelează în activitățile care presupun 
precizie şi atenţie la detalii. 

Pe de altă parte, obsesia perfecționismului le poate 
crea obstacole în drumul spre succes. 

În general, podul nasului îngust este un semn al 
singurătăţii. 


Podul nasului denivelat 


RE 

Cuvinte cheie: obstacole, pierderi, neseriozitate, 
libertate, rebeliune, emoții puternice, oportunitate, 
manipulare. 

Oamenii cu podul nasului denivelat sunt predispuşi 
să se confrunte cu numeroase probleme, obstacole sau 
accidente de-a lungul vieţii. 


Nu de puține ori, aceştia au demonstrat că nu se țin 
de cuvânt şi sunt lipsiți de caracter, astfel că cei din 
preajma lor nu se pot baza pe ei. 

Dau dovadă de rigiditate în gândire, sunt nesiguri şi 
nu se încred suficient în propriile forțe. 

Insuccesul lor este evident atât în plan sentimental, 
cât şi în cel material. 

Bărbaţii cu podul nasului denivelat optează mai ales 
pentru satisfacerea propriilor nevoi sexuale şi mai puţin 
pentru un angajament față de o relaţie de lungă durată. 
În cazul femeilor cu o astfel de trăsătură, acestea vor 
căuta să profite de pe urma unui bărbat care le poate 
întreține material. 

Atât femeile, cât şi bărbaţii cu podul nasului 
denivelat sunt pretenţioşi, dar şi distractivi. Ştiu să 
profite întotdeauna de şansele pe care viața le aduce în 
calea lor. 


Podul nasului drept 


Podul nasului drept 


Cuvinte cheie: verticalitate, corectitudine, 
perfecționism, hotărâre, sinceritate. 

Oamenii cu podul nasului drept au un caracter 
plăcut, dau dovadă de bun simţ şi sunt de încredere. 

Îşi bazează deciziile şi judecata pe etică şi morală, 
au simțul esteticii dezvoltat şi sunt oameni corecți. 

O astfel de trăsătură a nasului este semnul celui 
care poate ajunge departe în carieră, atâta vreme cât îşi 


propune acest lucru şi mai ales dacă este susținut de 
alte persoane. 

Pun preţ pe estetică, le place frumosul şi să trăiască 
în curăţenie. 

Dacă nu sunteți pregătiți să aflați un adevăr sau o 
părere sinceră şi directă, este mai bine să nu-i cereți 
sfatul unei persoane cu podul nasului drept. 


Podul nasului cărnos 

Podul nasului cărnos 

Cuvinte cheie: materialism, pofte, acumulare, 
bunăstare, confort, succes. 

Podul nasului cărnos se întâlneşte la acele persoane 
care pun mare preţ pe latura materialistă a vieţii. Lor le 
place să acumuleze, să adune lucruri sau să 
colecționeze. Este foarte important pentru ei să-şi 
asigure bunăstarea materială şi să se înconjoare de 
oameni cu o situație financiară foarte bună. 

Sunt gurmanzi, consumă cu plăcere mâncare şi 
băuturi alcoolice de bună calitate şi au nevoie de 
activităţi fizice frecvente. 

Sexul, sportul, călătoriile de lux sau tratamentele în 
stațiuni balneare sunt activități binevenite cu orice 
ocazie. 

Multi dintre cei cu podul nasului cărnos dezvoltă o 
pasiune pentru vinuri, ajungând să-şi dedice o parte din 
timp participării la activitățile cluburilor de specialitate. 

Dacă şi alte trăsături favorabile apar pe chip, 
acestea vor întări şansele ca persoana respectivă să 
dobândească o situaţie materială foarte bună. 


Podul nasului osos 


Podul nasului osos 

Cuvinte cheie: izolare, zgârcenie, singurătate, 
rebeliune, independenţă, reguli, restricții, asceză. 

Oamenii cu podul nasului osos sunt zgârciți din fire 
şi dispuşi în orice împrejurare să primească ceva de la 
ceilalți şi mai puţin să ofere. 

Nu au prea mulți prieteni, sunt  idealişti, 
perfecționişti, mereu în căutarea unei lumi mai bune, 
motiv pentru care petrec mai mult timp în singurătate, 
într-o manieră ascetică. 

În general, lumea înconjurătoare îi deranjează foarte 
mult. 

Se ghidează în viață după propriile principii, pe care 
sunt gata oricând să le apere şi luptă pentru acestea. 
Sunt rebeli din fire şi obişnuiesc să se opună regulilor şi 
restricțiilor ce li se impun din exterior. 

Se vor simți în largul lor doar atunci când sunt 
propriii şefi, în caz contrar, într-o poziție de subordonare 
nu vor fi capabili să accepte ordinele superiorilor. 

Sunt persoane active şi în continuă mişcare, motiv 
pentru care au nevoie, o dată în plus, de libertate de 
gândire şi de exprimare. 


Podul nasului cu os proeminent pe mijloc 

Podul nasului cu os proeminent pe mijloc 

Cuvinte cheie: rebeliune, încăpățânare, libertate, 
orgoliu, conflicte, materialism. 

Atunci când se observă un os proeminent pe 
mijlocul podului nasului, avem de-a face cu un om 
materialist, oportunist, încăpățânat şi orgolios. 

De obicei, aceste persoane nu au parte de o viață 
liniştită, ci mai degrabă vor întâmpina numeroase 
conflicte şi probleme, mai ales în ceea ce priveşte relația 
cu părinții. 

Ajung să-şi ia viaţa în propriile mâini, nu ascultă şi 
nu urmează sfaturile nimănui. 


Podul nasului cocoşat 


Podul nasului cocoşat 


Cuvinte cheie: experienţă, maturizare, libertate, 
intuiție, memorie, istețime. 


Oamenii cu podul nasului cocoşat sunt prietenoşi şi 
îi ajută cu drag pe cei din jurul lor. Chiar dacă au 
familie ori au dezvoltat propria afacere, ei se află în mod 
constant în căutarea libertății şi nu se ataşează de 
nimeni şi de nimic în viaţă. 

Talentul lor aparte este de a creiona cu multă 
precizie caracterul unui om, pentru că sunt foarte buni 
evaluatori atât ai persoanelor din viața lor, cât şi a 
situațiilor cu care se confruntă. 


Podul nasului strâmb 


Podul nasului strâmb 


Cuvinte cheie: obstacole, pierderi, emoții puternice, 
invidie, falsitate, pesimism, viciu, actorie, tupeu, revoltă. 

Podul nasului strâmb este caracteristic persoanelor 
dominate de un caracter slab, lipsite de valori şi de 
virtuți, şi care se confruntă frecvent cu schimbări de 
dispoziție. 

Sunt persoane care reacționează cu ciudă la 
reuşitele altora, sunt duşmănoase şi invidioase, iar toate 
acestea se amplifică cu atât mai mult cu cât pe chip 
apar şi alte trăsături nefavorabile. 

Au făcut o obişnuinţă din a se prezenta în fața 
celorlalți în spatele unei măşti care să inspire încredere, 
în timp ce adevărata lor față le trădează pesimismul, 
imoralitatea şi viciile. 

Nu se încred în nimeni şi nimic, sunt revoltați pe 
întreaga societate şi caută doar să profite cu orice 
ocazie. 


Calitățile şi le pot fructifica cel mai eficient în 
domeniul actoriei, al jocurilor, pot deveni foarte buni 


animatori şi vor avea succes într-un mediu în care se 
comercializează divertismentul. 


Podul nasului strâmb spre dreapta 


Podul nasului strâmb spre dreapta 


Cuvinte cheie: ego, putere, teatru, mândrie. 

Dacă podul nasului este curbat înspre dreapta, 
avem de-a face cu oameni care caută să-şi exprime în 
mod public autoritatea şi al căror ego se manifestă cu 
putere din dorința de a crea impresia de siguranță de 
sine. 


În tot acest timp, în interiorul lor, se simt slabi şi 
vulnerabili. 

În sinea lor, sunt conştienţi de faptul că, dacă 
reuşesc să se prefacă, pot obţine tot ceea ce-şi doresc. 


Podul nasului strâmb spre stânga 

Podul nasului strâmb spre stânga 
Cuvinte cheie: dualitate, forță, rigiditate, 
oportunitate. 
Dacă podul nasului este curbat înspre stânga, avem 
de-a face cu oameni care simt puterea pe care o au în ei 
înşişi, însă nu o manifestă la exterior în fața altora. 


În viața intimă se impun cu uşurinţă şi se ghidează 
doar după propriile reguli. 

Nu sunt deloc adepții compromisurilor, iar dacă 
totuşi le acceptă, o fac doar de fațadă. 

Abia după ce ajungi să-i cunoşti cu adevărat poți să 
descoperi în ei un ego puternic. 


Analiza nasului după vârf 


Vârful nasului lat 


Vârful nasului lat 

Cuvinte cheie: confort, lene, generozitate, 
superficialitate, excese. 

Oamenii cu vârful nasului lat au un nivel de 
concentrare foarte scăzut. 

Se află în căutarea confortului, a siguranței 
materiale, însă sunt leneşi şi profitori. 

În cazul în care, cu excepţia vârfului, aspectul 
nasului este favorabil, au şanse reale să dobândească o 
situație materială foarte bună. 

Nu le place atât de mult şcoala şi nici să urmeze 
reguli stricte, în schimb sunt oameni generoşi şi au o 
inimă bună. 


Vârful nasului îngust 


Vârful nasului îngust 

Cuvinte cheie: agerime, perfecționism, pasiune, 
cumpătare, sarcasm, critică. 

Oamenii cu vârful nasului îngust au minte ageră, 
gusturi rafinate şi un caracter plăcut. 

Iubesc luxul şi ajung departe în viaţă. 

Sunt oameni pasionați de ceea ce fac, sunt buni la 
detalii şi îşi păstrează standardele înalte în ceea ce 
priveşte propriul stil de viață. 

Legat de domeniul în care activează, se dedică cu 
mare interes şi în acelaşi timp caută să cunoască cele 
mai detaliate amănunte. 

Nu obişnuiesc să cheltuiască banii inutil, dar nici 
nu ajung să adune averi sau să aibă parte de câştiguri 
mari de-a lungul vieţii. > 

Cu toate că au un suflet nobil, pot ajunge să critice 
cu uşurinţă şi se exprimă cu mult sarcasm atunci când 
nu le convine ceva. 

Pot fi caracterizați ca fiind reci din punct de vedere 
sentimental şi sunt cunoscuţi prin faptul că nu-şi 
deschid sufletul în fața altora. 


Vârful nasului bombat 


Vârful nasului bombat 

Cuvinte cheie: confort, plăcere, materialism, 
superficialitate, curiozitate, sensibilitate, suport, atenție. 

Persoanele cu vârful nasului bombat se află în 
căutarea confortului, a plăcerilor fizice şi a beneficiilor 
materiale. 

Securitatea financiară reprezintă un aspect 
important din viața lor şi se pot bucura de viață abia 
după ce au acumulat o cantitate mare de bunuri. 

Chiar şi atunci când au bani, ei preferă să se 
îmbrace şi să trăiască într-o manieră sărăcăcioasă şi fac 
în continuare economii. 

Sunt persoane foarte sensibile din punct de vedere 
sentimental şi pun totul la suflet. 

Relaţiile în care se angajează trebuie să fie stabile, 
solide şi bazate pe prietenie. 

Curiozitatea este o altă caracteristică a lor. 

În plus, aceşti oameni simt nevoia să-i ajute pe cei 
din jurul lor şi să le ofere suportul de care sunt capabili. 

Le place să fie în centrul atenţiei şi au simțul 
umorului dezvoltat. 

Persoanele cu vârful nasului bombat se pricep foarte 
bine la gătit şi, în acelaşi timp, sunt gurmande şi extrem 
de pofticioase. 


Vârful nasului despicat 


Vârful nasului despicat 

Cuvinte cheie: bârtă, pierderi, suferință, materialism, 
ego, desfrâu, superficialitate. 

Vârful nasului despicat aparține celor cu probleme 
emoționale şi care suferă de pe urma unei iubiri 
neîmpărtăşite. 

Adesea, aceştia pot fi surprinşi în goana lor după 
bani şi afecţiune. 

Sunt înclinați spre satisfacerea propriului ego, chiar 
dacă o fac prin metode imorale sau păcătoase, pentru că 
în sinea lor nutresc dorința de a-şi umple golul din 
inimă. 

Cu toate acestea, nu sunt oameni oneşti şi nici ceea 
ce par a fi la prima vedere. 

De cele mai multe ori se întâmplă ca, în perioada 
copilăriei, să fi suferit de pe urma neînțelegerilor din 
familie sau dintre alte rude. 

Se confruntă cu dificultăți financiare. Cu toate 
acestea, tânjesc după obiecte luxoase pe care nu şi le 
permit, însă şi le doresc cu orice preț. Persoanele cu 
vârful nasului despicat sunt foarte uşor de atras în 
lumea bârfelor. 


Vârful nasului picură 

Vârful nasului picură 

Cuvinte cheie: strategie, experienţă, viclenie, secrete, 
voință, libertate, istețime, sexualitate. 

Dacă vârful nasului are un aspect care picură, 
acesta este indiciul unei persoane cu capacitate ridicată 
de evaluare a oamenilor şi a evenimentelor din jurul său. 

Sunt persoane versate şi experimentate, capabile să 
recunoască şi să identifice cu exactitate subtilitățile din 
jur. 

Oamenii cu vârful nasului care picură se manifestă 
cu autoritate şi nu acceptă să fie conduşi sau dominați. 

Au un apetit sexual ridicat şi dezvoltă o voință 
puternică de a reuşi în viaţă. 

Sunt sceptici vis-a-vis de orice persoană din jurul 
lor, atacă imediat ce se simt în pericol şi îşi construiesc 
strategii de acţiune în vederea realizării propriilor 
scopuri. 


Vârful nasului în vânt 

Vârful nasului în vânt 


Cuvinte cheie: naivitate, superficialitate, curiozitate, 
bârfă, pierderi, indiscreţie, obrăznicie, trădare. 

Vârful nasului este numit în vânt atunci când acesta 
este mai ridicat şi permite să se vadă nările când este 
privit din poziţie orizontală, din faţă. 

Oamenii cu vârful nasului în vânt sunt caracterizați 
ca fiind extrem de curioşi pe de o parte şi, de cealaltă 
parte, generoşi în ceea ce priveşte împărtăşirea propriilor 
informații şi idei cu cei apropiaţi. 

Ajung cu uşurinţă să-şi irosească energia, banii şi 
timpul cu preocupări inutile. Sunt persoane naive şi 
imature, ceea ce le face să se încreadă cu mare uşurinţă 
în oricine, fapt ce le va cauza numeroase pierderi de-a 
lungul vieţii. 

Oamenii cu vârful nasului în vânt dau dovadă de 
indiscreție, sunt direcți în exprimare, însă le lipseşte 
diplomaţia. 

Voința nu este punctul lor forte, sunt superficiale, 
visează mult cu ochii deschişi şi astfel ajung să fie uşor 
de influențat şi de manipulat. Persoanele de acest tip 
sunt cunoscute pentru izbucnirile lor emoționale. 

Femeile cu vârful nasului în vânt pot fi bârfitoare, 
au un comportament obraznic şi acţionează cu tupeu, 
punând mai mare preț pe câştigul material şi pe statutul 
social la care visează decât pe partenerul de viaţă. 


Analiza nasului după nări 


Nări largi 


Nări largi 

Cuvinte cheie: energie, sexualitate, pofte, pierderi, 
cheltuieli, încredere. 

Nările largi sunt semnul persoanelor care ajung să- 
şi cheltuiască cu uşurinţă banii şi care îşi irosesc 
energia şi timpul, în cea mai mare parte, fără folos. 

Au obiceiul de a cumpăra tot ceea ce este mai 
frumos, dar nu neapărat şi util. Dau dovadă de multă 
vitalitate şi rezistență, se implică în ajutorarea altora, 
iartă cu uşurinţă şi sunt încrezători în ei înşişi. 

Oamenii cu nările largi sunt curajoşi din fire, dar 
pot deveni violenți, mai ales dacă nările par că freamătă 
atunci când respiră. 

Libido-ul lor este ridicat şi simt adesea nevoia de a- 
şi descărca energia sexuală. Una din calităţile lor este că 
le merge mintea foarte repede şi se descurcă bine în 
viaţă. 


Nări înguste 

Nări înguste 
Cuvinte cheie: reţinere, delicateţe, sensibilitate, 
răceală, cumpătare. 


Dacă nările sunt înguste, atunci avem de-a face cu o 
persoană care cunoaşte valoarea timpului şi a banilor şi 
care cântăreşte cu prudenţă fiecare decizie pe care o ia. 

Dacă nările sunt subţiri, aceasta indică o rezistență 
redusă la efort şi, în acelaşi timp, zgârcenie. Astfel de 
persoane vor căuta să-şi economisească atât cuvintele, 
cât şi resursele materiale, dar şi timpul pe care îl au la 
dispoziție. 

Sunt conservatori din punct de vedere emoțional şi 
nu se împrietenesc cu oricine. 

Au libido-ul scăzut şi nu caută cu orice preţ 
plăcerile carnale. Sunt mai lenți în gândire şi, adesea, 
întârzie în găsirea unor soluţii la propriile probleme. 


Nări subțiri 


Nări subțiri 

Cuvinte cheie: slăbiciune, dezechilibru, sensibilitate, 
emoții puternice. 

Despre oamenii cu nările subţiri putem spune că nu 
beneficiază de o constituție fizică şi emoțională 
puternică. 

Au, în schimb, simţul artistic bine dezvoltat şi, în 
principiu, se preocupă preponderent de latura spirituală 
a vieţii. 

Aceştia sunt nevoiți să depună mult efort pentru a- 
şi împlini propriile scopuri de-a lungul vieții. 


Nări groase 

Nări groase 

Cuvinte cheie: confort, materialism, delăsare, 
rezistență, energie. 

Persoanele cu nările groase sunt orientate în cea 
mai mare parte pe satisfacerea nevoilor primare, astfel 
că pun mare preț pe sex, pe mâncare şi băutură şi pe 
faptul de a se distra ori de câte ori au ocazia. 

Aceştia se bucură de o rezistență fizică şi emoțională 
ridicată şi caută să-şi transforme viața într-un concediu 
permanent. 


Nări expuse 


Nări expuse 

Cuvinte cheie: superficialitate,  iresponsabilitate, 
naivitate, minciună, inventivitate, pierderi, risipă. 

Oamenii cu nările expuse pot fi creduli şi 
superficiali, motiv pentru care pot cădea cu uşurinţă în 
plasa şarlatanilor. 

Ajung să aibă nevoie de o altă persoană alături de ei, 
care să-i îndrume în viață. Sunt naivi, risipitori şi 
iresponsabili. Pierd cu uşurinţă banii, energia, timpul şi 
prietenii de lângă ei şi inventează scuze pentru orice. 


Nări ascunse 


ii i: a | 


Nări ascunse 

Cuvinte cheie: secrete, mister, planuri, inteligenţă, 
istețime, scop, cunoaştere. 

Oamenii cu nările ascunse sunt secretoşi şi 
misterioşi, îşi ascund bine planurile şi nu-şi divulgă 
adevăratele intenții. 

Sunt buni spioni, capabili să culeagă informații 
prețioase, de care se folosesc pentru a ajunge acolo unde 
vor în viață. Interesul lor este să trăiască detaşaţi de 
vacarmul vieții, motiv pentru care se preocupă doar de 
viața personală şi nu se interesează de ceea ce se 
întâmplă în jur. 

Pas cu pas, aceştia îşi organizează o viață 
confortabilă, departe de privirile indiscrete. 


Menţiuni 


După formă, nările pătrate dezvăluie un om rigid, 
încăpățânat şi greoi; nările triunghiulare aparţin unui 
om zgârcit, avar şi mediocru; nările rotunde aparțin 
oamenilor inventivi şi originali. 

Nasul care la baza superioară nu prezintă o 
scobitură, ci se continuă cu fruntea, dezvăluie un om 
vanitos. 

Nasul roşu aparține celui care îşi găseşte bucuria în 
băutură şi în mâncare. 

Nasul lung, ce iese din chip, aparţine unui om 
egoist, meschin, mincinos şi hoț. Dacă trăsăturile feței 


sunt benefice, omul cu nasul proeminent preferă să facă 
lucrurile într-un mod cu totul inovativ. 

Nasul lat cu vârful aplatizat trădează un om 
desfrânat. 

Nările care se mişcă atunci când persoana vorbeşte 
sunt semnul unui om capabil să atingă succesul. 

Nările care freamătă şi produc un mic zgomot în 
timpul respirației trădează un om posesiv, gelos şi 
violent. 

Cei care îşi ating vârful nasului atunci când vorbesc 
au gânduri perverse şi mint cu neruşinare. 

La o femeie, nasul dezvăluie multe amănunte legate 
de căsătorie şi de viața sa amoroasă. Dacă nasul e 
frumos aspectat, femeia respectivă se va căsători cu un 
bărbat frumos, bun la suflet şi atent cu ea. Este bine ca 
nasul să fie în armonie cu restul feței, pentru ca efectul 
pozitiv să se răsfrângă asupra întregii sale vieţi. Femeile 
cu nasul mare, osos şi proeminent ajung cu uşurinţă să- 
şi construiască o carieră strălucită. Pe plan personal în 
schimb, pentru a avea o relație amoroasă fericită, este 
necesar să renunțe la stilul lor autoritar în fața 
partenerului. În caz contrar, în cele mai multe cazuri, 
rămân singure şi nefericite. 


Favorabil Nefavorabil 

Nas mare Nas mic 

Rădăcina nasului „..-.. UR £ 

L ăi Rădăcina nasului joasă 

înaltă 

Rădăcina nasului __ A Ş 
sI Rădăcina nasului osoasă 

lată 

Podul nasului lat Rădăcina nasului îngustă 


Podul nasului drept Podul nasului denivelat 


Podul nasului cărnos Podul nasului osos 


Podul nasului 


Cocoa Podul nasului îngust 


Podul nasului cu os proeminent 


Vârful nasului lat T 
pe mijloc 


Vârful nasului îngust Podul nasului strâmb 


Vârful nasului Podul nasului strâmb spre 
bombat dreapta 

Vârful nasului Podul nasului strâmb spre 
picură stânga 

Nări largi Vârful nasului despicat 

Nări înguste Vârful nasului în vânt 

Nări groase Nări subtiri / 

Nări ascunse Nări expuse 


Pometii şi obrajii 


Pomeţii reprezintă simbolul ambiţiei şi al curajului 
une persoane, al autorității manifestate înaintea 
celorlalți şi, nu în ultimul rând, al mândriei. Pomeţii 
sunt precum umerii feței Se spune că, dacă pomeții sunt 
bine definiți şi fermi, aceştia mențin tenul întins şi oferă 
persoanei respective un aspect tineresc. Persoanele cu 
acest tip de pomeţi se îngrijesc foarte bine şi nu lasă să 
se vadă vârsta lor reală. 

Pomeţii proeminenți aparțin oamenilor dominatori. 


Obrajii simbolizează energia, vitalitatea şi bunătatea 
de care poate da dovadă o persoană. 


Analiza pomeţților după aspect 


Pometi cărnoşi 


in PE 


Pometi cărnoşi 

Cuvinte cheie: carismă, ambiţie, curaj, energie, 
determinare încăpățânare, mândrie, conducere, 
încredere, onoare, putere 

Pomeţii cărnoşi aparțin oamenilor mândri, vizionari 
şi care nutresc idealuri măreţe. Sunt persoane curajoase 
şi se impun cu multă autoritate înaintea celorlalți. 

Sunt energici, au încredere în forțele proprii şi au o 
stimă de sine ridicată. Oamenii cu pomețţii cărnoşi pot 
ocupa funcții înalte în societate şi caută să se impună în 
viața de familie. 

În viaţa privată, întâmpină probleme şi dau naştere 
la conflicte din cauza felului lor de a fi. Le place să dea 
ordine şi niciodată nu trăiesc în umbra altcuiva. Sunt 
însetați de putere şi îşi doresc să aibă controlul asupra 
celorlalți. Nu le place să aibă şefi sau superiori şi, în 
general, ajung uşor în poziții de conducere. Caută să 
aibă ultimul cuvânt în orice dezbatere şi administrează 
cu mult tact orice responsabilitate pe care şi-au asumat- 
o. 


Pomeți osoşi 


Pomeţi osoşi 


Cuvinte cheie: singurătate, autoritate, detaşare, 
cruzime, asceză, răceală, răzbunare, libertate, sarcasm. 

Pomeţii de acest tip aparțin oamenilor autoritari, 
invidioşi, duri, direcți şi care acționează cu sânge rece. 
Felul lor de a se exprima este direct şi tăios. 

Nu le place să vorbească despre ei şi nu ştiu să îşi 
arate afecțiunea. Sunt singuratici şi nu au parte de o 
viață sentimentală împlinitoare. 

Dacă pomeţii osoşi se prelungesc spre spatele 
capului, astfel că ajung să fie conectaţi cu urechile, 
acest lucru indică tipul de oameni cruzi, răzbunători, 
nemiloşi şi sarcastici. Pentru mulți dintre aceştia, însuşi 
rostul vieţii se reduce la putere şi control, pe care vor 
căuta să le dobândească prin orice mijloc şi să le apere 
cu orice preț. Au nevoie de libertate şi pot ajunge să 
călătorească mult în viață. Femeile cu astfel de pomețţi 
îşi găsesc cu greu un partener sau ajung să nu se 
înțeleagă deloc cu acesta. 


Analiza pomeţților după poziţie 


m A EEN 4 


Pometi înalți 


Cuvinte cheie: autoritate, orgoliu, conducere, 
energie, plan, singurătate, influență, persuasiune. 

Oamenii cu  pomeţii înalți sunt  ambițioşi, 
independenți, hotărâți şi îşi urmează cu perseverență 
scopul propus, îşi impun standarde înalte şi scot tot ce 
este mai bun din orice situație. 

Au putere şi influență în societate. 


Pometi joşi 


Pometi joşi 


Cuvinte cheie: rezistență, generozitate, persuasiune, 
forță, umanitate, cunoaştere. 

Oamenilor cu pomeţii joşi le face plăcere să-i susțină 
pe ceilalți în drumul lor către succes, au căldură 
sufletească şi tărie de caracter. Este un semn al faptului 
că lucrează cu ei înşişi pentru a deveni o variantă mai 
bună a lor şi răspândesc cu generozitatea sfaturi, 
informații şi sprijin tuturor celor care au nevoie. 


Pomeți plati 

Cuvinte cheie: dezorganizare, lene, singurătate, 
dezechilibru, delăsare. 

Pomeţii plăți sunt caracteristici celor care nu au 
suficientă disciplină, determinare şi ambiție pentru a 
reuşi în viaţă. 

Cei cu pomeții plăți au nevoie de oameni care să-i 
susțină din punct de vedere moral sau material. 

Le este necesar să înveţe să se organizeze şi să-şi 
găsească sensul în viață. Pot fi leneşi, delăsători şi fără 
chef de muncă. 

Nu sunt oameni expresivi şi carismatici şi nu le 
convine ca cineva să le dea ordine. Au stima de sine 
scăzută şi le lipseşte încrederea în forțele proprii. 


Pometi aproape de nas 


Pomeţi aproape de nas 


Cuvinte cheie: umanitate, modestie, generozitate, 
suport, naivitate, căldură, ghidare, comunicare. 

Oamenii ai căror pomeţi sunt poziționați aproape de 
nas sunt introvertiți şi lipsiţi de spiritul competitiv. 

În schimb, dezvoltă pasiuni pe care le păstrează 
numai pentru ei. Nu se laudă şi nu se impun cu 
autoritate în fața celorlalți. Ambiţiile lor tacite sunt, de 
regulă, virtuoase. 

Au un suflet cald, generos şi dornic să ofere tot ce 
au mai bun celor din jurul lor. 


Aceşti oameni sunt buni mentori sau se transformă 
în prietenii salvatori care se află întotdeauna la locul 
potrivit şi în momentul potrivit. 

Ştiu să se înțeleagă cu toată lumea şi sunt prieteni 
eterni. 

Pomeţii apropiaţi de nas aparțin celor care se impun 
prin cuvinte. 


Pometi aproape de urechi 

Pometi aproape de urechi 


Cuvinte cheie: laude, aprecieri, superficialitate, 
atenție, energie, putere. 

Oamenii ai căror pomeți se prelungesc până aproape 
de urechi sunt cei care au nevoie de laude, de aprecieri, 
de aplauze şi de un public numeros în jurul lor. 

Le face plăcere să fie în centrul atenției, să fie şefi şi 
toți ceilalți să asculte de ei. 

Extrovertiţi, sociabili şi siguri pe ei, aceştia ajung să 
obțină tot ceea ce au în minte. 

Au aşteptări mari de la ceilalți şi caută să se 
împrietenească doar cu oamenii care dețin un statut 
social foarte ridicat. 

Nu au toleranță pentru cei mediocri şi nu ştiu să 
asculte pe cineva atunci când este necesar să o facă. 

Pomeţii apropiaţi de urechi aparțin persoanelor care 
se impun prin acţiunile lor fizice. 


Obrajii umflați 


Obraji umflati 


Cuvinte cheie: fertilitate, generozitate, grijă, excese, 
pofte, senzualitate, prietenie, suport, lene. 

Obrajii cărnoşi aparțin celor influenți, oamenilor 
generoşi şi cu caracter plăcut. 

Dau dovadă de vitalitate, le place să guste din 
plăcerile vieţii şi să trăiască din plin. 

Sunt pofticioşi, gurmanzi, senzuali şi spontani. 

Oamenii cu obrajii cărnoşi au un talent deosebit în a 
se apropia de cei din jurul lor şi de a se face plăcuţi în 
preajma acestora. Ajung, astfel, să fie agreabili şi 
prietenoşi. 

Obrajii cărnoşi care se întind spre lateralul feței 
indică o persoană cu calități de vindecător. 

Are capacitatea de a îngriji, însănătoşi, vindeca, 
echilibra sau ridica energia celorlalți - prin urmare, 
indică un vindecător natural. 


Obrajii scobiți 


Obraji scobiti 


Cuvinte cheie: suferință, singurătate, obstacole, 
melancolie, nelinişte, stres, frustrare, rigiditate. 

Obrajii scobiți sunt întâlniți la cei care suferă de 
stres provocat de suprasolicitarea fizică sau de propriile 
emoții. Indică tristețe, melancolie şi o viață trăită în 
condiții austere. 

Obrajii scobiți reprezintă semnul unei vitalități 
scăzute şi al slăbiciunilor sufleteşti. 

De obicei, indică dificultăți şi obstacole, în sensul în 
care persoana respectivă va trăi adesea senzaţia că îi 
lipseşte ceva. 

Femeile cu astfel de obraji tind să aibă o gândire 
rigidă şi conservativă. 

Acestea manifestă tendințe anxioase şi nevrotice şi, 
de obicei, le lipseşte bunăstarea, siguranța, liniştea 
familială. 


Obrajii inferiori proeminenţi 


Obraji inferiori pr 


Cuvinte cheie: bunăstare, ge 
energie, bunătate, vitalitate. 

Obrajii de acest tip se mai numesc şi sacii cu bani. 

Dacă această zonă este dezvoltată, înseamnă că 
oamenii reuşesc să obțină bunuri materiale şi să le 
păstreze. 

Totodată, indică rezerve de energie, bună dispoziție 
şi emoții sănătoase. 

Ştiu să trăiască bine şi să se bucure de viață. 


en i 


nerozitate, materialism, 


Menţiuni 

Dacă pomeţii sunt conectaţi cu tâmplele şi sunt 
osoşi, indică o persoană căreia îi place să caute 
informaţii despre alte culturi, să înveţe limbi străine sau 
să călătorească în diferite țări. 

Dacă zona pomeţilor este plată, scobită sau 
adâncită, acea persoană are probleme cu stima de sine. 

Lor nu le place să li se spună ce să facă şi nici să le 
spună ei altora. Au nevoie să fie lăsați în pace în treaba 
lor. Nu suportă ca cineva să-i controleze. 

Dacă pomeţii unei femei sunt proeminenți şi 
poziționaţți deasupra de vârful nasului, atunci femeia 
respectivă ajunge să-l controleze pe soțul său. 

Dacă pomeţii sunt aşezaţi mai sus de vârful nasului, 
dar nu sunt proeminenți, atunci acea femeie este fie o 
amantă, fie a doua soţie pentru partenerul ei. 


Favorabil Nefavorabil 


Pomeţi cărnoşi Pomeţi osoşi 
Pomeți înalți Pomeţi plaţi 
Pomeţi joşi Obrajii scobiți 


Pomeţi aproape de nas | 
Pomeţi aproape de urechi 
Obrajii umflați 

Obrajii inferiori 


Filtrumul 


Filtrumul oferă indicii despre longevitate, energia cu 
care omul se naşte, vitalitatea şi creativitatea sa, 
fertilitatea şi calitatea vieţii sale amoroase, apetitul său 
sexual, constituţia fizică, precum şi rezistența psihică a 
acestuia. 

Atunci când se studiază filtrumul, se ţine cont în 
acelaşi timp de adâncimea, lungimea, lățimea şi de 
forma acestuia. 

După formă, distingem patru tipuri de filtrum: 
cilindric, în formă de romb, trapez cu baza sus şi trapez 
cu baza jos. 

Un filtrum bine aspectat este lung, adânc, drept, lat, 
are borduri bine definite şi nu prezintă semne, riduri 
sau aluniţe. 


Analiza filtrumului după mărime 


Filtrum lung 


Filtrum lung 


Cuvinte cheie: longevitate, vitalitate, fertilitate, 
înțelepciune, creativitate, sexualitate, umor. 

Persoanele cu filtrumul lung au simțul umorului 
dezvoltat, dau dovadă de înțelepciune şi de multă 
creativitate. 

Au poftă de viață, dorinţa de a realiza multe proiecte 
şi dețin multe rezerve de energie. 

Au înscris pe față darul fertilității şi puterea de a 
deveni înstăriți, celebri şi, totodată, dețin un libido foarte 
ridicat. 

Este semnul sănătăţii fizice, psihice şi emoţionale şi 
al unui har pe care omul trebuie să îl descopere de unul 
singur şi să-l fructifice. Este simbolul longevităţii. 

Filtrum scurt 

Cuvinte cheie: slăbiciune, frustrare, rigiditate, 
insatisfacție, obstacole, pierderi, invidie. 

Aceşti oameni sunt greu de înțeles şi au un aer 
morocănos. 

Nu au simțul umorului dezvoltat, le lipseşte 
creativitatea, imaginația şi au nevoie să dobândească 
înțelepciune pentru a se descurca mai bine în viață. 

Nu se pot face glume pe seama lor şi pot întâmpina 
probleme de sănătate. 

Sunt preocupați de ceea ce cred alții despre ei şi iau 
criticile foarte personal. 

Un filtrum scurt indică o stimă de sine scăzută. 

De asemenea, acesta simbolizează lipsa vitalității, a 
fertilității şi a creativității. Este, totodată, indicatorul 
lipsei capacității reproductive. La o femeie, prezența 
filtrumului scurt arată faptul că va rămâne cu greu sau 


Filtrum scurt 


deloc însărcinată, ori va întâmpina dificultăți la naştere 
sau pe timpul sarcinii. La bărbați, un filtrum scurt 
indică faptul că nu au suficientă rezistență şi putere 
sexuală. Filtrumul scurt şi îngust indică faptul că 
persoana respectivă se va confrunta cu obstacole 
serioase, iar viața sa va fi plină de nevoi şi sărăcie. 


Filtrum adânc 

Filtrum adânc 

Cuvinte cheie: vitalitate, creativitate, senzualitate, 
energie, forță, sexualitate, bunăstare, cunoaştere. 

Oamenii cu filtrumul adânc au rezerve mari de 
energie fizică şi sexuală. Este semnul creativității şi al 
fertilității. Astfel de oameni au multă vitalitate şi au o 
sănătate foarte bună. 

Deţin înţelepciune, sunt dominați de dorința de 
cunoaştere şi dispun de o forţă interioară puternică, din 
care se alimentează atunci când ajung să se ocupe 
predominant de latura spirituală a vieții. 

Filtrumul adânc este simbolul longevităţii. 

Filtrum lat 
Cuvinte cheie: energie, rebeliune, intensitate, 
maturizare, curaj, tupeu, agresivitate, determinare. 
Atât femeile, cât şi bărbaţii cu filtrumul lat au libido- 
ul foarte ridicat şi simt nevoia să trăiască viața cu 
intensitate. 


Filtrum lat 


Astfel de oameni au parte de experienţe care îi 
maturizează încă de la o vârstă fragedă. 

Deţin mult curaj, tupeu, dar pot ajunge destrăbălați 
şi violenți dacă nu au cunoaştere. îndrăzneala şi 
fermitatea îi pot duce departe în viaţă. 


Filtrum îngust 
kaa 
< 


Filtrum îngust 

Cuvinte cheie: tradiție, timiditate, delicateţe, 
sensibilitate, rezervă, letargie, oboseală. 

Persoanele al căror filtrum este îngust sunt 
rezervate şi nu obişnuiesc să discute cu oricine despre 
orice. 

Sunt firi conservatoare, care îşi petrec viața în 
umbră şi aleg să trăiască fără împliniri sufleteşti. 

Indică lipsa bogăției, lipsa vitalitățtii, dar şi a 
rezistenței psihice. 

Se pot simți constant obosiţi şi letargici. 


Analiza filtrumului după formă 


Filtrum trapez cu baza jos 


Filtrum trapez cu baza jos 
Cuvinte cheie: planificare, creativitate, abundență, 
umor, bunăstare, experienţe. 
Filtrumul trapez cu baza jos este cel mai comun tip 
de filtrum care se găseşte pe chipul uman. 


Aceşti oameni îşi planifică cu multă chibzuinţă 
bătrâneţea şi caută să acumuleze înțelepciune, precum 
şi experiențe de viață şi din ce în ce mai multe 
cunoştinţe. 

Odată cu avansarea în vârstă, capătă curaj şi poftă 
tot mai mare de viaţă. 

Acest tip de filtrum indică maturitate şi prezenţă de 
spirit. 


Filtrum trapez cu baza sus 

Filtrum trapez cu baza sus 


Cuvinte cheie: răsturnare, dezechilibru, maturizare, 
risc, experiență, rebeliune, sexualitate, lipsuri, 
obstacole. 

Oamenii cu filtrumul trapez cu baza sus au multă 
vitalitate, dau dovadă de mult curaj şi se bucură de mai 
multă energie în prima parte a vieții. Totodată, aceştia 
ajung să se maturizeze mai repede. 

Acestor oameni le place riscul, sunt rebeli şi au 
succes în tinerețe. 

Denotă indecizie şi incapacitatea de a se hotări cu 
rapiditate. 

Despre cei care au filtrumul sub formă de trapez cu 
baza sus se poate spune că sunt condamnaţi să 
muncească mult şi să se confrunte cu multiple lipsuri 
de-a lungul vieții. 

Atât bărbaţii, cât şi femeile nu vor avea parte de 
multe reuşite, deoarece chiar ei sunt cei care îşi vor da 
viața peste cap. 


Filtrum cilindric 

Filtrum cilindric 


Cuvinte cheie: succes, tact, abundență, libido, 
prosperitate, lentoare, materialism, diplomaţie, excese, 
pofte. 

Filtrumul cilindric este întâlnit la cei cu talent 
administrativ. 

Oamenii de acest tip sunt buni diplomați, au 
capacitatea să-şi întemeieze o familie reuşită, să pună 
bazele unei afaceri de succes şi în general să ducă o 
viață prosperă. 

Dau dovadă de tact şi răbdare atunci când vor să 
ajungă acolo unde şi-au propus. 

Au un libido crescut, dețin bunuri materiale şi au 
succes în afaceri imobiliare. 


Filtrum romb 

Filtrum romb 


Cuvinte cheie: fragilitate, sensibilitate, slăbiciune, 
prudență, teamă, meticulozitate, pesimism, 
conservatorism. 

Persoanele cu filtrumul în formă de romb au 
tendința de a-şi conserva cu atenţie energia. Aceştia 
evită să se consume inutil şi, în acelaşi timp, se 
protejează prin odihnă, sport şi printr-o alimentație 
atent selectată. 

Au mai multă grijă de sănătatea lor decât ceilalți şi 
adoptă un stil de viață minimalist. 


Tind să fie mai pesimişti şi mai negativişti decât alții 
din jurul lor, iar acest fapt este cu atât mai vizibil în 
momentele în care viața îi solicită să acționeze cu mai 
mult curaj. 


Filtrum invizibil 

Filtrum invizibil 

Cuvinte cheie: apatie, distanță, fluctuații, obstacole, 
mister, rigiditate, greutăți, frustrare, ezitare, slăbiciune. 

Lipsa filtrumului de pe chip îi caracterizează pe cei 
cu o constituție fizică slabă şi care întâmpină adesea 
probleme de sănătate. 

Le lipseşte curajul, creativitatea şi au un apetit 
sexual scăzut. 

Sunt închişi în ei, apatici, devenind cu uşurinţă 
nervoşi şi distrati. 

Întâmpină probleme emoţionale şi au nevoie să-şi 
dezvolte creativitatea şi să acționeze cu înțelepciune. 

Oamenii cu un astfel de filtrum sunt predispuşi la 
schimbări bruşte ale stării de spirit şi trec prin oscilații 
emoționale. Aceştia trec uşor de la o extremă la alta. 

Filtrumul invizibil este semnul celor care ascund 
multe secrete şi se învăluie într-o aură de mister. 

Indică un potenţial ridicat de infertilitate şi 
reprezintă lipsa vitalităţii, a libidoului şi a senzualităţii. 


Filtrum deformat 

Filtrum deformat 


Cuvinte cheie: dezechilibru, obstacole, frustrare, 
suferință, instabilitate. 

Oamenii cu filtrumul deformat trec adesea prin 
evenimente nefavorabile, care le cauzează numeroase 
eşecuri, le induc o stare de frustrare şi suferinţă ori îi fac 
să- şi piardă echilibrul în viață. 

Acest tip de filtrum nu este chiar favorabil pentru 
cei care îşi doresc să aibă copii. 

Se confruntă cu probleme financiare şi, nu de 
puţine ori, din cauza împrejurărilor, vor fi nevoiți să facă 
schimbări în viaţă. 


Menţiuni 


Bărbaţii cărora nu le creşte păr pe filtrum îşi pot 
atrage duşmani şi pot întâmpina neplăceri la o vârstă 
înaintată. 

Reprezintă o cumpănă în viața lor şi pot avea 
probleme de sănătate. 

Un rid alb vertical, care desparte filtrumul în două, 
indică frica de a face copii sau de a rămâne însărcinată. 


Favorabil Nefavorabil 


Filtrum lung Filtrum scurt 

Filtrum adânc Filtrum îngust 

Filtrum lat Filtrum trapez cu baza 
sus 

Filtrum trapez cu baza  Filtrum romb 

jos 

Filtrum cilindric Filtrum invizibil 


Filtrum deformat 


Gura şi buzele 


Gura reprezintă simbolul emoțiilor, al sentimentelor, 
al senzualității şi sexualității. 

Mărimea gurii se măsoară în raport cu fața astfel: se 
trasează două linii imaginare, verticale şi paralele, 
pornind din mijlocul pupilelor înspre gură. Dacă cele 
două linii paralele se intersectează cu comisura buzelor 
(colțurile exterioare ale gurii), se consideră că gura este 
normală în raport cu fața, în unele cazuri chiar, poate fi 
numită largă. Dacă cele două linii paralele nu se 
intersectează cu comisura buzelor, atunci se consideră 
că este o gură mică în raport cu fața. 

Buza de sus simbolizează capacitatea de a oferi 
iubire sau de a iubi, iar buza de jos reprezintă 
capacitatea de a primi iubire sau de a fi iubit. 

Buza de sus simbolizează energia feminină, emoțiile 
şi starea de pasivitate, iar buza de jos reprezintă energia 
masculină, dorințele acelei persoane şi starea de 
activitate. 

Grosimea buzelor se evaluează observând atent cât 
de cărnoasă este fața în ansamblul său. E de preferat ca 
buza de sus să fie mai subțire decât buza de jos, pentru 
ca persoana să poată deține controlul asupra emoţiilor, 
a trupului şi a acțiunilor sale. Moliciunea sau fermitatea 
buzelor corespunde, în mod direct, caracterului 
fiecăruia. 


Analiza gurii după mărime 


Gura largă 

Gura largă 
Cuvinte cheie: energie, experiență, vitalitate, 
maturizare, longevitate, apetit, sexualitate, influență, 
dezinvoltură, bunăstare, minciună, actorie. 
Oamenii cu gura largă sunt curajoşi, puternici şi 
deschişi către experiențe noi. 
Sunt longevivi, energici, au apetit sexual mare şi 
pun mare preț pe relațiile interumane. 
Au nevoie să fie în centrul atenției şi sunt lipsiți de 
timiditate. Pot ajunge oameni influenți şi buni afacerişti. 
Inspiră încredere şi iubesc să trăiască viața intens. 
Râd mult, socializează cu plăcere şi se împrietenesc 
uşor. 
Trăiesc prezentul şi se lasă conduşi de inimă şi de 
intuiție. 
Pot minți şi înşela cu uşurinţă. 


Gura îngustă 

Gura îngustă 

Cuvinte cheie: libertate, cumpătare, scepticism, 
practicitate, persuasiune, frustrare, instabilitate, voinţă, 
răceală. 

Gura îngustă îi caracterizează pe oamenii 
introvertiți, centrați în ei înşişi, cu o voință puternică şi 
sceptici. 

Nu se împrietenesc uşor cu oricine şi sunt selectivi 
atunci când doresc să interacționeze cu cineva. 

Sunt practici, cumpătaţi, mentali şi luptă cu 
hotărâre pentru succes ori pentru a-şi atinge scopul. 

Critică lumea şi detestă prostia şi falsitatea. 

Nu simt nevoia de a deţine proprietăți imobiliare, 
nici de a locui permanent în acelaşi loc. 

De asemenea, nu simt nevoia să rămână pentru 
totdeauna alături de o singură persoană. 


Analiza gurii după formă 


Gura cu colțurile ridicate 

Gura cu colturile ridicate 
Cuvinte cheie: optimism, creativitate, senzualitate, 
echilibru. 
Persoanele cu colțurile gurii ridicate sunt creativi şi 
optimişti, trec uşor peste emoţiile negative şi mai mereu 
trăiesc în bună dispoziţie. 


Gura cu colțurile lăsate 
TE. 

Gura cu colturile lăsate 

Cuvinte cheie: frustrare, îngrijorare, neîncredere, 
pesimism, suferință, dezechilibru. 

Colțurile gurii lăsate sunt specifice oamenilor 
bârfitori şi pesimişti. 

Aceştia nu ratează nicio clipă ca să strice buna 
dispoziție a celorlalți. Mai mereu sunt îngrijorați, 
sarcastici, agitați şi au gânduri negative. 

Cu toate că la început se vor abține, prin felul lor de 
a fi vor evidenția latura negativă a oricărei idei inovative 
pe care o aud la cei din jurul lor. 

Nu au încredere în nimeni şi în nimic, iar toate 
debuturile din viața lor se soldează mai întâi cu un eşec. 


Gura dreaptă 


Gura dreaptă 

Cuvinte cheie: autocontrol, determinare, rigiditate, 
calcul, încăpățânare, perseverenţă, cumpătare. 

Oamenii cu gura dreaptă au un autocontrol ieşit din 
comun. 

Aceştia se implică cu determinare maximă şi cu 
perseverență atunci când se angajează în realizarea unui 
proiect. 

Calculează orice pas şi cântăresc bine fiecare 

Gura strâmbă 

Gura strâmbă 

Cuvinte cheie: dezechilibru, invenție, actorie, 
minciună, ranchiună, dualitate, comunicare, bârfă, 
intrigă. 

Gura strâmbă este caracteristică celor cu 
personalitatea duplicitară, care îşi ocupă timpul 
predominant cu născociri, cu minciuni şi invenții. 

Din cauza felului lor de a fi, gândurile şi 
sentimentele ce îi animă sunt aproape tot timpul 
bulversante. 

Nici ei nu mai ştiu ce să creadă din tot ceea ce spun 
şi fac. 

Sunt acei oameni care îşi creează propria realitate şi 
trăiesc în ea, iar în momentul în care sunt puşi în fața 


adevărului, devin răzbunători şi acționează cu multă 
cruzime. 

Sunt răi de gură şi poartă ranchiună în suflet. 

În plan personal, sunt infideli şi se află constant în 
căutarea aventurilor amoroase. 

Nu au abilitatea de a-şi ascunde această pornire şi 
ajung să se dea singuri de gol prin comportamentul pe 
care îl au. 

Se contrazic doar de dragul de a fi contra celorlalți, 
însă nu se opresc doar aici şi continuă să critice şi să 
jignească cu orice ocazie. 


Gura fără borduri definite 

Gura fără borduri definite 

Cuvinte cheie: dezechilibru, incoerență, risipă, 
perturbare, dualitate, materialism, minciună. 

Oamenii a căror gură nu prezintă borduri bine 
definite se fac mai greu înțeleşi atunci când comunică cu 
cineva şi nu au o manieră precisă de a se exprima. 
Vorbirea lor este incoerentă, vorbesc fără sens sau 
cuvintele sunt risipite. 

Sunt oameni perturbaţi care, deseori, se simt 
neînțeleşi şi nefericiți. 

Nu îi provocațţi la ceartă, deoarece pot spune cuvinte 
care dor. 


Gura întredeschisă 

Gura întredeschisă 

Cuvinte cheie: vulnerabilitate, vulgaritate, falsitate, 
mofturi, materialism, narcisism. 

Atunci când gura rămâne întredeschisă, fără ca 
persoana respectivă să-şi dorească aceasta în mod 
intenționat, aveţi de-a face cu un om naiv şi uşor de 
influențat. 

Acesta demonstrează o judecată copilărească şi un 
om care dramatizează mult. 

Femeile cu gura întredeschisă sunt uşuratice, 
materialiste, narcisiste şi cedează uşor atât pe plan 
sexual, cât şi emoţional. 

Aceasta se observă mai ales în cazul femeilor care 
cad pradă abuzurilor emoţionale sau sexuale. 


Analiza gurii după aspect 


Buza superioară cărnoasă 

Buza superioară cărnoasă 
Cuvinte cheie: dramă, exagerare, atenție, pofte, 
excese, toane, materialism, sexualitate, socializare. 


Oamenii cu buza superioară cărnoasă simt nevoia 
să trăiască emoții puternice şi au multă energie şi 
vitalitate. 

Sunt gurmanzi, buni amanți şi amante. Iubesc să 
trăiască momente pasionale. 

Dacă se îmbolnăvesc, sunt cei mai dificili pacienți, 
deoarece devin ipohondri şi au impresia că vor rămâne 
veşnic bolnavi. Sunt predispuşi să exagereze, sunt buni 
vorbitori şi capabili să convingă cu uşurinţă. Sunt 
orientați spre exhibiționism şi materialism, le place 
spectacolul şi să socializeze. Pot suferi de probleme 
digestive. 


Buza superioară subtire 


Se Pi p y 


Cuvinte cheie: eleganță, secrete, finețe, pragmatism, 
răceală, rațiune, suspiciune, reticență, rezervă. 

Oamenii cu buza de sus mai subțire sunt sensibili şi 
manifestă o reținere în exprimarea deschisă a stărilor 
emoționale. 

Sunt preocupați de cunoaştere şi le place să 
comunice cu oamenii care sunt la acelaşi nivel cu ei. 
Energia feminină a acestora este diminuată şi, atunci 
când trebuie să-şi exprime afecțiunea, ei manifestă 
predominant energia masculină. 

Sunt reticenți, îşi păstrează ideile doar pentru sine 
şi sunt rezervaţi atunci când trebuie să discute despre ei 
înşişi. 

Sunt oameni logici şi practici. 


Buza superioară în formă de M 

Buza superioară în formă de M 

Cuvinte cheie: estetică, diplomație, rafinament, 
sensibilitate, persuasiune, comunicare. 

Aceste buze se numesc în M deoarece buza 
superioară are bordura frumos conturată asemenea 
literei M. 

Atât femeile, cât şi bărbații cu o astfel de buză 
iubesc frumosul şi esteticul. 

Totul în jurul lor trebuie să fie frumos, de la 
partenerul de viață şi copiii pe care îi au împreună, la 
casa în care locuiesc, firma proprie sau locul de muncă 
şi chiar animalul de companie. 

Îşi aleg cuvintele cu grijă şi se exprimă mai greu. 

Sunt oameni rafinați şi cu bun gust, sunt stilați şi 
sensibili la stimulii exteriori. 

Îi pot influenţa pe ceilalți prin atitudinea lor şi prin 
pasiunea cu care folosesc cuvintele. 

Sunt buni vânzători şi persuasivi, le place să țină 
discursuri şi să manipuleze mase mari de oameni prin 
cuvintele lor. Niciodată nu rămân fără replici. 


Buza superioară cu nod 

Buza superioară cu nod 


Cuvinte cheie: persuasiune, comunicare, mândrie, 
dezbatere, încăpățânare. 

Dacă buza superioară prezintă o proeminenţă în 
zona centrală, cu aspect neclar, dar de aceeaşi textură 
cu buza, aceasta se numeşte buză superioară cu nod. 

Persoanelor cu această trăsătură le place să- şi 
susțină punctul de vedere chiar dacă se văd nevoite să 
se certe. 

De-a lungul vieţii, devin buni avocaţi şi purtători de 
cuvânt. 

Pot excela în identificarea şi susținerea celor mai 
bune argumente, stârnesc dezbateri interesante şi au 
succes în negocieri. 


Buza inferioară cărnoasă 

Buza inferioară cărnoasă 


Cuvinte cheie: pofte, excese, senzualitate, 
sexualitate, vicii, lascivitate, lene, umor. 

Dacă buza inferioară este cărnoasă, atunci acesta 
este indiciul oamenilor care caută predominant confortul 
şi luxul în viaţa lor. 

Aceştia sunt indulgențţi şi pofticioşi şi tind să devină 
dependenți de mâncare, de activități sexuale, alcool, 
țigări sau alte substanţe interzise. 

Sunt oameni convingători, senzuali şi comunicativi. 

Dacă buza este extrem de cărnoasă şi atârnă, 
aceasta indică înclinația puternică spre hedonism şi 
lenevie, lipsă de control şi lascivitate. 


Acest tip de buză dezvăluie posibilitatea unui 
dezechilibru emoţional sau psihic. 


Buza inferioară subțire 

Buza inferioară subțire 

Cuvinte cheie: răceală, detaşare, suspiciune, 
violență, secrete. 

Oamenii cu buza inferioară subțire sunt retraşi, 
obişnuiesc să-şi selecteze cu atenţie grupul din care fac 
parte şi se feresc de mediile aglomerate şi agitate. 

Evită să experimenteze trăiri emoţionale intense şi 
nu oferă cu uşurinţă afecțiune. 

Dacă aceştia au şi alte trăsături nefavorabile, pot 
manifesta violenţă şi dorință de răzbunare. 


Ambele buze cărnoase 

Ambele buze cărnoase 
Cuvinte cheie: pofte, senzualitate, sexualitate, 
excese, emoții puternice, tandrețe, grijă, izbucnire, moft, 
generozitate. 


Atunci când ambele buze sunt cărnoase, avem de-a 
face cu oameni voluptoşi, gurmanzi, senzuali şi cu apetit 
sexual ridicat. 

Adesea caută mijloace prin care să-şi exprime 
emoțiile, simt nevoia să fie abordaţi cu tandrețe, să li se 
acorde multă atenţie şi să li se facă dovada că sunt 
iubiți. 

Familia este foarte importantă pentru ei. 

Le face plăcere să-i îngrijească pe cei apropiaţi şi se 
ataşează cu uşurinţă de aceştia. 

Dau adesea dovadă de generozitate, iar în cazul în 
care prezintă şi alte trăsături favorabile, se poate spune 
despre ei că sunt oameni cu suflet mare. 

În cazuri extreme, pot acţiona brusc şi sub influenţa 
impulsivităţii, ori devin lăudăroşi şi dau vina pe ceilalți 
pentru orice. 


Ambele buze subțiri 


Ambele buze subțiri 

Cuvinte cheie: egoism, mister, răceală, detaşare, 
rigiditate, rezistență, cruzime. 

Buzele subțiri aparțin acelora care nu-şi exprimă 
sentimentele, îşi reprimă trăirile interioare şi nu oferă 
afecțiune cu uşurinţă. 

Oamenii de acest tip acumulează mult stres şi 
tensiune din mediul înconjurător şi pot păstra multe 
secrete. 

Fiind rigizi, calculaţi şi reci din punct de vedere 
emoțional, în cele mai multe cazuri nu se pot relaxa şi 
ajung să rostească cuvinte dureroase. 


Nu suportă deloc să fie tachinaţi sau să râdă cineva 
de ei. 

Dacă buzele sunt extrem de subțiri şi strânse cu 
fermitate, persoanele respective pot ajunge foarte egoiste 
şi răzbunătoare, acționând cu cruzime şi din răutate. 


Linie orizontală între buze 

Linie orizontală între buze 

Cuvinte cheie: prudență, disciplină, hotărâre, 
corectitudine, meticulozitate, ordine. 

Această linie se vede şi se formează doar atunci 
când buzele stau închise. 

Oamenii cu astfel de buze au caracter plăcut, sunt 
oneşti şi hotărâți în viaţă. 

Nu folosesc cuvintele la întâmplare şi le place 
corectitudinea. 

Sunt conduşi de rațiune şi nu se lasă manipulați. 

Au o fire meticuloasă, ordonată şi grijulie. 


Linie ondulată între buze 

Linie ondulată între buze 
Cuvinte cheie: persuasiune, influență, bunăstare, 
invenție, materialism, ego, manipulare. 
Această linie se vede şi se formează doar atunci 
când buzele stau închise. 


Oamenii la care se formează o linie ondulată între 
buze sunt manipulatori, materialişti, inventivi şi 
ingenioşi. 

Reuşesc folosindu-se de persuasiune şi de expresii 
care flatează publicul să-şi cucerească cu uşurinţă 
audiența. 

Se lasă conduşi de ceea ce le dictează inima şi caută 
să dețină putere şi influență socială. 


Menţiuni 


Dacă marginile buzelor sunt mai ascuţite, atunci 
avem de-a face cu o persoană influentă şi persuasivă, în 
timp ce persoanele cu buzele rotunjite se potrivesc mai 
bine în funcții de consilieri sau îndrumători. 

Buzele mai groase aparțin persoanelor mai sincere şi 
de încredere, în timp ce buzele subțiri aparțin oamenilor 
capabili să spună oricând o minciună. 

O gură mare la femei indică faptul că acestea preferă 
mai degrabă să dezvolte o carieră decât să se ocupe de 
activităţi casnice. 

Intensitatea cu care sunt strânse buzele este direct 
proporțională cu frustrarea trăită în acel moment. Dacă 
buzele sunt ţinute strâns, avem de-a face cu o persoană 
dezaprobatoare şi indignată. De obicei, sunt cele care au 
respectat toate regulile, însă nu au fost recompensate 
pentru efortul depus. 

Persoanele cu buzele subțiri sunt mai rezervate din 
punct de vedere emoţional şi această trăsătură indică 
dorința de a-şi reprima sentimentele. 

Senzualitatea şi sexualitatea sunt şi ele indicate de 
mărimea buzelor. Persoanele cu buzele cărnoase şi 
pufoase găsesc plăcerea în cele mai intense trăiri, care 
pot fi tactile, gustative sau olfactive. 


În contrast, la persoanele cu buzele subţiri nevoile 
sexuale sunt mai crescute. Cu toate că nu-şi 
exteriorizează trăirile în timpul actului sexual, acestea 
îşi manifestă mai puternic senzualitatea. 

Dacă buzele sunt mici, iar gura nu se închide din 
cauza mărimii dinţilor, avem de-a face cu persoane 
foarte vorbăreţe, care sunt conştiente de acest fapt şi se 
străduiesc să se limiteze în exprimare, cu toate că nu 
reuşesc să o facă. 

Persoanele cu buzele ferme sunt foarte disciplinate. 

Dacă partea dreaptă a gurii este ridicată, persoana 
respectivă doreşte să lase impresia că este fericită, deşi, 
în realitate, se simte profund nefericită. 

Atunci când partea stângă a gurii este mai ridicată, 
acea persoană trăieşte teama de a-şi manifesta 
optimismul în fața celorlalți. 

Gura mică aparține celor care ajung repede la 
orgasm. Buza inferioară subțire şi mai lungă decât cea 
superioară este semnul celor care se mişcă foarte repede 
în pat. 


Favorabil Nefavorabil 


Gura largă Gura îngustă 
Gura cu colțurile ridicate Gura cu colțurile lăsate 
Gura dreaptă Gura strâmbă 

Gura fără borduri 

p i definite 


Buza superioară în formă de M Gura întredeschisă 


în ae tă Buza superioară 
Buza superioară cu nod 


cărnoasă 
Buza inferioară cărnoasă Buza inferioară subțire 
Ambele buze cărnoase Ambele buze subțiri 


Linie orizontală între buze 


Linie ondulată între buze 
Dinţii 


Analiza dinţilor după mărime 

Dinti lungi 


Dinţi lungi 
Cuvinte cheie: expresivitate, energie, memorie, ego, 
lentoare, delăsare. 
Oamenii cu dinţii lungi au tendința de a acţiona 
lent, sunt expresivi şi foarte energici. 
Nu le place să rişte şi îşi îndreaptă atenţia doar spre 
propriile interese. 


Dinti scurți 


Dinti scurti 
Cuvinte cheie: nerăbdare, agitație, materialism, 
memorie, bârfă. 
Dinţii scurți sunt indiciul nerăbdării şi al 
incapacității de a economisi bani. 
Persoanele cu dinţii scurți învață repede şi au 
memorie foarte bună. 


Dinti mici 


Dinti mici 

Cuvinte cheie: indulgență, tupeu, comunicare, 
laudă, atenţie. 

Oamenii cu dinţii mici sunt indulgenți cu ei înşişi, 
ambițioşi şi tradiționalişti. 

Le face plăcere să se laude şi să se mândrească, dar, 
în acelaşi timp, caută să primească atenție din partea 
celor din jurul lor. 

Persoanele cu dinții mici au, în general, stima de 
sine scăzută. 


Dinti lati 


Dinti lați 

Cuvinte cheie: energie, materialism, independență, 
putere, rezistență. 

Trăsătura dominantă a celor cu dinții lăți este că îşi 
urmăresc mereu propriul interes şi au o mentalitate de 
afacerişti. 

Simt nevoia constantă de a face ceva nou, sunt 
persoane orgolioase şi încrezute. 

Dacă pe chipul celor cu dinţii lăți se întâlnesc şi alte 
trăsături favorabile, atunci sunt oameni cinstiți, plini de 
energie şi deschişi către cei din jur. 

Uneori, această deschidere ajunge până în punctul 
în care cei din jur pot profita de pe urma lor. 


Dinţții superiori mari 


Dinţi superiori mari 

Cuvinte cheie: recunoaştere, comunicare, putere, 
ambiţie, perseverenţă. 

Dinţii superiori mari la o persoană subliniază nevoia 
sa ridicată de a se face văzută. 

Sunt un indiciu al puterii personale, al ambiţiei cu 
care îşi urmează visele şi al perseverenței cu care luptă 
pentru împlinirea lor. 

Persoanele cu dinţii superiori mari sunt, de obicei, 
încrezătoare în propriile puteri şi în deciziile pe care le 
iau. 

Îşi doresc în mod constant atenţie din partea 
celorlalți şi recunoaşterea meritelor. 


Analiza dinților după formă 


Dinti egali 


Dinti egali 

Cuvinte cheie: echilibru, faimă, senzualitate, 
bunăstare, optimism, generozitate. 

Oamenii cu dinții egali sunt optimişti, emoționali, 
binevoitori şi preocupaţi de binele tuturor. 

Au un temperament liniştit şi plăcut. 

Această trăsătură simbolizează, longevitatea, faima, 
bogăția, sănătatea şi relaţiile fericite. 


Dinti strâmbi 


Dinti strâmbi 

Cuvinte cheie: obstacole, materialism, vicii, obsesii, 
tristețe, viclenie, lene. 

Persoanele cu dinţii strâmbi au nevoie de bani, sex, 
putere, faimă şi au un caracter neplăcut. 

Sunt orientați spre melancolie, dau adesea dovadă 
de lipsă de înțelepciune în modul lor de gândire şi sunt 
dominați de un caracter defectuos şi răutăcios. 

Se confruntă deseori cu obstacole de-a lungul vieții 
şi sunt oameni necinstiți. 

Obişnuiesc să înceapă mai multe lucruri deodată şi 
să nu le finalizeze. 


Dinti trapez cu baza jos 


Dinti trapez cu baza jos 


Cuvinte cheie: familie, loialitate, stabilitate, rutină, 
lene. 

Dinţii trapez cu baza jos aparțin persoanelor bune la 
suflet şi plăcute la caracter. 

Le va fi mai bine dacă vor adopta un stil de viață 
sănătos şi echilibrat. 

Indică lene şi excese de orice natură. 


Dinti trapez cu baza sus 

Dinti trapez cu baza sus 

Cuvinte cheie: instinct, cruzime, excese, libertate, 
rebeliune, devorare. 

Acesta este un semn de avariţie şi cruzime. 

Persoanele cu dinţii în formă de trapez cu baza sus 
tind să devoreze orice, plecând de la idei şi principii, 
trecând prin sex, distracții, mâncare şi băutură, şi 
încheind cu sufletele oamenilor din preajma lor. 

Au instinctul de supravieţuire bine dezvoltat, sunt 
predispuşi la excese sexuale şi au un caracter 
imprevizibil. 


Analiza dinților după direcţie 

Dinti proeminenţi 


SCARA LU a 


Dinţi proeminenți 

Cuvinte cheie: provocare, îndrăzneală, încăpățânare, 
tupeu, incitare, artă, reflectoare, faimă. 

Oamenii cu dinții proeminenţi sunt provocatori, 
rebeli şi îndrăzneți. Le place să incite atmosfera, să 
aprindă discuţiile şi pe cei din jurul lor. 

Uneori parcă îşi doresc doar să îi scoată din sărite. 

Nu ascultă de nimeni şi fac totul cum vor ei. 

Dacă au şi alte trăsături nefavorabile, nu se vor 
bucura de o viaţă îndelungată. 


Sunt artişti desăvârşiți şi au succes în lumina 
reflectoarelor. 

Deseori au parte de faimă mai mult din cauza 
lucrurilor excentrice pe care le săvârşesc. 

Indivizi defensivi, aceştia vor fi mai mereu împotriva 
lumii sau a lor înşişi. 


Dinti retraşi 


Dinti retraşi 

Cuvinte cheie: obsesii, vicii, gânduri, temeri, 
dezechilibru, conflicte, obstacole, sarcasm, sexualitate. 

Dinţii retraşi sunt întâlniți la persoanele care 
gândesc şi se comportă neconvențional. 

Sunt oameni timizi şi este dificil să le intri la suflet. 

Ajung adesea să se certe sau să se duşmănească cu 
cineva. 

Mintea lor este tulburată în mod constant de 
întrebări precum: Cine este mai bun? Cine este rău? Ce 
ar trebui făcut? Ce nu ar trebui făcut? etc. 

Nu-şi pot limpezi judecata, iar în interiorul lor 
persistă un conflict continuu între minte şi inimă. 

Au uneori reacții sarcastice, sunt extrem de sexuali 
şi pot deveni sadici sau masochişti. 


Analiza dinților după aspect 


E] 


Dinti cu spații 

Dinti cu spații 

Cuvinte cheie: pierderi, viclenie, dezorientare, 
răutate, egoism, pagubă. 

Spațiile multiple între dinți indică incapacitatea 
persoanei respective de a păstra secrete, bunuri şi chiar 
prieteni. 

Trec dezorientați prin viață şi îşi schimbă adesea 
opiniile. 

Au porniri animalice, sunt dominați mai mult de 
nevoile carnale şi sunt oameni egoişti, malefici, ticăloşi 
şi păguboşi. 

Se poate spune despre ei că deţin apucăturile unui 
demon. 


Dinti cu carii 

Cuvinte cheie: obsesii,  desfrânate, comoditate, 
excese, vicii, sexualitate. 

Dinţii cu carii sunt un semn al căutătorilor de 
plăceri, al oamenilor leneşi, vicioşi, comozi şi gurmanzi. 

Aceştia ajung dependenți de sex, de masturbare şi 
de pornografie. 


Incisivii centrali superiori lungi 


Incisivii centrali superiori lungi 

Cuvinte cheie: încăpățânare, materialism, faimă, 
muncă, loialitate, naivitate. 

Dacă cei doi dinți din față ai unei persoane sunt 
lungi, aceasta este genul care simte nevoia constantă de 
recunoaştere din partea celorlalți şi dă dovadă de 
încăpățânare şi nerăbdare. 

Este semnul persoanelor materialiste şi senzuale, 
care se bucură de o viață îndelungată, de o poziție 
socială bună şi de glorie. 


Incisivii centrali superiori cu strungăreață 


Incisivii centrali superiori cu strungăreață 

Cuvinte cheie: aventură, tupeu, curaj, imoralitate, 
trădare, dezinvoltură, sexualitate, minciună, rebeliune, 
lascivitate, scandal. 

Strungăreaţță prezentă la o persoană denotă un 
spirit neînfricat, aventuros şi scandalos. Astfel de 
persoane ajung să se comporte imoral, dezinvolt şi 
lasciv. 

Strungăreață poate indica, de asemenea, şi un 
episod traumatic trăit în perioada copilăriei. 

Celor cu strungăreaţă le place să îşi asume riscuri 
care dau naştere ulterior la discuții şi rumori. 

În timp, ajung să-şi găsească un mentor în vârstă. 


Canini lungi şi ascuțiți 


Canini lungi şi ascuțiți 

Cuvinte cheie: agresivitate, sexualitate, viclenie, 
seducţie, persuasiune, devorare, materialism, sarcasm. 

Pe oamenii cu caninii lungi şi ascuțiți este mai bine 
să nu-i enervațţi, deoarece au un nivel ridicat de 
agresivitate. 

Le place să glumească, însă o fac cu subtilitate şi un 
sarcasm dureros. 

Oamenii cu caninii lungi şi ascuțiți sunt cei care îşi 
urmează cu insistență visele. 


Analiza zâmbetului 
Zâmbet cu gingii expuse 


Cuvinte cheie: accesibilitate, naivitate, temeri, 
delăsare, generozitate, melancolie. 

Oamenii care îşi expun gingiile atunci când zâmbesc 
sunt uşuratici şi aproape niciodată nu au opinii 
personale. 

Dau dovadă de anxietate, serviabilitate şi delăsare. 

Cheltuie banii cu uşurinţă şi sunt împrăştiați. 
Depresia este cea care le ameninţă fericirea şi cariera de- 
a lungul întregii vieți. 


Zâmbet fără gingii superioare expuse 
Cuvinte cheie: bunăstare, echilibru, armonie, 
înțelepciune, bunătate, cumpătare. 


Este un semn de bunătate, cinste şi indiciul unui 
destin favorabil. 

Zâmbet cu dinți expuşi sus şi jos 


Zâmbet cu dinţi expuşi sus şi jos 


Cuvinte cheie: creativitate, naivitate, entuziasm, 
antipatie, nestatornicie, dezechilibru. 

Oamenii care îşi expun atât dinţii superiori, cât şi pe 
cei inferiori atunci când zâmbesc, îşi atrag cu uşurinţă 
critici şi antipatii. 

Sunt naivi, entuziasmați şi creativi. 

Foarte uşuratici şi nestatornici în deciziile lor, trec 
adesea prin dezechilibre emoționale, stări depresive şi se 
simt răpuşi de deznădejde. 

Poate fi semnul celor care pot avea şi alte orientări 
sexuale. 


Zâmbet cu dinți expuşi jos 


Zâmbet cu dinți expuşi jos 

Cuvinte cheie:  neruşinare, viclenie, sarcasm, 
agresivitate, inferioritate, oportunitate, răzbunare. 

Dacă o persoană îşi expune dinţii inferiori în timp ce 
zâmbeşte, putem cunoaşte despre aceasta că este lipsită 
de morală, nu cunoaşte ruşinea şi nu-i stă în caracter 
să-şi cultive virtuțile. 


Îi place, în schimb, să păcălească, să înşele şi să se 
exprime sarcastic. 

Bărbaţii cu un astfel de zâmbet nu respectă femeile, 
le trădează cu intenţia de a le răni şi nu le suportă. 

Suferă de complexe de inferioritate adeseori, nu 
permit nimănui să-i calce în picioare şi se pot implica în 
crime sau acțiuni politice revoluționare. 


Zâmbet cu buzele închise 


Zâmbet cu buzele închise 

Cuvinte cheie: neîncredere, secrete, melancolie, 
suferință, inhibare. 

Oamenii care zâmbesc cu buzele închise cel mai 
adesea se simt inhibaţi din cauza aspectului dinţilor. 

Un alt motiv ar putea fi suferințele prin care au 
trecut de-a lungul vieţii şi care îi fac să nu-şi mai poată 
deschide inima din cauza temerilor. 

Ajung, astfel, să-şi ascundă adevăratele sentimente 
în spatele unui zâmbet „sigilat”. 


Analiza limbii după mărime 


Limba lungă 

Cuvinte cheie: creativitate, umor, vitalitate, 
cunoaştere, curiozitate, sexualitate, obsesii. 

Este indicatorul de bază al unei structuri fizice şi 
psihice pline de vitalitate, creativitate şi sănătate 
spirituală. 

Oamenii cu limba lungă au simțul umorului foarte 
dezvoltat şi le place să inventeze lucruri noi. 

Dacă îşi pot atinge bărbia cu limba, prezintă un 
potenţial ridicat de a ajunge mari înţelepţi. 


Limba scurtă 

Cuvinte cheie: bârfă, neînțelegere, pălăvrăgeală, 
minciună, trădare. 

Limba scurtă o întâlnim adesea la oamenii 
materialişti, trădători şi bârfitori. Se fac greu înțeleşi, 
comunică defectuos sau folosesc în limbajul lor cuvinte 
care rănesc. 

De regulă, vorbesc tare şi fără noimă. 

Nu este recomandat să le divulgați secrete sau să le 
oferiţi informaţii personale, deoarece nu sunt demni de 
încredere. 


Limba îngustă 

Cuvinte cheie: cruzime, trădare, înşelăciune, 
răutate, libertate. 

Indicator al cruzimii şi prezența unor trăsături de 
caracter negative. 


Limba lată 

Cuvinte cheie: generozitate, umanitate, bunăvoință, 
rutină, lene. 

Oameni binevoitori, generoşi şi simpatici, care îi 
iubesc pe cei din jurul lor. 


Limba lungă şi groasă 

Cuvinte cheie: rezistență, energie, vitalitate, 
bunăstare, sexualitate, senzualitate, faimă. 

Este semnul norocului în ceea ce priveşte sănătatea 
şi bunăstarea materială. 

Dacă persoana cu limba lungă şi groasă îşi poate 
atinge nasul cu aceasta, este semnul celui care se va 
bucura de multe bogății şi de stima celor din jurul său. 


Limba lungă şi îngustă 
Cuvinte cheie: trădare, 
senzualitate, materialism. 


lascivitate, persuasiune, 


Oamenii cu limba lungă şi îngustă au darul vorbirii, 
însă îl folosesc pentru a-i răni pe ceilalți deoarece ei 


înşişi au sufletul înveninat. 


Favorabil Nefavorabil 


Dinţi lungi 

Dinţi scurți 

Dinţi lați 

Dinţii superiori mari 
Dinţi egali 

Dinţi trapez cu baza jos 


Incisivii centrali superiori lungi 


Zâmbet fără gingii superioare 


expuse 


Zâmbet cu dinți expuşi jos 


Limba lungă 
Limba lată 


Limba lungă şi groasă 


Dinţi mici 

Dinţi strâmbi 
Dinţi trapez cu baza 
sus 

Dinţi proeminenţi 
Dinţi retraşi 
Dinţi cu spaţii 
Dinţi cu carii 
Incisivii centrali 
superiori cu 
strungăreaţă 
Canini lungi şi 
ascuțiți 

Zâmbet cu gingii 
expuse 

Zâmbet cu dinți 
expuşi sus şi jos 
Zâmbet cu dinți 
expuşi jos 
Zâmbet cu buzele 
închise 

Limba scurtă 
Limba îngustă 
Limba lungă şi 
îngustă 


Bărbia 


Bărbia reprezintă simbolul voinței, al determinării, 
al rezistenţei şi energiei vitale. Trăsăturile bărbiei indică 
voința pe care o manifestă o persoană şi modul în care 
aceasta va face față evenimentelor importante din viața 
sa. 

Atât bărbia, cât şi fălcile denotă maniera în care 
fiecare individ abordează viața şi nivelul său de 
rezistență înaintea provocărilor critice. 


Analiza bărbiei după mărime 


Bărbia lată 


Barba lată 

Cuvinte cheie: rezistență, curaj, determinare, 
fermitate, tiranie. 

Bărbia lată aparține oamenilor cu o voință 
puternică, curajoşi şi determinaţi în acțiunile lor. 

Este semnul longevităţii şi al capacităţii de a 
conduce dar şi al dificultății de exprimare a iubirii şi 
afecțiunii. 

Dacă sunt umiliți şi trădați, oamenii cu barba lată 
devin tiranici şi răzbunători. 

Astfel de persoane au o construcție fizică robustă şi 
le este facil să rămână fermi şi bine ancorațţi în realitate. 


Din punct de vedere psihic şi emoțional sunt foarte 
rezistenți. 


Bărbia îngustă 


Bărbia îngustă 

Cuvinte cheie: stagnare, instabilitate, suspiciune, 
delicateţe, vulnerabilitate. 

Bărbia îngustă este semnul celor cu o mare 
sensibilitate sufletească. Sunt oameni delicaţi, dar care 
nu se folosesc pe deplin de puterea lor mentală şi fizică. 
Marea majoritate nu sunt capabili să obțină ceea ce îşi 
doresc în viaţă, ajungând să trăiască o viață mediocră. 
Tind să fie conduşi şi absorbiți de teoriile şi de gândirea 
altora. Nu pot fi de sine stătători. 


Bărbia lungă 


Cuvinte cheie: energie, putere, călătorii, schimbări, 
libertate, vitalitate, activitate, divertisment. 


Cei cu bărbia lungă au succes în activitățile ce 
presupun deplasări, activități de divertisment sau 
apariția în lumina reflectoarelor. 

Au spirit de jucător, sunt oameni energici, plini de 
viață, drăgăstoşi şi prietenoşi. 

Dau dovadă de spirit de aventură şi sunt 
imprevizibili. 

Sunt instabili emoţional şi preocupaţi predominant 
de sex. 

O bărbie prelungă sugerează o voință puternică şi o 
viață îndelungată. Indică o persoană cu resurse 
inepuizabile, un om cu o forță fizică impresionantă. 


Bărbia scurtă 


(a) 


Bărbia scurtă 


Cuvinte cheie: sensibilitate, visare, comoditate, 
creativitate, vulnerabilitate,  demoralizare, stagnare, 
slăbiciune. 

Bărbia scurtă aparţine persoanelor cu voința slab 
dezvoltată şi cu un caracter blând. 

Astfel de oameni sunt toleranțţi, uşor de influențat, 
visători, creativi şi sensibili, însă trăiesc prea mult în 
lumea iluziilor. 

Aceştia se sperie foarte uşor, se simt demoralizați şi 
sugrumați de aspectele negative ale vieţii. 

Le lipseşte stima de sine şi hotărârea. 

Sunt nesiguri şi energia lor vitală este scăzută. 


Printre altele, toate aceste caracteristici pot fi 
indiciul unei bătrâneți împovărate de boli, de sărăcie şi 
de singurătate. 

Sunt sensibili la critici şi le foloseşte foarte mult să 
primească încurajarea şi susținerea celor apropiați. 


Analiza bărbiei după formă 


Bărbia proeminentă 


Cuvinte cheie: persuasiune, încăpățânare, energie, 
libertate, diversitate, rebeliune, bunăstare, călătorii. 

O bărbie proeminentă indică o voință puternică, o 
fire competitivă şi rebelă. 

Persoanele cu o astfel de bărbie mănâncă tot ce 


prind, însă reuşesc să-şi păstreze silueta într-o formă de 
invidiat. 

Au o sănătate de fier şi foarte rar ajung obezi. 

Dobândesc succesul încă de timpuriu în viață şi 
sunt făcuți să fie antreprenori ori manageri. 

Învață cu uşurinţă limbi străine, ceea ce îi ajută să 
ocupe poziții de conducere în companii din străinătate. 
Sunt capabili să renunţe brusc la un loc bun de muncă, 
doar pentru a se dedica unui domeniu cu totul nou şi 
diferit, de obicei în plan artistic. 


Bărbia retrasă 


Bărbia retrasă 

Cuvinte cheie: dominare, ataşamente, traume, 
slăbiciune, dezechilibru,  victimizare,  impulsivitate, 
nerăbdare, emoții puternice. 

Bărbia retrasă o întâlnim la acei oameni care, în 
trecutul lor, au fost dominați de către o persoană sau un 
grup de persoane cu autoritate. 

Unii dintre ei pot trăi toată viața victimizându-se, iar 
alții ajung să se comporte cu nerăbdare şi impulsivitate. 
Sunt sensibili la critici şi se descurcă mai bine atunci 
când lucrează pe cont propriu sau se dedică susținerii 
propriului mentor. Adesea au izbucniri care nu fac decât 
să-i epuizeze fizic şi psihic. 

Sunt predispuşi la o viață mediocră sau să-şi 
petreacă bătrânețea în singurătate. 


Bărbia dreaptă 


Bărbia dreaptă 
Cuvinte cheie: rigiditate, calcul, perfecţionism, 
idealism, fermitate, diplomație, echilibru. 


Oamenii cu bărbia dreaptă sunt echilibrați, logici, 
determinaţi şi nu îşi dezvăluie adevăratele sentimente. 

Cele mai importante decizii le iau bazându-se pe 
principii ferme şi pe propriile convingeri. Sunt 
disciplinaţi însă pot exagera până la rigiditate. În 
general, le place să urmeze o procedură sau un plan 
bine pus la punct. Sunt idealişti, puternic motivaţi de 
ideile în care cred şi dispuşi să le urmeze până la capăt. 


Bărbia rotundă 

Cuvinte cheie: pacifism, delicateţe, bunătate, 
generozitate, răbdare, creativitate. 

Bărbia rotundă denotă un temperament liniştit. 

Sunt oameni generoşi şi familişti convinşi. 

Sunt buni ascultători, diplomaţi, pacifişti, le place 
să ajute şi să dea sfaturi. 

Preiau mai mereu rolul de mediatori şi lucrează cu 
succes în parteneriate. 

Sunt recunoscuți pentru capacitatea de a scoate ce 
e mai bun din orice situație, sunt relaxaţi şi împăcați 
atât cu ei înşişi, cât şi cu lumea din jurul lor. 

Sunt şarmanți şi niciodată agresivi sau grăbiţi. 
Majoritatea ajung să aibă preocupări artistice. 


Bărbia pătrată 

Bărbia pătrată 


Cuvinte cheie: voință, comandă, agresivitate, 
ranchiună, conflicte, putere, rezistență. 

Forma pătrată a bărbiei este caracteristică celor 
dominați de o voință puternică. 

Sunt oameni pragmatici, logici şi direcți. Până şi în 
relațiile sentimentale, le place să conducă şi să dea 
ordine. 

Le vine foarte greu să îşi recunoască propriile greşeli 
şi au un caracter dificil. Uneori pot acţiona cu violenţă. 

Sunt bătăioşi, neiertători, păstrează ranchiună şi 
nutresc dorințe de răzbunare. Dacă ajung să-şi 
canalizeze greşit energia, spiritul de luptător îi poate 
duce în punctul în care să aibă probleme cu legea sau să 
devină criminali. 

Au succes în afaceri şi reuşesc în viață tot ceea ce îşi 
propun. Femeile cu bărbia pătrată nu au succes în viața 
amoroasă din cauza caracterului dominator şi foarte 
posesiv. 


Bărbia ascuțită 

Bărbia ascuțită 


Cuvinte cheie: intuiție, instabilitate, neîncredere, 
dezechilibru, singurătate, emoții puternice, lene, 
slăbiciune. 

Oamenii cu bărbia ascuțită sunt uşor de influențat 
şi au o intuiție puternică. 

Nu au putere de decizie şi sunt consumați de 
propriile emoții. 

Simt în permanență nevoia de a primi atenția 
celorlalți, deoarece au stima de sine scăzută şi sunt 
sensibili. 

O seară petrecută de unii singuri li se va părea 
extrem de tristă, astfel că cel mai cumplit lucru pentru 
ei este să rămână singuri pentru mai mult timp. 

Sunt îndrăgostiți de ideea de dragoste, însă sunt 
predispuşi la schimbări bruşte de dispoziție la intervale 
scurte de timp. 

Sunt atraşi de bârfe şi scandaluri pentru că, la 
rândul lor, dau dovadă de un comportament fals. 

Se confruntă adesea cu stări depresive sau isterice 
şi pot ajunge să-şi petreacă bătrânetțea în singurătate. 


Analiza bărbiei după aspect 


Bărbia dublă 


Bărbia dublă Bărbia dublă 


Cuvinte cheie: bunăstare, generozitate, confort, 
distracție, comunicare, prietenie, carismă. 

Sunt persoane generoase și capabile să acumuleze 
averi considerabile, fapt ce le este benefic mai ales la 
bătrâneţe. 

Bărbia dublă este semnul unei bătrâneţi favorabile. 

Vor avea parte, în general, de prosperitate și de o 
atenţie deosebită din partea membrilor familiei. 

Spre deosebire de alți oameni, celor cu bărbia dublă 
nu le stă în caracter să-i judece pe cei din jurul lor. 

În acelaşi timp, ei sunt capabili să asculte şi să ţină 
cont şi de părerile altora. 

Ştiu să se bucure de ceea ce le oferă viața, de 
oamenii din preajma lor şi de confortul pe care şi-l 
creează. 

Au talentul de a fi foarte expresivi şi tratează cu 
abilitate orice discuţie. 


Bărbia cu gropiță 


Cuvinte cheie: atenţie, artă, emoții puternice, flirt, 
senzualitate, obsesii, infidelitate, ataşamente. 

Persoanele cu gropiță în bărbie râvnesc după atenţia 
şi iubirea celorlalți, au nevoie de afecțiune şi de sex. 

Sunt dominați de emoţii intense, iubesc flirtul, arta 
şi sunt oameni pasionali. 

La bătrâneţe arată mai tineri la chip decât cei lipsiți 
de gropița din bărbie. Sunt timizi, sensibili şi foarte 
senzuali. Pot dezvolta talente în sfera artei, a filmului şi 
a spectacolelor în general. Femeile cu gropiţă în bărbie 
dau dovadă de un caracter viclean, ce poate fi amplificat 
de prezența altor trăsături faciale caracteristice. 
Obişnuiesc să trăiască pe furiş iubiri interzise. Dezvoltă 
ataşamente şi vulnerabilități. 


Bărbia despicată 


Bărbia despicată 


Cuvinte cheie: ataşamente, obsesii, vicii, flirt, 
instabilitate, infidelitate, diversitate. 

Oamenii cu bărbia despicată sunt cei care au nevoie 
de recunoaştere socială şi de lauda celorlalți. 

Pot ajunge cu adevărat să se simtă nefericiți dacă 
realizările nu le sunt validate de aprecierea celor din jur. 

Le place aventura, flirtul şi obişnuiesc să lege multe 
relaţii în care se îndrăgostesc cu rapiditate şi profunzime 
de partener. Este aproape imposibil să le ceri să rămână 
fideli. Unii dintre aceştia vor izbuti să-şi ascundă foarte 
bine numeroasele idile, cu atât mai mult cu cât le va 
creşte stima de sine odată ce reuşesc să facă sex cu 
persoanele pe care le admiră. 

Acest tip de bărbie se întâlneşte adesea la 
persoanele foarte creative, inovative sau la artişti. Este 
posibil ca, de-a lungul vieţii, să aibă parte de evenimente 
bruşte care să le schimbe întreaga viaţă. 


Favorabil Nefavorabil 


Bărbia lată Bărbia îngustă 

Bărbia lungă Bărbia scurtă 

Pana : Bărbia retrasă 

proeminenta 

Bărbia dreaptă 

Bărbia rotundă Bărbia ascuțită r 

Bărbia pătrată 

Bărbia dublă Bărbia cu gropiță 
Bărbia despicată 

Fălcile 


Analiza fălcilor după mărime 


Fălci late 


Cuvinte cheie: energie, dominare, agresivitate, 
încăpățânare, rezistență, încredere. 

Fălcile late reprezintă masculinitate, dominare şi 
energie abundentă. 

Oamenii cu astfel de fălci sunt agresivi, luptători, cu 
un fizic puternic şi au rezistență psihică ridicată. 

Reuşesc cu uşurinţă să rămână detaşaţi emoțional 
şi cu toate acestea să inspire încredere în fața celorlalți. 

Sunt încăpățânați, pregătiți să-şi susțină opiniile şi 
să lupte pentru propriile păreri. 

Sunt pasionaţi de sport şi pot ajunge foarte buni 
atleți. 

Fălcile late sunt indicatorul unui ridicat apetit 
sexual. 

Femeile cu astfel de fălci sunt masculinizate, 
dominatoare şi agresive. 


Fălci înguste 


Cuvinte cheie: instabilitate, emoții puternice, 
schimbări, vulnerabilitate, nestatornicie, procrastinare, 
neîncredere. 

Oamenii cu fălci înguste pot fi dominați de propriile 
stări emoționale şi sunt uşor de influențat de către 
oamenii persuasivi. 

Le lipseşte agresivitatea şi dau dovadă de un 
comportament predominant feminin. 

Au tendința să amâne lucrurile, sunt capricioşi, 
nestatornici şi aproape niciodată nu finalizează ceea ce 
încep. 

Beneficiază de rezerve limitate de putere şi 
capacitate de convingere asupra altora. 

Preferă să evite certurile şi discuțiile în 
contradictoriu şi nu prezintă încredere în fața altora. 


Analiza fălcilor după aspect 


Fălci osoase 

Cuvinte cheie: trădare, viclenie, forță, singurătate, 
egoism, răzbunare, viciu. 

Oamenii cu fălcile osoase iubesc puterea, banii, 
prestigiul şi viața luxoasă. Pot ajunge să-şi trădeze 
prietenii şi familia pentru binele lor material, ajungând 
să sacrifice totul pentru motivele lor egoiste. 

Femeile cu astfel de fălci nu sunt benefice în viața 
celor alături de care trăiesc, deoarece le pot cauza multe 
probleme. 


Fălci cărnoase 

Cuvinte cheie: generozitate, susținere, empatie, 
comunicare, prietenie, energie, succes, încredere. 

Fălcile cărnoase aparțin oamenilor generoşi, plini de 
empatie, cu un caracter plăcut şi nobil. Aceştia se 


străduiesc să fie alături de cei apropiaţi, sunt oameni de 
încredere, morali şi verticali. 

Beneficiază de o mare cantitate de energie fizică, 
mentală şi emoțională, astfel încât sunt capabili să-şi 
ducă proiectele la bun sfârşit şi să dobândească 
succesul în viață. 


Menţiuni 


Fălcile sunt considerate rădăcinile copacului. Cu cât 
acestea sunt mai masive, cu atât persoana respectivă va 
fi mai greu de urnit. 

Fălcile proeminente aparțin persoanelor cu o 
agresivitate crescută, care nu pot fi convinse cu uşurinţă 
să-şi schimbe părerile. 

Persoanele cu fălcile înguste întâmpină dificultăți în 
a-şi impune propriile opinii şi pot fi cu uşurinţă 
combătute. 

Dacă fălcile sunt foarte dezvoltate, acestea indică un 
caracter dominant şi chiar dictatorial. Astfel de persoane 
sunt capabile să le schimbe credința celor din jur. 
Consideră că modul lor de gândire este cel corect şi 
singurul benefic. 

Dacă falca este proeminentă şi osoasă, atunci indică 
o persoană nerecunoscătoare şi lipsită de sentimente. 
Oamenii de acest tip nu sunt conştienţi, pur şi simplu, 
de favorurile pe care le primesc şi nu-şi asumă faptul că 
este necesar să ofere ceva în schimbul ajutorului primit. 


Favorabil Nefavorabil 


Fălci late Fălci înguste 
Fălci cărnoase Fălci osoase 


Gâtul 


Gâtul se împarte în trei regiuni orizontale: 

- regiunea superioară: reprezintă înțelepciunea; 

- regiunea mijlocie: reprezintă stările emoţionale; 

- regiunea inferioară: reprezintă dorinţele. 

Atunci când gâtul este scurt, se consideră că 
lipseşte regiunea superioară, iar când este extrem de 
scurt, lipseşte atât regiunea superioară, cât şi cea 
mijlocie. 


Analiza gâtului după mărime 


Gât lung 

Cuvinte cheie: sensibilitate, intuiție, delicateţe, 
flexibilitate, vulnerabilitate, creativitate, indecizie. 

Gâtul lung reprezintă simbolul frumuseţii şi al 
feminității. Oamenii cu gâtul lung sunt creativi, 
vulnerabili şi intuitivi. 

Au constituția fizică plăpândă şi stări emoţionale 
fluctuante. 

Bărbaţii cu un astfel de gât prezintă aspecte 
feminine în comportament. 


Găât scurt 

Cuvinte cheie: agresivitate, rigiditate, instinct, 
dominare, dorințe, acţiune. 

Oamenii cu gâtul scurt sunt dominatori, 
încăpățânațţi, rigizi şi cu predispoziție către violență 
fizică sau verbală. Sunt conduşi de instincte, de dorințe 
şi se comportă cu brutalitate. Gâtul scurt este semnul 
masculinității. 

Femeile cu gâtul scurt suferă de complexe de 
inferioritate. Acestora le lipseşte graţia, nu sunt la fel de 
elegante precum cele cu gâtul lung şi nu-şi dezvoltă 


virtuțile. Au o natură dominatoare şi ajung să fie geloase 
şi răutăcioase, iar cuvintele lor pot crea răni adânci. Nu 
le suportă pe femeile elegante şi suave din jurul lor. 


Analiza gâtului după aspect 


Gât gros 

Cuvinte cheie: senzualitate, rezistență, energie, 
materialism, bunăstare, instinct. 

Gâtul gros este întâlnit la oamenii cu o constituție 
fizică puternică, viguroşi, rezistenți şi energici. Aparține 
oamenilor luptători şi care caută să se împlinească pe 
plan material. 

În extrema negativă, aceştia pot deveni hedonişti, 
libidinoşi şi leneşi, cu atât mai mult cu cât gâtul este 
mai scurt. 

Le place sexul şi sunt foarte senzuali. 


Gât subtire 

Cuvinte cheie: vulnerabilitate, spiritualitate, 
sensibilitate, delicateţe, fragilitate, creativitate. 

Cei care au gâtul subțire nu beneficiază de 
suficientă vitalitate pentru a se bucura de plăcerile vieţii. 

Le lipseşte vigoarea şi rezistența. Au trupul fragil, cu 
o constituție fizică slab dezvoltată şi pot ajunge să aibă 
probleme de sănătate. Îşi îndreaptă atenţia mai mult 
spre latura creativă, contemplativă şi spirituală a vieții. 


Mărul lui Adam foarte vizibil 

Cuvinte cheie: extravaganţă, masculinitate, 
încăpățânare, rebeliune, sexualitate. 

Este normal ca în cazul bărbaţilor mărul lui Adam 
să fie puțin vizibil. 


Doar în cazul în care această trăsătură este extrem 
de vizibilă, avem de-a face cu oameni extravaganți şi 
încăpățânați, care caută să facă lucrurile într-o manieră 
diferită decât ceilalți. 

Sunt foarte predispuşi la accidente. 

Bărbaţii cu această trăsătură pot dezvolta obsesii de 
natură sexuală sau vor avea manifestări ieşite din 
comun în intimitate. 


Menţiuni 


Gâtul curbat spre înainte dezvăluie un om curios şi 
milos; curbura spre dreapta indică un om preocupat de 
studiu; curbura spre stânga indică un om cheltuitor şi 
risipitor. 


Favorabil Nefavorabil 


Gât lung şi gros Gât scurt şi gros 
Gât subțire şi scurt Gât lung şi subțire 


Mărul lui Adam foarte 
„vizibil 


Tehnica Analiza Ridurilor 


Ridurile brăzdează tenul şi sunt indicatorul faptului 
că timpul este de neprețuit în viaţa fiecăruia dintre noi. 

Ridurile sunt considerate cute, pliuri sau încrețituri 
ale pielii, iar apariția acestora, conform cercetărilor, ar fi 
cauzată de două categorii de factori. 

Din prima categorie fac parte factorii ce pot fi 
controlați de către om, precum expunerea la diferite 
substanțe în medii poluate, expunerea la radiații 
ultraviolete, consumul de alcool, fumatul şi expresiile 
faciale repetate. 

A doua categorie cuprinde factorii care nu pot fi 
controlați prin intervenţia omului şi aici avem de-a face 
cu bagajul genetic individual. 

O particularitate deosebit de importantă este aceea 
că vârsta nu este un factor care influențează formarea 
ridurilor. Cu toate că nu sunt atât de numeroşi, putem 
întâlni oameni trecuți de vârsta de 60 de ani al căror ten 
este aproape neted şi lipsit de riduri evidente. 

La extrema opusă, există tineri care, până la 
împlinirea vârstei de 20 de ani, se remarcă printre colegii 
lor de liceu sau de facultate prin faptul că faţa lor este 
brăzdată de riduri evidente. 

Studiul fizionomiei oferă privilegiul de a depăşi 
convențiile simpliste şi lipsite de profunzime şi consideră 
modul în care sunt formate şi alcătuite ridurile pe chip 
ca fiind indiciul intensității cu care o ființă umană îşi 
trăieşte viața. 

Ridurile constituie harta emoțiilor şi a sentimentelor 
trăite de un om. Acestea îi marchează universul interior 


prin intensitatea expresivității lor şi aspectul exterior 
prin liniile şi cutele formate pe chip. 

Tehnica de analiză a ridurilor oferă indicii despre 
sentimentele care definesc persoana respectivă şi ce fel 
de emoții predomină în viața sa de zi cu zi. 

Calitatea şi intensitatea  trăirilor repetitive 
marchează atât comportamentul şi caracterul omului, 
cât şi aspectul său fizic. 

Trebuie înțeles de la început faptul că nu 
desfăşurarea evenimentului în sine cauzează formarea 
unui rid, ci impactul psiho-emoțional pe care îl are 
asupra omului. În funcție de personalitatea sa, fiecare 
om va aborda într-o manieră diferită evenimentele din 
viața sa. Bucuria, suferința sau entuziasmul sunt 
comune tuturor, însă motivul declanşator, intensitatea 
sau durata fiecăruia sunt criterii întru totul 
personalizate. 

Mai mult decât atât, luând în considerare aceeaşi 
persoană, evenimente asemănătoare din viața sa îi vor 
declanşa stări emoționale diferite datorate situațiilor 
contextuale noi. Ceea ce este însă comun este prezența 
unei emoții puternice în acel moment, emoție care 
provoacă transformarea interioară a omului şi apariția 
ridurilor corespunzătoare pe fața sa. 

Cu cât intensitatea unei emoţii este mai puternică, 
cu atât omului îi este mai dificil să o ascundă sau să o 
reprime. 

Cu toate că există foarte mulți oameni care se 
bucură să- şi exprime stările interioare lipsiți de inhibiție 
şi de rețineri, normele nescrise ale societății actuale în 
care trăim impun de cele mai multe ori o cenzură aspră 
asupra modului de conduită, atât în public, cât şi în 
intimitate. 


Este brutal ceea ce se întâmplă, pentru că efectele 
unui astfel de comportament au un impact nociv din 
toate punctele de vedere asupra omului. 

Ascunderea şi reprimarea emoţiilor şi a 
sentimentelor au efect puternic negativ asupra stării de 
sănătate, afectează bunăstarea materială a omului, 
capacitatea sa de muncă şi de concentrare, creează 
premisele acceptării de compromisuri, duc la erodarea 
relațiilor cu cei din jur, precum şi la pierderea încrederii 
în aceştia şi implicit în propria persoană. 

La cealaltă extremă, gestionarea eficientă a stărilor 
emoționale asigură o viață sănătoasă şi echilibrată pe 
toate planurile, creşte speranța de viaţă şi nivelul de trai 
al omului, în timp ce rezultatele sale vor fi remarcabile. 

Acest fapt va fi, bineînţeles, marcat şi pe chipul său 
prin prezența ridurilor benefice. 

Oricât de bine pregătit ar fi un om în sensul de a-şi 
controla şi de a-şi ascunde trăirile ce au un impact mai 
mult sau mai puţin puternic asupra stării sale psihice şi 
emoționale, un ochi bine antrenat este capabil să 
recunoască cele mai fine detalii care dau de gol toate 
acestea. 

Dincolo de exprimarea folosită în comunicare, 
eliminând limbajul trupului, gesturile, vestimentația, 
microexpresiile faciale şi chiar detaliile contextului în 
care s-ar afla la un moment dat, fizionomistul este în 
măsură să identifice emoțiile care domină şi modelează 
viața unei persoane, studiindu-i ridurile de pe față. 

Atunci când o emoție predomină în viața unui om 
sau acesta se întâlneşte frecvent cu situații 
asemănătoare într-o perioadă definită de timp, mimica 
sa va fi afectată, iar contracțţiile repetate ale trăsăturilor 
faciale duc la plierea tenului în poziții şi forme specifice. 


Intensitatea puternică a contracției repetată într-un 
timp scurt sau susținerea îndelungată a acesteia, chiar 
şi la o intensitate mai scăzută, duce la formarea 
ridurilor. 

Caracteristicile acestora vor oferi mai târziu indicii 
suplimentare despre persoana analizată. 

Un alt indiciu important este acela că, prin ştergerea 
sau eliminarea ridurilor, trăirea care a cauzat formarea 
acestora nu va putea fi eliminată din sufletul omului. 

Dacă emoția a fost foarte puternică sau dacă este 
încă prezentă în viața persoanei respective, sunt şanse 
mari ca ridul să reapară, chiar şi în urma intervenției 
chirurgicale. 

În schimb, se întâmplă adesea ca, atunci când omul 
devine conştient de starea emoțională puternică în care 
persistă de ceva vreme, ridul să se estompeze sau să 
dispară în totalitate. Acelaşi lucru se mai întâmplă dacă 
omul realizează schimbări majore în viața sa emoţională, 
transformând calitatea negativă a sentimentelor sale 
într-una pozitivă. 

Este o realitate posibilă, însă deosebit de greu de 
pus în practică, cu atât mai mult dacă omul este lipsit 
de un îndrumător experimentat. 

Omul cu chipul ridat a avut parte de o viaţă bogată 
în trăiri. Despre omul care a depăşit vârsta de 30 de ani 
şi îşi menține chipul neted şi lipsit de riduri se poate 
spune că şi-a păstrat şi inima rece sau că are sufletul 
înghețat. 

Aceşti oameni, chiar dacă au avut parte de 
numeroase evenimente de-a lungul vieţii, nu le-au trăit 
din suflet. Adesea ei vor susține contrariul, nefiind însă 
conştienţi de ceea ce presupune cu adevărat să trăieşti o 
întâmplare din adâncul sufletului. Vor aduce în discuție 
motive genetice şi faptul că pielea lor netedă este o 


calitate moştenită de la părinți sau bunici, ceea ce poate 
fi adevărat uneori, însă la o analiză foarte atentă, 
părintele sau bunicul respectiv a trăit o viaţă la fel de 
săracă în sentimente. 

Există riduri care simbolizează omul înzestrat cu un 
dar special. Este vorba aici despre acele aşa-zise suflete 
însemnate de divinitate, oameni cu puteri speciale, de 
care cel mai adesea nu sunt conştienţi o bună parte din 
viaţă. 

Astfel, unele dintre ridurile prezente pe chip indică 
prezența unor talente latente, aflate în subconştient şi 
care aşteaptă să fie descoperite şi puse în valoare. 


Ridurile urechilor 


Rid pe lobul urechii 


Rid pe lobul urechii 


Ridul prezent pe lobul urechii indică probleme 
cardiace sau cu greutatea corporală. 

Oamenii cu un rid prezent pe lobul urechii pot suferi 
de tensiune oscilantă, afecţiuni ale inimii şi, în general, 
sunt dezordonați, lipsiți de disciplină şi trăiesc o viață 
haotică. 


Riduri verticale lângă tragus 


Riduri verticale lângă tragus 


Prezența ridurilor în apropierea urechilor indică o 
copilărie marcată de evenimente bulversante. Există 
posibilitatea ca oamenii cu astfel de riduri să fi copilărit 
într-un mediu tensionat sau să fi avut parte de 
numeroase evenimente neplăcute în perioada tinereții. 

Un alt scenariu posibil este acela în care au trăit 
înconjurați de oameni mincinoşi, în fața cărora nu au 
avut posibilitatea să riposteze sau să-şi exprime varianta 
lor de adevăr. 

Ca şi adulți, se pot folosi de trecutul lor neplăcut şi 
pot deveni foarte fini detectori ai minciunii, fiindu-le 
suficient să audă doar vocea pentru a descoperi falsul. 
Ridurile verticale prezente în apropierea urechii indică 
un om alergic. 


Ridurile frunții 


O singură linie orizontală pe frunte 


O singură linie orizontală pe frunte 


Cel mai adesea întâlnim o singură linie orizontală pe 
frunte la oamenii cu fruntea îngustă. 


Aceasta este un semn al succesului obținut prin 
muncă, determinare şi perseverenţă, dar, în acelaşi 
timp, îi caracterizează pe oamenii singuratici şi cu talent 
literar. 


Două linii orizontale pe frunte 


Două linii orizontale pe frunte 


Oamenii populari au adesea două linii orizontale pe 
frunte. Aceştia se apropie cu uşurinţă de alți oameni şi 
îşi construiesc multe relații. 

Au multe calități şi îi pot ajuta pe cei apropiați în 
aproape orice domeniu. 


Trei linii orizontale pe frunte 


D) / 
Trei linii orizontale pe frunte 
Această trăsătură, trei linii orizontale neîntrerupte 
pe frunte, reprezintă simbolul înțelepciunii. 
Ele aparțin oamenilor capabili de fapte chiar 
remarcabile în viața lor, astfel că îi vom întâlni în poziții 
autoritare, onorifice sau guvernamentale. 


Linii orizontale întrerupte pe frunte 


Linii orizontale întrerupte pe frunte 


Zona frunţii oferă indicii despre latura mentală a 
unei persoane şi despre calitatea judecății acesteia. 

Prezenţa liniilor orizontale întrerupte pe frunte 
reprezintă semnul unei gândiri dezorganizate. 

În unele cazuri, fac referire la un eveniment din 
trecutul persoanei respective, care a rămas neînțeles ori 
nu a fost integrat pe deplin. 

În prezent, acelaşi eveniment poate constitui cauza 
frământărilor şi conflictelor interioare. 


Riduri în diagonală pe frunte 


> 

Riduri în diagonală pe frunte 

Ridurile diagonale se întâlnesc mai des la bărbați şi 
sunt simbolul viciilor, al obsesiilor, al sexualităţii, al 
nebuniei şi al genialităţii. 

Despre astfel de oameni se poate spune că au 
conştiinţa extinsă, sunt atenți la ceea ce se petrece în 
prezent şi capabili să profite de oportunități. 

Oamenii cu astfel de linii cel mai adesea cunosc 
adevăratul succes într-o ţară străină. 


Rid informă de V în centrul frunții 


Rid în formă de V în centrul fruntii 

Ridul în formă de V poziționat în centrul frunții 
aparține oamenilor cu putere de concentrare. 

Sunt oameni inteligenţi şi înzestrați cu o profundă 
cunoaştere spirituală. 

Dau dovadă de înțelepciune şi au un simţ ascuţit al 
judecății. 

Pe lângă faptul că ajung să catalogheze în mod 
corect oamenii şi situaţiile din jurul lor, aceştia pot 
experimenta momente  premonitorii, ca efect al 
percepțiilor extrasenzoriale pe care le dezvoltă. 


Ridurile sprâncenelor 


Un rid subţire între sprâncene 


Un rid subțire între sprâncene 
Un singur rid subțire între sprâncene este semnul 
oamenilor care se pot căsători de mai multe ori. 
Prezența  ridului sugerează sentimentul de 
singurătate pe care îl trăieşte predominant persoana 
respectivă. 


În cazul bărbaţilor, se simt neînţeleşi de către 
partenerele lor, pe când femeile cu un astfel de rid devin 
dominatoare, nu suportă să-şi urmeze partenerul şi sunt 
dornice să preia rolul de conducere în relație. 

Adesea, cei aflați pe un drum spiritual formează un 
rid subţire între sprâncene. 

În acelaşi timp, ridul indică o putere interioară 
deosebită, rămasă încă blocată în interior. 

Oamenii cu un rid subțire între sprâncene sunt 
autoritari, au putere de influenţă şi de control. Îşi 
maschează nervozitatea în spatele unui comportament 
destins, abordând momentele grele ale vieții cu 
amuzament. 

Ridul poate simboliza incapacitatea de a exprima 
furia într-o manieră sănătoasă. 

Din cauza experiențelor dificile din copilărie, atunci 
când din diverse motive nu le-a fost permis să-şi 
exprime nervozitatea, la vârsta adultă le este foarte greu 
să-şi reechilibreze stilul de viață. 


Un rid adânc între sprâncene 


Un rid adânc între sprâncene 
Prezența unui rid adânc între sprâncene este 
simbolul înstrăinării. 
În general, este vorba de înstrăinare față de 
părintele de acelaşi sex, față de copii sau de propria 
persoană. 


Bărbaţii cu ridul adânc între sprâncene au multe 
partenere de-a lungul vieţii şi sunt predispuşi la mai 
multe căsătorii. 

Oricare ar fi situaţia lor conjugală, se vor confrunta 
cu numeroase probleme de cuplu şi vor petrece foarte 
puţin timp alături de familie. 

Îşi vor atrage întotdeauna partenere geloase şi 
posesive, astfel le mai rămâne un pas foarte mic până să 
se transforme în adevărați misogini şi critici ai femeilor. 

Oamenii cu un astfel de rid sunt capabili să-i 
domine pe ceilalți, au o capacitate mare de influenţă şi 
sunt urmaţi cu uşurinţă. 

Cea mai mare provocare a lor este deblocarea 
propriului potenţial. 

Sunt oameni puternici, dar există ascuns în ei un 
blocaj care îi cenzurează. 

În cele din urmă, lipsa înţelepciunii şi ambiția lor 
pentru putere vor crea, la un moment dat, cadrul 
propice pentru propria cădere. Acest pericol îi pândeşte 
în permanenţă toată viața. 


Două riduri între sprâncene 


Două riduri între sprâncene 

Oamenii cu două riduri între sprâncene sunt definiți 

de contrastul dintre perfecţionismul celui atent la fiecare 
detaliu şi mâhnirea generată de starea de iritabilitate. 

Fiind un simbol al dualismului, trăsătura aceasta 

predispune la nerăbdare, suspiciune, dar şi lipsă de 


încredere în cei din jur. Într-o conjunctură favorabilă, va 
ieşi la lumină o persoană diplomată, elegantă şi plină de 
tact. 

În sens negativ sau în prezența altor trăsături 
nefavorabile, cele două riduri amplifică starea de furie şi 
de nerăbdare, generând o tensiune uşor de sesizat. 


Trei linii verticale între sprâncene 


Trei linii verticale între sprâncene 


Oamenii care au învățat din greşelile trecutului şi au 
devenit capabili să-şi controleze mânia sunt marcați de 
cele trei linii verticale prezente între sprâncene. 

Cei mai mulți dintre ei sunt numiţi în funcții înalte, 
acolo unde le este recunoscută autoritatea, sunt tratați 
cu onoare şi au posibilitatea să-şi manifeste puterea. 

Dau dovadă de mult tact şi diplomaţie şi, spre 
deosebire de perioadele mai dificile din trecut, la nervi 
sunt capabili să facă un pas în spate. 

În cazul femeilor, cele trei linii verticale adaugă la 
caracterul lor o latură puternic egoistă, mofturoasă şi 
supărăcioasă. 

Sunt indulgente cu propria persoană, însă stârnesc 
conflicte cu cei din jur. 


Mai mult de 3 riduri verticale între sprâncene 


Mai mult de 3 riduri verticale între sprâncene 
Dacă între sprâncene sunt prezente chiar mai mult 
de trei riduri, oamenii respectivi sunt schimbători, 
neliniştiți şi, din cauza puterii scăzute de concentrare, le 
lipseşte direcţia în viaţă. 


Riduri în formă de triunghi între sprâncene 


Riduri în formă de triunghi între sprâncene 

Trei riduri poziționate în formă de triunghi între 
sprâncene sunt numite şi liniile vizionarului. 

Oamenii cu o astfel de trăsătură prezintă o 
conexiune foarte bună între lobul stâng şi cel drept al 
creierului. Pot privi viața într-un mod obiectiv şi o 
problemă din mai multe perspective. 

Sunt renumiți pentru deciziile pline de înţelepciune 
pe care le iau, sunt logici, dar capabili să se preocupe de 
subiecte ce tratează sensul vieţii şi al creaţiei. 


Pete între sprâncene 


Pete între sprâncene 


Albastru, negru: 

- furie născută din frică. 

Roşu, roz: 

- furie înăbugşită. 

Verde, maroniu: 

- furie manifestată într- un mod distructiv. 
Galben: 

- furie generată de o îngrijorare de amploare. 
Albă: 

- furie neexprimată, reprimată. 


Ridurile ochilor 


Riduri încrucişate sub ochi 


Riduri încrucişate sub ochi 

Suferința oamenilor cu riduri încrucişate sub ochi 
se datorează nemulțumirii față de familia formată din 
părinți, frați şi surori ori față de partenerul actual de 
viaţă. 

Îşi simt inima îngreunată, posibil şi ca efect al 
înstrăinării lor de propriii părinţi în perioada copilăriei. 

Prezența unui număr foarte mare de linii încrucişate 
sub ochi poate să indice pierderea unuia sau chiar a 
ambilor părinți în copilărie. 


Riduri multiple verticale sub ochi 


Riduri multiple verticale sub ochi 

Oamenii cu multiple linii verticale sub ochi sunt 
printre puţinii dispuşi în orice loc şi moment să se 
implice într-o aventură amoroasă. 

Nu au prejudecăţi atunci când vine vorba de viața 
lor sexuală, sunt lipsiți de inhibiţii, iar în situaţia puţin 
probabilă în care nu au parte la un moment dat de un 
partener pentru sex, masturbarea va fi o alegere firească 
şi binevenită. 

Apetitul lor sexual este foarte ridicat, iar tabuurile 
cotidiene nu-i împiedică să-şi exprime romantismul şi 
nici sexualitatea, uneori ieşită din comun. 

Dau dovadă de o imaginaţie bogată, ceea ce îi face 
cu atât mai pasionali în comportamentul lor. 


Riduri pe cearcăne 


Riduri pe cearcăne 
Atunci când pungile de sub ochi sunt mai închise la 
culoare decât restul tenului şi străbătute de numeroase 
linii sau riduri foarte fine, persoana respectivă nu se 
bucură de o relaţie plăcută cu propriii copii. În unele 
cazuri, acestea pot simboliza indiferență completă față 
de copii şi faţă de starea acestora. 
Ridurile de acest tip sunt semnul unui suflet rănit, 
care nu şi-a găsit vindecarea sau care a experimentat o 
pierdere dureroasă în viaţa sa. 


Deseori, ele reprezintă pierderea unei persoane 
foarte dragi, încheierea unei relații sau moartea cuiva. 


Riduri din colțul exterior al ochiului îndreptate 
în sus 

Riduri din coltul exterior 
al ochiului îndreptate în sus 


Ridurile formate din bucurie sunt poziționate în 
colțul exterior al ochilor şi sunt îndreptate în sus. 

Acestea definesc un om plin de bună dispoziţie, 
carismatic, şarmant, căruia îi place să se bucure de 
viață şi de compania altor oameni. 


Riduri din colțul exterior al ochiului îndreptate 
în jos 


Riduri din colțul exterior 
al ochiului îndreptate în jos 


Opusul ridurilor de bucurie sunt ridurile de tristețe. 

Sunt poziționate tot la colțul exterior al ochilor, doar 
că sunt orientate în jos. 

Cu cât sunt mai adânci, cu atât persoana respectivă 
a îndurat necazuri mai mari, dureri mai puternice şi 
suferințe mai adânci. 


Riduri care depăşesc colțul exterior şi merg spre 
tâmple 

Riduri care depăşesc colțul exterior 
şi merg spre tâmple 


Ridurile poziționate la colțul exterior al ochilor şi 
care se întind spre tâmple sunt indiciul oamenilor 
înclinați spre flirt. 

Aceştia au tendinţa de a fi infideli, sunt predispuşi 
la aventuri extraconjugale şi, într-un final, ajung la 
divorț. 

Atât bărbaţii, cât şi femeile cu astfel de riduri au un 
talent aparte în a-i impresiona pe cei din jurul lor. 

Sunt foarte sexuali şi adoră să fie în centrul atenţiei 
ori de câte ori au ocazia. 

Oamenii care au ridurile poziționate la colțul 
exterior al ochilor şi care se întind spre tâmple sunt 
foarte îndemânatici în afaceri şi acționează cu viclenie. 

Nu de puţine ori, cei cu astfel de riduri întâmpină 
dificultăți mari în relaţia cu partenerul de viaţă. 

Cu timpul, devin tot mai reci în relaţie, se 
distanțează de acesta şi, în final, ajung la divorț. 


Ridurile iubirilor pierdute 

Ridurile de acest tip pornesc din colțul intern sau 
din colțul extern al ochilor şi se îndreaptă în jos. 

Ele reprezintă tristețea cauzată de suferințele trăite 
în trecut sau regretul de a nu mai fi aceeaşi persoană de 
demult. 


Pot fi semnul unei inimi frânte de pierderea marii 
sale iubiri sau a unei persoane foarte dragi. 

În general, fac referire la cele mai apăsătoare 
sentimente. 


Ridurile nasului 


Rid pe nas 

Rid pe nas 

În fizionomie, nasul corespunde nivelului bunăstării 
materiale pe care o persoană o poate dobândi. 

Dacă acesta este brăzdat de un rid sau traversat de 
o linie vizibilă, aspectul material al vieții sale are de 
suferit. 

Ridul de pe nas nu este o trăsătură benefică. 

El indica posibile probleme de sănătate sau chiar 
dificultăți în acumularea şi în gestionarea finanțelor. 


Rid pe vârful nasului 


Rid pe vârful nasului 
Ridul prezent pe vârful nasului indică un om 
exagerat de curios şi iscoditor. Sunt oamenii care vor 
întotdeauna să afle „de ce?” şi nu se lasă până nu-şi 
satisfac curiozitățile, oricât de bizare ar fi. 


Adânc în inima lor, suferă după o iubire pierdută ori 
au un regret imens vis-a-vis de o persoană, regret pe 
care doar ei îl cunosc. 

Este, în acelaşi timp, semnul unei conştiinţe 
încărcate, fapt ce se datorează alegerilor pe care le-au 
făcut în viaţă. Se pot confrunta cu fluctuații greu de 
gestionat sau pierderi de natură materială şi financiară. 

De asemenea, sănătatea poate fi un punct sensibil şi 
pot să sufere de căderi energetice bruşte. 


Riduri care coboară de la colțul intern al 
ochiului către nas 


Riduri care coboară de la coltul intern 
al ochiului către nas 


Oamenii care se străduiesc excesiv să-şi dovedească 
inofensivitatea, dar şi veselia, sunt recunoscuţi după 
ridurile pe care le formează pornind de la colțul intern al 
ochilor înspre nas. 

Aceşti oameni irosesc, de obicei, prea mult timp în 
încercarea de a se face plăcuți în ochii celorlalți. 

Sunt persoane jucăuşe, dar răutăcioase şi 
obraznice. 

Obişnuiesc să strâmbe adevărul într-o conversație. 


Riduri orizontale la rădăcina nasului 


Riduri orizontale la rădăcina nasului 
In conformitate cu harta vieţii pe chip, prezența 
ridurilor orizontale la rădăcina nasului (baza superioară) 


indică apariția unor obstacole în viața omului, în 
perioada cuprinsă între 35 şi 40 de ani. 

Fiind vârsta la care, de obicei, adulţii se bucură de 
roadele muncii şi ale eforturilor depuse, cum ridurile 
sunt un semn nefavorabil, acestea pot indica prezenţa 
unor frustrări imense cauzate de neîmplinirea propriilor 
ambiții şi idealuri. 

La femei, aceste trăsături indică o toleranţă ridicată 
în fața infidelităților partenerului. 

Dacă sunt prezente la bărbaţi, ridurile orizontale la 
rădăcina nasului indică posibile probleme de relaționare 
în cuplu, dar şi infidelitate. 

Dacă ridul este amplu, indică o problemă serioasă 
de sănătate, suprasolicitare sau suferință cauzată de 
ambițiile neîmplinite. 


Ridurile obrajilor 


Riduri pe pometi 

Riduri pe pomeți 

Ridurile prezente pe pomeţi indică mari dureri fizice 
sau emoționale. Chiar dacă nu lasă să se vadă, aceste 
persoane trăiesc în interiorul lor o mare tristețe sau 
uneori mâhnire. Ridurile de pe pomeţi apar adesea în 
combinaţie cu ridurile iubirilor pierdute. Sunt semnul că 
persoana respectivă nu se poate bucura de viața pe care 
şi-o doreşte şi nu poate gusta din bucuria vieții. 

Prezența unui astfel de om poate deveni obositoare. 

Ridurile indică o a doua căsnicie după vârsta de 40 
de ani. 


Şanţuri în obrajii inferiori 

Şanturi în obrajii inferiori 

Prezența şanțurilor în obrajii inferiori indică 
neîndestularea acelui om. 

Alte cauze ale apariției acestor şanţuri pot fi: munca 
în exces, respirația superficială, o suferință îndelungată 
sau sentimentul acut de lipsă ori alimentația 
necorespunzătoare. 

Atunci când omul simte că nu are suficient, fie pe 
plan emoțional, fie pe plan material, este cuprins de 
sentimentul de sărăcie, ori de un stres puternic, efectul 
poate fi apariția acestor şanţuri în obraji. 

Totodată, poate fi indiciul unei copilării marcate de 
sărăcie sau de lipsa afecțiunii şi a neglijenței părinților 
în prima parte a vieții. 

Dacă şanțurile din obraji sunt însoțite de alte 
trăsături favorabile pe chip, ele pot simboliza 
celebritatea şi bunăstarea materială, cu toate că golul 
sufletesc cauzat de sentimentul de neîndestulare nu va 
fi umplut niciodată. 


Ridurile comunicării 


Ridurile de acest tip sunt vizibile în a doua parte a 
vieții şi sunt indicatorul autorităţii, a puterii de influență 
şi a persuasiunii unei persoane. 


Ridurile comunicării largi 


Ridurile comunicări 


Ridurile de acest ți; petiții întâlnite frecvent la 
oamenii care dețin funcții importante în guverne sau 
administraţia locală, la oamenii de afaceri sau la 
anumite persoane de rang înalt din biserici. 

Calitățile acestora definitorii sunt puterea şi 
autoritatea, dar se remarcă şi ca foarte buni 
administratori. 


Ridurile comunicării adânci şi largi 

Ridurile comunicării adânci şi largi 

Ridurile comunicării adânci şi largi aparțin 
oamenilor care au succes în afaceri şi, în general, se 
descurcă bine pe toate planurile vieţii. 

Au o personalitate puternică şi îşi impun cu 
uşurinţă punctul de vedere. 

Persoanele cu ridurile comunicării adânci şi largi 
sunt foarte persuasive şi pot convinge cu uşurinţă pe 
oricine să le asculte şi să le urmeze. 

Ridurile comunicării înguste 

Ridurile comunicării înguste 

Cu cât aceste riduri sunt mai înguste, cu atât 
abilitățile persoanei respective în ceea ce priveşte 
comunicarea şi socializarea sunt mai reduse. 

În general, în viaţa acestui tip de oameni există 
puţini prieteni şi, din cauza invidiei care îi 
caracterizează, nu se înțeleg bine cu nimeni din jurul 
lor. 


Ridurile comunicării lungi 


Ridurile comunicării lungi 

Dacă ridurile comunicării sunt lungi, avem de-a face 
cu o persoană longevivă şi capabilă în acelaşi timp să 
influenţeze cu uşurinţă opinia celor din jur. 

Pot dobândi un statut înalt sau de autoritate în fața 
celorlalți şi pot să se bucure de respectul acestora. 


Ridurile comunicării lungi către bărbie 

Ridurile comunicării lungi către bărbie 
Ridurile comunicării foarte lungi care ajung până în 
zona bărbiei sunt indicatorul prosperității şi al unei vieți 
îndelungate. 
Oamenii de acest tip se bucură de sănătate şi de 
numeroase reuşite pe toate planurile vieții lor. 


Ridurile comunicării care intră în gură 

Ridurile comunicării care intră în gură 

Atunci când ridurile comunicării ating marginile 
gurii, această trăsătură este nefavorabilă şi indică o 
tinerețe zbuciumată şi o viață dificilă, înțesată cu 
ghinioane. 

Aceste riduri se mai numesc şi şerpii care intră în 
gură. 

Indiferent de parcursul pe care îl are, omul cu astfel 
de riduri se va confrunta cu o schimbare marcantă la 
mijlocul vieții sale. Schimbarea respectivă îl va 
transforma pe om în aşa măsură, încât va începe să 
trăiască cu dorința de nestăvilit de a avea bani şi 
posesiuni materiale. 

În acelaşi timp, i se va amplifica plăcerea de a 
consuma mâncăruri şi băuturi alese, îi va creşte nevoia 


de a avea mai mulți prieteni şi va deveni tot mai pasional 
şi dornic să fie tratat cu iubire. 

Oamenii de acest tip sunt predispuşi la accidente şi 
suferinţe cauzate de starea precară de sănătate, posibile 
indigestii sau probleme cu stomacul. De cele mai multe 
ori, au o atitudine pesimistă. 


Ridurile comunicării care intră în gură şi se 
prelungesc spre bărbie 

Ridurile comunicării care intră în gură 
şi se prelungesc spre bărbie 


O astfel de trăsătură facială aparține oamenilor 
nepoliticoşi, dificili şi duri, care stârnesc certuri fără 
sens. 

Se dovedesc a fi stupizi în deciziile şi acţiunile lor, 
nu îşi respectă promisiunile şi nu sunt demni de 
încredere.. 

Sunt fragili, instabili, au un stomac sensibil şi nu 
sunt capabili să ţină un secret. Obişnuiesc să se opună 
părerilor celor din jur, ocupă poziţii defensive în orice 
situație şi sub nicio formă nu-şi vor recunoaşte greşelile. 
Îşi atrag cu uşurinţă duşmani, de care nu vor scăpa 
niciodată. 

La mijlocul vieţii, se pot confrunta cu un dezastru în 
viața lor. 


Ridurile comunicării şerpuite care intră în gură 

Ridurile comunicării şerpuite 
care intră în gură 

În cazul în care nu se vor îngriji mai bine de starea 
lor de sănătate, oamenii cu astfel de riduri prezintă un 
risc ridicat de a suferi de cancer sau alte afecţiuni grave 
ale stomacului, plămânilor şi gâtului. 

Aceleaşi afecțiuni pot fi produse şi de gestionarea 
defectuoasă a stărilor afectiv-emoționale. 

Ridurile comunicării şerpuite care se răsucesc 
în afara gurii 


Ridurile comunicării şerpuite 


care se răsucesc în afara gurii 


Atunci când ridurile comunicării sunt şerpuite, dar 
se răsucesc spre exteriorul gurii, sunt indicatorul 
oamenilor relaxaţi, capabili de o atitudine indiferentă, 
chiar nepăsători, şi cu o fire schimbătoare. 

Au propriul stil de lucru, ce pare a h nebunesc şi 
necugetat, însă pe ei îi relaxează. 

Nu au rezistență la stres şi nu suportă presiunile 
psihice şi nici pe cele emoționale, pentru că sunt slabi şi 
labili emoţional. Pot suferi de tulburări psihice şi de 
depresie. 

De-a lungul vieţii, se vor confrunta cu numeroase 
probleme şi provocări. 


Ridurile comunicării scurte 

Ridurile comunicării scurte 
Ridurile comunicării scurte indică o viață lipsită de 
sens, presărată cu greutăți şi lipsa resurselor de orice 
fel. 
Toate acestea întrețin o stare de sănătate precară şi 
o vitalitate scăzută. 
Ridurile comunicării duble 

Ridurile comunicării duble 
Oamenii cu ridurile comunicării duble sunt de cele 
mai multe ori prinşi între două servicii şi pot ajunge să 
ducă o viată dublă. 


Ridurile comunicării inegale şi diferite intre ele 


Ridurile comunicării inegale 
şi diferite intre ele 


Atunci când ridurile comunicării sunt diferite între 
ele, omul este schimbător şi instabil. 


Îi lipseşte perseverenta, vigoarea şi rezistența, în cea 
mai mare parte pentru că nu are un interes bine 
determinat. 

Rareori se întâmplă să finalizeze un proiect, pentru 
că îi lipseşte continuitatea în tot ceea ce face. 

Ridurile de acest tip definesc o persoană negativistă, 
cu o viață precară. 


Ridurile comunicării întrerupte 

Dacă ridurile comunicării sunt întrerupte pe chip, 
pot fi semnul unui destin nefavorabil. 

Oamenii cu astfel de riduri pot fi victime ale 
conspiraţiilor sau pot avea probleme cu legea. 

La bărbaţi, ridurile comunicării sunt asociate cu 
picioarele, iar la femei - cu mâinile. 

Orice întrerupere a ridurilor indică o posibilă 
fractură sau afecțiune de-a lungul timpului la membrul 
corespunzător. 


Ridurile comunicării invizibile 

Ridurile comunicării invizibile 


Dacă ridurile comunicării nu sunt vizibile, oamenii 
respectivi sunt lipsiți de voință, nu au spirit de luptător 
şi, astfel, sunt incapabili să ajungă pe poziţii înalte de-a 
lungul vieţii. 

Se poate spune despre ei că nu sunt la fel de 
norocoşi cum sunt alții, nu inspiră o atitudine autoritară 
şi, astfel, nu avansează în cariera pe care şi-au ales-o. 

Sunt leneşi şi indolenţi, nu depun foarte mult efort 
şi aşteaptă ca totul să le vină de la sine. 

Este bine să fie prudenţi atunci când judecă pe 
cineva. 


Riduri le comunicării Două Cărări 

Ridurile comunicării Două Cărări 

Această formaţiune este compusă din două trăsături 
descrise anterior: ridurile comunicării largi şi şanțurile 
din obrajii inferiori. Cei mai puternici oameni ai lumii au 
aceste linii înscrise pe chip. 

Reprezintă semnul oamenilor cu influență, care 
acționează cu multă determinare, se folosesc cu succes 
de persuasiune şi obțin multe rezultate pozitive în viața 
lor. 

Este mai rar întâlnită această combinaţie şi aparține 
oamenilor cu un psihic puternic şi cu mintea ageră. 
Sunt capabili să dezvolte multe talente şi sunt versatili, 
astfel că nu pică uşor în capcane. 

Dacă pe chip mai apar şi alte trăsături favorabile, 
indică o viață trăită în bogăţie, o poziţie influentă în 
societate, mare putere de decizie şi longevitate. Nu 


întâmplător, aceste trăsături le găsim la marii monarhi, 
preşedinţi de state şi lideri cunoscuți la nivel mondial. 


Ridurile comunicării doar pe partea stângă 

Ridurile comunicării doar pe partea stângă 

Atunci când ridul comunicării este vizibil doar pe 
partea stângă a feței, omul respectiv este conştient de 
propria cale în viață, dar păstrează pentru sine toate 
aceste detalii intime. 

Orice i s-ar întâmpla, îi vine greu să-şi folosească 
întregul potențial creativ şi spiritual, astfel că nu se va 
simți împlinit niciodată. 


Ridurile comunicării doar pe partea dreaptă 

Ridurile comunicării doar pe partea dreaptă 

Dacă ridul comunicării este vizibil doar pe partea 
dreaptă, omul respectiv se conformează unei vieţi 
impuse din exterior. 

Astfel, el nu urmează drumul care simte că i-ar face 
sufletul cu adevărat fericit. 

În general, propria familie şi oamenii care îl 
înconjoară nu sunt de acord cu viziunile sale şi cu 
drumul pe care doreşte să-l parcurgă în viață. 


Aluniţă pe ridurile comunicării 

Alunită pe ridurile comunicării 
Oamenii cu o aluniță pe ridurile comunicării 
prezintă un risc ridicat de accidentare şi pot suferi de 
boli la stomac sau intestine. 
Aceştia se confruntă cu schimbări bruşte în viața lor 
şi manifestă tendința de autodistrugere. 


Ridurile filtrumului 


Un rid vertical pe centrul filtrumului 

Un rid vertical pe centrul filtrumului 
Prezența unui astfel de rid vertical pe mijlocul 
filtrumului arată anumite dificultăți în exprimarea 
creativă sau stres cauzat de unul ori mai mulți copii. 
În acelaşi timp, poate să simbolizeze frica de a face 
copii sau posibilitatea de a creşte copilul altcuiva, fie în 
urma adopției, fie în altă conjunctură. 


Riduri verticale pe filtrum 


Persoanele care au mai multe riduri verticale de-a 
lungul filtrumului trăiesc în permanenţă un sentiment 
de singurătate sau cu impresia că nu primesc suficient 
de multă afecțiune, precum şi- ar dori. 

Sunt sensibili, îşi exprimă afecțiunea față de cei 
dragi, însă adesea au de suferit de pe urma propriilor 
aşteptări. 

Şi-ar dori să li se răspundă cu aceeaşi monedă la 
propriile gesturi de tandreţțe sau măcar să le fie 
apreciate pe măsură. 

În schimb, au parte doar de dezamăgiri şi 
resentimente, care, cu timpul, se transformă în 
amărăciune şi înverşunare. 

Ridurile de acest tip mai sunt numite şi ridurile 
îngrijorării excesive. 


Riduri orizontale peste filtrum 

Riduri orizontale peste filtrum 

Ridurile orizontale prezente pe filtrumul unei femei 
indică teama acesteia de a rămâne însărcinată, frica de a 
nu pierde o eventuală sarcină, dificultăți întâmpinate pe 
timpul sarcinii sau, în unele cazuri, indică pierderea 
unui copil după naştere. 

Tot în cazul femeilor, prezența acestor riduri indică o 
histerectomie sau dificultăți întâmpinate la menopauză. 

Liniile orizontale pot indica lipsa creativității sau a 
dorinței de a avea copii. 

Bărbaţii cu astfel de riduri şi-au pierdut din forța 
masculină şi pot întâmpina probleme de sănătate. 


Trei linii paralele orizontale pe filtrum 

Trei linii paralele orizontale pe filtrum 
Prezența celor trei linii la femei indică un potenţial 
ridicat de a fi intrat deja la menopauză. 
Prezența celor trei linii la bărbați indică probleme cu 
potența şi rezistența fizică. 


Riduri în cruce pe filtrum 


PY, 


Riduri în cruce pe filtrum 
Ridurile poziționate în cruce deasupra filtrumului 
reprezintă un semn nefavorabil care indică, în primul 
rând, incapacitatea de reproducere. 
În plus, pot apărea şi alte probleme de sănătate la 
aparatul reproducător. 


Ridurile gurii 


Riduri în jurul gurii 


Riduri în jurul gurii 

Ridurile prezente în jurul gurii indică un om care a 
respectat regulile care i-au fost impuse, însă nu a primit 
recompensa la care se aştepta. 

Îi caracterizează mai ales pe aceia care şi-ar dori ca 
toți oamenii să respecte aceleaşi reguli pe care le-au 
respectat şi ei, chiar dacă aceasta nu le-a adus niciun 
succes. 

Acesta este un semn al dezaprobării şi al credinței 
exclusive în propriul mod de a se comporta. 

Oamenii cu riduri în jurul gurii sunt nefericiți, lipsiți 
de orice satisfacție şi dezamăgiți. 

Starea lor de sănătate este precară şi instabilă pe 
deasupra. 

Socializează cu greu şi obişnuiesc să petreacă 
timpul de unii singuri. 

Nu prea au prieteni şi nici nu se descurcă să 
întrețină o relație cu cineva. 

Se depărtează de cei apropiaţi şi chiar de propria 
familie, pentru că nu au încredere în oameni. 

Privesc banii cu ochi răi şi au tendința de a-i 
considera ca fiind un lucru necurat, ceea ce reprezintă 
un impediment în încercarea lor de a câştiga mai bine. 


Rid pe buza de jos 


Rid pe buza de jos 

Oamenii cu un rid pe buza de jos au simţul 
umorului bine dezvoltat. 

Dacă pe buza inferioară sunt prezente mai multe 
riduri, aceasta denotă un om vesel, energic şi rezistent, 
cu un caracter pozitiv şi plăcut. 


Ridurile bărbiei 


Riduri care încadrează bărbia 
| | 


Riduri care încadrează bărbia 

Acest tip de riduri este specific oamenilor care 
zâmbesc chiar şi atunci când nu-şi doresc să 
zâmbească. 

Le întâlnim la oamenii care au mari aşteptări de la 
ceilalți. 

Aceste persoane aproape că ajung să cerşească 
atenţia, aprecierea şi iubirea celor de lângă ei. 

Tot ce-şi doresc mai mult pe lume este să fie iubiți. 


Riduri verticale pe bărbie 


kz 


Riduri verticale pe bărbie 

Prezența ridurilor verticale pe bărbie indică o frică 
cronică şi anxietate. 

Dacă pielea bărbiei are aspect de coajă de portocală, 
persoanele respective trăiesc în permanență cu o frică 
puternică, iar rinichii sunt slăbitți. 

Se pot confrunta cu pericole pe apă sau în 
apropierea acesteia. 


Arc pe bărbie 

Arc pe bărbie 
Oamenii care au un rid sub forma unui arc pe 
bărbie sunt nevoiţi să se facă cunoscuţi prin propriul 
efort. 
Sunt foarte temperamentali şi au puţină răbdare, în 
schimb, simt în mod acut nevoia de a primi atenţie. 
Dau dovadă de curaj şi au o voință puternică, sunt 
energici şi foarte persuasivi. 


Ridurile gâtului 
Trei riduri orizontale pe gât 


Persoana cu trei riduri orizontale pe gât are 
capacitatea de a ajunge înstărită. Cele trei linii orizontale 


sunt simbolul omului cu autoritate, care îşi asigură prin 
propriile puteri o poziție socială stabilă şi este capabil să 
dobândească bunăstarea materială. Nu de puţine ori are 
parte de noroc în viață şi devine renumit pentru asta. 
Dacă este şi un bun orator, iar vocea îi este plăcută, va 
putea controla mase foarte mari de oameni doar prin 
cuvinte. Sunt oameni rafinați, stilați şi suavi în 
comportamentul lor, foarte abili şi puternic motivaţi 
atunci când acționează. 


Rid vertical pe gât 

Prezența unui rid vertical pe gât indică un spirit de 
luptător, un caracter puternic şi un om capabil să 
îndeplinească sarcini periculoase. Dacă linia este 
discontinuă sau neclară, poate indica înclinația acelei 
persoane spre suicid. 


Menţiuni 


Ridurile apărute la o vârstă tânără dezvăluie un om 
plin de griji şi impulsiv. 

Ridurile strâmbe aparțin oamenilor duplicitari şi 
falşi. 

Ridurile drepte dezvăluie o judecată dreaptă. 

Ridurile slab aspectate îi definesc pe amatorii de 
plăceri. Dau dovadă de moleşeală în comportamentul 
lor. 

Fruntea lipsită de riduri la o vârstă înaintată 
dezvăluie un caracter slab şi o fire nehotărâtă. 

Ridurile adânci formate în zig-zag  prevestesc 
ghinionul. 

Fruntea joasă, osoasă, cu riduri adânci în zig-zag 
indică impertinenţă şi numeroase vicii. 


De regulă, liniile comunicării ar trebui să fie vizibile 
până la vârsta de 30 de ani. Dacă aceste linii sunt 
vizibile încă de la 20 de ani, persoana respectivă s-a 
maturizat mai devreme. Dacă până după 30 de ani liniile 
comunicării nu sunt suficient de bine definite, persoana 
respectivă se va maturiza mai lent. 

Ridurile comunicării trebuie să fie bine definite, să 
nu fie întrerupte şi să aibă formă de acoladă. De obicei, 
marile personalități ale lumii au ridurile comunicării 
foarte frumos conturate şi clar definite. La persoanele 
supraponderale şi la cei cu fața rotundă, de regulă, 
ridurile comunicării sunt firave, aproape insesizabile, iar 
la persoanele cu fața triunghiulară sunt mici şi subțiri. 
Persoanele cu fața pătrată sau ovală au ridurile 
comunicării adânci, clare şi bine definite. 

Dacă ridurile comunicării au dimensiuni diferite sau 
dacă nu sunt simetrice, acestea definesc o persoană 
duplicitară şi lipsită de putere de concentrare. 

Dacă ridurile comunicării sunt slab aspectate, 
extrem de adânci sau sunt marcate de semne ori 
aluniţe, omul se poate confrunta cu probleme grave de 
sănătate, va fi nefericit sau se va confrunta cu 
evenimente neprevăzute. 

Dacă ridurile comunicării sunt foarte adânci, iar pe 
chip nu mai sunt vizibile alte riduri, omul respectiv 
depune efort excesiv într-o singură direcție, fiind supus 
unei presiuni psihice sau fizice exagerate. 

Ridurile comunicării se mai numesc şi ridurile 
scopului propus şi arată cât de departe poate ajunge un 
om urmându-şi propriile proiecte. Aceste riduri apar în 
momentul în care omul se află pe calea potrivită în viaţă. 

Ridurile comunicării sunt corespondente cu colonul. 
Daca aceste linii sunt foarte adânci, este indicat ca omul 
respectiv să-şi revizuiască propriile idei şi credințe. Este 


indicată monitorizarea atentă a intestinelor, pentru a 
evita problemele de sănătate. 


Favorabil Nefavorabil 


Două linii orizontale pe 
frunte 

Trei linii orizontale pe 
frunte 

Rid în formă de V în 
centrul frunții 

Riduri în formă de 
triunghi între sprâncene 
Riduri din coltul exterior 
al ochiului îndreptate în 
sus 


Ridurile comunicării 
largi 

Ridurile comunicării 
adânci şi largi 

Ridurile comunicării 
lungi 

Ridurile comunicării 


lungi către bărbie 
Ridurile comunicării 
Două Cărări 

Rid pe buza de jos 


Arc pe bărbie 


Trei riduri orizontale pe 
gât 


Rid pe lobul urechii 


Riduri 
tragus 
O singură linie orizontală 
pe frunte 

Linii orizontale întrerupte 


verticale lângă 


pe frunte 

Riduri în diagonală pe 
frunte 

Un rid subțire între 
sprâncene 

Rid pe lobul urechii 

Riduri verticale lângă 
tragus 


O singură linie orizontală 
pe frunte 
Linii orizontale întrerupte 


pe frunte 

Riduri în diagonală pe 
frunte 

Un rid subțire între 
sprâncene 

Un rid adânc între 
sprâncene 

Două riduri între 


sprâncene 


Trei linii verticale între 
sprâncene 

Mai mult de 3 riduri 
verticale între sprâncene 
Pete între sprâncene 
Riduri încrucişate sub 
ochi 

Riduri multiple verticale 
sub ochi 

Riduri pe cearcăne 

Riduri din coltul exterior al 
ochiului îndreptate în jos 
Riduri care depăşesc colțul 
exterior şi merg spre 
tâmple 

Ridurile iubirilor pierdute 
Rid pe nas 

Rid pe vârful nasului 
Riduri care coboară de la 
coltul intern al ochiului 
către nas 

Riduri orizontale la 
rădăcina nasului 

Riduri pe pomețţi 

Şanţuri în obrajii inferiori 
Ridurile comunicării 
înguste 

Ridurile comunicării care 
intră în gură 

Ridurile comunicării care 
intră în gură şi se 
prelungesc spre bărbie 
Ridurile comunicării 


şerpuite care intră în gură 
Ridurile comunicării 
şerpuite care se răsucesc 
în afara gurii 


Ridurile comunicării 
scurte 

Ridurile comunicării duble 
Ridurile comunicării 
inegale şi diferite între ele 
Ridurile comunicării 
întrerupte 

Ridurile comunicării 
invizibile 


Ridurile comunicării doar 
pe partea stângă 

Ridurile comunicării doar 
pe partea dreaptă 

Aluniță pe ridurile 
comunicării 

Un rid vertical pe centrul 
filtrumului 

Riduri verticale pe filtrum 
Riduri orizontale peste 
filtrum 

Trei linii paralele orizontale 
pe filtrum 

Riduri în cruce pe filtrum 
Riduri în jurul gurii 

Riduri care încadrează 
bărbia 

Riduri verticale pe bărbie 
Rid vertical pe gât 


Semnele Chipului 


Aluniţe şi Cicatrici 

Cicatricile, alunițele, semnele şi petele de pe faţă nu 
au o interpretare de sine stătătoare. Acestea vor fi 
analizate întotdeauna împreună cu trăsăturile faciale pe 
care sunt poziționate sau în preajma cărora se află. 

Totodată, se va ţine cont de interpretarea palatului 
care corespunde zonei respective de pe față şi de 
perioada pe care o afectează, în conformitate cu harta 
vieții. 

Mai înainte de toate, se realizează descrierea 
trăsăturii faciale pe care se află cicatricea, alunița sau 
semnul a cărui prezență ne propunem să o interpretăm. 

Dacă trăsătura respectivă face parte dintr-un palat, 
se va continua cu definirea acestuia. 

În funcţie de particularităţile trăsăturii faciale, i se 
vor atribui funcții şi calități specifice, în conformitate cu 
poziția şi rolul său în structura palatului respectiv. 
Următorul pas va fi identificarea decadei 
corespunzătoare în conformitate cu harta vieți şi 
delimitarea cu exactitate a unui posibil eveniment în 
timp. 

De exemplu, se analizează prezenţa unei aluniţe pe 
unul dintre pomeţii unei persoane. 

În primul rând, se ia În calcul faptul că prezența 
unei aluniţe amplifică semnificaţia trăsăturii faciale pe 
care este poziționată. 

Pomeţii reprezintă autoritate şi mândrie. O aluniță 
poziționată pe unul dintre pomeţi indică faptul că acea 
persoană poate reacționa într-o manieră dură, în timp ce 
se agaţă cu încăpățânare de propriile idei şi se lasă 
dominată de o falsă mândrie pe care cu greu o va putea 
controla. 


În conformitate cu harta vieții, pomeţii corespund cu 
vârsta cuprinsă între 46 şi 47 de ani. 

În concluzie, în jurul acestei vârste, persoana cu o 
aluniță poziționată pe unul dintre pomeţi poate profita 
de forța dominatoare şi de ambiția debordantă, care se 
vor manifesta la cote maxime, pentru a-şi realiza 
propriile scopuri la care visa de mult. În egală măsură, 
mândria exagerată şi ambițiile neconforme cu realitatea 
o pot aduce în situații cu un impact dezastruos, în orice 
perioadă a vieţii, dar mai ales între 46 şi 47 de ani. 

Orice aluniță de pe chip indică un blocaj, o lecţie de 
învățat pentru acel om sau un eveniment marcant din 
viața sa. Oamenii care nu au aluniţe pe față sau pe gât 
sunt mai deschişi în fața necunoscutului, dau dovadă de 
mai multă spontaneitate şi pot trece mai uşor peste 
evenimentele dificile care le cumpănesc viața. 

Indiferent de poziția exactă a acestora, alunițele 
aflate pe față sau pe gât reprezintă un blocaj al fluxului 
energetic pe chipul respectiv. Cu toate că pot fi de mai 
multe feluri, în funcție de culoare (roşii, negre, maro sau 
albe), ieşite în relief, netede ori la acelaşi nivel cu pielea, 
prezența unei aluniţe pe chip este nefavorabilă. Aceasta 
nu face decât să amplifice particularitățile negative ale 
trăsăturii faciale. 

Dacă o aluniță se află pe un palat, putem spune 
despre acesta că este afectat. În mod asemănător, 
prezența unei aluniţe în zona corespunzătoare unei 
anumite vârste, determinată folosind harta vieții, indică 
posibilitatea confruntării cu un eveniment ieşit din 
comun, exact în perioada respectivă de timp. 

Oamenii cu aluniţe pe chip tind să fie mai meticuloşi 
decât ceilalți, acordă o atenţie deosebită detaliilor şi 
depun efort pentru a controla cât mai multe aspecte ale 
propriei vieți. Sunt mai rigizi în gândire, interacționează 


mai greu cu ceilalți şi au opinii ferme. Analizează atent 
reacțiile celor din jur şi interpretează fiecare gest, cuvânt 
sau acțiune, ajungând, conştient sau nu, să judece 
foarte mult lumea înconjurătoare. Pot avea multe fixații 
care se referă la idei, la evenimente sau chiar la oamenii 
din jurul lor. 

La oamenii care, în general, au o fire mai rigidă pot 
apărea aluniţe pe chip pe tot parcursul vieţii. Înlăturarea 
acestora prin metode chirurgicale poate să reprezinte o 
măsură benefică, însă nu este decât o soluție de 
moment. 

Se întâmplă adesea ca viața celor care şi-au scos 
anumite aluniţe să ia o turnură neaşteptată. Efectul 
constă în deblocarea anumitor energii în fluxul vital al 
persoanei respective, ceea ce poate duce la un parcurs 
mai lin al vieţii, aceasta cu atât mai mult cu cât există 
deja şi alte trăsături favorabile pe chip. 

În general, prezența unei cicatrici pe chipul unei 
persoane ne duce cu gândul la ideea că aceasta s-a 
confruntat cu un eveniment dramatic în viața sa, în 
urma căruia a scăpat cu viaţă. Ne duce cu gândul la 
simbolul războinicului care scapă cu viață dintr-o luptă. 

Cicatricile simbolizează renaşterea după un moment 
greu, depăşirea unui obstacol dificil şi denotă putere. 
Unele dintre acestea inspiră teamă, însă pentru 
persoana respectivă au devenit simbolul supraviețuirii. 

Aşadar, cicatricile de la nivelul feței nu sunt semne 
nefavorabile, ci mai mult un simbol care aminteşte de 
un eveniment din trecut. 

Pe lângă amintirea întâmplării, cicatricea poartă 
încărcătura emoţională specifică. În momentul în care 
omul conştientizează aceasta, la nevoie va fi capabil să 
se folosească de încărcătura energetică a emoției 


respective şi să întoarcă o întâmplare nefericită din 
trecut în favoarea sa în prezent. 

În lipsa înţelegerii depline a motivului pentru care a 
avut de suferit în trecut, cicatricea nu va rămâne decât 
un semn inestetic şi nimic mai mult. Aceasta se poate 
realiza printr-o introspecţie atentă sau cu ajutorul unui 
sfetnic înțelept. 

Invit pe această cale persoanele care, în urma unor 
evenimente din trecut, s-au ales cu cicatrici pe chipul lor 
să depună efortul necesar pentru a descoperi şi a 
înțelege motivul pentru care au avut de suferit. 

Este o modalitate prin care puteţi accesa o putere 
interioară, prezentă în voi în acel moment, dar care 
poate că nu a avut ocazia să fie exploatată în favoarea 
voastră. Poate că ați avut de învăţat lecţia răbdării, a 
durerii, a modestiei sau chiar a renunțării, prin 
pierderea cuiva drag. 

În momentul în care veţi descoperi sensul acelei 
întâmplări, cicatricea se va transforma în simbolul unei 
puteri interioare, a cărei energie vă oferă posibilitatea să 
vă schimbaţi viața. 


Tehnica Teoria celor Cinci Elemente 


Metafizica chineză este parte a cunoaşterii taoiste 
care la rândul său se fundamentează pe studiul energiei 
Qi. 

Tot ceea ce ne înconjoară constituie efectele 
manifestării acestei energii infinite. În forma sa pură, 
energia Qi este compusă din cele două principii 
fundamentale -Yin şi Yang. 

Dinamica continuă a celor două principii dă naştere, 
atât în plan material, cât şi în plan subtil, la variate 
forme de manifestare a energiei Qi, cunoscute sub 
denumirea de „Cele Cinci Elemente”. 

Prin urmare, cele Cinci Elemente sunt forme 
elementare de manifestare a energiei şi sunt rezultatul 
combinărilor dintre cele două principii fundamentale Yin 
şi Yang. În Metafizica chineză mai sunt cunoscute şi sub 
denumirea de Cele cinci transformări sau Cele cinci faze. 

Pentru a numi cele cinci Elemente au fost aleşi 
termeni simpli din natură, care simbolizează cel mai 
bine şi cuprind întreaga complexitate a universului 
cunoscut. În ordinea lor, cele cinci Elemente sunt 
următoarele: Apa, Lemnul, Focul, Pământul şi Metalul. 

Un aspect foarte important de reținut şi obligatoriu 
pentru a înțelege corect Tehnica celor Cinci Elemente 
este acela că niciuna dintre cele cinci denumiri nu se 
referă strict la forma fizică a elementului respectiv, adică 
la ceea ce omul percepe prin cele cinci simțuri ale sale. 

Rădăcinile Teoriei celor Cinci Elemente se trag din 
vremuri străvechi, din urmă cu peste 3500 de ani, 
atunci când, prin firea lor contemplativă, maeştrii 
chinezi observau îndeaproape natura şi transformările 


fireşti care se petreceau în mediul înconjurător, 
orientându-şi viața şi activitățile pentru a trăi în 
armonie cu acestea. Apa, lemnul, focul, pământul şi 
metalul sunt considerate elemente indispensabile 
naşterii şi susținerii a tot ceea ce este viu în această 
lume. 

În medicina tradițională chineză, Teoria celor Cinci 
Elemente stă la baza cunoaşterii fluxului energetic prin 
corp, a organelor generatoare de energie vitală şi a celor 
ce asigură transportul energiei prin organism. 
Interacțiunea continuă dintre cele cinci Elemente 
oglindeşte funcționalitatea legăturilor din interiorul 
organismului uman, precum şi relația de comunicare a 
omului cu mediul înconjurător. 

Înţelepciunea Teoriei celor Cinci Elemente ne oferă, 
astfel, îndrumarea necesară pentru a trăi o viață 
echilibrată, în armonie cu tot ceea ce ne înconjoară şi, 
mai ales, în armonie cu noi înşine. Odată ce înțelege 
ciclurile naturale ale vieţii, omul este capabil să atingă 
propriul echilibru fizic, psihic şi afectiv-emoţional. 

Existenţa celor cinci Elemente este perpetuă şi 
generatoare de viaţă. Într-o formă sau alta, suntem în 
contact permanent cu fiecare dintre cele cinci, prin 
modul în care alegem să acționăm, prin comportament, 
judecată sau felul în care comunicăm. Omul aflat în 
afara cunoaşterii nu are capacitatea de a identifica în 
jurul său prezenţa a ceea ce metafizica chineză numeşte 
Cele Cinci Elemente, însă acela inițiat în tehnica 
străveche chinezească nu doar că le recunoaşte, ci are şi 
posibilitatea de a se folosi de calităţile acestora în viața 
de zi cu zi. 

Orice gând, gest, cuvânt, eveniment ori context 
poate fi atribuit uneia din cele cinci categorii de 
Elemente. 


Procesul de învățare, de recunoaştere şi de utilizare 
a celor cinci Elemente durează întreaga viață. Pentru că 
cele cinci elemente stau la baza creaţiei universului, atât 
cât a ajuns omul să-l cunoască, atingerea limitelor în 
acest sens este aproape imposibilă într-o singură viață. 

Odată ce fizionomistul reuşeşte să identifice corect 
în mediul său exterior prezența celor cinci Elemente, 
procesul de învățare se va reduce la studiul propriului 
corp şi a proceselor sale interioare. 

Identificarea celor cinci Elemente în mintea, trupul 
şi sufletul omului, precum şi lucrul cu acestea în 
vederea armonizării lor, reprezintă un proces alchimic 
foarte complex şi cere un efort considerabil din partea 
oricui este dornic să se aventureze pe drumul inițiatic al 
cunoaşterii de sine. 

Cele cinci Elemente au fost denumite simbolic apă, 
lemn, foc, pământ şi metal, însă în spatele acestor 
simple nume sunt înmagazinate cantități impresionante 
de informații cu privire la elementul respectiv. 

Pentru a înțelege mai bine toate acestea este necesar 
să vă imaginațţi că fiecărui Element îi sunt atribuite un 
număr foarte mare de valori care îi definesc existența. 

Fiecare Element îşi găseşte corespondent în tot ceea 
ce ne înconjoară sau în ceea ce ne defineşte ca oameni. 

Pornind de la stările sufleteşti, reacţiile, gesturile, 
gândurile, fanteziile, dorințele sau obişnuinţele noastre, 
la alcătuirea interioară şi exterioară a corpului, stilul de 
viață, formele şi culorile obiectelor care ne înconjoară, 
vârsta pe care o avem sau alimentele pe care le 
consumăm, şi până la anumite perioade din zi şi din an, 
punctele cardinale sau factorii climatici. 

Absolut tot ceea ce ne înconjoară este 
corespondentul unuia dintre cele cinci Elemente 
primordiale. 


Aşa cum am amintit anterior, toate cele cinci 
Elemente se află într-o interacțiune continuă, dinamică, 
ce dă naştere la cinci cicluri responsabile cu menţinerea 
armoniei vieţii. 

Cele cinci cicluri sunt: Ciclul Constructiv, Ciclul de 
Slăbire, Ciclul de Control, Ciclul Distructiv şi Ciclul de 
Sfidare. 

În studiul fizionomiei, cele cinci cicluri se identifică 
pe chipul uman, ceea ce semnifică faptul că îi definesc 
în mare măsură viața persoanei respective. 

Înțelegerea lor duce la posibilitatea de a interveni în 
viața omului, prin sfaturi şi îndrumări care să-i 
înlesnească parcursul pe propriul drum al destinului. 

În dinamica celor cinci Elemente se ascunde 
adevărul existenţei noastre. Întreaga creaţie poate fi 
redusă la cele cinci şi înțeleasă prin studiu şi 
perseverenţă. Cel ce înțelege trecutul şi cauzele care i-au 
generat prezentul, se integrează în situaţia curentă şi 
acceptă ritmicitatea schimbărilor, îşi va controla cu 
înțelepciune fiecare clipă prezentă din viitor. 

Cele cinci cicluri susțin structura şi regularitatea 
transformărilor prezente peste tot în natură. Singura 
constantă a vieţii este transformarea, iar omul care 
pricepe mecanismul său de funcționare va înțelege mult 
mai multe. 

Înţelepciunea Teoriei celor Cinci Elemente provine 
dintr- un sistem antic şi sofisticat, a cărei cunoaştere 
presupune angajarea întregii ființe şi se întinde pe toată 
durata vieții. 

Fizicienii antici chinezi s-au folosit de teoria celor 
cinci Elemente şi de medicina tradițională chineză 
pentru diagnosticarea şi tratarea pacienților. 

Prin corespondența dintre Elemente şi organele 
interne, precum şi prin cunoaşterea fluxului de energie 


vitală prin corp, aceştia erau capabili să identifice corect 
sursa bolii sau a suferinței pacientului. În aplicarea 
tratamentului erau folosite, bineînţeles, cele cinci cicluri, 
în corespondență cu natura cazului cu care se 
confruntau. 

În paralel cu aplicabilitatea medicală, studiul Teoriei 
celor Cinci Elemente a început să ofere detalii despre 
corelarea trăsăturilor faciale cu trăsăturile de 
personalitate şi caracterul uman. 

În continuare, voi prezenta tehnica de citire a 
chipului folosind Teoria celor Cinci Elemente. 

Simbolismul şi descrierea acestora, precum şi 
asocierea şi identificarea lor cu elemente din mediul 
înconjurător, vor fi abordate separat, într-un context 
diferit de cel al analizei trăsăturilor faciale. 


Tehnica de citire a chipului prin Teoria celor 
Cinci Elemente 


Chipul uman este unic. 

Forma, poziția, dimensiunea şi alte particularități 
ale trăsăturilor faciale alcătuiesc amprenta facială a 
fiecărui om sau, cu alte cuvinte, chipul său 
inconfundabil, care îl face uşor de identificat de către 
cunoscuți. 

Pe lângă alte trăsături definitorii, fața este cea care îl 
face pe om unic în întreaga existenţă şi irepetabil prin 
tot ceea ce îl caracterizează. 

Studiul îndelungat al Fizionomiei şi al evoluţiei 
speciei umane de-a lungul istoriei nu face decât să-mi 
întărească convingerea conform căreia Chipul uman este 
amprenta lui Dumnezeul! 

Fiecare om ascunde un întreg univers interior care 
se manifestă la exterior. Citirea feței şi interpretarea 


trăsăturilor faciale ajută la creionarea identității 
personale a omului, ceea ce duce la cunoaşterea 
universului său interior. 

În Teoria celor Cinci Elemente, fiecăruia dintre 
acestea îi corespunde o serie de trăsături faciale. Prin 
recunoaşterea şi împărțirea lor pe categorii se va 
identifica Elementul care predomină pe chipul unei 
persoane. 

În general, fața oricărui om este dominată de minim 
două Elemente dintre care unul este mai puternic decât 
celălalt. 

În practică, vom întâlni oameni pe al căror chip se 
identifică cu uşurinţă trei, patru sau chiar toate cele 
cinci Elemente, însă aceste cazuri sunt mai rare. 

Pentru a putea spune că unul dintre cele cinci 
Elemente este prezent pe chipul unei persoane, este 
necesar să identificăm minim trei trăsături faciale 
specifice acelui Element. 

De-a lungul vieţii, unul sau mai multe elemente de 
pe chipul unei persoane pot să dispară şi să permită 
apariția altora. 

Transformările se datorează în principal stilului de 
viață, condiţiilor climatice, alimentaţiei, emoţiilor şi 
trăirilor interioare puternice sau interventiilor 
chirurgicale. 

Variația greutății unei persoane, practicarea unui 
sport sau alte aspecte care pot modifica structura fizică 
a acesteia, pot cauza, de asemenea, transformări ale 
feței şi, implicit, ale Elementelor dominante. 

De-a lungul vieţii sale, fiecare om va manifesta atât 
latura pozitivă, cât şi aspectele negative ale Elementului 
dominant de pe chipul său. 

Diferenţierea şi controlul acestora se poate face 
printr-o educație corespunzătoare, prin îndrumarea 


unui specialist sau prin munca depusă personal de 
fiecare om în direcția cunoaşterii de sine. 

Fiecare experiență îi oferă omului ocazia să-şi 
descopere calitățile, să-şi pună în valoare talentul sau 
să-şi şlefuiască caracterul. 

Teoria celor Cinci Elemente îi oferă cel mai puternic 
şi de nădejde instrument în acest sens, şi anume 
cunoaşterea. 


Ciclurile Elementelor 
Ciclul Constructiv şi Ciclul de Slăbire 


Ciclul Constructiv 

Apă - Lemn - Foc - Pământ - Metal (dinamică 
circulară) 

Apa hrăneşte Lemnul 

Lemnul hrăneşte Focul 

Focul hrăneşte Pământul 

Pământul hrăneşte Metalul 

Metalul hrăneşte Apa 


AOF 


X D 
QA 


Ciclul Constructiv 
În dinamica celor cinci Elemente, ciclul constructiv 
indică modul în care acestea iau naştere şi se susțin 
între ele. 


Cu alte cuvinte, este exemplificat procesul de 
generare a fiecăruia dintre cele cinci Elemente, ca efect 
al manifestării celui precedent. 

Ciclul constructiv demonstrează existența unei 
energii perpetue în natură, pentru a cărei susținere şi 
existență nu este nevoie de o intervenție exterioară. 

În mod asemănător, oamenii care prezintă pe chipul 
lor două sau mai multe Elemente poziționate între ele 
într- un ciclu constructiv, prin valorificarea pozitivă a 
calităților acestora, se vor bucura de-a lungul vieţii de o 
sursă continuă de energie vitală şi vor fi capabili să-şi 
regenereze constant resursele interioare. 

Aceştia nu vor fi nevoiți să apeleze de multe ori la 
sprijin din exterior pentru a dobândi succesul în viață. 


Ciclul de Slăbire 

Apă - Metal - Pământ - Foc - Lemn (dinamică 
circulară) 

Apa slăbeşte Metalul 

Metalul slăbeşte Pământul 

Pământul slăbeşte Focul 

Focul slăbeşte Lemnul 

Lemnul slăbeşte Apa 


JOK ) 


Ciclul de Slăbire 


Ciclul de slăbire indică procesul prin care fiecare 
Element absoarbe în exces energia celui precedent, astfel 
încât acesta din urmă îşi pierde din calitățile sale 
optime. 

Ciclul de slăbire se aseamănă cu ciclul constructiv, 
dar sensul evoluției acestuia este în sens contrar. 

Acesta surprinde energia consumatoare în timp ce-şi 
exercită funcția de menţinere a echilibrului. 

De remarcat este faptul că, atunci când întâlnim pe 
chipul unui om două sau mai multe Elemente aflate 
într-un ciclu de slăbire, ele pot fi în acelaşi timp şi într- 
un ciclu constructiv. Alegerea sensului de manifestare a 
ciclului este influențată de modul pozitiv sau negativ în 
care omul respectiv îşi va folosi calitățile. 

Într-un ciclu de slăbire, aproape fără nicio excepţie, 
omul se transformă în cel mai mare duşman al său şi îşi 
va bloca de unul singur drumul către succes. 

Oamenii de acest gen sunt caracterizați de 
nehotărâre, letargie, teamă în exces şi incapacitatea de 
a-şi susține propriile proiecte. Cel mai adesea, îşi găsesc 
singuri motivele pentru care nu merită să se implice în 
proiecte importante, iar atunci când eşuează găsesc de 
îndată vinovaţi în exterior. 


Ciclul de Control, Ciclul Distructiv şi Ciclul de 
Sfidare 


Apă - Foc - Metal - Lemn - Pământ (dinamică în 
formă de stea) 


Ciclul de Control 

Apa controlează Focul 
Focul controlează Metalul 
Metalul controlează Lemnul 


Lemnul controlează Pământul 
Pământul controlează Apa 


Ciclul de Control 

Funcţia ciclului de control este aceea de a menţine 
manifestarea fiecăruia dintre cele cinci Elemente într-un 
echilibru care să asigure funcționarea sa optimă. 

În cadrul ciclului de control sunt evitate excesele şi 
deficitele de energie, situaţii care ar putea duce la 
evenimente neplăcute şi dificil de controlat. 

De cele mai multe ori, ciclul de control acționează 
precum o frână necesară pentru a păstra distribuția 
armonioasă a fluxului energiei vitale, atât în procesele 
din interiorul organismului uman, cât şi în activitățile 
din exterior. 

Totodată, ciclul de control are rolul de a canaliza în 
mod eficient şi sigur curgerea energiei creatoare. 

Oamenii al căror chip este definit de două sau mai 
multe Elemente aflate într-un ciclu de control sunt 
rezervaţi şi se implică profund în orice proiect le iese în 
cale. 

Înclină spre moderație şi calm, iar atunci când 
acționează, o fac cu prudenţă. 


Ciclul Distructiv 
Apa distruge Focul 
Focul distruge Metalul 


Metalul distruge Lemnul 
Lemnul distruge Pământul 
Pământul distruge Apa 


Ciclul distructiv are de asemenea rolul de a păstra 
echilibrul în interacțiunea dintre cele cinci Elemente 
primordiale. 

Modul de acțiune este asemănător cu cel manifestat 
în ciclul de control, însă, spre deosebire de acesta din 
urmă, ciclul distructiv are ca funcţie principală 
înlăturarea exceselor de manifestare a Elementelor. 
Acest fapt este posibil doar în situaţia în care, asupra 
unui Element potenţat în exces, se intervine cu un altul 
ale cărui calități sunt în totalitate opuse, astfel încât să-i 
blocheze manifestarea primului. 

De cele mai multe ori, oamenii cu două sau mai 
multe Elemente a căror interacțiune generează un ciclu 
distructiv sunt în război cu ei înşişi, fapt ce se va 
manifesta şi la exterior prin izbucniri violente, 
intoleranță, impulsivitate şi, în general, nervozitate prost 
gestionată. 

Aceştia sunt capabili de performanţe greu de egalat, 
dar, în acelaşi timp şi la orice pas, prezintă riscul de a 
pierde totul într-o manieră absurdă. 


Ciclul de Sfidare 
Apa sfidează Pământul 


Pământul sfidează Lemnul 
Lemnul sfidează Metalul 
Metalul sfidează Focul 


Focul sfidează Apa 


Ciclul de sfidare are un rol provocator în 
interacțiunea dintre cele cinci Elemente. Acesta nu se 
doreşte a fi un ciclu negativ, ci mai degrabă funcția sa 
este de a scoate în evidență potențialul latent şi talentele 
ascunse. 

Pentru a fi înțeles mai bine, ciclul de sfidare poate fi 
asemănat cu efortul depus de artist în procesul de 
şlefuire a operei sale. Este un proces îndelung, care 
presupune pricepere şi răbdare, şi care nu oferă foarte 
multe satisfacţii până în momentul în care activitatea nu 
este pe deplin finalizată. 

Viaţa oamenilor caracterizați de elemente aflate în 
ciclul de sfidare nu este în mod obligatoriu marcată de 
reuşite şi satisfacţii. Aceştia sunt nevoiți să-şi descopere 
din timp talentele şi să le dezvolte cu răbdare. Succesul 
şi răsplata nu vor întârzia să apară niciodată, însă 
acestea sunt obținute abia spre sfârşitul procesului, fie 
că vorbim despre studii, despre carieră şi relații sau 
despre bucuria unei vieţi reuşite. 


Compatibilități şi incompatibilități 
Apa este compatibilă cu Lemnul şi cu Metalul 
Lemnul este compatibil cu Focul şi cu Apa 


Focul este compatibil cu Lemnul şi cu Pământul 
Pământul este compatibil cu Focul şi cu Metalul 
Metalul este compatibil cu Pământul şi cu Apa 


Nivelul compatibilităţii dintre Elemente este cu atât 
mai ridicat, cu cât interacțiunea posibilă dintre ele se 
încadrează în ciclul constructiv sau în ciclul de slăbire. 
Acestea sunt forme pozitive de generare şi regenerare a 
resurselor interioare, care asigură dezvoltarea continuă 
şi în perfectă armonie cu natura. 

Oamenii caracterizați de astfel de Elemente 
colaborează cu succes între ei, se implică activ în 
proiectele comune şi se susțin reciproc atunci când 
situaţia o cere. În funcţie de trăsăturile dominante ale 
fiecăruia, aceştia îşi vor identifica cu uşurinţă rolul în 
cuplu, în familie sau într-un grup de mai multe 
persoane şi îşi vor pune bucuroşi talentul la dispoziția 
tuturor. Aceştia se vor bucura în timpul vieții de 
abundență, pace interioară şi înțelegere. 

Apa incompatibilă cu Focul şi cu Pământul 

Lemnul incompatibil cu Pământul şi cu Metalul 

Focul incompatibil cu Metalul şi cu Apa 

Pământul incompatibil cu Apa şi cu Lemnul 

Metalul incompatibil cu Lemnul şi cu Focul 

Incompatibilitatea dintre Elemente caracterizează 
ciclurile de control, distructiv şi de sfidare. Acest fapt nu 
garantează imposibilitatea obţinerii unui echilibru sau a 
unui rezultat pozitiv, ci evidenţiază necesitatea depunerii 
unui efort suplimentar pentru aceasta. 

Marile descoperiri, precum şi cele mai răsunătoare 
succese obţinute de-a lungul timpului, au avut, de 
regulă, drept cauză declanşatoare o astfel de relaţie de 
incompatibilitate. 


Energia generată într-o asemenea situație amplifică 
într-o manieră fascinantă dorința omului de a reuşi, îi 
susține cele mai înalte ambiţii şi aprinde în acesta 
scânteia imaginației, până când devine incandescentă şi 
capabilă să-i lumineze cele mai profunde vise. 

Între oamenii caracterizați de Elemente aflate în 
relații de incompatibilitate iau naştere sentimente de 
animozitate şi intoleranţță. Se descurcă greu să 
colaboreze şi să lucreze împreună la acelaşi proiect, 
deoarece sunt impulsivi şi certăreți, iau decizii bruşte şi 
îşi ridică obstacole unii în fața altora. Adesea, într-un 
astfel de cuplu, fiecare reprezintă provocarea de care 
partenerul are nevoie pentru a se dezvolta, însă puţini 
sunt aceia care acceptă suferința şlefuirii şi chiar mai 
puţini sunt cei capabili să transforme procesul în 
favoarea lor. 

În continuare, voi prezenta asocierea trăsăturilor 
faciale cu cele cinci Elemente, precum şi o serie de 
simboluri corespondente acestora. Este important de 
reținut faptul că imaginile corespunzătoare fiecărui tip 
de Element au fost realizate astfel încât să surprindă cât 
mai multe trăsături caracteristice acestuia. În realitate, 
este puţin probabil să întâlniți pe cineva cu atât de 
multe trăsături faciale corespunzătoare unui singur 
Element, însă aveţi la îndemână un model comparativ. 

La finalul capitolului veţi găsi explicaţiile pentru 
enumerările făcute. 


Identificarea elementelor pe chipul uman 
Trăsături le faciale de tip Apă 


Fața rotundă sau fără formă precisă, cu aspect 
inflamat Frunte înaltă /largă /bombată 


Părul ondulat /des 

Inserţia părului în formă de V 

Ochi visători, privirea 
senzuală / misterioasă /temătoare 

Când zâmbesc, li se văd foarte puţin ochii 

Cearcăne vişinii/pungi sub ochi 

Filtrum adânc, lung şi lat 

Bărbia lungă /proeminentă 


Apă 

Bărbia îndoită, formează un rid arcuit sub buza 
inferioară 

Urechi mari, lobul urechii dezlipit de cap şi cărnos 

Pori dilatați 

Şolduri late, oase mari, încheieturi masive, genunchi 
mari, corp de clepsidră 

Dinţi lați, în mod special incisivii centrali superiori 


Corespondenţe 

Verb: a fi, a înţelege 

Trăire interioară: 

- negativă: teamă, anxietate 

- pozitivă: prudenţă, curaj, persuasiune 
Valoare: înţelepciune şi cunoaştere 
Virtute: hărnicie 

Păcat: lenevie 

Momentul zilei: noaptea 


Anotimp: iarna 

Direcţie: nord 

Forma: cerc 

Perioada în viaţă: înainte de naştere, moarte 

Culoare: albastru, negru 

Organe: 

- organ principal: rinichii 

- organe secundare: urechi, creier, oase, măduva 
spinării, măduva osoasă, organe reproducătoare, 
vezica urinară, zona lombară, coloana vertebrală, 
şolduri, glande suprarenale, genunchi, dinți, părul 
de pe cap, părul pubian, anus. 


Trăsăturile faciale de tip Lemn 
Forma feței dreptunghiulară 

Inserția părului pătrată 

Sprâncene groase/late/lungi 

Rid adânc între sprâncene 

Privire directă, concentrată. Clipesc rar. 
Ochii adânc inserați în orbite 

Oasele arcadelor proeminente 

Lipsa spaţiului între arcadă şi pleoape 
Tâmple adâncite 

Cearcăne maronii 

Fălci bine definite / proeminente 


Lemn 


Trupul înalt, zvelt, trapezoidal cu baza sus, şolduri 
înguste, picioare subțiri 

Trupul scund şi compact, musculos, trapezoidal cu 
baza sus, şolduri înguste, picioare subțiri 

Corp tensionat 

Tenul măsliniu 


Corespondenţe 

Verb: a face, a crea 

Trăire interioară: 

- negativă: furie, mânie 

- pozitivă: pasiune, imaginaţie 

Valoare: viziune şi dezvoltare 

Virtute: castitatea 

Păcat: desfrâul 

Momentul zilei: dimineaţa 

Anotimp: primăvara 

Direcţie: est 

Forma: dreptunghi 

Perioada în viață: copilărie 

Culoare: verde 

Organe: 

- organ principal: ficat 

- organe secundare: vezică biliară, gât, cap, iris, 
ochi, tendoane, ligamente, organe sexuale, unghii. 


Trăsăturile faciale de tip Foc 

Forma feţei triunghiulară cu baza sus/trapezoidală 
cu baza jos 

Păr creț/ roşcat/ chelie 

Urechi ascuţite 

Riduri la colțul extern al ochilor 

Coltul intern al ochilor ascuţit 


Foc 
Sprâncene arcuite şi ascuţite în partea din mijloc 
Privirea strălucitoare / vie 
Nasul ridicat 


Vârful nasului despicat 

Buza superioară cu bordură în formă de M 
Comisura buzelor ascuţită 

Bărbia despicată/ cu gropiță 

Pistrui/ten roşiatic 

Limba îngustă, vârful ascuţit 

Gropiţe în obraji 

Mimică zâmbitoare 


Corespondenţe 

Verb: a se emoţiona, a simţi 
Trăire interioară: 

- negativă: disperare, obsesie 
- pozitivă: bucurie, entuziasm 
Valoare: dragoste şi afecțiune 
Virtute: bunătate 

Păcat: invidie 

Momentul zilei: amiaza 
Anotimp: vara 

Direcţie: sud 


Forma: triunghi 

Perioada în viață: adolescență 

Culoare: roşu 

Organe: 

- organ principal: inima 

- organe secundare: intestin subțire, artere, mâini, 
piept, coaste, limbă, sânge, creierul (activitatea 
cerebrală). 


Trăsăturile faciale de tip Pământ 
Forma feței pătrată 

Chip cărnos 

Arcada cărnoasă 

Nu se văd pleoapele superioare 

Nas lat/cărnos 

Privirea blândă /amabilă 

Obraji proeminenți 

Buze cărnoase/voluptoase 

Bărbia cărnoasă/lată 

Filtrum mic şi cărnos 

Urechi groase/ foarte cărnoase 
Gâtul mediu /scurt Ten fără pori dilatați 


Pământ 


Corespondenţe 

Verb: a hrăni, a avea 

Trăire interioară: 

- negativă: îngrijorare, nelinişte 

- pozitivă: grijă, afecţiune 

Valoare: echilibru şi stabilitate 

Virtute: caritate 

Păcat: avariție 

Momentul zilei: după-amiaza 

Anotimp: vara târzie 

Direcţie: centru 

Forma: pătrat 

Perioada în viață: vârsta adultă 

Culoare: maro 

Organe: 

- organ principal: stomac 

- organe secundare: splină, sistem digestiv, 
pancreas, muşchii mari de la mâini şi pulpe, 
abdomen, mijlocul spatelui, limfa, diafragma, 
ganglionii. 


Trăsăturile faciale de tip Metal 
Forma feței ovală 

Fața foarte simetrică 

Chip osos/fără carne 

Mai multe aluniţe pe chip 

Spaţiu mare între sprâncene şi ochi 
Spaţiu mare între ochi şi gură 
Arcada osoasă 

Pleoape mari vizibile 

Ochii larg deschişi, privirea rece/detaşată 
Nas lung şi osos 

Pomeţi proeminenți 


Ridurile comunicării adânci 

Obraji supţi/ ridaţi 

Gât lung 

Mărul lui Adam proeminent (la bărbați) 
Ten palid încheieturi şi glezne subțiri 
Trupul subțire 


Corespondenţe 

Verb: a perfecționa, a deveni 
Trăire interioară: 

- negativă: mâhnire, tristeţe 
- pozitivă: compasiune, perfecționare 
Valoare: altruism şi idealism 
Virtute: smerenie 

Păcat: mândrie 

Momentul zilei: seara 
Anotimp: toamna 

Direcţie: vest 

Forma: oval 

Perioada în viată: bătrâneţe 
Culoare: alb/ metalic 
Organe: 

- organ principal: plămânii 


- organe secundare: spate superior, umeri, colon, 
sinusuri, nas, bronhii, mucoasa membranelor, 
intestin gros, părul de pe corp. 

Toate simbolurile enumerate corespund Elementului 
asociat şi prezintă o strânsă legătură cu tiparul 
fizionomie respectiv. Odată ce au fost identificate 
elementele predominante pe baza corespondențelor 
atribuite acestora, se continuă cu trasarea liniilor 
directoare ale comportamentului şi caracterului uman. 

Verbele asociate indică modul în care persoana 
respectivă vede lumea înconjurătoare şi felul în care 
aceasta se comportă în viața de zi cu zi. 

Trăirea interioară face referire la sfera sufletească a 
omului, la emoţiile pe care acesta le nutreşte 
preponderent în viața sa şi la impactul pe care îl 
generează. Fiecărui Element îi este atribuită o trăire 
pozitivă şi una negativă. Prin identificarea stărilor 
interioare şi a sentimentelor predominante la o persoană 
se va determina calitatea vieții acesteia. 

Valorile reprezintă acel ceva spre care tinde o 
persoană aflată sub influența Elementului 
corespunzător. Acestea dezvăluie cele mai aprinse 
căutări şi, totodată, valorile după care îşi ghidează viața 
omul ajuns la un înalt nivel de conştiinţă. Nivelul elevat 
al conştiinţei presupune, în cazul de față, că omul a 
devenit stăpânul propriilor trăiri interioare sau, cel 
puţin, le înțelege foarte bine şi le gestionează într-o 
manieră constructivă. 

Virtuţile şi păcatele indică extremele 
comportamentale şi morale spre care omul aflat sub 
influența Elementului corespunzător este predispus să 
se îndrepte. 

Fiecare Element domină în maniera sa caracteristică 
viața omului, prin faptul că îi influențează atât sfera 


psihică şi intelectuală, cât şi planul emoțional şi 
decizional. 

În concluzie, prin corelaţia factorilor care acţionează 
la un moment dat sau într-o perioadă finită de timp 
asupra unei persoane, aceasta va fi îndreptată să 
reacționeze într-o manieră caracteristică. 

Prin studiul  particularităților sale definitorii, 
fizionomistul este în măsură să determine acest tip de 
comportament, anterior declanşării lui şi, mai mult 
decât atât, să-l evite sau chiar să-l declanşeze. 

Omul care se va lăsa cu uşurinţă condus de forma 
negativă a propriilor trăiri se va îndrepta adesea spre 
păcatul enunțat. Acela care va cultiva mai des 
sentimentele pozitive are şanse mari să dobândească 
virtuțile corespunzătoare. 

Momentul zilei, culoarea, forma şi anotimpul sunt 
termeni ce au influență strict asupra persoanei care se 
află sub guvernarea elementului corespunzător. Aceasta 
se poate folosi de momentul respectiv al zilei sau de 
anotimpul asociat, ori se poate înconjura de obiecte în 
formele şi culorile atribuite Elementului său, pentru a-i 
amplifica potenţialul calitativ ori pentru a-şi pune în 
valoare cu succes calitățile înnăscute. 

Perioada din viață se referă la perioada de timp în 
care spiritul şi vitalitatea persoanei respective sunt cel 
mai bine aspectate. În acea perioadă a vieţii, omul va 
avea parte de cele mai importante evenimente, va fi pus 
în poziția de a lua decizii care îi pot schimba complet 
destinul, se va confrunta cu cele mai provocatoare 
obstacole sau poate atinge cele mai înalte culmi ale 
succesului. În acelaşi timp, starea de sănătate poate 
avea de suferit în mod drastic, ori se va bucura de 
vindecări miraculoase. 


Este de reţinut faptul că forma favorabilă sau 
nefavorabilă a evenimentelor ce vor avea loc în această 
perioadă se bazează în mare parte pe însuşirea şi 
utilizarea simbolurilor explicate anterior. 

Organele la care se face referire reprezintă 
principalul organ generator de energie vitală, în 
corespondenţă cu Elementul principal prezent pe chipul 
unei persoane. Acesta este organul care necesită cea mai 
atentă îngrijire de-a lungul vieţii, deoarece poate genera 
cele mai severe îmbolnăviri. 

Caracteristicile fiecărui Element, combinate cu 
simbolurile atribuite acestuia, constituie sursa de bază 
din care vor fi extrase informaţiile personalizate despre 
fiecare om în parte. 

Mai jos am realizat câte o scurtă descriere a celor 
cinci personalități corespunzătoare celor cinci Elemente. 
Descrierile vor deveni cu atât mai complexe şi mai exacte 
cu cât fizionomistul va persevera în stăpânirea acestei 
cunoaşteri. Odată ce sunt cunoscute informaţiile de 
bază despre fiecare Element, forma de manifestare a 
acestora, dinamica ciclurilor în care pot pătrunde de-a 
lungul vieții şi semnificația simbolurilor şi a 
corespondențţelor specifice, fizionomia poate fi practicată 
la nivel de artă. 

Vă îndemn să aveţi răbdare pe acest drum şi 
încredere că efortul vă va fi răsplătit pe deplin. 


Descrierea personalității după cele Cinci 
Elemente 


Personalitatea de tip Apă 

Oamenii caracterizați de Elementul Apă au o 
personalitate seducătoare, sunt secretoşi, mistici şi 
cameleonici. 


Au o memorie bună, imaginaţie bogată şi 
acumulează cu uşurinţă cunoştinţe din domenii variate. 
Sunt dominați de emoţii puternice şi accesează 
sentimente profunde, ceea ce îi face foarte creativi. Una 
din provocările cu care se vor confrunta de-a lungul 
vieții constă în găsirea cuvintelor potrivite pentru a-şi 
exprima propriul adevăr. 

O altă provocare va fi reprezentată de capacitatea de 
a-şi susține propriul punct de vedere, fără a se lăsa 
copleşiți de emoţii. Soluţia pentru ei constă în regăsirea 
sursei interioare de curaj şi determinare, ceea ce le va 
oferi puterea de a se confrunta cu frica şi nu de a se lăsa 
paralizați de aceasta. 

Obişnuiesc să-şi exteriorizeze suferința vorbind 
despre ceea ce i-a rănit. 

Persoanele de tip Apă simt emoţiile în profunzime şi, 
spre deosebire de alți oameni, sunt mai puternic afectate 
de sentimente. Cu toate că planul emoțional este cel 
care asigură bogăția experiențelor vieții, uneori 
tensiunea provocată devine greu de suportat. Impulsul 
interior al acestora este dat de dorinţa de a căuta şi de a 
cunoaşte. 

Ajung, astfel, să călătorească foarte mult, atât fizic, 
cât şi mental, să exploreze diverse tărâmuri şi culturi, să 
studieze numeroase credințe şi religii, să cunoască 
oameni şi să experimenteze tot felul de situaţii. Îi vom 
surprinde că locuiesc în mai multe locuri sau că 
lucrează în spaţii neobişnuite. 

Ţinând cont de toate acestea, recomandarea pentru 
ei este să călătorească cât pot de mult, să cerceteze şi să 
acumuleze informaţii şi experiențe. Este bine să evite 
serviciul şi activitățile care îi obligă la respectarea unui 
orar fix. 


Au nevoie de timp pentru a gândi şi pentru a-şi 
accesa sursa inspirațională. Aceasta îi va face să 
acționeze cu încredere, iar rezultatele lor să fie 
excepționale. Adesea comunică într-o manieră 
diplomatică, ocolind esența discuţiei, dar păstrând o 
atitudine persuasivă şi de-a dreptul hipnotică. 

Deprinderea lor de a ocoli drumul direct către o 
problemă se transformă în obişnuința de a se aventura 
pe cărări întortocheate şi, astfel, în loc să aibă parte de o 
viață lină şi o traiectorie dreaptă, se văd puşi în fața 
unor decizii complicate. 

Abordarea indirectă sau ocolirea discuţiilor poate fi 
favorabilă în sensul în care oferă omului posibilitatea de 
a explora noi oportunități, de a cerceta mijloace 
inovative de rezolvare a problemelor sau, pur şi simplu, 
menține starea de flexibilitate şi hrăneşte potenţialul 
creativ. 

Pe de altă parte, însă, apare riscul de a se pierde în 
detalii inutile, de a rămâne prizonier într-o lume lipsită 
de repere concrete, care duce la risipirea timpului şi 
ratarea proiectelor pe care şi le-a asumat. 

Ambiţia, determinarea şi curajul îi ajută să ajungă 
departe în viață, asemeni unui râu care depăşeşte orice 
obstacole şi baraje în cursul său. Atunci când îşi 
depăşesc temerile, ei devin de neoprit pe drumul pe care 
şi l-au ales în viaţă. 

Se adaptează cu uşurinţă situațiilor noi, au 
inițiativă şi scopurile lor sunt dintre cele mai mărețe, 
motiv pentru care se descurcă exemplar ca deschizători 
de drumuri. 

Le displace rutina şi nu pot sta mult timp în acelaşi 
loc, astfel că toată viața vor călători, vor explora şi vor 
inova. 


Atâta vreme cât le lipseşte cunoaşterea în domeniul 
care prezintă cel mai mare interes pentru ei, vor rămâne 
învăluiri de teamă şi nehotărâre, rătăcind prin viață fără 
o direcție precisă. Acest aspect îi macină continuu şi 
devine distructiv pentru ei. 

Lumea lor interioară este bogată şi plină de trăiri 
intense. Au nevoie de spații largi sau de locuri ascunse, 
intime şi mai mult întunecate. 

Esenţial pentru ei este să aibă parte de libertate. 
Limitarea, pe de altă parte, înseamnă moarte. Restricţiile 
de orice fel sunt potrivnice nevoii elementare de curgere 
a apei. 

În relaţiile cu ceilalți, au nevoie, de asemenea, de 
libertate, cu atât mai mult cu cât nu se încred cu 
uşurinţă în oameni. 

Oamenii de tip Apă sunt renumiți pentru abilitățile 
lor psihice ieşite din comun. Au putere mare de 
convingere şi pot pătrunde cu uşurinţă în gândurile 
celor din preajma lor. Organizarea nu este punctul lor 
forte, astfel că ajung adesea să întârzie, pentru că pierd 
noțiunea timpului. 

Se află încontinuu în căutarea adevărului, ceea ce îi 
duce spre explorarea a numeroase practici spirituale 
sau, dimpotrivă, devin atei ori se dedică ştiinţei. 

Oricare ar fi drumul ales, dorința lor este să 
descopere sensul creației. 


Cuvinte cheie: 

Artistic, intuitiv, senzitiv, misterios, înțelept, 
intelectual, determinat, contemplativ, visător, persuasiv, 
imaginativ, precaut, senzual, receptiv, rezistent, corect, 
secretos, curajos, gânditor, curgător, anticipator, calm, 
solitar, liniştit, paşnic, filozofic, introspectiv, privat, 
mistic, perseverent, creativ, serios, sincer, cinstit, 


profund, observator, subtil, hotărât, empatic, prudent, 
loial, cunoscător, determinat, independent, / anxios, 
fricos, paranoic, hoinar, retras, riscant, întrebător, 
întârziat, comod, nerăbdător, încăpățânat, neliniştit, 
confuz, neconsolat, înspăimântat, indecis, melancolic, 
dramatic. 


Personalitatea de tip Lemn 

Oamenii de tip Lemn au o personalitate puternică, o 
atitudine directă şi lipsită de rezerve. Sunt foarte 
energici şi capabili să muncească foarte mult. Depun 
mult efort în activitățile care le fac plăcere şi se implică 
în numeroase proiecte. Sunt dezvoltați pe plan 
intelectual şi capabili să-şi fructifice ideile. Sunt oameni 
progresişti, preocupaţi de ceea ce urmează să se 
întâmple în viaţa lor, iar această orientare spre viitor îi 
ajută să-şi materializeze cu uşurinţă gândurile. 

Se remarcă prin practicitate, prin determinarea cu 
care acționează şi plăcerea de a munci. Deţin în ei 
resurse  regeneratoare incredibile, ceea ce le oferă 
energia necesară să- şi ducă la îndeplinire toate 
planurile. Cea mai mare parte din viață şi-o dedică 
carierei, proiectelor în care se implică la locul de muncă 
sau în plan personal, sportului, dar şi educației. 

Mişcarea este foarte importantă pentru ei, atâta 
vreme cât are un scop precis şi nu duce la consum inutil 
de energie. 

Educaţia reprezintă un capitol esențial în 
dezvoltarea lor continuă, pentru că le asigură accesul la 
un statut social înalt. Cu timpul, îşi consolidează 
propriul renume, dobândesc din ce în ce mai multă 
putere şi recunoaştere socială. 

Odată ce au găsit domeniul potrivit sau spațiul care 
le oferă ceea ce şi-au dorit dintotdeauna, încep o muncă 


neobosită, zi şi noapte, până în momentul în care 
rădăcinile lor sunt adânc înfipte în pământ. 

Succesul de care au parte îi propulsează automat 
până departe în vârful ierarhiei. Rezultatele pe care le 
obțin vorbesc de la sine. Oamenii din jurul lor îi 
urmează cu încredere, îi susțin în proiectele pe care le 
demarează, le apreciază ideile şi cred în viziunile lor. 
Scopul lor este acela de a creşte neîncetat şi de a-şi lărgi 
orizonturile. 

Adesea devin agresivi, temperamentali şi simt 
încontinuu nevoia să-şi descarce tensiunea acumulată. 
Sunt oameni pasionali, viguroşi şi sexuali, motiv pentru 
care au nevoie continuu de activitate. Dacă nu îşi 
canalizează într-un mod eficient surplusul de energie, 
ajung să devină dependenţi de sex, de consumul a 
diferite substanțe periculoase pentru organism, de 
medicamente sau de alcool. În acelaşi timp, agresivitatea 
se poate transforma în violenţă fizică şi verbală, cu atât 
mai mult cu cât le face plăcere să se răzbune. 

Forma constructivă de canalizare a întregului 
potențial energetic este de a se dedica realizării propriilor 
proiecte şi viziuni, capabile să îmbunătățească vizibil 
calitatea vieţii tuturor. 

Se întâlnesc două categorii de manifestări: unii 
dintre ei sunt preocupaţi de sănătatea fizică, căutând să 
adopte un stil de viață sănătos prin sport, alimentaţie şi 
meditații, iar la extrema opusă se găsesc oameni de tip 
Lemn care trăiesc un stil de viață încărcat cu vicii, 
abuzuri de substanţe şi sex. 

Oamenii de tip Lemn sunt născuţi să fie lideri, sunt 
foarte buni strategi, convingători şi inspiraționali. 

Sunt atât de devotați propriilor credințe, încât îi 
inspiră puternic pe cei din jur şi îi provoacă să se 
schimbe în mai bine. Obţin succes în orice funcţie de 


conducere, sunt bine organizaţi şi le face plăcere să 
dezbată probleme, să creeze sisteme sau structuri 
funcționale, să le planifice funcţionarea pe termen lung 
şi să se ocupe de exploatarea acestora. 

Ei acționează pentru a păstra controlul asupra unei 
situații şi nu acceptă poziția de subordonați. Sunt cei 
care iau deciziile şi nu cei care le urmează. 

Datorită naturii lor puternice, ajung să invadeze 
spaţii, căutând într-o manieră subtilă, dar şi grosieră 
uneori, să marcheze cât mai multe teritorii şi să le 
dețină. Atunci când nu se comportă just ori nu 
acționează cu toleranță şi blândețe, se vor confrunta cu 
rigorile legii şi cu strictețea autorităţilor. Oricând se vor 
considera nevoiți să încalce legea, ei o vor face fără 
resentimente. Sunt conştienţi de ceea ce le aparține şi 
care sunt limitele lor fizice. 

Filozofia lor de viață este simplă: atâta vreme cât 
acceptă pe cineva lângă ei, acesta va fi binevenit, însă în 
momentul în care a depăşit anumite limite, va fi 
înlăturat cu duritate. 

Aspectul lor pozitiv este acela că pot deveni 
protectorii societății, menţinând în echilibru influențele 
bune şi rele din lume. Concentrarea şi pasiunea sunt 
două din punctele lor forte. Concentrarea îi ajută să-şi 
stabilească obiectivele şi să- şi împlinească scopurile, iar 
pasiunea este cea care le hrăneşte visele şi îi susține în 
efortul de a face lumea mai frumoasă. 


Cuvinte cheie: 

Competitiv, lider, pasional, luptător, protector, 
concentrat, independent, puternic, viguros, intens, just, 
activ, conducător, înrădăcinat, determinat, direct, 
realist, îndrăzneț, rapid, protectiv, hotărât, inovativ, 
ambițios, vizionar, dezvoltator, vital, inițiator 


/nerăbdător, grăbit, provocator, depăşeşte limite, 
gălăgios, arogant, neiertător, neloial, răzbunător, dificil, 
rebel, depresiv, încrezut, iritabil, dominator, furios, 
agresiv, acaparator, tensionat, limitat, constrâns, 
nervos, nesatisfăcut, neîmplinit, iritabil, hipersexual, 
insomniac, temperamental. 


Personalitatea de tip Foc 

Oamenii de tip Foc au o personalitate carismatică, 
sunt empatici, magnetici şi fermecători. 

Ies cu uşurinţă în evidență şi adoră să fie remarcați. 

Au nevoie continuă de validarea celor din jur şi de 
confirmarea acestora că ocupă încă un loc important în 
viața lor. Cele mai mari provocări ale vieții sunt 
susținute de nevoia de iubire, iar evenimentele care îi 
marchează cu adevărat pornesc de la cauze amoroase. 
Lecția vieții lor poate fi aceea de a descoperi iubirea 
peste tot în jur, dar mai ales în interiorul propriei ființe. 

Pentru ei este foarte important să se preocupe de 
ceea ce le face cu adevărat plăcere, să nu accepte 
constrângeri din partea nimănui, să evite limitările şi să 
se bazeze mai mult pe spontaneitate. 

Le stă în fire să treacă rapid de la o activitate la alta, 
să o ia de la capăt într-un domeniu nou înainte de a 
încheia ceea ce au început anterior şi să-şi asume 
responsabilitatea mai multor proiecte în acelaşi timp. 
Bineînţeles că toate aceste provocări generează în ei 
plăcerea de a trăi o viață intensă, însă este puţin 
probabil să finalizeze măcar unul dintre proiectele pe 
care le-au început. 

Organizarea nu este punctul lor forte şi nici atenţia 
de lungă durată. Din această cauză, atâta vreme cât se 
află în mişcare, reuşesc să rămână captivanți pentru cei 
din jurul lor, să atragă cu uşurinţă atenţia şi să obțină 


câştiguri materiale fără să depună mult efort. 
Diversitatea, de asemenea, le poate asigura satisfacția pe 
care şi-o doresc. 

Din cauza instabilității care îi caracterizează din 
toate punctele de vedere, păstrează nevoia de diversitate 
chiar şi în viața intimă. Acest fapt îi împinge spre 
infidelitate, spre flirturi ocazionale sau spre o relație 
nonconformistă. 

Este dificil să ai încredere într-un partener de tip 
Foc, dar, în acelaşi timp, pasiunea şi spiritul de 
aventură pe care le emană îi fac foarte atractivi. Pentru a 
avea parte de o relație fericită şi pentru a dobândi 
succesul în viața lor, au nevoie înainte de toate să înveţe 
să se iubească pe ei înşişi. Sunt plini de viață şi se 
îndrăgostesc cu uşurinţă, de cele mai multe ori chiar de 
însăşi ideea de dragoste şi mai puţin de o anumită 
persoană în mod special. 

Întreaga lor viață este alcătuită din romantism, 
jocuri amoroase, tatonări, poveşti de dragoste, de nevoia 
de a rămâne în gândul celor pe care îi doresc aproape şi 
de momente intime. 

Toate acestea dau sens vieţii lor şi îi împlinesc 
sufleteşte. 

În sens negativ, toată nevoia de iubire şi de 
apreciere se poate transforma în obsesie față de o 
persoană, față de un obiect sau față de o întâmplare din 
viaţa lor. 

Odată stârnit, tumultul interior va fi greu de 
controlat. Reacţiile aprinse şi izbucnirile emoționale îi 
caracterizează şi le manifestă atât în relația de cuplu, 
cât şi față de orice altă persoană din anturajul lor. Sunt 
grăbiţi din fire şi nu acordă timp partenerului să se 
acomodeze alături de ei, de aceea vor trece prin foarte 
multe relații. 


Sunt persoane agitate şi le este greu să-şi 
limpezească gândurile măcar şi pentru câteva momente. 
Vorbesc mult şi repede, gesticulează şi schimbă foarte 
repede subiectul conversaţiei. În schimb, se descurcă 
bine atunci când sunt nevoiţi să joace un rol, sunt buni 
povestitori, au o imaginaţie foarte bogată şi nu se simt 
stânjeniți să mintă cu orice ocazie. Aproape totul la ei 
este exagerat față de ceea ce se întâmplă în realitate, 
trec prin situații de neimaginat şi ies în față cu cele mai 
creative scuze. 

În entuziasmul de a impresiona sau de a atrage 
atenția asupra lor, ajung cu uşurinţă să inventeze 
întâmplări care nu s-au petrecut niciodată sau, pur şi 
simplu, să mintă. 

Atunci când sunt răniți sau când li se reproşează 
minciuna, suferă foarte tare şi se retrag în izolare. 
Soluţia pentru a-i face să le treacă supărarea este să fie 
tratați cu prietenie şi afecțiune. Propriile suferințe sunt, 
de altfel, reflectate şi de nevoia de a rezolva problemele 
altora. 

Pentru a-şi cunoaşte propria valoare au nevoie de 
aprecierea şi atenţia altora. 

Atunci când sunt sănătoşi şi satisfăcuți de viața pe 
care o au, radiază de fericire şi de iubire. Capacitatea de 
a rămâne spontani, râsul lor molipsitor, şarmul 
extraordinar şi veselia care îi caracterizează sunt cheia 
pentru a trăi în satisfacție şi plenitudine. 


Cuvinte cheie: 

Romantic, magnetic, animat, strălucitor, fermecător, 
vorbăreț, spontan, actor, expresiv, cochet, glumet, rapid, 
carismatic, comunicativ, excitant, vesel, optimist, 
entuziasmat, jucăuş, curios, inventiv, iubitor, şarmant, 
intuitiv, atent, distractiv, /  împrăştiat, capricios, 


fantezist, mincinos, maniac, distras,  hipersensibil, 
hiperactiv, credul, impulsiv, obositor, izolat, se 
autoinvinovățeşte, se ataşează exagerat, neastâmpărat, 
invaziv, răutăcios,  impredictibil, agitat,  ruşinos, 
trădător, infidel, dezorganizat, dezordonat. 


Personalitatea de tip Pământ 

Oamenii de tip Pământ sunt binevoitori, prietenoşi şi 
joviali. Sunt dornici să-i susțină pe cei din preajma lor, 
să se simtă conectaţi cu aceştia şi să le fie utili. 

Puterea lor constă în sprijinul pe care sunt capabili 
să-l ofere celor apropiaţi. Sunt renumiți pentru 
afecțiunea lor, pentru prietenia pe care o oferă şi pentru 
grija cu care ocrotesc. Firea lor protectivă se manifestă 
mai ales când vine vorba de propriul cămin. 

Sunt dispuşi să facă orice efort este necesar pentru 
a asigura protecția propriei familii şi bunăstarea, 
securitatea şi confortul celor dragi. Oferă cu generozitate 
sfaturi, informații, hrană, îmbrăcăminte sau suport 
moral şi mângâieri. 

Devin uşor cei mai buni prieteni şi sunt de dorit a-i 
avea în preajmă la nevoie, cu atât mai mult cu cât îşi 
dovedesc loialitatea ori de câte ori au ocazia. 

Sunt oameni de încredere, comunicativi şi au 
răbdare să-i asculte pe ceilalți atunci când au ceva pe 
suflet sau când, pur şi simplu, au ceva de zis. 

Punctul sensibil al oamenilor cu chipul dominat de 
trăsături de tip Pământ sunt despărțirile. Suferă enorm 
atunci când sunt nevoiți să se separe sau să se despartă 
de partener sau de propriii copii şi aşteaptă cu sufletul 
la gură ca aceştia să-i caute la un moment dat. 

Pentru a se simți la rândul lor în siguranţă, simt 
nevoia să aparțină unei grupări sau unei religii ori să fie 
membri într-o asociaţie sau adunare. 


Interacțiunile fizice cu alte persoane, socializarea 
sau munca în folosul acestora îi face să se simtă mai 
bine. Relaţiile cu cei din jur sunt foarte importante 
pentru ei şi nu suportă să trăiască în singurătate. Sunt 
adepţii rutinei şi ai unei vieți calculate, deoarece 
schimbările şi imprevizibilul le dau viața peste cap. 

Înainte de a lua o decizie, calculează de foarte multe 
ori şi iau în considerare toate opţiunile posibile. Sunt 
oameni logici şi practici, care se conformează cu 
uşurinţă regulamentelor şi normelor sociale. Preferă să 
rămână în zona tradițională şi să abordeze viața exact 
aşa cum au fost învățați de mici sau cum au mai făcut-o 
şi alții înaintea lor. 

Amânarea şi acumularea le ridică probleme serioase 
de-a lungul întregii vieți. 

Pe de o parte, întârzie foarte mult în luarea unor 
decizii importante, mai ales atunci când este vorba de o 
schimbare. 

Pe de altă parte, obişnuiesc să adune aproape tot 
ceea ce le pică în mână, de la obiecte cu însemnătate 
emoțională sau istorică, decorațiuni, suveniruri, mobilier 
şi haine, la terenuri, case, alimente, oameni sau 
animale, şi până la diplome, acreditări, studii, bijuterii, 
tablouri, prosoape, cărți, şi numeroase alte obiecte mai 
mult sau mai puțin folositoare. 

Toate acestea şi multe altele îşi vor găsi un loc în 
viața omului de tip Pământ. 

Satisfacția de a avea şi de a-i ajuta pe ceilalți este 
atât de mare, încât aproape orice le-aţi cere, ei ar fi în 
măsură să vă ofere. Având în vedere toată această 
aglomeraţie din viața lor, adesea ajung să fie 
dezordonați. 

Cu toate că le face plăcere să vină în ajutorul 
celorlalți atunci când au nevoie, nu le plac surprizele. 


Evită oamenii spontani şi aventurieri, pentru că ei au 
nevoie să ştie din timp ceea ce urmează să se întâmple 
în viața lor. 

Există o categorie aparte a oamenilor de tip Pământ 
care ajung mari investitori, foarte buni afacerişti sau 
dezvoltatori imobiliari. Nici lor nu le face plăcere să ia 
decizii rapide şi să opereze multe schimbări în viaţa lor, 
însă sunt mult mai hotărâți şi acumulează până ajung la 
un nivel foarte ridicat. 

În general, iubesc confortul şi adoră să-şi satisfacă 
toate plăcerile, în special pe cele bazale. Sunt mari 
gurmanzi, iar în cazul lor multe probleme se pot rezolva 
pornind de la o masă gustoasă. 

Din punct de vedere emoțional, sentimentul 
predominant este îngrijorarea, care este generat mai ales 
de incapacitatea de a „ingera” anumite informaţii. În loc 
să-şi facă o evaluare tranşantă a propriilor judecăți 
limitative, după care să pornească mai departe în viață, 
ei preferă să se gândească la nesfârşit la situația 
respectivă. 

Dorinţa lor de a îngriji, cumulată cu îngrijorarea de 
a nu fi ignorați şi părăsiți în singurătate, îi face să 
devină  cicălitori, obositori sau  posesivi, invadând 
constant intimitatea celorlalți. 

Chiar şi după ce li se atrage atenţia asupra acestui 
fapt, ei nu sunt în măsură să-şi îndrepte 
comportamentul, deoarece nu fac decât să-şi amplifice 
îngrijorarea şi, astfel, persistă în acelaşi cerc vicios. 

Darul oamenilor de tip Pământ se află chiar în 
propriile lor mâini. Pot deveni terapeuti, vindecători sau 
maseuri foarte buni, sunt capabili să confecționeze, să 
repare, să scrie sau să gătească cu foarte mult talent şi, 
nu în ultimul rând, pot excela în domeniul educaţional 
sau medical. 


Cu alte cuvinte, vor dobândi mereu succesul acolo 
unde este necesară munca făcută manual, cu răbdare, 
dăruire şi disciplină. Mâinile lor pot fi un dar pentru 
umanitate. 


Cuvinte cheie: 

Stabil, grijuliu, conectat, confortabil, conservator, 
susținător,  împământenit, plăcut, simpatic, de 
încredere, implicat, generos, sociabil, educat, mentor, 
cooperant, diplomat, protectiv, relaxat, înțelegător, 
amabil, fidel, sufletist, modest, familist / dependent, 
predictibil, încăpățânat, lent, confuz, indignat, 
circumspect, indecis, distant, instabil, rigid, nepăsător, 
îngrijorat, blocat, nevoiaş, băgăcios, stagnant, lacom, 
zgârcit, hedonist, materialist, mâncăcios, neîngrijit. 


Personalitatea de tip Metal 

Oamenii de tip Metal au o personalitate distinsă. 

Se impun prin eleganță, prin manierele lor rafinate 
şi sunt renumiți pentru standardele ridicate de viață, 
precum şi pentru viziunile şi principiile lor etice şi 
morale. 

Despre ei se poate spune că definesc bunul gust în 
ceea ce priveşte calitatea vieţii. 

Prin simpla lor prezenţă scot în evidenţă ceea ce este 
adecvat şi onorabil. Nu de puţine ori, conştient sau nu, 
prezența lor are puterea de a-i face pe ceilalți să se simtă 
vinovați şi inculți sau pedanți şi regali. Toate acestea 
sunt în funcţie de standardele de viață şi modul de 
comportament al celor cu care vin în contact. 

În viaţa lor, oamenii de tip Metal se ghidează după 
principii etice şi morale aparte. Nu este obligatoriu ca 
acestea să fie cele mai corecte şi benefice, însă le vor 
respecta cu tărie. Din această cauză, ei vor impune 


limite în jurul lor, astfel că aceia care le pătrund în 
cercul restrâns de prieteni ar trebui să se simtă onorați 
că au trecut toate testele. 

Caracteristicile lor definitorii sunt perfecționismul şi 
critica. Întotdeauna vor găsi ceva de îmbunătăţit şi, tot 
de atâtea ori, vor observa un defect la cei din preajmă. 

Problemele cu care se confruntă adesea sunt legate 
de propriul ego, de limitările la care sunt siliți, de stima 
de sine redusă, ori de mândrie şi de sentimentul de 
insuficiență. 

Odată ce au luat o hotărâre, o vor respecta 
indiferent de efectele pe care aceasta le produce. 

Nu dau înapoi şi nu acceptă să-şi păteze reputaţia 
recunoscând că au făcut o eroare. În acest scop, se vor 
folosi adesea de reguli şi de proceduri în activitățile şi 
deciziile în care sunt implicaţi, deoarece acestea le oferă 
şi mai multă încredere şi autoritate. 

Au simțul răspunderii bine dezvoltat, dar şi foarte 
mari aşteptări față de oamenii din jur. Se află în mod 
constant în căutarea unei lumi mai bune sau a uneia 
ideale. Uneori ajung la concluzia că totul este imperfect 
în jurul lor, că trăiesc într-o lume aflată în neregulă şi că 
nimeni nu-i poate înțelege. 

Cu toate că cei din jur îi consideră reci, distanți şi 
chiar indiferenți, în realitate, adânc în sinea lor, trăiesc 
sentimentul apăsător al pierderii, al lipsei, al singurătăţii 
şi, în acelaşi timp, dezvoltă o compasiune impresionantă 
față de semenii lor. Îi apasă sentimentul neputinței, prin 
faptul că nu sunt capabili, în sinea lor, să aducă ceva 
bun umanităţii prin ceea ce reprezintă sau prin ceea ce 
ştiu să facă. Îşi doresc să ajute lumea să evolueze spre 
mai bine. Îi caracterizează o formă aparte de altruism, 
ceea ce îi transformă în filantropi generoşi, dar discreți 
în acelaşi timp. 


Stilul lor de viaţă este fie unul ascetic şi modest, fie 
unul opulent şi extrem de luxos. Sunt la curent cu 
noutățile societăţii în care trăiesc şi se implică cum pot 
mai bine şi în limita resurselor de care dispun. Aspectul 
lor tăios este de multe ori o aparenţă folosită pentru a-şi 
masca sensibilitatea ridicată, ceea ce reprezintă cea mai 
mare vulnerabilitate a lor. 

Nu suportă falsitatea, corupția, linguşeala, mila 
altora şi mai ales minciuna. Nu acceptă şi nu fac 
compromisuri, dar atunci când fac o excepție, îşi vor 
susține gestul cu numeroase motivații imbatabile. 

Sunt foarte atenți la detalii şi recunosc falsitatea 
celui din fața lor doar după tonul vocii, după cuvintele 
pe care le foloseşte sau mimica feței sale. Decât să 
încerce cineva să-i păcălească, mai bine le-ar prezenta 
adevărul dureros în față, pentru că vor aprecia acest 
gest atât de mult, încât este posibil să-şi ofere sprijinul 
în acel sens. 

Spaţiul lor personal este foarte important, precum şi 
timpul petrecut în singurătate. 

Cea mai potrivită formă de relaxare este starea 
meditativă sau de reculegere. 

Un om de tip Metal îi provoacă pe cei din jurul său 
să-şi revizuiască atitudinea şi viziunile, aduc mai multă 
claritate în viața acestora şi îi încurajează să-şi 
transforme calitățile în virtuți. Puterea lor stă în 
sensibilitatea ridicată față de cele mai subtile aspecte ale 
vieții şi în limpezimea conştienţei cu care acționează în 
acest sens. 


Cuvinte cheie: 

Perfecţionist, calm, precis, logic, organizat, analitic, 
practic, echilibrat, rezervat, disciplinat, autoritar, 
elegant, manierat, futurist, calculat, clar, independent, 


liniştit, calitativ, ordonat, distins, sistematic, rafinat, 
formal, îngrijit, curat, adecvat, idealist, modest, onorabil, 
minuțios, ferm, sensibil, vizionar / rece, încrezut, 
distant, critic, tranşant, nostalgic, rigid, inhibat, 
mândru, mâhnit, supărăcios, arțăgos, zgârcit, frustrat, 
grăbit, tăios, acerb, arogant, intolerant, exagerat, cinic, 
sarcastic, ipohondru, resemnat, dispreţuitor, neclar, 
supus, dezorganizat, inflexibil. 


Tehnica Cele 12 Palate 


Încă din cele mai vechi timpuri, în cultura chineză 
modelul unei vieți fericite se clădea pe câţiva piloni 
principali. 

Aceştia erau reprezentări de o familie numeroasă şi 
unită, capacitatea de a munci şi de a acumula bogății 
materiale, o stare generală sănătoasă a organismului, 
pentru bărbați căsătoria cu o femeie harnică şi devotată, 
iar pentru femei căsătoria cu un bărbat bogat şi 
protectiv, şi alte câteva aspecte care să garanteze buna 
interacțiune cu ceilalți. 

Astfel, fizionomiştii chinezi s-au concentrat pe 
identificarea principalelor trăsături faciale care să le 
ofere informaţii despre stilul de viaţă al omului, despre 
capacitatea acestuia de a-şi asigura un viitor fericit sau 
despre domeniul în care acesta va dobândi cel mai mare 
succes. 

De asemenea, erau interesați de oamenii virtuoşi, de 
cei capabili să-şi ofere serviciile în folosul altora, dar şi 
de cei norocoşi în egală măsură. 

În timp, studiul elaborat, cazuistica vastă şi talentul 
recunoscut al celor puţini care aveau privilegiul să 
pătrundă tainele fizionomiei au dus la crearea unei 
tehnici de citire a chipului, care identifică şi analizează 
12 diviziuni ale feţei. 

Denumirea de Palat reprezintă metafora pe care 
fizionomiştii antici chinezi au considerat-o ca fiind cea 
mai expresivă pentru a scoate în evidență importanța 
fiecărei regiuni de pe chipul uman. 

Aşa cum viețuirea în pace şi în armonie între 
zidurile unui palat este condiționată de asigurarea 


securității sale, de menținerea unor relații diplomatice 
trainice cu cei din jur, de asigurarea unui schimb de 
informaţii şi de materiale necesare unui trai îmbelşugat, 
precum şi de alte elemente obligatorii pentru dezvoltarea 
sa continuă şi în echilibru, în mod asemănător, fiecare 
Palat necesită o atenţie deosebită şi are un rol important 
în viața acelei persoane. 

Tehnica Cele 12 Palate este o metodă străveche de 
analiză a chipului uman ce presupune studiul separat al 
celor 12 regiuni ale feței, denumite fiecare cu un nume 
simbolic. 


Cele 12 Palate 
Palatele Călătoriilor 
Palatele Părinților 
Palatele Virtuţilor şi Norocului 
Palatele Fraţilor 
Palatele Proprietății 
Palatele Căsătoriei 
Palatele Copiilor 
Palatul Carierei 
Palatul Vieţii 
Palatul Sănătății 
Palatul Bogăţiei 
Palatele Sprijinului 

Cele 12 Palate 


Fiecare dintre cele 12 Palate are propriile 
caracteristici specifice şi dezvăluie trei aspecte 
importante despre om: Talentul, Calea şi Destinul. 

De-a lungul vieții, acestea pot fi transformate într-o 
formă favorabilă, ceea ce presupune că Talentul va 
deveni Har, Calea se va transforma într-un Mod de viață, 
iar Destinul va deveni o Călătorie. 


În acelaşi timp, dualitatea existenței umane face 
posibilă alegerea căii greşite în viață sau abordarea 
nefavorabilă a celor trei caracteristici, ceea ce va duce la 
transformarea Talentului în Blestem, Calea va deveni o 
banală Rutină, iar Destinul o Povară dificilă. 

În momentul în care omul înțelege care sunt 
darurile cu care s-a născut, aceleaşi cu talentele pe care 
le poate descoperi în trăsăturile sale faciale, va avea 
posibilitatea să le valorifice şi să le exploreze în aşa 
manieră încât să-şi îndrume viața pe calea favorabilă 
oferită de cele trei aspecte. 

În caz contrar, omul care nu-şi află resursele 
interioare sau care nu este dispus să depună efort în 
sensul cunoaşterii de sine, este cu atât mai predispus la 
greşeli şi la o viață plină de suferințe, generate de 
folosirea greşită a propriilor calităţi şi talente. 

Cele 12 Palate compun oglinda în care se reflectă 
forma ființei umane din momentul prezent. Vor fi scoase 
în evidență contururile identității interioare şi modul în 
care acestea au fost şlefuite de-a lungul vieţii. 

Deciziile importante sau mai puţin importante, 
extazul, bucuria, teama sau agonia, fiecare pasiune şi 
gând, dorințele şi nevoile, interacțiunea cu natura 
înconjurătoare, relațiile cu cei apropiaţi, modul în care 
omul s-a îngrijit de sănătatea organismului şi multe alte 
amănunte sunt de luat în seamă atunci când ne 
propunem să cunoaştem lumea interioară a celui de 
lângă noi. 

Studiul celor 12 Palate nu-şi propune ca obiectiv 
principal înfrumusețarea fizică a chipului. 

În primul rând, Palatele de pe fața unui om oferă 
indiciile necesare pentru a descoperi care sunt 
adevăratele sale talente şi calități, care este drumul 
potrivit de ales în vederea punerii acestora în valoare şi, 


nu în ultimul rând, oferă o imagine asupra destinului 
acestuia. 

Aşadar, studiul Palatelor este un mijloc de 
înfrumusețare a vieţii şi o cale prin intermediul căreia 
omul îşi poate restabili armonia interioară, ceea ce îl va 
pune în echilibru şi cu exteriorul. 

Aspectul celor 12 Palate poate să varieze de la 
favorabil la nefavorabil în diferite perioade ale vieții, în 
deplină dependență de modul de gândire, de stilul de 
viață abordat sau de felul în care omul se raportează la 
evenimentele din viața sa. 

În paginile următoare voi face o descriere a 
aspectelor favorabile şi nefavorabile, care pot fi observate 
la fiecare dintre cele 12 Palate. 

Nu este obligatoriu ca toate caracteristicile 
prezentate să fie identificate în regiunea Palatului 
respectiv pentru ca acesta să fie considerat de bun sau 
de rău augur. 

Uneori însă, este posibil ca existența unei singure 
trăsături nefavorabile să transforme decisiv calitatea 
acestuia. 


Palatele Călătoriilor 


Poziţionare: extremele superioare ale frunțţii situate 
în zona de intersecţie a părului cu fruntea. 

Aspect favorabil: zona este bine delimitată, 
spațioasă, simetrică, cărnoasă, luminoasă, curată şi 
netedă. 

Aspect nefavorabil: zona este asimetric decupată, 
îngustă, acoperită de păr, osoasă şi denivelată ori 
prezintă aluniţe, pete, umbre, cicatrici, riduri sau 
adâncituri. 


Cuvinte cheie: călătorie, creativitate, imaginație, ritm 
de viață alert, mobilitate, deplasare, viață nouă pe tărâm 
străin, căsătorii sau relații multiple, cercetare, flux 
continuu. 

Descriere: oamenii cu Palatele Călătoriilor favorabile 
au capacitatea de a se adapta uşor într-o ţară străină, 
pot schimba multe domenii de activitate şi locuri de 
muncă. Sunt cei care se adaptează cel mai uşor traiului 
departe de locul natal şi călătoresc mult de-a lungul 
vieţii. În lipsa călătoriilor fizice, activitatea de cercetare 
sau de analiză minuțioasă poate să substituie ideea de 
călătorie. Devin astfel foarte buni cercetători şi dornici 
să aprofundeze cunoaşterea la care au acces. 

Dacă Palatele Călătoriilor sunt bine aspectate, 
oamenii dezvoltă relaţii de bun augur cu persoane din 
străinătate, fie că sunt în interes de serviciu, fie că îşi 
găsesc un partener de viață aparţinând unei culturi sau 
religii diferite. Pentru că sunt predispuşi să petreacă 
mult timp departe de casă, viața lor familială poate avea 
de suferit. Sunt foarte puţin timp prezenţi fizic în sânul 
familiei, ceea ce le poate afecta gradul de implicare 
emoțională în relaţia pe care o au cu cei dragi. Femeile 
cu Palatele Călătoriilor extrem de decupate îşi găsesc cu 
greu un partener de viață potrivit sau, dacă există, 
relația lor este dificilă. Atât femeilor, cât şi bărbaţilor cu 
Palatele Călătoriilor favorabile le recomand să învețe 
limbi străine şi să călătorească mai mult, să cunoască 
oameni din culturi diferite, să trăiască experienţe noi 
departe de casă şi să cerceteze cât mai mult lumea în 
care trăiesc. 

Pentru parteneri, este util să înțeleagă faptul că o 
persoană cu Palatele Călătoriilor bine aspectate nu poate 
aparține unui singur om. Sunt făcuți să trăiască printre 
oameni, să experimenteze numeroase relații, să fie mai 


mereu pe drumuri sau afundaţi în muncă, absorbiți de 
lectură sau devotați activităţii de cercetare. Toate 
acestea îi fac să nu fie atât de atraşi de ideea de 
căsătorie. 

Pentru oamenii ale căror Palate ale Călătoriilor sunt 
nefavorabile, recomandarea este să se aşeze la casa lor, 
să-şi dezvolte propria afacere sau să se dedice unei 
cariere care presupune o localizare stabilă. Dacă sunt 
nevoiți să călătorească în interes de serviciu sau din alte 
motive, este bine pentru ei să petreacă mai multă vreme 
în acelaşi loc. Astfel, randamentul lor va fi ridicat şi se 
vor simți în largul lor pe durata călătoriei. Atâta vreme 
cât sunt familiarizați cu locaţia în care sunt nevoiţi să se 
deplaseze, vor avea parte de confort psihic şi emoțional. 
În cazul în care natura activităţilor de zi cu zi îi obligă să 
schimbe adesea mediul de lucru sau chiar să 
călătorească foarte mult, se pot simţi debusolați şi vor 
avea nevoie de mai mult timp pentru a se organiza 
coerent. Se pot simți în mod inexplicabil obosiţi sau 
epuizați. 

Dacă Palatul Călătoriilor nu are un aspect larg şi 
înalt, este mai bine ca persoana respectivă să se 
preocupe de activități staționare şi să evite mobilitatea 
excesivă. Este semnul celor care se implică puternic în 
relațiile afective şi al celor care fac cu greu față 
schimbărilor din viața lor. Cu atât mai dificil va fi să 
gestioneze despărțirile, un eventual divorț, un deces sau 
orice altă pierdere pe care o suferă. Sunt adepții 
tradițiilor şi evită ceea ce presupune un aspect de 
noutate şi diversitate. Caută să-şi asigure securitatea şi 
apreciază rutina. 

În extrema negativă, pot deveni oameni rigizi, 
posesivi, anxioşi şi materialişti. Palatele Călătoriilor 
nefavorabile îl definesc pe omul care alege să trăiască în 


trecut, care se agaţă de amintiri şi care şi-ar dori să 
oprească timpul în loc. 


Palatele Părinților 


Poziţionare: din mijlocul pupilei se trasează două 
linii paralele verticale, imaginare, spre inserția părului. 
La mijlocul frunţii, pe direcţia liniei, între sprâncene şi 
inserția părului, se localizează Palatele Părinților. 

Aspect favorabil: zona este cărnoasă, curată, 
dreaptă, luminoasă şi bombată. 

Aspect nefavorabil: zona este acoperită de păr, 
osoasă, cu riduri întrerupte, denivelată şi adâncită sau 
prezintă aluniţe, pete, umbre, cicatrici sau adâncituri. 

Cuvinte cheie: părinți, gândire, relaţii, compasiune, 
răbdare, armonie, educație, toleranță, înțelegere, 
memorie, ataşamente. 

Descriere: aspectul Palatelor Părinților oferă indicii 
despre calitatea relației dintre persoana respectivă şi 
părinții săi ori despre starea de sănătate a acestora. La 
nivel personal, defineşte percepția pe care o are 
persoana supusă analizei, despre relația pe care a avut-o 
sau pe care o are în prezent cu părinții săi. 

Cele două Palate fac referire la părinți sau la cei care 
au ținut locul acestora, pentru că uneori se întâmplă ca 
altcineva, în afară de părinți, să se preocupe de 
creşterea şi de educația copilului. Dacă zona indicată 
este denivelată, este un indiciu al faptului că persoana 
respectivă nu a beneficiat de suficient sprijin din partea 
părinților. 

Dacă Palatele Părinților sunt turtite, indică faptul că 
acel copil a fost nevoit să părăsească de timpuriu şcoala 
sau să înceapă să lucreze de la o vârstă fragedă pentru 


a-şi sprijini material părinţii, ori chiar să lucreze pentru 
aceştia. 

Deformarea palatelor mai poate să reprezinte faptul 
că percepţia copilului în ceea ce priveşte relația sa cu 
părinții a fost total eronată ori că a avut aşteptări foarte 
mari de la aceştia. 

Atunci când Palatele Părinților sunt luminoase şi 
strălucitoare, iar aspectul lor este larg şi cărnos, părinții 
acelui om se vor bucura de o viață lungă şi sănătoasă, 
iar acesta se va dovedi a fi un om educat, blând şi 
inimos. 

Dacă cele două zone sunt înguste, acoperite de păr, 
adâncite sau marcate de linii şi aluniţe, atunci Palatele 
Părinților sunt considerate nefavorabile. Într-un astfel de 
caz, este posibil ca unul dintre părinţii acelei persoane 
să se îmbolnăvească adesea ori să-l părăsească mai 
devreme. 

Chiar dacă ajung amândoi până la bătrânețe, este 
posibil ca părinţii celui cu Palatele Părinților afectate să 
îşi trăiască o bună parte din viaţă despărțiți sau chiar să 
divorțeze. În acelaşi timp, relaţia dintre persoana supusă 
analizei şi părinții săi va avea mult de suferit. 

În astfel de situaţii, unul dintre cei doi părinţi poate 
fi cel care se opune visurilor propriului său copil, nu-l 
susține în proiectele sale, îl descurajează sau, din cauza 
influenței sale negative, acesta ajunge agresiv şi vicios. 


Palatele Virtuţilor şi Norocului 


Poziţionare: Palatele Virtuţilor şi Norocului sunt 
poziționate exact deasupra sprâncenelor, imediat peste 
osul frunții. 

Aspect favorabil: zona este cărnoasă, luminoasă, 
curată, netedă şi dreaptă. 


Aspect nefavorabil: zona este adâncită sau bombată, 
cu riduri, aluniţe, pete, umbre, cicatrici. 

Cuvinte cheie: relaţii şi interacțiunea cu cei din jur, 
abordare, opinie, prosperitate, încredere în sine, putere, 
intenție, virtuţi, noroc. 

Descriere: atunci când luăm în considerare studiul 
Palatelor Virtuţilor şi Norocului, avem în vedere un om 
bun, cumpătat, harnic, generos şi smerit. 

Palatul mai este numit şi al norocului, datorită 
faptului că reprezintă gradul de intuiție al omului, ceea 
ce, în cultura chineză, este considerată o însuşire 
extrem de benefică. 

Palatul cărnos indică un om optimist, care se 
bucură de viața pe care o trăieşte şi de oamenii cu care 
intră în contact. Acesta este capabil să-şi creeze relații 
de bună calitate, se face înțeles cu uşurinţă şi nu-şi 
doreşte să intre în conflict cu ceilalți. 

Dacă Palatul este osos şi proeminent, defineşte un 
om agresiv şi impulsiv care cu greu îşi stăpâneşte 
pornirile. Un astfel de om se află adesea în conflict cu 
alții şi îşi face de unul singur multe probleme. 

Pe de o parte este indiciul oamenilor energici şi 
dispuşi să acționeze pentru scopurile lor, însă, la 
extrema cealaltă sunt temperamentali, agitați şi 
conflictuali. 

Palatele Virtuţilor şi Norocului brăzdate de mai 
multe linii sunt o trăsătură caracteristică oamenilor a 
căror privire pare lipsită de viaţă şi de strălucire. 

Aceştia sunt măcinaţi de scepticism şi neîncredere, 
nu se încred în nimeni şi în nimic şi nu fac decât să-şi 
ridice foarte multe probleme legate de tot ceea ce îi 
înconjoară. 

Se opun oricărei păreri care nu este a lor, iar dacă 
sprâncenele sunt lungi şi se întind spre zona Palatului, 


acestea indică un om cu atât mai agitat şi mai grăbit. 
De-a lungul vieţii, au suferit mult din cauza relaţiilor pe 
care le-au încheiat într-o manieră neplăcută. 

Dacă zona este scufundată, atunci avem de-a face 
cu un om viclean, dar care, în acelaşi timp, are o viață 
dificilă. 

Palatele  Virtuţilor şi Norocului cu un aspect 
favorabil aparțin unui om intuitiv, vizionar, norocos, 
virtuos şi pe care mulți şi-l doresc să-l aibă în preajmă. 


Palatele Fraţilor 


Poziţionare: se suprapun cu sprâncenele. 

Aspect favorabil: firele sprâncenelor cresc oblic spre 
tâmple. Firele de păr ale sprâncenelor sunt strălucitoare 
şi dense în raport cu chipul, au un aspect plăcut şi 
armonios. 

Aspect nefavorabil: firele  sprâncenelor cresc 
încâlcite, drepte sau spre nas. Sprâncenele prezintă 
cicatrici, aluniţe, fire albe, fire rebele, fire mai lungi 
decât celelalte sau goluri de păr. 

Cuvinte cheie: frați, surori, prieteni, cunoştinţe, 
caracter, socializare, temperament. 

Descriere: Palatele Fraților reprezintă tipul relațiilor 
pe care persoana supusă analizei le are cu frații şi 
surorile sale, dar pot face la fel de bine referire la relațiile 
cu prietenii, cu apropiații sau oamenii cu care intră de 
obicei în contact. 

În textele vechi de fizionomie se scria despre 
sprâncenele lungi şi dese că indică prezenţa fraților şi a 
surorilor în viața unei persoane. În urma numeroaselor 
cazuri pe care le-am cercetat, pot spune că, în zilele 
noastre, sprâncenele lungi şi dese indică modul în care 


un om interacționează cu cei din jurul său şi cât de 
intens îşi doreşte să aibă pe cineva în preajmă. 

Dacă sprâncenele sunt subțiri, rare şi cresc într-o 
manieră nefavorabilă, aceasta indică lipsa fraților şi a 
surorilor ori a prietenilor apropiaţi În viaţa acelei 
persoane. Lipsa despre care vorbim poate fi atât fizică, 
cât şi sufletească, în sensul în care aceştia pot exista 
fizic, însă distanța dintre ei îl face pe cel cu sprâncene 
nefavorabile să trăiască un puternic sentiment de 
singurătate. 

În general, oamenii caracterizați de astfel de 
sprâncene dau dovadă de răceală sufletească, rămân 
distanți față de cei din jurul lor şi chiar îi critică adesea. 

Sprâncenele lungi, dese şi cu un aspect frumos 
indică prezenţa fraților şi a surorilor sau chiar a 
prietenilor în preajma persoanei respective. Aceasta 
dezvoltă o intensă dorinţă de socializare şi de a avea în 
jurul său numeroşi oameni. Se apropie cu uşurinţă de 
ceilalți şi nu întâmpină dificultăți în a-şi face prieteni 
noi. 

Datorită faptului că Palatele Fraților se suprapun cu 
sprâncenele, pentru a studia calitatea acestora este 
necesar să luăm în considerare lungimea sprâncenelor, 
direcția în care cresc firele de păr, grosimea şi densitatea 
acestora. Aspectul acestora ne va dezvălui dacă un om 
provine dintr-o familie cu mulți copii şi dacă este genul 
care are multe cunoştinţe şi prieteni. Un om care în 
orice moment se poate baza pe sprijinul a numeroşi 
prieteni şi apropiați nu poate dobândi un astfel de statut 
decât dacă le câştigă încrederea, adică are un caracter 
nobil şi plăcut. Un om care îşi respectă cuvântul dat va 
fi uşor de identificat după forma armonioasă a 
sprâncenelor sale, aşa cum au fost prezentate mai sus. 


Atunci când aspectul sprâncenelor este neplăcut, 
omul respectiv se remarcă printr-un caracter josnic, 
adesea dă dovadă de dezechilibru emoțional, psihicul îi 
este tulburat şi nu-şi poate face prieteni. Chiar dacă 
provine dintr-o familie cu mulți copii şi, în plus, în jurul 
său există mulți apropiaţi, relaţiile cu aceştia vor avea 
mereu de suferit din cauza comportamentului său 
deficitar. 

Atunci când sprâncenele sunt poziționate la niveluri 
diferite, aceasta indică prezența unor frați sau surori 
vitregi /e şi, cu atât mai mult, relaţiile lor cu oamenii din 
preajmă vor fi foarte afectate. 

Dacă la nivelul sprâncenelor se observă goluri, 
cicatrici ori au un aspect încâlcit şi total nefavorabil, 
această trăsătura indică probleme grave de relaționare 
cu fraţii, cu surorile sau cu alți apropiaţi. În unele 
situații, indică probleme de sănătate sau greutăți 
materiale. 


Palatele Proprietății 


Poziționare: în zona arcadelor, în spațiul dintre 
sprâncene şi pleoape. 

Aspect favorabil: zona este cărnoasă, luminoasă, 
curată, netedă şi dreaptă. 

Aspect nefavorabil: zona este adâncită, îngustă, 
osoasă, cu aluniţe, pete, umbre, cicatrici, riduri, 
adâncituri sau umflături. Firele de la sprâncene cresc în 
jos. 

Cuvinte cheie: proprietate, casă, materialism, familie, 
legături. 

Descriere: Palatele Proprietății ne oferă indicii cu 
privire la capacitatea omului de a acumula bunuri 


materiale în timpul vieții şi cât este de dornic ori de 
dispus să trăiască o viață de familie. 

Este de bun augur ca aceste Palate să fie largi şi 
cărnoase, ceea ce înseamnă că omul se va bucura de 
liniştea propriului cămin alături de familie, îşi va asigura 
condiții bune de trai şi va avea succes în acumularea 
bunurilor materiale, în general sub formă de case şi 
terenuri. 

Dacă Palatele Proprietății sunt înguste, osoase şi au 
un aspect neplăcut, omul respectiv nu este atras de 
viața de familie. Fie duce o viață austeră, fie întâmpină 
greutăți în a menţine o legătură stabilă cu un partener. 

Oamenii cu această caracteristică sunt foarte 
predispuşi să rămână singuri toată viața. Chiar dacă au 
parte de relații, le va fi dificil să păstreze o relaţie de 
cuplu stabilă. 

Acesta este semnul singurătăţii, al amărăciunii şi 
tristeții sufleteşti. 

Cu Palatele Proprietății afectate, un om nu va fi 
capabil să acumuleze bunuri. Chiar dacă un astfel de 
om ajunge bogat, el nu-şi va găsi împlinirea în acest 
aspect al vieții. 

În sufletul său nu va simţi decât un mare gol şi o 
lipsă imensă, chiar dacă s-ar afla în acelaşi timp 
înconjurat de membrii propriei familii - asta în cazul în 
care se hotărăsc să se căsătorească. 

Femeile cu Palatele Proprietății afectate nu sunt 
satisfăcute de viaţa lor sentimentală. În cazul bărbaţilor, 
aceştia vor dezvolta preocupări care îi ţin foarte mult 
timp departe de casă sau, în general, nu vor fi interesaţi 
să petreacă timp cu familia. 

Atât femeile, cât şi bărbaţii cu o astfel de trăsătură 
nu sunt înclinați spre o căsnicie tradițională, ci aleg 
relațiile deschise sau pasagere. 


Dacă firele de păr ale sprâncenelor cresc în jos ori se 
prelungesc până ating ochii, aceasta indică un Palat al 
Proprietății deficitar. La bărbaţi, efectul acestei trăsături 
este că se confruntă în mod continuu la locul de muncă 
sau acasă cu probleme care par să nu se mai termine. 

Petele prezente pe Palatele Proprietății sunt un alt 
semn al dificultăților constante cu care omul se 
confruntă la locul de muncă, acasă în familie sau îi sunt 
puse în pericol posesiunile - casa şi alte proprietăţi ori 
relațiile cu cei apropiați. 


Palatele Căsătoriei 


Poziţionare: se suprapun cu tâmplele. 

Aspect favorabil: zona este cărnoasă, luminoasă, 
curată, dreaptă, lățimea tâmplelor este cât grosimea a 
maxim două degete. 

Aspect nefavorabil: zona este acoperită de păr, 
adâncită, prezintă pete, umbre, aluniţe, cicatrici, riduri, 
adâncituri, umflături sau vene vizibile; tâmplele sunt 
descoperite, mai late decât grosimea a două degete sau 
foarte înguste (inserția părului este foarte apropiată de 


sprâncene). 
Cuvinte cheie: căsătorie, uniune, asociere, 
angajament, parteneriat, companie, prietenie, 


comunicare, viaţă socială. 

Descriere: Palatele  Căsătoriei definesc atracția 
omului spre uniunea cu partenerul său de viață printr-o 
căsătorie sau menţinerea unei relaţii de lungă durată. 
Calitatea şi aspectul Palatelor oferă indicii despre 
calitatea relaţiilor pe care le are persoana respectivă cu 
oamenii din anturajul său, fie că sunt de dragoste, de 


prietenie sau ierarhice la locul de muncă. Aspectul 
tâmplelor dezvăluie totodată şi nivelul de încredere pe 
care o persoană îl investeşte în relațiile sale cu ceilalți. 

Tâmplele favorabile descriu un om stabil şi de 
încredere atunci când vine vorba despre relaţii sau 
uniune conjugală. Aceştia nu sunt înclinați spre relații 
extraconjugale şi nici nu-şi împart timpul între mai 
mulți parteneri. 

Tâmplele adâncite aparțin oamenilor nesatisfăcuți 
de propriile relații. Poate fi un semn al obsesiei şi al 
imaginației bolnave sau al multor bănuieli care îi 
frământă în taină. Nu de puţine ori, în rândul celor cu 
tâmplele adâncite sunt identificate persoane dependente 
de substanțe nocive, precum alcoolul, medicamentele 
sau drogurile. Prezența ridurilor pe Palatele Căsătoriei 
evidenţiază predispoziția spre infidelitate şi relații 
extraconjugale, în mare pare consumate strict datorită 
apetitului sexual ridicat şi a nevoii de a avea şi alți 
parteneri. 

Aceste riduri îl simbolizează pe omul carismatic, plin 
de viață şi deschis către flirt. 

Alunițele prezente pe tâmple indică blocaje în 
căsnicie sau în parteneriate. Omul cu aluniţe pe tâmple 
fie nu-şi va găsi satisfacția în viața de familie, fie se va 
lovi de numeroase obstacole în interacțiunea cu cei din 
jurul său, ceea ce îi poate genera dificultăți în carieră. 

Oamenii cu Palatul Căsătoriei bombat, supt sau cu 
vene groase şi vizibile pe tâmple sunt agresivi şi dau 
dovadă de duritate şi violență. Toate descrierile făcute 
până acum sunt valabile atât pentru bărbați, cât şi 
pentru femei. În cazul femeilor, recomand ca Palatele 
Căsătoriei să fie analizate împreună cu Palatul Bogăţiei. 
Dacă tâmplele unei femei oferă indicii despre calitatea 
relației cu soțul său, forma şi aspectul nasului îl descriu 


pe bărbatul acesteia în ansamblul său şi oferă indicii 
despre cât de capabil este să-i asigure bunăstarea 
materială de care are nevoie. Astfel, nasul unei femei 
poartă denumirea simbolică de Steaua Soţului. 

Analiza în acest caz se face din profil, pentru că 
forma podului nasului este bine să fie dreaptă şi lipsită 
de denivelări. Aceste trăsături îi vor asigura femeii 
respective un soț bun, capabil, rafinat şi frumos. Dacă 
nasul este cărnos sau curbat, soțul sau viitorul soț al 
acelei femei are calități de negociator, antreprenor sau 
vânzător. Nasul mic şi cârn nu este benefic. Majoritatea 
femeilor cu nasul mic şi pomeţii proeminenți întâmpină 
numeroase dificultăți în relaţiile cu partenerii lor. Nasul 
mic este întâlnit adesea la femeile care se recăsătoresc 
sau la amante. Nasul benefic pentru o femeie este 
cărnos, de mărime medie, cu aripile nărilor cărnoase, 
podul nasului să fie drept, nările să nu fie expuse, iar 
pomeții să fie de asemenea cărnoşi. Pe lângă faptul că se 
va bucura de un bărbat admirabil lângă ea, femeia cu 
astfel de trăsături va fi la rândul ei benefică în 
dezvoltarea soțului său. O astfel de femeie este capabilă 
să fie lider sau să trăiască alături de un mare 
conducător. 


Palatele Copiilor 


Poziţionare: se suprapun cu cearcănele sau cu zona 
de sub ochi. 

Aspect favorabil: zona este cărnoasă, luminoasă, 
curată, netedă şi dreaptă. 

Aspect nefavorabil: zona este adâncită, inflamată, 
pufoasă, roşiatică sau maro, scobită, cu aluniţe, pete, 
umbre, cicatrici, riduri sau umflături; globii oculari sunt 
adânciți sau bulbucați. 


Cuvinte cheie: copii, proiecte, emoții, trăiri. 

Descriere: Palatele Copiilor definesc modul în care 
omul se raportează la propriii copii sau la proiectele în 
care este implicat, precum şi la nivelul acestuia de 
toleranță şi răbdare. Aspectul acestor Palate poate să 
indice potenţialul omului de a avea copii şi tipul de 
relație pe care o va dezvolta cu aceştia. Sunt oameni 
pentru care propriii copii devin proiecte şi alții care îşi 
îngrijesc proiectele ca pe propriii copii. Aspectul favorabil 
al Palatelor Copiilor descriu un om echilibrat emoțional, 
răbdător, tolerant față de copii, care se simte împlinit 
sufleteşte şi se bucură de propriile realizări din timpul 
vieții. Au succes în proiectele pe care le demarează. 

Palatele Copiilor afectate aparțin oamenilor afectați 
emoțional. Sunt simbolul celor cu sufletul îndurerat sau 
pustiit de numeroasele suferinţe pe care le-au îndurat în 
trecut. Aceştia pot da dovadă de reacții disperate, îşi 
pierd echilibrul emoțional şi nu mai sunt în stare să se 
bucure de nimic. Nici realizările copiilor şi nici cele 
personale, indiferent cât de mari ar fi, nu vor reuşi să-i 
scoată din starea care a pus stăpânire pe ei. Prezența 
pungilor sub ochi de culoare închisă şi brăzdate de linii 
indică o afinitate scăzută față de copii şi dorința scăzută 
de a pune în aplicare planuri şi proiecte. Aceşti oameni 
sunt nerăbdători şi agitaţi, au şanse mici să aibă copii 
şi, chiar dacă devin părinți, există riscul ca urmaşii 
acestora să fie nechibzuiţi şi incompetenti. 


Palatul Carierei 


Poziţionare: Palatul Carierei cuprinde întreaga 
regiune mediană a frunţii şi se întinde de deasupra 
sprâncenelor şi până la inserția părului, pe mijlocul 
frunții. 


Aspect favorabil: zona este cărnoasă, luminoasă, 
curată, netedă şi dreaptă; fruntea este înaltă, largă şi 
brăzdată de trei riduri orizontale paralele neîntrerupte 
sau de o venă. 

Aspect nefavorabil: zona este adâncită sau fruntea 
este joasă; pe zona respectivă există riduri întrerupte, 
aluniţe, pete, umbre, cicatrici, adâncituri, umflături. 

Cuvinte cheie: carieră, talent, profesie, performanţă, 
rol, statut social, succes, onoare. 

Descriere: Palatul Carierei cu un aspect favorabil 
aparține oamenilor care dobândesc un statut social 
înalt, care îşi construiesc un renume, se bucură de 
faimă, au o putere mare de concentrare şi dau dovadă 
de inteligenţă ridicată. 

Cu cât fruntea este mai netedă în regiunea Palatului 
Carierei, cu atât drumul acelui om către o poziție socială 
înaltă va fi mai lipsit de greutăți şi, în acelaşi timp, 
indică limpezimea minţii sale în fața evenimentelor 
importante din viață. Este trăsătura definitorie a celor 
care devin faimoşi pentru justețea deciziilor pe care le 
iau. 

Prezenţa ridurilor paralele pe Palatul Carierei indică 
gradul ridicat de maturitate, de cunoaştere şi 
înțelepciunea cu care se foloseşte de toate acestea. 

Cu cât o frunte este mai denivelată, cu atât omul 
respectiv va întâmpina mai multe obstacole în drumul 
său spre o carieră de succes. 

Toate acestea vor fi amplificate de un caracter 
agresiv şi de reacţii necugetate şi bruşte, generate de 
conflictul emoțional din interior. 

Dacă fruntea este joasă, Palatul Carierei este presat, 
ceea ce înseamnă că un astfel de om nu are răbdare şi 
nici judecata adecvată pentru a avansa cum se cuvine 
într-o carieră. Acesta se va descurca cel mai bine într-o 


meserie care îi asigură libertatea de mişcare, care 
presupune numeroase schimbări sau într-un domeniu 
în care banii se câştigă foarte repede. 

În general, oamenii cu fruntea joasă sunt 
îndemânatici, activi din punct de vedere fizic şi care 
alocă foarte puţin timp gândirii şi analizei. Toate acestea 
îi recomandă mai ales în domeniul competiţiilor sportive. 

Existenţa unei vene ce străbate Palatul Carierei 
dezvăluie o inteligență creativă ridicată şi spirit de 
prezență activ al acelei persoane. Prezenţa cicatricilor 
indică dificultăți întâmpinate în carieră şi prezența 
duşmanilor în preajmă. 

La femei, dacă Palatul Carierei este foarte înalt, 
indică dificultatea acestora de a-şi găsi un partener de 
viață potrivit. O astfel de trăsătură indică riscul ridicat 
de a cădea victimă obsesiilor, dependențelor şi viciilor, 
sau înclinația spre visare cu ochii deschişi şi izolare. 


Palatul Vietii 

Poziţionare: Palatul Vieţii este reprezentat de spațiul 
dintre sprâncene. Lăţimea ideală a acestuia este egală 
cu lățimea unui ochi, mărime care ar fi de bun augur să 
se găsească atât între cei doi ochi, cât şi între 
sprâncene. 

Aspect favorabil: zona este cărnoasă, luminoasă, 
curată, netedă, dreaptă şi largă. 

Aspect nefavorabil: zona este adâncită, cu aluniţe, 
pete, umbre, cicatrici, riduri, adâncituri sau umflături. 

Cuvinte cheie: calitatea vieţii, prosperitate, viziune, 
înțelegere, energie, poziție socială, fericire, satisfacție, 
claritate. 

Descriere: Palatul Vieţii favorabil aparţine omului 
capabil să-şi menţină o viziune largă asupra vieţii şi care 


ia în considerare atât propriile opinii, cât şi părerile, 
ideile, principiile şi concepțiile altora despre viață. Este 
omul care priveşte o situație simultan din mai multe 
unghiuri, reuşind printr-o abordare calmă şi optimistă 
să ia deciziile potrivite în viața sa. 

Palatul Vieţii bine aspectat este indiciul unui om 
sănătos fizic, psihic şi emoţional, care ştie să se bucure 
de tot ceea ce îi oferă viața. Acest gen de oameni nu se 
opun cursului firesc al vieţii. Au curajul să îmbrăţişeze 
cu optimism tot ceea ce vine către ei din dorința 
lăuntrică de a face rai din ce au. 

Un aspect afectat al Palatului indică o calitate 
scăzută a vieţii. Prin calitate slabă se face referire la 
incapacitatea omului de a se bucura de ceea ce 
dobândeşte în viaţă şi la faptul că se află într-o 
permanentă luptă cu el însuşi, chiar şi atunci când totul 
îi merge din plin. 

Palatul Vieţii afectat presupune o viziune limitată 
asupra vieţii, percepții greşite sau uşor de influențat 
prin intervenţia celor din jur. 

Omul cu o astfel de trăsătură se diferenţiază prin 
faptul că tot timpul se consideră o victimă, este convins 
că viața a fost mereu nedreaptă cu el, chiar dacă, de 
multe ori, a obținut exact ceea ce şi-a dorit. Gândirea sa 
este limitată şi are foarte puţini oameni apropiați în 
preajmă. 

Dacă regiunea mediană a frunții este îngustă, 
întunecată şi prăbugşită, omul respectiv va avea parte de 
o viață grea. Adesea se întâmplă să nu se poată baza pe 
membrii propriei familii şi va fi nevoit să se descurce de 
unul singur de la o vârstă fragedă. 

Palatul Vieţii foarte larg dezvăluie un om mândru, 
orgolios şi autoritar. Ridurile prezente în această zonă 
indică nivelul de stres din viaţa sa. 


În acelaşi timp, ridurile pot simboliza şi 
confruntarea cu evenimente neplăcute. 

Uneori se întâmplă ca firele de păr din sprâncene să 
crească spre Palatul Vieţii. O astfel de trăsătură aparține 
oamenilor dominați de un ego puternic şi incapabili să 
realizeze ceea ce pretind că pot face. Sunt persoane 
excesiv de ambiţioase, dar care sfârşesc adesea printr-o 
prăbuşire severă, ca urmare a supraestimării de sine. 


Palatul Sănătății 


Poziţionare: cuprinde rădăcina şi podul nasului, fără 
vârful acestuia. 

Aspect favorabil: podul nasului este cărnos, lat, 
luminos, curat, neted şi drept; rădăcina nasului este 
înaltă. 

Aspect nefavorabil: podul nasului este osos, strâmb, 
cioturos, denivelat, îngust, abrupt, scobit, cu aluniţe, 
pete, umbre, cicatrici sau riduri; rădăcina nasului este 
joasă. 

Cuvinte cheie: sănătate, rezistenţă, imunitate, 
energie, curaj. 

Descriere: Palatul Sănătăţii este, aşa cum îi spune şi 
numele, indicatorul stării de sănătate a omului. 

Aspectul favorabil al acestui Palat indică o stare de 
sănătate bună a organismului, un nivel ridicat al 
energiei vitale şi mult curaj. Un astfel de om se remarcă 
prin vitalitatea sa, are un sistem imunitar puternic şi dă 
dovadă de rezistență foarte bună la efort fizic şi 
intelectual, cu atât mai mult cu cât şi rădăcina nasului 
este înaltă. Datorită nivelului ridicat de energie şi 
vitalitate, oamenii de acest gen au tendința să abuzeze 
de sănătatea lor, îşi neglijează programul de odihnă şi 
uită să-şi ia pauze de relaxare. 


Oamenii cu urechile mari, lobii urechilor cărnoşi, 
filtrumul adânc şi buza inferioară cărnoasă sunt 
renumiți pentru rezistența lor extraordinară şi 
constituția fizică foarte robustă. 

Toate aceste trăsături, alături de un Palat al 
Sănătății bine aspectat, îi fac pe oamenii de acest tip să 
profite la maxim de rezistenţa lor fizică. Ajung, astfel, să 
abordeze un regim alimentar nesănătos, să piardă 
nopțile sau să abuzeze de consumul de alcool sau tutun. 
Luate împreună, acestea sunt trăsăturile unui om 
pofticios şi dornic să-şi satisfacă cât mai multe pofte. 

Palatul Sănătăţii nefavorabil este indiciul unei stări 
de sănătate variabile, al unui nivel scăzut al energiei în 
corp şi semnalează posibilitatea apariției unor boli 
cronice. 

Dacă podul nasului este poziționat jos, nivelul de 
energie din corp va fi afectat, iar trupul şi organele 
interne sunt sensibile. Dacă podul nasului este subțire 
şi se formează umbre pe părțile laterale ale nasului, 
persoana respectivă se poate confrunta cu probleme la 
coloana vertebrală. Atunci când pe nas apar brusc 
vinişoare roşii sau linii, acestea pot fi indicatorul 
problemelor legate de calitatea sângelui. În astfel de 
momente, este indicat pentru acei oameni să adopte un 
stil de viață cât mai sănătos şi să evite substanțele care 
le pot altera starea de sănătate. 


Palatul Bogăției 


Poziţionare: cuprinde vârful nasului, nările şi 
rădăcina inferioară a nasului. 


Aspect favorabil: nări cărnoase, groase şi ascunse; 
vârful nasului rotund, cărnos, aplecat, luminos, curat, 
neted şi drept; nasul este mare sau drept. 

Aspect nefavorabil: nări transparente, vizibile sau 
subțiri; vârful nasului cartilaginos, despicat sau cârn; 
prezența alunițelor, petelor, umbrelor, cicatricilor sau 
ridurilor; nasul este mic sau strâmb. 

Cuvinte cheie: bogăţie, avere, bunăstare, 
prosperitate, abundență, gestiune, informaţii. 

Descriere: pentru ca Palatul Bogăţiei să fie 
considerat favorabil, este necesar ca forma şi mărimea 
nasului să fie potrivite cu ansamblul feței, astfel încât 
aspectul general al chipului să fie unul armonios. 

Nasul nu trebuie să fie nici prea mare şi nici prea 
mic în raport cu chipul supus analizei. Astfel, aspectele 
favorabile din descrierea Palatului Bogăţiei nu fac decât 
să completeze interpretarea nasului integrat armonios 
pe chip. 

Dacă vârful nasului este considerat creatorul 
bogăției, aripile nasului sunt considerate a reprezenta 
averea propriu- zisă. Funcţia lor este aceea de a asigura 
păstrarea în siguranță a banilor şi a informațiilor 
acumulate. Există oameni foarte abili în a câştiga sume 
mari de bani, însă nu sunt la fel de pricepuţi în 
administrarea sau păstrarea lor. 

Oamenii cărora nu li se văd nările atunci când sunt 
priviți din față, de la aceeaşi înălțime, sunt oameni 
secretoşi, care pot păstra informaţii. Acesta este un 
aspect favorabil, deoarece astfel de persoane pot 
acumula cu uşurinţă bani, resurse materiale sau îşi pot 
crea relații durabile datorită naturii lor intime şi 
confidente. 


Este bine ca vârful nasului să fie rotund, ceea ce 
indică un potenţial ridicat de a deveni bogat, dar şi o 
capacitate mare de influenţă. 

Vârful nasului nefavorabil, în special dacă nările 
sunt vizibile, podul nasului este lăsat, iar nasul este în 
întregime strâmb sau afectat, indică numeroase 
fluctuații financiare în viața acelui om. 

Acesta va avea mult de suferit din cauza creşterilor 
şi a prăbuşirilor bruşte prin care va trece atât pe plan 
financiar, cât şi în alte aspecte generale ale vieţii sale. 

Nările vizibile aparțin celor care nu sunt capabili să- 
şi gestioneze cu chibzuinţă averea, care pierd prea uşor 
banii sau care expun cu mare uşurinţă informaţii 
valoroase. 

Oamenii al căror nas este mic în raport cu restul 
feței pot ajunge să nutrească sentimente de ură şi 
dispreț față de cei din jurul lor. Aceştia îşi vor pune 
întotdeauna interesul personal înaintea tuturor. Dacă 
pielea de pe nas este foarte subțire, acesta este simbolul 
celor care nu sunt capabili să economisească. 

În unele scrieri se consideră că, dacă nasul este 
asociat cu împăratul, atunci pomeţii trebuie să fie cei doi 
Miniştri care îl susțin. Astfel, dacă pomeţii sunt 
proeminenți, atunci este necesar ca şi nasul să aibă o 
mărime pe măsura acestora, în caz contrar, omul 
respectiv nu are şanse să devină bogat. 


Palatele Sprijinului 


Poziționare: toată zona bărbiei, în mod special de-o 
parte şi de alta a bărbiei, între liniile trasate 
perpendicular de la colțurile gurii până la maxilar. 


Aspect favorabil: zona este cărnoasă, largă, 
luminoasă, curată, netedă şi dreaptă; bărbia este 
proeminentă, cărnoasă, largă, rotundă sau pătrată. 

Aspect nefavorabil: zona este osoasă, îngustă, 
abruptă, scobită, cu aluniţe, pete, umbre, cicatrici sau 
riduri; bărbia este îngustă, scurtă, subțire, ascuţită sau 
teşită. 

Cuvinte cheie: susținere, ajutor, rezistență, instinct, 
persuasiune, putere, autoritate. 

Descriere: analiza Palatelor Sprijinului oferă indicii 
despre sprijinul, susținerea şi ajutorul de care se poate 
bucura o persoană, şi care pot veni atât din partea celor 
apropiaţi, cât şi din partea necunoscuţilor. În acest 
context, este vorba despre toți cei cu care un om intră în 
contact de-a lungul vieţii sale şi ajutorul pe care aceştia 
i-l pot oferi, indiferent de modul în care se întâmplă. La 
femei este bine ca linia bărbiei să fie puţin rotunjită, iar 
la bărbaţi să aibă un aspect pătrăţos. 

Un om cu Palatele Sprijinului bine aspectate este 
capabil să-i convingă pe ceilalți să-l sprijine în proiectele 
sale. El strânge cu uşurinţă adepţi care îl urmează şi îl 
încurajează pe drumul pe care a pornit. Oamenii îl 
urmează fără să se împotrivească şi, adesea, îl vor 
susține în funcții de conducere. 

Au calități evidente de lideri, rezistă cu bine la 
presiuni psihice, fizice sau emoţionale şi au un instinct 
de supraviețuire foarte bine dezvoltat. 

Palatele Sprijinului nefavorabile aparțin celor care 
nu sunt capabili să se impună în fața celorlalți, care nu 
se pot face ascultați şi nu sunt urmați în proiectele pe 
care le demarează, deoarece nu prezintă încredere în 
ochii celor de lângă ei. 

În general, sunt oameni cu rezistență scăzută la 
presiunile din mediul înconjurător, de aceea aleg să 


trăiască singuri, retraşi sau izolați şi nu solicită ajutor 
din partea nimănui. Îşi găsesc cu greu echilibrul 
emoțional şi de aceea ajung să atragă atenţia prin 
izbucniri frecvente, însă acest gen de comportament îi 
epuizează fizic şi psihic. 

Omul cu Palatele Sprijinului afectate nu este de 
încredere. Este un mare risc asumat atunci când cineva 
se bazează pe cuvântul unui astfel de om. 

La extrema opusă, cel cu Palatele Sprijinului 
favorabile devine extrem de convingător prin atitudinea 
pe care o abordează în fața celorlalți. Aceştia îi simt 
puterea şi se încred în cuvintele lui. 

O astfel de trăsătură este simbolul liderilor care au 
în subordine mulți oameni şi a celor care ştiu să se facă 
cu uşurinţă ascultați. 


Tehnica Harta Vieţii 


Viaţa în complexitatea sa rămâne o enigmă plină de 
mister, pe care mulți se străduiesc să o descifreze şi să o 
înțeleagă. 

Alcătuită atât din elemente interioare, cât şi 
exterioare ființei umane, modul de desfăşurare a vieţii a 
stârnit mereu interesul celor care au considerat că 
evenimentele semnificative din viața unui om sunt 
consecințele unor cauze bine întemeiate. 

Fiecare întâmplare este generată de o alta care o 
precede şi, la rândul ei, provoacă numeroase situații 
care se desfăşoară în cascadă. Acelaşi lucru este 
susținut de filozofia antică a metafizicii chinezeşti, 
potrivit căreia totul în natură se succede într-o ordine 
bine stabilită, iar curgerea energiei îşi are propriul 
parcurs firesc. 

Fiecare din cele cinci Elemente îl generează pe 
următorul, care îl succede, îl susține şi, în acelaşi timp, 
temperează intensitatea celui precedent. 

În acest fel, vechii învăţaţi chinezi erau capabili să 
diagnosticheze şi să trateze cu succes oamenii, să se 
folosească de proprietățile plantelor medicinale sau de 
energia formelor de relief, să practice eficient agricultura 
şi multe altele, pornind de la aceste interacțiuni 
naturale. 

Aşa cum am mai amintit anterior, în cultura chineză 
s-a pus întotdeauna mare preț pe determinarea 
destinului unui om şi pe îndrumarea acestuia pe o cale 
cât mai eficientă. 

Ei au înțeles faptul că, pe parcursul vieții, omul 
trece prin numeroase transformări şi evenimente, 
desfăşurate în anumite perioade de timp, menite să-i 


şlefuiască caracterul şi să-l familiarizeze cu propriile 
abilități. 

Lumea interioară a omului este clădită pe 
fundamentul propriilor gânduri, credințe, idei şi 
sentimente. 

Toate acestea vor genera experiențe personale 
autentice, menite să-i asigure omului premisele 
transformării interioare şi să-i ofere amintiri despre viața 
sa. Fiecare astfel de trăire va avea impact asupra ființei 
umane şi se va reflecta în modul său de comportament, 
în reacțiile sale şi personalitatea sa. Chipul uman, la 
rândul său, înregistrează toate aceste experienţe intense. 

Un eveniment cu un puternic impact emoțional va 
rămâne întipărit pe chipul celui care îl trăieşte. În 
aceeaşi manieră, pe fața omului se vor reflecta gândurile 
şi sentimentele sale predominante. 

Harta Vieţii este un instrument complex şi extrem 
de folositor în tehnicile de citire a chipului, deoarece 
oferă indicii despre viața omului, începând de la 
concepția sa şi până la bătrânețe. 

Harta Vieţii dezvăluie detalii despre evenimentele pe 
care omul le-a trăit deja şi despre cele care urmează să i 
se întâmple. Este un instrument care determină 
momentele critice din viața unui om, indică cu exactitate 
perioadele de evoluție, dar şi pe cele de declin şi, nu în 
ultimul rând, îi evidenţiază vulnerabilitățile şi punctele 
sale forte. 

În antichitate, acest tip de hartă mai era folosit în 
diagnosticarea stării de sănătate şi mai ales în tot ceea 
ce presupune prevenția îmbolnăvirii. 

Harta celor 100 de ani presupune faptul că fiecărei 
zone specifice de pe chipul uman îi este atribuită o 
vârstă, în ordine de la 1 şi până la 100 de ani. Tehnica 
aceasta constă în studiul regiunii faciale 


corespunzătoare perioadei de timp care solicită interes. 
Sau, în mod invers, analizând forma, culoarea, aspectul 
sau alte detalii semnificative prezente pe o anumită zonă 
a feței, putem determina tipul, cauzele sau impactul pe 
care l-a avut un eveniment în viața omului, la vârsta 
corespunzătoare zonei respective. În mod similar, putem 
determina perioadele cele mai favorabile din viața unei 
persoane, atunci când aceasta se va bucura de cele mai 
mari succese şi realizări. Domeniile în care omul poate 
înregistra rezultate deosebite sunt determinate de 
trăsăturile faciale corespunzătoare vârstei respective, 
dar şi de aspectul general al feței. 

Fiecare om are pe chipul său atât trăsături 
favorabile, cât şi trăsături nefavorabile. Fiecare dintre 
acestea se află în strânsă legătură cu o anumită 
perioadă din viaţă. Aplicând tehnica Harta Vieţii se pot 
determina decadele benefice, dar şi cele nefavorabile, se 
poate observa intensitatea impactului pe care îl vor avea 
tranzițiile majore din viața omului şi se pot identifica 
cele mai productive soluții pentru a beneficia totuşi de o 
viață echilibrată. 

Ca regulă generală, se consideră că oamenii cu 
trăsăturile fețelor predominant osoase, cât şi cei care 
prezintă numeroase unghiuri abrupte pe chip, vor avea 
parte de o viață mai dificilă, mai grea sau mai aspră, 
presărată cu întâmplări neprevăzute, ce se petrec într-o 
manieră bruscă sau pe o perioadă scurtă de timp. Toate 
aceste provocări sunt posibile pe întreaga durată a 
decadei corespunzătoare trăsăturii faciale cu un aspect 
osos sau ascuțit. 

Oamenii al căror chip este format din trăsături mai 
cărnoase, însă nu grase şi care prezintă o trecere lină 
între ele, fără să formeze unghiuri abrupte sau să ofere 


un aspect osos, au parte de o viață mai comodă, mai 
plăcută şi adesea mai liniştită, dar dominată de rutină. 

Fizionomia omului poate fi modificată de numeroşi 
factori dintre care cei mai evidenți sunt: alimentația, 
emoțiile, starea de sănătate, boala, unele medicamente, 
sportul, clima şi operaţiile estetice. 

Aceiaşi factori pot influența atât în sens pozitiv, cât 
şi în sens negativ perioadele de timp din viața omului. 

Astfel, cu toate că pe fața sa pot fi înscrise trăsături 
nefavorabile, în măsura în care face alegerile potrivite, 
omul respectiv va avea posibilitatea să-şi transforme 
viața într-o manieră favorabilă. 

Observăm în acest moment cum tehnica Harta Vieţii 
se transformă într-un instrument de prevenţie, dar şi 
într- un sprijin în vederea schimbării obiceiurilor şi a 
atitudinilor afectate de rutina zilnică. 

Evitarea evenimentelor nu reprezintă decât o soluţie 
de moment şi care nu garantează că acestea nu se vor 
petrece sub o altă formă. Schimbarea atitudinii față de o 
anumită situație sau față de o altă persoană este ceea ce 
presupune transformarea interioară necesară evitării 
unui eveniment neplăcut. 

O astfel de practică nu se foloseşte pentru simplul 
fapt de a evita momentele grele din viață, ci pentru a 
dobândi înțelepciunea necesară realizării echilibrului 
interior, ceea ce va duce, la rândul său, la modificarea 
conştiinţei acelui om. 

Orice eveniment poate căpăta o cu totul altă valoare 
şi poate genera o trăire diferită, prin simpla abordare a 
unei atitudini noi față de acesta. 

Harta Vieţii oferă omului oportunitatea de a-şi 
cunoaşte propriile calităţi, de a le dezvolta şi îi oferă 
posibilitatea de a le pune în valoare exact la momentul 
potrivit. De asemenea, oferă şansa de a înțelege mai bine 


trecutul şi evenimentele marcante care, nu de puţine ori, 
se transformă în piedici nevăzute. 

Tehnica Harta Vieţii oferă o cunoaştere vastă asupra 
derulării vieții unei persoane, însă, pentru o utilizare 
corectă, este obligatoriu să fie aplicată în combinaţie cu 
alte tehnici de analiză a chipului prezentate în această 
carte. 


Harta Vieţii la bărbaţi 


Harta Vieţii la femei 


Reguli generale pentru tehnica Harta Vieţii 


În cazul bărbaţilor, numerotarea începe cu urechea 
stângă şi se continuă cu cea dreaptă, iar la femei 
numerotarea începe cu urechea dreaptă şi se continuă 
cu cea stângă. 

În continuare, doar anii corespunzători liniei 
mediane a feței vor fi asemănători la femei şi bărbați. 


Tehnica Harta Vieţii se aplică doar în combinaţie cu 
toate celelalte tehnici de citire a feței prezentate în carte, 
mai puțin tehnica Semnătura Planetelor. 

Orice trăsătură frumoasă şi puternică, în armonie şi 
echilibru cu fața, descrie o perioadă pozitivă şi benefică. 

Orice trăsătură neregulată, afectată de linii, pete 
sau cicatrici, disproporţionată ori deformată, indică o 
posibilă perioadă dificilă în viața acelei persoane, la 
vârsta corespunzătoare zonei de pe chip. 

Trăsăturile osoase şi tari indică o perioadă de timp 
în care omul este dominat de energia masculină, iar 
trăsăturile cărnoase şi moi indică perioadele dominate 
de energia feminină. În tot acest timp, tipul de 
comportament, de gândire şi de acțiune al omului poate 
fi puternic influențat de aceste aspecte. Anii cei mai 
importanți în Harta Vieţii sunt cei care fac trecerea de la 
o decadă la alta. 

Pe chip există înscrise cinci părți de tranziţie 
esenţiale. 

Prima dintre ele este reprezentată de vârsta de 28 de 
ani şi este localizată în zona dintre sprâncene. 

Cea de-a doua se află la rădăcina superioară a 
nasului - vârsta de 41 de ani, cea de-a treia este 
reprezentată de filtrum - vârsta de 51 de ani, a patra 
este poziționată pe buza inferioară şi corespunde vârstei 
de 61 de ani. 

Ultima poartă de tranziție, cea de-a cincea, se află la 
capătul bărbiei şi corespunde vârstei de 71 de ani. 

Este de dorit ca zonele corespunzătoare celor cinci 
porți de tranziție să fie favorabile şi bine aspectate, astfel 
încât parcursul omului în aceste perioade ale vieţii să fie 
cât mai lin şi lipsit de greutăți. 


Alături de trăsăturile faciale, se va ţine cont de 
calitatea vocii, de textura pielii, de nuanţa tenului feţei şi 
de calitatea privirii. 

Toate elementele enumerate aici reprezintă cei mai 
importanți indicatori ai calității vieții unei persoane. 


Corespondenta anilor pe chip 


Copilăria - de la 1 la 14 ani - urechile 

Tinereţea - de la 15 la 30 ani - fruntea 

Vârsta adultă - de la 31 la 50 ani 

- vârsta de la 31 la 40 de ani - corespunde 
sprâncenelor şi zonei din jurul ochilor 

- vârsta de la 41 la 50 de ani - corespunde nasului şi 
obrajilor 

Maturitatea - de la 51 la 70 

- vârsta de la 51 la 60 de ani - corespunde gurii şi 
zonei din jurul acesteia 

- vârsta de la 61 la 70 de ani - corespunde bărbiei şi 
fălcilor 

Bătrâneţea - de la 71 la 100 de ani - de jur 
împrejurul capului. 


Tehnica Semnătura Planetelor 


Cunoaşterea astrologică ne învaţă că, în momentul 
naşterii, omul se află sub influența planetelor din 
sistemul solar, iar poziția acestora din acel moment va 
influența într-o anumită măsură, determinată prin 
calcule astrologice, destinul său. Această amprentă 
astrală unică se imprimă la nivel corporal, în mod 
special pe mâini şi pe chip. 

Întreaga noastră viață purtăm la vedere semnătura 
astrală care ne defineşte atât universul interior, prin 
construcția structurii psiho-emoţionale, formarea unui 
caracter irepetabil şi a unui sistem de valori propriu, cât 
şi universul exterior, printr-o serie de condiţii limitative 
determinate de bagajul  morfo-genetic, de lipsa 
experienței sau de străduința fiecăruia de a se menţine 
pe calea îngustă a vieţii sale. 

Fiecare detaliu îşi are locul său stabilit cu exactitate, 
pentru a păstra armonia dinamicii energetice a omului, 
dar, în acelaşi timp, dezvăluie prin caracteristicile sale 
simplitatea detaliilor care alcătuiesc frumusețea imaginii 
generale. 

Tehnica prezentată în continuare oferă o abordare 
cu totul diferită a descifrării omului. Aceasta este de sine 
stătătoare şi nu se combină cu nicio altă tehnică 
prezentată în carte. 

Pe de altă parte, tehnica Semnătura Planetelor poate 
fi folosită concomitent cu studiul zodiacului european, 
deoarece acesta conţine interpretările necesare unei 
analize corecte. 

Cunoscând în prealabil propriile caracteristici 
zodiacale, în cea mai mare parte oferite de propria zodie 


şi de ascendent, descrierile suplimentare vor veni să 
completeze tabloul de influențe planetare asupra 
trupului dumneavoastră şi, implicit, asupra vieții pe 
care o trăiţi. 

Toate acestea oferă indicii cheie cu privire la 
inspirația de natură subtilă care ne poate ghida în viaţă. 

Tehnica Semnătura Planetelor analizează opt tipuri 
de fețe, fiecare purtând numele unei planete. 

De cele mai multe ori, pe chipul unui om se găsesc 
minim două influenţe planetare. 

În cazuri mai rare, putem deosebi influența mai 
multor planete. În astfel de situaţii, una dintre ele va 
prezenta aspecte dominante, ceea ce va pune bazele 
modului general de manifestare a omului. 

Toate aceste aspecte se regăsesc în trăsături faciale 
specifice, identificate atât pe chipul uman, cât şi pe 
trupul său şi care reprezintă tipul planetar asociat 
acelui om. 

Influenţa planetei dominante se va regăsi cu uşurinţă 
în comportamentul omului, în reacţiile sale la diverşi 
stimuli şi la evenimentele din cursul vieţii, precum şi în 
caracterul şi personalitatea acestuia. 

Influențele planetare secundare au un efect redus 
asupra omului, însă suficient de puternic pentru a-i 
creiona particularități ce îi vor defini unicitatea. 

În general, tipul predominant se manifestă în cea 
mai mare parte din viață, pe când cele secundare variază 
încontinuu. 

După vârsta de 28 de ani însă, influența celui de-al 
doilea tip planetar poate deveni dominantă şi, astfel, să 
se producă o transformare radicală în viața omului. 


Tipul planetar Soare 


Trăsături faciale: 

Ten: gălbui amestecat cu roşu, fără imperfecţiuni, 
piele netedă şi deschisă 

Păr: roşcat, auriu, şaten, ondulat, fin, mătăsos 

Frunte: proeminentă, ridicată în arc, largă, fără 
riduri, tâmple dezgolite, tendinţă spre chelire 

Sprâncene: bine arcuite, dese, netede, elegante 

Ochii: căprui, larg deschişi, umezi, limpezi, severi, 
lipsiți de răutate în privire, iris cu inserţii gălbui, gene 
lungi şi dese, pupile contractate 

Nas: fin şi drept, vârful rotunjit, în armonie cu 
fruntea 

Obraz: oval, ferm, cărnos, plin 

Gura: mijlocie cu buze puţin groase, buza de sus 
frumos conturată, comisura buzelor arcuită în formă de 
zâmbet 

Bărbie: rotunjită şi puţin proeminentă 

Barba: deasă, blondă, uşor ondulată 

Gât: lung, lat, ferm 

Vocea: sonoră, seducătoare, timbru frumos 

Zâmbet: vioi şi blând, dinţi aranjaţi 

Figura: calmă, nobilă, sobră, ovală, expresivă 


Trăsături corporale: talie mijlocie, umeri bine 
proporționați, piept larg, corpul este musculos şi grațios, 
robust, lipsit de păr, spatele cambrat, încheieturi fine, 
braţe şi picioare subțiri, forme armonioase, fără grăsime, 
mersul nobil, pasul măsurat 


Calităţi: bunăvoință, hotărâre, onestitate, decenţă, 
generozitate, eleganță, ambiţie, veselie, inteligenţă, 
intuiție, inovație, calm, putere, luminozitate, idealism, 
spiritualitate, modestie 


Defecte: cruzime, orgoliu, iresponsabilitate, agitaţie, 
pălăvrăgeală,  excentricitate, neastâmpăr, plictiseală, 
nebunie, frustrare, mândrie 


Domenii: artă, literatură, organizare, afaceri, 
finanțe- bănci, poziții de conducere 


Destin 

Influența benefică a Soarelui le asigură aptitudini 
excelente de conducere, capacitatea de a face avere şi 
posibilitatea de a ajunge celebri. 

Bărbaţii de tip Soare suferă din cauza femeilor 
meschine. 

Femeile de tip Soare au o fire nobilă, sunt inteligente 
şi într-o permanentă căutare, fără succes de altfel, a 
unui bărbat care să le fie superior. 

Cu toții simt lipsa unui cămin care să-i împlinească 
sufleteşte, fapt ce le cauzează multă nemulțumire şi 
duce la o căsnicie nefericită. 

Nu ştiu să iubească cu adevărat şi le lipsesc 
prietenii adevărați. 

Se tem de moartea cauzată de foc şi sunt predispuşi 
la probleme cu vederea, pot suferi de palpitaţii sau boli 
ale inimii, se confruntă cu o căsnicie nefericită şi nu îşi 
doresc în mod deosebit copii. 


Tipul planetar Lună 


Trăsături faciale: 

Ten: lăptos, piele albă, palidă 

Păr: blond spălăcit, fin, moale, lins sau foarte creţ 
Frunte: înaltă, lată, bombată, tâmple mari 
Sprâncene: nedefinite, rare, înguste, înalte, rotunjite 


Ochii: albaştri, cenuşii, gene dese, ochi mari, 
rotunzi, clari, umezi, privire distrată, naivă sau uimită 

Nas: scurt, rotund, lat, cârn 

Obraz: mare 

Gura: mică, chinuită, buze cărnoase 

Bărbie: unsuroasă, plină, mică 

Barba: rară, moale 

Gât: gros, lung, cărnos 

Vocea: molatică 

Zâmbet: strâmb şi necontrolat, dinți galbeni. 

Figura: rotundă, mare, fața plină şi moale, uimită, 
buhăită. 


Trăsături corporale: talie înaltă, robustă, ținută 
moleşită, umerii lăsați, mersul împiedicat, membrele 
greoaie, gesturi timide. 


Calităţi: intuiție, modestie, imaginaţie, generozitate, 
maniere, diplomaţie, istețime, timiditate, religiozitate, 
blândeţe, senzualitate, calm, linişte. 


Defecte: lenevie, minciună, bârfă, schimbare, frică, 
delăsare, nehotărâre, letargie, susceptibilitate, 
superstiție, fanatism, visare, melancolie, emotivitate, 
capriciu. 


Domenii: poezie, muzică, literatură fantastică, 
marină. 


Destin 

Oamenii aflați sub influența tipului planetar Lună 
au o viață calmă şi lipsită de inițiative. 

După jumătatea vieții, se pot aştepta la mai multă 
fericire şi armonie în sânul familiei. Pot avea mulți copii 


şi se bucură de o familie numeroasă, ceea ce se 
transformă în garanția unei bătrânețţi fericite. 

Spre finalul vieţii, au parte de îngrijire, susținere şi 
respect din partea membrilor familiei. 

În tinereţe, datorită numeroaselor cunoştinţe pe care 
le au şi a intereselor foarte variate, trec rapid de la un 
domeniu de activitate la altul. 

Sunt întâlniți mai rar în funcții de conducere şi 
preferă adesea zona de mijloc a ierarhiei, poate pentru a 
avea mai mult timp pentru călătoriile care le fac viața 
mai frumoasă. 

Femeile aflate sub influența tipului planetar Lună 
au o putere stranie asupra bărbaților. 

În general, aceşti oameni au o înclinație spre 
alcoolism, fac excese alimentare şi sunt predispuşi la 
crize de nervi, paralizie, artrită, strabism, boli ale 
creierului, somnambulism, probleme digestive, 
intoxicații, boli ale sistemului osos şi ale glandelor. 


Tipul planetar Marte 


Trăsături faciale: 

Ten: brun închis, congestionat, pielea roşie, aspră 

Păr: castaniu închis, arămiu, negru sau chelie 

Frunte: medie, tâmple largi 

Sprâncene: joase,  împreunate, dese, drepte, 
dezordonate, apropiate de ochi, încruntate, oasele 
sprâncenelor proeminente, una sau două linii verticale 
între sprâncene 

Ochii: căprui roşiatic, cenuşii 

Privirea: concentrată, directă, pătrunzătoare, 
hotărâtă, îndrăzneață şi dură 

Nas: coroiat, osos, în formă de cioc, nări dilatate 

Obraz: pomeți proeminenți, musculoşi 


Gura: buze subțiri şi strânse, mai ales cea de jos, 
dispreţuitoare, buze senzuale 

Bărbie: pătrată în armonie cu maxilare largi 

Barba: roşcată 

Gât: scurt, musculos 

Vocea: puternică, răguşită, sonoră, aspră 

Zâmbet: dinţi în formă de fierăstrău 

Figura: cap mare şi dur, față pătrată, lată şi 
musculoasă, trăsături rectilinii, îndesate. 


Trăsături corporale: talie mare şi pătrățoasă, 
umerii largi, pieptul înainte, ţinută viguroasă, lipsa 
grăsimii, musculatură dezvoltată, aspect viril, umeri 
puternici, gesturi vii şi îndrăzneţe, mersul rapid, picioare 
musculoase. 


Calităţi: sinceritate, curaj, voință, energie, inițiativă, 
senzualitate, voluntarism, tenacitate, îndurare, loialitate, 
eroism, dinamism, putere, optimism, sexualitate. 


Defecte:  îmbuibare cu mâncare sau alcool, 
agresivitate, răzbunare, violență, impasibilitate, lentoare, 
conservatorism, irascibilitate, orgoliu, aroganță, zgomot, 
obsesii sexuale. 


Domenii: chirurgie, stomatologie, avocatură, 
armată, explorare, sport, vânătoare, metalurgie, minerit, 
măcelărie. 


Destin 

Oamenii aflați sub influența planetei Marte sunt 
oameni angajați toată viața în lupte şi războaie. Sunt 
predispuşi la accidente grave şi pot avea parte de o 
moarte violentă. 


Lipsa de prudență, dar şi incapacitatea de a 
prevedea desfăşurarea firească a evenimentelor, îi 
împiedică să devină bogați. 

Devin îndrăzneţi atunci când se îndrăgostesc şi se 
pricep să se facă iubiți. Nu iartă adulterul şi se 
raportează la activitatea sexuală ca la o datorie sacră. 

Sunt jucători pasionaţi şi foarte ataşaţi de lumea 
materială, fapt care, la extrema opusă, le amplifică 
înclinația spre superstiții şi fanatism. 

Sunt predispugşi la crize de isterie, la accidentări, 
boli ale sistemului limfatic şi ale aparatului digestiv. 


Tipul planetar Mercur 


Trăsături faciale: 

Ten: palid, cenuşiu, piele fină de culoarea mierii 

Păr: castaniu, des, fir subțire, drept 

Frunte: înaltă, înclinată sau bombată, ridată 
orizontal, fără riduri verticale 

Sprâncene: bine arcuite, înguste, lungi 

Ochii: negri, căprui, verzi, vii, înfundați în cap, 
mobili, strălucitori, vicleni, expresivi, alungiţi, gene lungi 

Nas: uşor ascuţit, subțire, drept, lung, nări strâmte 

Obraz: tonifiat şi ferm 

Gura: buze subțiri, dinți mici, buza de sus este 
subțire şi slab conturată 

Bărbie: ascuţită, îngustă, lungă 

Barba: aproape neagră, rară 

Gât: lung, fin 

Vocea: slabă, plăcută, vioaie, vorbeşte repede 

Zâmbet: cu colțurile gurii ridicate, strâmb 

Figura: oval alungit, fața mobilă, aspect copilăresc 
până la bătrâneţe. 


Trăsături corporale: talie mică, scunzi, ţinută 
elegantă, umeri largi şi puternici, pieptul larg, membre 
robuste şi fine în acelaşi timp, carnea în fibre subțiri şi 
plate, nu este niciodată gras, mersul vioi, ticuri 
nervoase. 


Calităţi: muncă, inteligenţă, elocvenţă, inventivitate, 
mişcare, grație, perspicacitate, asimilare, simpatie, 
iscusință, intuiție, subtilitate, oratorie, persuasiune, 
activitate cerebrală şi fizică. 


Defecte: minciună, necinste, intrigă, manipulare, 
trădare, înşelăciune, calomnie, fără scrupule. 


Domenii: ştiinţă, politică, industrie, comerț, actorie, 
cercetare, filozofie, medicină, matematică, confecționare, 
poştă, spionaj. 


Destin 

Oamenii aflați sub influența planetei Mercur sunt 
perspicace, iuți în gândire, dau dovadă de multă 
inteligenţă şi au o intuiţie foarte bună. 

Sunt pasionaţi de ştiinţe şi arte. 

Se nasc cu instinctul de învingători, iar în viață se 
adaptează cu uşurinţă la orice mediu nou şi învaţă totul 
foarte repede. 

Sunt plini de idei, iar atenţia le este captată în 
diverse domenii. 

Au simțul umorului dezvoltat, sunt subtili şi 
profitori. 

În sens pozitiv, se comportă cu sobrietate şi istețime 
ceea ce, în timp, le oferă o poziție de superioritate. 


Pot fi înclinați, de asemenea, spre artă, oratorie, 
muzică şi se ataşează sentimental de propriul cămin. 

Influenţa negativă a planetei se observă la cei cu 
trupul slab, uneori cocoşați şi cu figura strâmbă. Aceştia 
se comportă cu răutate, devin superstițioşi, invidioşi şi 
MINCINOŞI. 

Pentru o femeie de tip Mercur, o relaţie înseamnă 
aproape în exclusivitate profit material. Îi pasă mai puţin 
de plăcerile fizice pe care le poate dobândi şi se 
concentrează doar pe posesiuni şi avere. Relaţiile cu 
bărbații sunt doar o provocare cu miza de a-i stăpâni. 

Atât bărbaţii, cât şi femeile sunt predispuşi la boli 
renale şi ale sistemului respirator, la convulsii, la 
gângăveală sau pot suferi de anxietate, manie şi chiar 
nebunie. 


Tipul planetar Jupiter 


Trăsături faciale: 

Ten: alb şi roz, pielea fină 

Păr: castaniu, calviție 

Frunte: înaltă, lată, lipsită de riduri sau există trei 
riduri orizontale bine definite 

Sprâncene: rotunjite, regulate 

Ochii: albaştri, verzi, căprui, surâzători, mari, umezi, 
gene lungi 

Nas: mijlociu, cărnos mai ales la nări, drept 

Obraz: cărnos şi tare 

Gura: mare, clasică, buze rumene, buza de jos mai 
cărnoasă 

Bărbie: rotundă, plină, gropiţe 

Barba: largă, lungă, deasă, blondă ondulată 

Gât: scurt, proporționat 

Vocea: agreabilă, clară 


Zâmbet: dinţi foarte frumoşi 
Figura: cap înalt, față dreptunghiulară 


Trăsături corporale: talie mare, umeri largi, 
obezitate la vârste mici, statură înaltă, predispoziție spre 
obezitate, burta mare, braţe şi picioare groase, mâna 
mare şi lată. 


Calităţi: nu sunt duşmănoşi, jovialitate, binefacere, 
inteligență, veselie, adaptabilitate, noblețe, bunăvoință, 
spiritualitate, energie, speranță, onestitate, sinceritate, 
sobrietate, virilitate, bunăvoință, optimism, integritate, 
familie. 


Defecte: infidelitate, orgoliu, risipire, orgie, lăcomie, 
nervozitate, vicii, excese, îngâmfare. 


Domenii: comandă şi conducere, judecătorie, 
preoție, acte caritabile şi filantropice, medicină, bancă, 
stat, filozofie, ierarhii foarte înalte, psihologie. 


Destin 

Oamenii aflați sub influența planetei Jupiter au 
capacitatea de a ajunge în poziții de mare putere şi 
influenţă. 

Au darul de a stârni ceea ce este bun în oameni, 
acționează în spiritul dreptăţii şi al integrităţii şi nu îşi 
ascund faptele. 

Trec rapid de perioada de pubertate şi nu suferă în 
viață de sărăcie. 

Sunt predispuşi la boli de ficat sau ale sistemului 
nervos. Pot suferi de palpitaţii, obezitate sau calviție şi, 
uneori, de complicații la vezica urinară sau la sistemul 
limfatic. 


Tipul planetar Venus 


Trăsături faciale: 

Ten: roz mat, piele albă şi fină 

Păr: şaten deschis, des, pufos, fin 

Frunte: netedă, uşor bombată, medie, fără riduri 

Sprâncene: bine arcuite, scurte, ridicate 

Ochii: limpezi, puţin bulbucaţi, verzi, gene lungi, 
surâs în privire 

Nas: regulat, drept, cărnos 

Obraz: oval, gropiţe în obraji 

Gura: mică, frumos desenată, buze  rozalii, 
surâzătoare, filtrum adânc 

Bărbie: rotundă, gropiță 

Barba: puţin ondulată 

Gât: rotund 

Vocea: dulce, tandră, molatică 

Zâmbet: timid, dinți frumoşi 

Figura: faţa ovală, nu apar oase pe față 


Trăsături corporale: talie cambrată, umeri plini şi 
rotunzi, proporționați, trup cărnos şi fraged, şolduri largi 
şi proeminente, coapse bine dezvoltate, picioare groase. 


Calităţi: intuiție, amabilitate, frumusețe, simpatie, 
farmec,  voioşie, seducţie, nobilime, magnetism, 
senzualitate, comunicare, sensibilitate, afecțiune. 


Defecte: infidelitate, risipire, nerăbdare, excese, 
viciu, moleşeală, desfrânare. 


Domenii: muzică, divertisment, spectacol, bijuterii, 
dans, florărie, parfumerie, psihologie, actorie. 


Destin 

Oamenii aflați sub influența planetei Venus sunt 
recunoscuți ca fiind iubitori de plăceri. Se spune despre 
ei că reprezintă dragostea întruchipată. 

Planeta Venus îndeamnă la legături amoroase lipsite 
de angajamente, dar şi încurajează căsătoria şi plăcerile 
unei vieți moderne. 

Atât femeile, cât şi bărbaţii sunt devotați celor mai 
sublime şi elevate sentimente. Dragostea lor este una 
aparte. 

În ierarhiile sociale înalte, îi întâlnim adesea ca 
artişti sau terapeuti. 

Venus este planeta care guvernează artiştii, inițiații, 
producătorii de parfumuri fine şi a curtezanelor. 

Sub influență negativă, femeile devin dispreţuitoare. 
La bărbați, influența planetei Venus va induce 
moleşeala, le amplifică lipsa de cumpătare, îi face 
exagerat de vicioşi şi impresionabili. 

În general, sunt oameni norocoşi. 

Sunt predispuşi la boli de stomac, de rinichi sau ale 
aparatului genital. 


Tipul planetar Saturn 


Trăsături faciale: 

Ten: lipsit de luciu şi sumbru, piele uscată şi mată, 
brună, gălbuie. 

Păr: negru tern, des, aspru, fir gros, inserţie joasă a 
părului Frunte: largă, lată, trapezoidală. 

Sprâncene: apropiate de pleoape, zbârlite, dese, 
negre, triunghiulare, aproape unite 

Ochii: mici, spălăciți şi pierduţi 

Privire: severă, tristă, concentrată, pătrunzătoare 


Nas: puternic, mare, osos, proeminent, vârf subțire 
şi în jos, lat la rădăcină 

Obraz: greoi, lat, pomeți proeminenți 

Gura: mare, buze subțiri, strânsă, fălci mari 

Bărbie: unghiulară 

Barba: neagră, creşte repede 

Gât: subţire 

Vocea: înăbuşită 

Zâmbet: dinți urâţi, dezamăgitor, dispreţuitor 

Figura: dreptunghiulară, fața largă şi alungită, 
trăsături în relief, unghiulare şi sparte. 


Trăsături corporale: talie mare, ținută uscăţivă, 
umeri înalți, strâmți şi încovoiați, trup uscat şi lung, 
şale drepte, spate încovoiat, oase şi extremități mari, 
statură înaltă, mers lent, piept îngust, braţe şi picioare 
subțiri. 


Calităţi: ambiţie, prudenţă, judecată, diplomaţie, 
disciplină, perseverenţă, seriozitate, memorie, hotărâre, 
independenţă, răbdare, cercetare. 


Defecte: taciturn, materialism, tristețe, îmbătrânire, 
falsitate, fire închisă, doliu, blestem, inerție, trădare, 
laşitate, minciună, perfidie, răutate, suspiciune, avariţie, 
pesimism. 


Domenii: minerit, agricultură, teologie, călugărie, 
vrăjitorie, matematică, ştiinţe abstracte, chimie. 


Destin 

Oamenii aflați sub influența planetei Saturn se simt 
cel mai bine atunci când sunt departe de lume. Talentul 
acestui tip de oameni se manifestă cel mai bine în 


laboratoare, acolo unde îşi pot exprima cel mai bine 
grija, atenţia la detalii şi capacitatea de muncă, ceea ce 
îi transformă în adevăraţi savanți caracterizați de 
modestie. 

Se vor descurca exemplar şi în funcții de conducere 
în instituții importante, acolo unde este necesar să 
coordoneze cu seriozitate mase mari de oameni şi să țină 
sub observaţie procese multiple. 

Majoritatea preoților definiți de un comportament 
rigid se află sub influența planetei Saturn. Aceştia au 
adoptat tristețea şi ascetismul ca mod de viaţă. Şi-au 
însuşit un mod de viaţă retras, au ales gustul aspru al 
singurătăţii şi sobrietatea veşmintelor de culoare neagră. 

Unii dintre aceşti oameni devin foarte buni ocultişti, 
obțin rezultate remarcabile în matematică, în chimie sau 
în ştiinţele abstracte. Îi întâlnim adesea şi printre marii 
muzicieni sau cei mai renumiți gânditori ai lumii. 

Influența negativă a planetei îi transformă în 
mincinoşi fără scrupule şi perfizi. 

Devin oameni îndoielnici şi trişti în sinea lor, 
capabili să mai trezească doar suspiciune în cei din jur. 

Sunt predispuşi la paralizie sau pierderea auzului, 
pot suferi de icter, artrită sau boli ale picioarelor şi ale 
oaselor. Adesea, femeile „saturniene” sunt sterile. 


Tipul planetar Terian 


Trăsături faciale: 

Ten: pământiu 

Păr: des, negru, aspru 

Frunte: joasă, pătrată, riduri 

Sprâncene: groase, orizontale, stufoase 

Ochii: duri, mici, întunecați, vicleni, adânciţi, gene 
scurte 


Nas: larg, lat, cârn 

Obraz: pomeți masivi 

Gura: strânsă, buze strâmbe, slab conturate, groase 
Bărbie: scurtă, pătrată, proeminentă 

Barba: neglijentă, murdară, haotică 

Gât: puternic, musculos 

Vocea: grosolană 

Zâmbet: dinţi stricați 

Figura: pătrată, unghiulară, maxilare proeminente 


Trăsături corporale: constituție fizică masivă, capul 
tras în umeri, corp deformat, robust, talie medie. 


Calităţi: muncă, bun simț, materialism, fidelitate, 
energie, voință, promisiune, tradiție, compasiune. 


Defecte: mediocritate, materialism,  stângăcie, 
excese, lipsa educaţiei, vulgaritate, neglijenţă, alcoolism, 
imperfecţiune, încăpățânare. 


Domenii: sculptură, agricultură, minerit, zootehnie. 


Destin 

Oamenii aflați sub influența planetară de tip Terian 
par să fie predestinați unei vieți mediocre, posesori ai 
unei existențe dificile şi monotone. 

Sunt foarte ataşați de pământul natal, de tradiţie, de 
propria familie şi sunt dornici să-şi satisfacă plăcerile 
carnale. 

Obişnuiesc să-şi pedepsească cu severitate copiii 
pentru orice greşeală. 

Femeile sunt muncitoare, sufletiste şi autoritare. Nu 
acceptă să fie supuse partenerului de viață şi le 
dispreţuiesc pe celelalte femei. 


Atât femeile, cât şi bărbaţii preferă mai degrabă 
izolarea şi retragerea în natură decât să urmărească o 
piesă de teatru. Au puțini prieteni şi nu le place să iasă 
în evidență. 

Cei din păturile sociale joase demonstrează un 
comportament grosolan, sunt brutali şi uneori chiar 
sadici. Se comportă urât cu cei apropiaţi şi mai ales cu 
animalele. 

Sunt predispuşi la boli ale sistemului respirator şi 
ale sistemului osos. 


Caracteristici cheie ale tipurilor planetare 


Solar - geniu 

Lunar - inspiraţie 
Martian - acțiune 
Mercurian - adaptare 
Jupiterian - ordine 
Venusian - armonie 
Saturnian - abstractizare 
Terian — rutină 


Analiza Vocii 


Vocea unui om descrie în foarte mare măsură 
caracterul său. De cele mai multe ori, atunci când 
întâlnim o persoană pentru prima dată, prima 
interacțiune se produce la nivel vizual, în sensul că 
observăm aspectul fizic al acesteia, precum şi trăsăturile 
sale faciale. 

Există situații în care, înainte ca persoana 
respectivă să ne adreseze primele cuvinte, intuim cu o 
precizie ridicată care este tonul vocii sale. Adesea 
asociem calitatea vocii cu robustețea trupului şi, 
implicit, cu particularităţile fizionomice ale persoanei 
respective. Cu toate acestea, nu de puţine ori se 
întâmplă ca vocea celui din fața noastră să ne lase 
impresia că nu se potriveşte deloc cu aspectul său fizic. 

Este o analiză profundă, bineînțeles, însă, ori de 
câte ori avem de-a face cu o persoană a cărei voce nu se 
potriveşte cu chipul, cel mai probabil avem în față un 
om fals. 


Reguli generale privind analiza vocii 

Vocea unui om poate schimba starea generală a 
celor care îl ascultă şi le poate influența emoțiile. 

Emotivitatea şi sexualitatea unei persoane sunt 
trădate de voce. 

Vocea influenţează puternic modul în care un om 
este perceput de cei din jurul său. 

Oamenii tind să fie atraşi de cei/cele ale căror voci 
sunt asemănătoare cu ale lor. 

Vocea ascuţită nu este caracteristică liderilor şi, de 
regulă, aparţine oamenilor infideli şi înşelători. 


Mulţi oameni preferă vocile joase. 

Vocea unui om este influențată de sex, vârstă, 
climă, starea de sănătate, vicii, tipul de muncă, limba în 
care comunică, stilul de viaţă şi altele. 

Prin studiul vocii pot fi identificate traumele unei 
persoane. 

Vocea are o importanță de 38% în procesul de 
comunicare. 

Prin calitatea vocii se poate diferenția un om 
introvertit de unul extrovertit. 

Vocea delicată indică probleme de sănătate la vârsta 
de 70 de ani. 

În analiza vocii se tine cont de: 

Tonul vocii: 

Înalt: falsitate, răsfăţ 

Jos: perversitate, siguranță 

Variațiuni: carismă, camuflare 

Volumul vocii: 

Tare: extrovertit, dominator 

Încet: introvertit, debusolare 

Moderat: echilibru 

Alternant: dezechilibru, nervi slabi 

Ritmul: 

Rapid: nesiguranţă, lipsa disciplinei 

Lent: siguranţă, fără simţul realității 

Tipul vocii: 

- pe nas: prostie 

- din gât: minciună 

- din piept: forță, senzualitate 

Particularităţi ale vocii 

Voce tăioasă: temperament violent 

Voce mieroasă: temperament intrigant 

Voce sonoră: temperament vesel 

Voce surdă: temperament melancolic 


Voce obosită: temperament posomorât 

Voce acră: temperament bârfitor 

Voce persuasivă: temperament nobil 

Voce armonioasă: temperament fermecător 

Voce  răguşită: temperament coleric, denotă 
hipersexualitate 

Voce tremurătoare: temperament impresionabil 

Voce nazală: temperament mediocru 

Voce metalică: spirit clar şi precis 

Voce subțire: persoană infantilă, indică o 
insuficiență sexuală 

Răs cu dinţii strânşi: falsitate, ipocrizie, închis 

Răs deschis: franchețe 

Răs descoperind gingia superioară: indiscreție 

Răs sec: inima aspră 

Răs zgomotos: voioşie superficială 

Surâs fără motiv: înşelătorie 

Surâs disprețuitor: supraestimare personală 

Surâs grațios: bunătate 

Tipete involuntare: voinţă fragilă 

Plânsete reprimate: voinţă fermă 

Suspine accentuate: slăbiciune 


Regulile de aur ale fizionomistului 


1. Fizionomistul cultivă şi stăpâneşte următoarele 
virtuți: înțelepciunea, răbdarea, bunătatea, hărnicia, 
cumpătarea, justeţea, smerenia, generozitatea, prudenta 
şi curajul. 

2. Fizionomistul îşi va păstra viziunea deschisă cu 
privire la tot ceea ce îl înconjoară şi se va preocupa 
constant de dezvoltarea culturii sale generale. 

3. Fizionomistul nu va judeca principiile, credinţele, 
cultura, religia sau alegerile celor din jurul său şi se va 
dezice de orice formă de discriminare. 

4. Fizionomistul se va detaşa de orice prejudecăți 
rasiale, nu va eticheta oamenii în niciun fel şi nu îi va 
judeca după chipul acestora. 

5. Fizionomistul va evita să-şi creeze aşteptări din 
partea celor din jurul său. 

6. Analiza chipului este întotdeauna confidențială. 

7. Desăvârşirea fizionomistului constă în arta de a 
se comporta cu fiecare persoană în conformitate cu 
trăsăturile care îi definesc caracterul şi personalitatea. 

